
Io numeros Dantis Comoedia versa lalinos! 

Oh lepidum, dices, lector amice, caput! 

Tune id vis facere, a quo Dantes ipse recessit, 

Qui prius est latiis versibus orsus opus? 

Hoc tamen et Dalla-piam, et Pater ante Ab --Aquino 
Tenlarunt! crambem tertius hanc recoquis? 

Advena es in terris? mores ac tempora nescis? 

Fastidit Ialios Itala teira sonos. ~ 

Vera mones, Nostrae si tanta insania genti, 

Ut, quod magna sibi est gloria, despiciat, 

Iluic male sit, Non autem una est gens Itala terris, 
Quae Dantem novit: clarus ubique cluet; 

Quotquot et insignes doctrina in gentibus adsunt, 
Eloquii est lalii maxima cura Viris. 

Italice scripsit Dantes, ut tempore iniquo 
Flagitia ac mores carperet Italiae; 

Non tantam Italiae, toti nos scribimus orbi, 

Ut Vatis tanti tot decora alta sciat; 

Et, quod lingua uequit gentilis tradere, tradat 
Doctorum sermo quae sibi nomen habet. 
At te, quisquis es Italica de gente creatus. 

Aeternae laudis si libi fervet amor, 

Ne lalii eloquii pigeat, decus unde fatetur 
Duxisse ac vires magnus Aligherius, 

DANTIS ALIGHERII 

DIVINAE COMOEDIAE 


LIBER I. 


I. Vitae hominis cursu in medio (i), me teudere sensi 
Per nemus obscurum, recto de tramite lapsus. 

Quam durum est fari quantum nemus illud et horrens 
Terrificumque foret! renovat meminisse timorem: 

Tale erat, ut mortis paulo sit pejor imago. 

Ipse autem, ut referam quae sum bona nactus ibidem, 
Caetcra visa mihi pariter nunc ordine pandam. 

Quomodo in hoc subii, haud novi: me tantus habebat 
Evinctum somnus, cum semita recta reliquit! 

Postquam sub montem veni, quo desinit illa, 10 

Quae mihi cor tauta strinxit formidine, vallis, 

Alte erexi oculos; ej usque effulgere terga 
Sidere conspexi, recto quod tramite ducit 
Carpentes quacumque viam. Paulum ille quievit 
Tum pavor horrendus, qui me tam in nocte gravarat: 

Ac, velut ille, maris qui fluctibus aeger anhelansque 
Attigerit ripam, dubias quibus exit ad undas 
Vertitur, ac spectat; mea sic mens territa, nondum 
Quae fugere abstiterat, tractum se vertit ad illum, 

Qui numquam est passus mortalem evadere vivum. 20 

Postquam substiterim, defessaque membra levarim. 
Desertum per iter rursus sic pergere coepi, 

Firmus ut inferior semper pes esset eundo. 

Ecce autem, ascensu in primo, maculataque pellem, 

Ac valde panthera levis se protinus offert: 

Adstitit adversa, atque adeo impediebat euntem, 

Ut, me saepe retro fuerim jam vertere promptus. 

Tempus erat sub mane novo; septusque micanti 
Agmine stellarum Sol exurgebat ab ortu, (2) 

Cum quibus ille fuit, divus quo tempore pnlcris 30 
His Amor incuteret rebus per inania motum. 

Hora recens, dulcisque annus, formosaquc pellis 
Illa ferae, mihi corde dabant spem surgere laetam; 

Non adeo sed enim, ne me truculenta leonis 
Terreret facies, qui tunc apparuit ingens. 

Memet is adversus celsa cervice ruebat. 

Tanta actus fame, uti visus trepidare sit aer. 

Tum lupa praeterea, correpta cupidine praedae 
Ingenti, prout macra dabant cognoscere membra, 

Quae gentes multas vitae traduxit amarae. 10 

Haec adeo terrore gravem me denique fecit, 

Ut spes omnis abit sublimem vincere montem. 

Qualis, qui lucrum facit, aggestasque lubenter 
Condit opes, si tempus adest, quo amiserit illas, 

Multa gemit, ploratque dolens, curisque fatiscit; 

Bellua me talem fecit; quae adversa, repellens, 

Quo Sol usque silet sensim me urgebat adire. 

Dum retro conversus agor, mihi paruit ultro 
Vir quidam, visus per longa silentia raucus. 

Hunc ubi conspexi: mihi ne succurrere noli, 50 

Quisquis es, aut Umbra, aut vere ex viventibus unus, 
Inclamans dixi. Contra tum reddidit ille: 

Mortalis vixi: me progenuere parentes, 

Mantua qucis patria ambobus: sum natus Julo, 

Sero licet-, vixique Augusto principe Romae, 

Caeca superstitio cura Numina vana colebat: 

Pierides colui; Trojaequc ex urbe profectum 
Justum Anchisiaden cecini, post obruta flammis 
Pergama. Sed tu cur ad tristia tanta revertis? 

Cur te pertaedet jucundum ascendere montem, 60 

Principium et causam, quibus omnia gaudia manant? 
Tune Maro? tu fons es fandi uberrimus ille? 

Fronte verecundus dixi: o lux inclyta vatum, 

Me juvet acer amor studiumque, incumbere chartis 
Quod fecit me saepe tuis: tu prae omnibus auctor, 

Tu meus es doctor; te sum tradente canoros 
Edoctus numeros, per quos mihi gloria venit. 

Da, pater, auxilium: meque hoc, precor, eripe monstro, 
Quod mihi per venas immittit et ossa tremorem. — 

Est aliud carpendum iter, is respondit, ut imbrem 70 
Fundere me vidit fletus, si evadere ab ista 
Est animus sylva: quippe hac vadentibus obstat 
Bellua, quam propter voces perterritus edis; 

Tamque diu prohibet, dum tandem funere mergat. 

Indolis est adeo pravae, ut non expleat unquam 
Ingluviem; multoque magis post esurit escam: 

Multae olli coeuntque ferae, pluresque coibunt, 

Dum Canis adveniet, diro qui angore necabit. 

Non hunc divitiae, non hunc telluris honores 

At virtus rectique amor et sapientia pascent; 80 

Utraque et illius concludet Feltria gentem: 

Italiae iste salus, pro qua sunt Marte perempti 
Nisus et Euryalus, Turnus, virgoque Camilla. 

Omnibus hanc abiget terris, et in horrida rursus 
Tartara detrudet, dedit unde erumpere livor. 

Quare age, nil melius reputo, quam me inde sequare. 
Dux tibi fidus ero, tutumque ex hisce periclis 
Per loca te aeterna abducam; quibus ipse videbis 

Spirituum poenas, ac spe lamenta carentum 
Audibis, mortem dum clamat quisque secundam*, 90 
Deinde Animas, medio solamine in igne fruentes, 
Aspicies; bis dulcis enim spes pectora mulcet 
Scandere sidereas maturo tempore sedes: 

Ad quas si tu deinde velis ascendere, tali 
Munere perfungi me dignior, altera ducet; 

Cui te propterea tradam, cum deinde relinquam: 

Namque, quod illius non sum praecepta secutus, ' 

Rex Caeli caeleste negat me ascendere limen. 

Omnibus is late imperio dominatur in oris; 

Hic autem regit, hic illi urbs, hic regia sedes. i 00 
Oh nimium, cui fas illuc ascendere, felix! 

Haec ait. Ipse autem: Per quem non noveris, inqui, 

Te, pater, oro Deum, me hoc et majoribus effer 
Usque malis; ac in sedes, quas dixeris, adduc, 

Ut Pctrique fores, et quos adeo esse dolentes (3) 
Asseris, aspiciam. Sic dixi, ac protinus ille, 

Praegrediens, invasit iter: sum pone secutus. 

II. Jamque dies ibat, terraeque animantibus almam 
Ducebat fessis obscurior aura quietem: 

Ipse unus, durumque viae, ac pietatis acerbum, 110 
Ferre parabar onus,- quod mens veraciter edet. 

Nunc, altum ingenium, mihi nunc succurrite, Musae; 

O, quae visa mihi scripsisti ex ordine cuncta, 

Hic tua nobilitas sese, mens vivida, pandet. 

Tunc ego, conversus Vati: perpende, priusquam, 

Inqui, onus imponas, num sit mihi idonea virtus: 
Mortalem immortale solum tu dicis adisse 
Troem Anchisiaden, vivo cum corpore, et omni 
Instructum sensu: sed, si omnis criminis osor 
Annuerit, propter quae mox orirentur ab illo, 120 

Qui sapit, haud putat indignum; nam conditor urbis 
Imperiique electus erat; quae (vera loquendo) 

Utraque erant Sedi majoris debita Petri. 

Haec olli via scire dedit, quod causa triumphi 
Pontificisque fuit solii. Tharsensis et ivit 
Divus, ut hinc Fidei, quae semita prima salutis, 

Afferret vires. Sed me quae causa? quis auctor 
Impulerit, vivis impervia regna venire? 

Non ego sum Paulus, non et Retheius heros: 

Non ego me tanto, aut alter dignatur honore. 130 

Propterea vereor, tantis si incumbere coeptis 
Annnerim, ne me nimium fiducia fallat: 

Es sapiens, ac plura vides, quam verba revelent. 

Qualis, qui rem, quam voluit, mox ipse refutat, 

Ac nova sic veterem mentis sententia vertit, 

Ut, quibus institerat, penitus dein rejicit orsa; 

Haud aliter tunc ipse fui*, quodque ante secuta 
Jam cupide fuerat, mens hinc mutata refugit. — 

Si bene te audivi, vatis mihi rettulit Umbra 
Magnanimi, est vili tua mens afiecta timore, 140 

Nobilibus coeptis homines qui saepe revellit, 

Qualis imaginibus terretur bellua vanis. 

Ut te igitur tali solvam formidine, causam 
Ostendam cur ipse huc veni, et quae auribus hausi, 

Cum cepit me cura tui. Locus, inter utrumque 
Et Celum atque Erebum, cum aliis me immunis habebat 
Huc, me compellans, mulier pulcherrima sese 
Detulit-, atque illam, quid jusserit, ipse rogavi. 

Assimilis stellae, radios fundebat ocellis; 

Angelicaque mihi sic coepit voce profari: 150 

Mantuae, o Uuibra, decus, cujus se fama per orbem 
Tendit adhuc, totumque vigens se tendet in aevum, 

Ille mihi fidus, quem non sors fecit amicum, 

Deserta sic ire viam prohibetur in ora, 

Ut pavidus retro jam nunc vestigia vertat; 

Et, quantum audivi, vereor ne ferre morata 

Sim nimis auxilium. Vade, et succurrere cura 
Quo potes eloquio, et queiscumque sit artibus usus:. 

Sic olli affer opem, ut moeror mihi corde recedat; 

Hoc tibi quae mando, sum nomine dicta Beatrix; 160 
Advenio delapsa loco, ad quem deinde reverti 
Toto animo exopto: qui dat me has edere voces, 

Illinc movit amor: non ipsa attollere laudes 
Mittam deinde tuas., Dominum cum rursus adibo. 

Dixit, et obticuit. Cui sic ego talia contra; 

O mulier, cunctis praestans virtutibus una, 

Per quam progenies hominum, supereminet omne 
Contentum Caelo, quod Circuit orbe minori, 

Usque mihi est adeo tua jussa capessere gratum, 

Ut mihi jam serum, si nunc perfungerer, esset: 170 

Omnia percepi: nec te plus dicere oportet. 

Pande autem causam, cur ex regionibus altis, 

Quo remeare cupis, non huc descendere abhorres. 

Quando haec fert animus, retulit, cognoscere, paucis 
Expediam. Est tantum, quae sunt nocitura, timendum: 
Cetera non ullum fas es inferre timorem. 

Numinis aeterni talem me gratia reddit, 

Luctibus ac poenis ut sim non pervia vestris; 

Nec me flamma vorax aut ulla incendia tangunt. 

Est mulier Caelis, hujus pertaesa periclum 180 

Ad quem te mitto, precibus quae Numinis iram 
Supplicibus frangit. Petiit dulci ista rogatu 
Luciam, eique inquit: nunc te tuus ille fidelis 
Indiget; affer opem; quippe hunc tibi sedula trado. 

Lucia, saevitiam horrens, et pietatis amica, 

Ad me continuo, cum Rachaele sedentem, 

Se tulit: o, dixit, Domini laus vera, Beatrix, 

Quae mora? cur illi, qui, te tam fidus amavit. 

Quique super vulgus per te sese extulit ardens, 

Non ades auxilio? pietas tibi nulla gementis? 190 

Nonne vides mortis luctantem in flumine vasto, 

Quo minor oceanus? — Nemo, aut vitare periclum. 

Aut captare bonum, pernix adeo extitit unquam, 

Ut lapsa, his auditis, huc sum ex sede beata, 

Eloquio confisa tuo, quod te implet honore, 

Atque alium quicumque audit. Sic fata, decoras 
Effundens lacrimas, lucentia lumina vertit, 

Ac citius tibi adesse dedit. Velut illa rogavit, 

Tete adii, eripuique ferae, quae calle vetebat 
In montem te ferre brevi. Quid denique cessas? 200 
Quae tibi segnities animo, neque fortiter audes? 

Cum tibi sidereis triples sit femina in oris, 

Queis est cura tui, ac spondent mea verba salutem? 

Non secus ac flores, nocturno frigore clausi, 

Demissique caput, cum Sol illuxerit, omnes 
Protinus erecto panduntur vertice ad auras: 

Sic meus est animus verbis erectus amicis, 

Qui prius exciderat: tantumque in corde vigorem 
Gliscere persensi, ut sim sic effarier orsus: 

O pia, quae mihi subsidium studiosa parasti! 210 

Tuque bonus, cui prompta fuit parere voluntas, 

Tanta tuis dictis mihi facta est ire cupido, 

Ut prior induerit rursus sententia mentem. 

Vade age, carpe viam: est eadem nam utrique voluntas: 
Es mihi tu dominus, tu ductor, tuque magister. 

Talia sum fatus; cumque is vestigia movit, 

Extuli et ipse pedem, atque viam su m ingressus in altam, 
III. Hac iter, aeternus quam possidet horror, in urbem; 
Hac iter est luctus in lamentabile regnum; 

Hac iter in gentem, cui spes est nulla silutis: 220 

Justitia motus, magnus me condidit Auctor; 

Me Vis omnipotens, summa et Sapientia, et una 
Primns Amor fecit: non me sunt ante creatae. 

Ni res aeternae: aeterna in secula duro: 

O vos, qui intratis, spes nulla exire supersit. 

Obscuris haec scripta notis, mihi verba tuenti 
Perculerunt oculos iu summo margine portae-, 

Quare ego: perdurum, dixi, haec mihi verba. Magister, 
Portendunt sensum. Ille mihi, ut vir mente sagaci, 
Euge, ait: hic animis opus est ac pectore firmo 230 
Attigimus loca, quae jam dixi} ubi poena fatigat, 

Qui liquere bonum, quo mens humana quescit. 

Haec ait} apprenditque manu, vultuquo renidens, 

(Quod mihi vim dedit), in rerum me abscondita misit. 
Hic planctus, gemitus, suspiriaque aegra, sonabant 
Aera per vacuum stellis, ac luminis orbum} 

Queis ego commotus, lacrimas in limine fudi. 

Voces altaeque ac rauce, variaeque lequelae, 

Verbaquae, quae horrendus dolor ct trux elicit ira, 

Ac manuum sonitus, per tetrum aevoque carentem 240 
Aera, terrificum mixti dant usque tumultum, 

Qualem edunt strepitum commotae turbine arenae. 

Ipse, horrore gravis: quisnam mihi perculit aures 
Luctificus gemitus? dixi: quae causa, Magister? 

Quae tantum gens triste dolens? Ac ille reponit: 

Hac poena afficitur, quisquis traduxit inertem 
In terris vitam, laudisque ac criminis expers. 

Hi sunt Daemonibus mixti, queis nulla sequendi 
Cura fuit Domini aut Satanae vexilla, sed unis 
Consuluere sibi: hos pariter rejecit Olympus 250 

Ne minor huic esset decor} et rejecit Avernus, 

Namque aliqua ex illis ornaret gloria sontes. (4) 
Quidnam adeo hos laedit, quod tot lamenta, Magister, 
Edere sic cogat? retuli. Tunc ille vicissim: 

Paucis expediam verbis: spes mortis ab hisce 
Omnis abest: vita autem est his tam vilis, ut omnem 
Diversam in videant^ sortem: non ulla superstes 
Fama horum in mundo, nullum est memorabile nomen. 

Justitia et pietas hos indignantur adaeque. 

Mittamus super hisce loqui: circumspice, et ito. 260 
Tunc ego, perlustrans oculis, tam currere circum 
Vexillum propere vidi, quod ferre quietem 
Nequaquam posset; turbamque hoc pone sequentum 
Tantam, quam nunquam deletam morte putarim. 
Postquam aliquem novi, mihi visa est illius Dmbra 
Edidit abjecto magnam qui corde repulsam. (5) 

Adverti, certusque simul sum factus, inertum 

Quod secta haec esset, Dominoque ac hostibus aeque 

Illius invisa. Hi miseri, qui vivere nunquam 

Norunt, nudatos artus sine veste gerebant, 270 

Undique vesparum crabronumque agmine punctos: 

Exilit ex membris sanguis, lacrymisque remixtus, 

Effluit usque pedes; foedis hic vermibus esca. 

Exin, ulterius cernens, adsistere gentem 
Fluminis ad ripam vidi. Da nosse, Magister, 

Qui sint, quaesivi, cur et transire videntnr 
Tam eupidi, prout tenve sinit mihi cernere lumeu. 

Haec tibi, respcndit, tristes cum Acherontis ad undas 
Sistemus, pandam. Plenus tunc ipse pudoris 
Demissusque oculos, (veritus ne forte molestus 280 
Illi esset sermo), obticui dum venimus amnem. 

Ecce autem, mora nulla, senex, canusqde capillis. 

Atque aetate gravis, veniebat puppe per undas: 

Vae vobis, clamans, nunquam hinc sperate reverti. 

O Animae sontes: ecce adsum, ut littus ad alterum 
In tenebras ducam aeternas, in frigus et aestum: 

Tu qui vivus es, extinctis te divide ab istis. 

Haec ait; ac, postquam me non discedere vidit: 

Diversum per iter venies, ac littore ab altero, 

Ut transire queas, dixit: leviore carina 290 

Est vectesis opus. Cui Dux: parce, ocyus inquit, 
Succensere, Charon: haec est in sede voluntas, 


Hosted by Google 



10 

Qua quidquid fieri velit, est fecisse potestas; 

Quaerere nolito ulterius. Trux ille quievit 
Lanigeras tum nauta genas, cui lumina diris 
Ardebant flammis. At, cum verba aspera ad aures 
Venere, illa Animarum nuda effoetaque turba 
Palluit, atque metu collisit percita dentes; 

Detestata Deum, humanum genus, atque parentes 
Et qua stirpe sata, atque locum natalis et horam. 300 
Magno hinc cum fletu ad ripam se contulit omnis, 

Quae manet, abjecere Dei quotcumque timorem. 

Hanc Charon arcessit nutu, flammantia torquens 
Lumina, remoque incessit, quaecumque moratur. 

Quales autumni labuntur tempore frondes, 

Altera post aliam, cunctas dum reddidit arbos 
Exuvias, quas terra dedit: sic improba proles 
Adami sese ad nutum de littore mittit, 

Illicis ad motum in laqueos velut incidit ales. 

Hinc ferruginea nigras it puppe per undas: 310 

At, prius haec illam tangat quam gurgitis oram, 

Altera in hac pariter densatur plurima turba. 

Huc, fili, ex cunctis. Dux inquit, partibus orbis 
Conveniunt, quicumque Dei moriuntur in ira: 

Justitia hoc adigit flumen transmittere; et illis, 

Quod fuit ante metus, fit deinde accensa cupido: 

Vir bonus hac nunquam transit: si portitor Orci 
De te igitur queritur, tibi jam dignoscere fas est 
Illius quid verba sonent. Vix talia dixit, 

Sic tremuit terra, ut memori mihi territa sudor 320 
Membra riget: ventum dedit; et lux dira refulsit, 

Qua mihi continuo sensus fuit omnis ademptus; 
Procubuique solo, ut somnus quem corripit altus. 

IV. Horrisono abrupit tonitru mihi murmure somnum; 
Quo simul excussus, quasi vir non excitus ultro, 

Erigor, ac lente circum mea lumina verto. 

Ut quibus ipse locis, et qua regione tenerer, 

Aspicerem: infernae me vidi in margine valtis, 

Unde tonat gemitus, finis queis nulla, dolorum. 

Haec patet in praeceps, adeoque obscura nigrescit, 330 
Ut, quanquam exacuens oculos, attingere fundum 
Aut quidquam aspicere haud possem. Tum, pallidus ore: 
Tartareas sedes, Vates est fatus, adimus : 

Ipse pedem auteferam, ^nies tu deinde seeundus. 

Tunc ego, quem color admonuit: num tendere gressum 
Huc valeam, dixi, si tu formidine palles, 

Qui vires animumque mihi praebere solebas? 

Non, ut rere, timor, sed enim mihi plnrima pingit 
Os pietas, retulit: moveor pietate dolorum, 

Qui gentem hanc cruciant-, sed longa est semita, eamus 340 
Heac ait, ac Erebi primum me duxit in orbem. 

Non hic fletus erat, quantum deprenderit auris*, 

Ast adeo ingeminant suspiria, ut intremet aer: 

Haec dolor edebat, cunctis cruciatibus expers: 

Turba frequens aderat, puerique virique senesque. 

Qui sint nonne rogas isti quos aspicis? inquit 
Tunc mihi Praeceptor. Volo, te jam scire, priusquam 
Ulterius tendas, nihil hos egisse nefandi : 

At, siquid virtutis habent, non sufficit: unda 
Non etenim sunt abluti, quae janua porro 350 

Est Fidei, quam tu sequeris-, sique ante fuerunt 
Adventum Christi, cultum, quo rite deceret, 

Nen tribuere Deo: quos inter et ipse cooptor, 

Nullum nos facimus, sed onim defectio tantum 
Perdidit haec ; poenaque ideo hac affligimur una, 

Quod sine spe semper nos torquet anhela cupido. 

Valde, his auditis, dolui; nam sedibus illis 
Praestantes virtute viros consistere seusi. 

Dic, domine ac doctor, respondi, ( ut certior essem 
Illius Fidei, errores quae perdomat omnes), 360 

Dic, quaeso, quisquamne adeo, aut victute suapte, 

Hinc, aut alterius, prodit, qui deinde beatas 
Venerit in sedes? Is, qui, quo tenderet iste 
Deprendit sermo, dedit haec responsa roganti. 

Ipse recens huc lapsus eram, cum intrare potentem 
Praeinctum vidi victrici tempora serto. 

Ille hinc primaevum patrem detraxit, et Abel, 

Atque Noe et Moscn, nec non^et David et Abram, 

Israel cum patre ac natis, et conjuge pulcra, 

Quam sibi ut adsereret, tantos tulit ille * labores. , 370 

Ac multos alios, quos caeli evexit in aulam. 

Praeterea te scire volo, quod nemo beatus 
Ante hos, nemo fuit caelesti sede potitus. 

Haec ait, ac fando nunquam desistimus ire. 

Per densam ferimus grassum, non arboris inquam, 
Spirituum at silvam: nec multum a margine summo 
Abfuimus, vinctum tenebris cum vidimus ignem; 

Utque prope adstitimus, conspexi hac sede morari 
Illustres Animas. O cuncta scientia et artes 
A quo lumen habent, qui sunt, mihi pande, rogavi, 380 
Quos honor ab reliquis diversa in sorte reponit? 

Ille mihi contra: quae sursus splendita terris 
Horum fama sonat, meret his hunc esse favorem. 
Dixerat: ac vox interea mihi perculit aures: 

Quem decet, eximio Vati persolvite honorem; 

Ad nos ejus enim, quae abscesserat, Umbra revertit. 

Ut vox conticuit, nobis se quattuor Umbrae 
Obtulerunt magnae: haud laetus nec tristis eisdem 
Vultus erat. Ductorque mihi: illum conspice, dixit, 

Qui gladium dextra gerit; ac tres, principis instar, 390 
Anteit: ille est Meonides, clarissimus inter 
Vates: est satyrarum scriptor Horatius alter, 

Tertius Ovidius, Lucanus denique quartus. 

Cum sint, me qualem vox una audita vocavit, 

Ipsi etiam, Musasque colant, me hoe propter honorant; 
Ac bene agunt. Sic una omnes adstare sequaces 
Eximii vatis vidi, qui carmine cunctos 
Antevolat, veluti volucres Jovis armiger ales. 

Postquam inter sese paulum sunt voce locuti, 

Se mihi vertentes, nutu dixere salutem. 400 

(Subrisit Dux aspiciens); ac majus honoris 
Tum mihi contulerunt, sibi quod fecere sodalem; 

Atque ideo me tanta habuit sapientia sextum. 

Sic plura effantes, (quae tum dixisse decebat, 

At nunc vana forent), ad lumen venimus usque; 

Scilicet ad castrum, septem quod moenia cingunt 
Ardua, perspicuisque uudis circumfluit amnis. 

Hunc ita transimus, veluti foret arida tellus. 

Ostia per septem ingredior cum vatibus illis, 

Ac laetum advenimus viridanti gramine pratum. 410 
Nobilis aspectu, gravis, ac sermone suavi 
Pauca loquens, gens hic aderat. Secessimus unam 
Protinus in partem, tumulumque capessimus altum, 
Lumine conspersum, unde omnes spectare licebat. 

Sic omnem Heroum ex adverso cernere turbam 
Fas fuit; et quod conspexi, me gloria tangit. 

Cum multis sociis Electram Atlantida vidi, 

Quos inter mihi et iEneas et cognitus Hector, 
Vullurioque oculos similis, tu, Caesar, in armis; 
Penthesilea simul, Volscaque ex gente Camilla. 420 
Rex est ex alia visus mihi parte Latinus 
Virgine cum nata; Brutus, qui ex urbe tyrannos 
Ejecit, tum Scipiadae Cornelia proles, 

Julia tum Magni conjux, uxorque Catonis 
Martia, seque fero fodiens Lucretia ferro; 

Quique ferox sola Saladinus parte sedebat. (6) 

Cumque oculos magis extulerim, pater ille scientum 
Visus Aristotales, media sf&ns gente Sophorum: 

Mirantur cuncti, ac multo venerantur honore. 

Proximus huic Plato, dehinc Socrates, Eraclitus, atque 430 
Diogenes, et Anaxagora, Empedoclesque, Thalesque, 

Et Zenon, et casu condens Democritus orbem, 

Atque Dioschorides, qui qualis quantaque virtus 
Graminibus docuit: Linus, ac Rhodopeius heros; 

Tullius, et tradens Annaeus dogmata morum; 

Hippocrates atque Avicenna, Galenus, et una 
Geometra Euclides, Ptolemaeus, et Averroe, (7) 

Clara Stagirei explicuit qui scripta magistri. 

Non mihi fas cunctos complecti carmine*, quippe 
Longa est historia, ac rebus deest copia fandi. 410 
\atibus a quatuor, nos huc comitantibus usque. 
Dividimur; me namque alio Dux tramite, ab aere 
Eripiens placido, trepidantem ducit in aera; 

Advenique locum, nullo qui lumine claret. 

V. Sic nos, ex primo digressos, alter eundo 
Excipit hinc orbis; gyro breviore coercens, 

At magis affligens; adeo ut lamenta nocentes 
Ac gemitus tollant. Sedet hic in limine Minos, 
Horrendum frendens, culpasque inquirit; easque 
Ut novit, prout se cingit, sub Tartara mittit. 450 

Dico, quod, illius cum sontes ante tribunal 
Deveniunt Animae, jubet has admissa fateri; 

Quae simul audivit, quisnam' locus attinet illas 
Callidus agnoscit; totque hinc descendere cogit 
Usque gradus, quoties cauda se cinxerit ipse. 

Plurima continue circumstat turba, subitque 
Judicium vicibus: sua quaeque piacula pandit; 

Judice et audito, praeceps in Tartara fertur. 

Minos, me tunc aspiciens; o, dixit, (omittens 

Munere perfungi) infernas qui tendis ad aedes, 460 

Prospice ut ingrederis, quove auspice talia tentas, 

Ne latum te fallat iter, Cui ditfta Magister 

Haec retulit: pur voce tonas? huic parce morari 
Fatalem ingressum: sic est in sede voluntas, 

Qua, quidquid fieri velit, est fecisse potestas; 

Hoc tibi sit satis; ulterius ne quaerere cures. 

Hic exaudiri gemitus, vocesque dolentes 
Incoepere: gravis plangor mihi perculit aures. 

In sedem veni, perfusam lumine nullo, 

Qua reboat mugitque aer, velut aequor ab Euris 170 
Impulsum rapidis, contraque furentibus Austris. 

Nescia ferre moras, magno rapit impete secum 
Tristis hiems, agitatque Animas: cumque ante ruinam (8) 
Perveniunt ripae, tunc planctus altaque gliscunt 
Lamenta; atque Dei virtuti opprobria jactant. 

Audivi huic poenae addici, quos dira libido 
Impulit illecebris mentem submittere carnis. 

Ut fertur nigris sturnorum exercitus alis 
Tempore brumali, magnum stipatus in agmen; 

Sic Animas sontes turbo sursumque deorsuraque 480 
Atque huc atque illuc torquet; nullumque quietis 
^olamen sperare datur, poenaeque minoris. 

Quales triste grues modulantur gutture carmen, 

.Cum liquidum longo describunt aethera sulco; 

Turbine sic rapido vectas, atque ore gementes, 

Hic ego tunc Animas vidi; versusque Magistro: 

Quae gens ista, rogo, quam adeo niger incutit aer? 

Has inter prima, ille retert, quas discere quaeris, 

Multos fraenavit po pulos regina: fuitque 

Dedita luxuriae tantum, ut quod cuique liberet, 490 

Esse dedit legem, ne luxuriosa libido, 

Qua nimis insane ardebat, sibi dedecus esset. 

Uxor erat Nini, cujus post funus, habenas 
Imperii rexit, nomenque Semiramis: illis, 

Turearum quas Rector habet, regnavit in oris. 
Subseguitur Dido, cineri quae infida Sichei 

lateri Ium sibi conscivit: Cleopatraque deinde est. 
Tyndariden vidi, pro qua sub Pergama longum 
Pugnarunt Danai; clarumque potentibus armis 
Aeaciden, qui valde etiam pugnavit Amori. 500 

Tristanum ac Paridem vidi (9). Plus mille videndos 
Ille dedit manes, digitoque ac nomine monstrans, 

Quos Amor ante diem crudeli funere mersit 
Ut mihi sunt equites visi antiquaeque puellae, 

Me vicit pietas: animus mihi pene recessit. 

Exin, compellans Vatem: valde ipse libenter 
Alloquerer geminos, dixi, quos turbine junctos 
Ventus agit, multumque leves simul ire videntur. 

Ille mihi contra: ut propius venisse videbis. 

Alloquere, atque ora pro quo junguntur amore: 510 

Illi aderunt. Vix hos igitur nos versus adegit 
Vis venti: o Animae, dixi, quas poena fatigat, 

Huc, nisi quis prohibet, vestigia ferte locutum. 

Vix ea sum fatus, quales per inane columbae. 

Immotis alis, adductae prolis amore, 

Ad nidum tendunt*, tales se ex agmine Didus 
Extulerunt Umbrae, caecumque per aera nobis 
Devenere leves, blando sermone vocantis 
Fortiter illectae. Quarum sic altera dixit: 

O bone mortalis, qui nos invisere, ad atras 520 

Descendis tenebras, quorum de vulnere fusus 
Tinxit humum sanguis, si nos tueretur amice, 

Ferremus pia vota Deo, ut te pace potiri 
Annuerit, quando tam te mala nostra remordent: 

Quas lubeat vobis audire et reddere voces, 

Reddere et has pariter nobis audire lubebit, 

Dum sileant aurae, ventique rapina quiescat. 

Natalis mea terra sedet sub marmoris oram, 

Quo Padus, ut sibi cum sociis sit pace fruendum. 

Volvit aquas. Hunc acer Amor, qui mollia flammis 530 

Pectora perfacile incendit, mihi fecit amantem, 

Corporis ob formam, mihi quod crudelis ademit 
Interitus: quae tristis adhuc me injuria laedit. 

Idem Amor, haud ulli, qui, cum sit amatus, amare 
Parcit, me vinxit tanto huic ardore placendi, 

Ut nondum expediar. Nos funere mersit eodem 
Unus Amor: nos qui enecuit manet inde Caina. (10) 

Has Animas postquam sic fantes auribus hausi, 

Lumina demisi, atque adeo defixus inhaesi, 

Dum mihi Praeceptor petiit: quid mente revolvis? 540 
Excitus his verbis, proh, dixi, quanta cupido, 

Quot dulces curae tristem his duxere ruinam! 

Mox, his conversus, verbis sum talibus orsus: 

Tristitia ac pietate tui, Francisca, dolores 
Me valde afficiunt-, fletumque effundere cogor. 

At mihi dic quaeso, cum vos suspiria cordis 
Dulcia mulcerent, quo tempore, quomodo, passus 
Est Amor, ut dubius vobis notesceret ardor? 

Illa mihi contra: nihil est crudelius, inquit, 

(Ac tuus hoc novit Doctor) quam rebus in arctis 550 
Felices meminisse dies: sed t<mta cupido 
Cum tibi sit nostri radicem noscere amoris, 

Illius instar agarn, qui defleat atque loquatur. 

Nos Lancillotti historiam perlegimus olim, 

Ut devinctus Amore fuit: non arbiter ullus, 

Non timor ullus erat, Nos lectio saepe vicissim 
Impulit inspicere, ac vultu pallescere utrumque; 

Ast unum evicit punctum: cum namque puellae 
Defixisse virum ridentibus oscula labris 
Legimus, iste mihi, a quo nunquam dividar, ori 560 
Oscula defixit trepidus. Galeottus ibidem (11) 

Ipse liber scriptorque fuit: non amplius illa 
Legimus inde die — Cum talia spiritus alter 
Dicta daret, lacrymis alter sic ora rigabat, 

Sensibus ut vacuus, victus pietate dolentis, 

Deficerem; ac cecidi, velut aethere corpus cassum. 

VI. Cum mihi mens rediit, pietas quam multa dolentum 
Abstulerat, meque ingenti moerore replerat, 

Tum tormenta alia, atque alios tormenta ferentes, 

Me circum vidi, quoquo vestigia vertam, 570 

Aut intendam oculos. Me tertius obtinet orbis 
AEternae pluviae, cui sunt discrimina nulla, 

Nulla mora. Immanis grando, nix, undaque nigra, 

Aera per caecum pluit; atque has terra receptans 
Undique putrescit, tetrumque exhalat odorem. 

Monstrum, immane, ferox, hic trino Cerberus ore 
Personat horrendum, atque Animas latratibus urget. 
Lumina torva rubent, nigro madet hispida tabo 
Barba fluens, uncaeque manus, ingentior alvus: 

Discerpit laceratque Animas. Has horridus imber 580 
Non secus atque canes, ululatus edere cogit. 

Alternant latus: hoc nunc, et nunc ictibus illud 
Objiciunt pluviae; et crebro sua corpora vertunt. 
Cerberus, ut nos inspexit, tria guttura pandit, 

Ostendens dentes, totosque perhorruit artus. 

At Dux continuo, protendens brachia, terram 
Suscepit, plenaquc manu conjecit hiantes 
Illius in fauces. Yeluti qui voce molossus 
Ante petit, mox deinde silet, cum acceperit escam, 

Cui vacat, ac pugnax dentes impingit acutos; 590 

Lurida sic se gesserunt tunc ora trifaucis 
Daemonii, qui adeo assiduis latratibus illos 
Obtundit manes, ut vellent aure carere. 

Umbras nos inter gradimur, quas deprimit imber; 

Atque pedes simulacra super, quae corpora parent. 
Ponimus. Hu menti cunctae teilure jacebant. 

Surrexit tunc una sedens, cum cominus ire 
Nos vidit, talesque dedit commota loquelas: 

O, qui telra venis adductus Tartara, memet, 

Si potes, agnosce*, aetherias nam lucis in auras 600 
Es prius exortus, quam mors mihi solverft artus. 

Ast ego: quem pateris, dixi, cruciatus acerbus 
Effigiem sic forte tuam mihi mente revellit 
Ut nunquam vidisse reor. Sed dissere quaeso 
Qui sis, addictus poenae, qua, si altera major, 

Nulla quidem est gravior. Mihi rettulit ille vicissim: 

Urbs tua, quae invidiae tanto tumet aucta veneno 
Ut pleno exundet sacco, me tempore vitae 
Obtinuit, dictum vobis cognomine Ciaccum . 

Quod dapis ac vini nimiq sum captus amore, 610 

Hic jaceo, velut ipse vides, obnoxius imbri. 

Non ego sum solus: poena hi plectuntur eadem 
Crimen propter idem. Sic dixit, et ore quievit. 

Me tua, respondi, sic infortunia tangunt, 

Ut fletum eliciant: at dic, quis civibus urbis 
Exitus adveniet, mala quam discordia scindit? 

Quisnam hic justus adest? qmc causa odia aspera movit? 
Jurgia post longa, is retulit, saeva arma capessent: 
Rustica pars aliam magna cum clade fugabit: (12) 

Victix deinde cadet, postquam Sol aethere trinos 620 
Annuus explcrit cursus; ac victa resurget 
Cujusdam auxilio, qui nunc blanditur et ambit. (13) 

Haec longum attollet frontem, fastuque superbo 
Victam subjiciet pedibus; multisque gravabit 
Ponderibus, licet illa gemat valdeque queratur. 

Justi sunt duo; sed nemo illis applicat aures. 

Invidia, esuries auri, atque superbia sunt tres. 

Omnia quae flammis incendunt corda, favillae. 

Hic finem imposuit dictis. Cui verba vicissim, 

Hacc ego, respondens, retuli: Volo plura loquaris, 630 
Pluraque -me doceas: Teggliiaccius, Henricusque, 

Mosca, Farinata, et Rusticuccius ille, 


Hosted by Google 



20 

Queis virtus tanta, atque aliae virtutis amore 
Praestantes Animae, quo sunt? da noscere quaeso; 

Scire etenim cupio, an Caelo laetentur in alto, 

Sedibus aut Erebi doleant. Is talia contra: 

Pejores inter manes bos continet Orcus: 

Flagitiis multis gravibusque urgentur ad imum; 

Cernere quos poteris, si tam descendere pergis. 

At tu, cum mundi ad dulces remeaveris oras, 640 

Nominis, oro, mei fac illic fama revivat. 

Haec satis: haud verbum, si quid quaesiveris, addam. 
Haec ubi dicta dedit; contorsit lumina torvus 
Ac mihi defixit paulum: caput inde reflexit, 

Procubuitque solo, reliquis haud secius Umbris. 

Tunc mihi Praeceptor dixit: non ante resurget. 

Angelicae vox alta tubae quam personet olim, 

Judicium indicens. Judex quod summus habebit. 

Quisque suum inveniet tumulum, carncmque resumet 
Quisque suam; audibit vocem, quae aeterna sonabit. 650 
Per pluviam atque Umbras lentis sic passibus ultra 
Progredimur, paulum alterno sermone loquentes 
Interea, quas vita vices ferat inde futura. 

Quare ego tum dixi: postquam sententia sese 
Protulerit, num poena minor, vel major, habebit, 

Aut eadem sontes? Quod nota scientia tradit, 

Fac recolas, mihi Doctor ait: quo dotibus aucta 
Perficitur natura suis, hoc acrius illam 
Sensus agit, sit sive dolor, sit sive voluptas. 

Turba licet nunquam vere perfecta nocentum 660 

Efficitur, tamen hanc major tum poena gravabit. (14) 
Plura ita, quam referam, alterno sermone serentes 
Haec loca circuimus, dum quo gradus alter aditur, 
Venimus: hic magnum Plutona invenimus hostem. 

VII. Vix nos intuitus, Pape Satan aleppe 
Papt Sa f an , rauco incoepit gultute Pluto. 

Ac bonus is Sapiens, noscens quid dicta sonarent, 

Ut mihi solamen ferret: ne te metus ullus 
Occupet, est fatus: vires sint quaelibet illi, 

Non hunc praeruptum impediet descendere callem 5 670 

M x illi versus: sileas, lupe, dixit, inique, 

Ac tua te interius rabies insana perurat: 

Haud temere hic fit descensus: sic sedibus altis 
Est fixum, Michael pepulit turbam unde superbam. 

Ut tumefacta cadunt diffracto carbasa malo, 

Cum pelago fera saevit hiems; sic bellua terrae 
Concidit. Ad quartum sic nos descendimus orbem, 

Per ripam interius, quae se demittit in ipsam 
Omne malum rnundi, vestigia nostra ferentes. 

Justitia heu Domini! tot poenas, totque dolores, 680 
Quot mihi se tunc obtulerunt, quis colliget unquam? 

Cur nos nostra malis immergunt crimina tantis? 

Non secus ac, crebro qua vortice saeva charybdis 
Volvitur, unda furens adversae illiditur undae; 

Sic ibi perpetua se gens vertigine versat. 

Plusquam alibi multam, magnis ululatibus auras 
Implentem, hic turbam vidi, atque ingentia toto 
Partibus adversis trudentem pectore saxa. 

Occurunt circo in medio, vertuntque retrorum 
Deinde pedem: cur ipse tenes? cur ipse profundis? (15) 690 
Quisque alii increpitans. Mox parte ab utraque feruutur 
Ad punctum oppositum, diversae ob crimina utae 
Quisque eadem inclamans. Medioque hinc orbe remenso 
Ad luctamen idem ct convicia ad ipsa revertunt. 

His quasi commotus : quae gens est ista, Magister? 

Tunc ego quaesivi : cunctosne hos clericus ordo 
Addictos liabuit, rasos qui vertice crines 
Rite gerunt, nobis adstantes .parte sinistra? 

Dum vixere, refert, tam caeca hi mente fuerunt 
Ut nullam impensam facerent moderamine recto, 700 

Ut vox clara sonat, duo cum contingere puncta 
Ipse vides, quo illos didit diversa cupido. 

Sunt cuncti ex clero, crines queis vertice desunt, 
Pontifices summi, et quibus est a cardine nomen, 

Prava ubi avarities nimium se exercet abundans. 

Multos ex his, Praeceptor, cognoscere, dixi, 

Debuerim, quos dira lues infecerit ista. 

Haud unquam hoc poteris, retulit: spem pascis inanem: 
Nescia, quam foede egerunt I moderaminis aequi, 

Nunc hos vita facit nulli notescere posse. 710 

jEternum geminos utrinque ferentur ad ictus*, 

Ac tumulo exurgent, cum spiritus induet artus, 

Rasis una comis, manibus pars altera clausis. 

Auri dira fames, atque hujus prodigus usus, 

His pulcrum eripuit mundum, ac certamen ad istud 
Adduxit: quod quale sit, haud ostendere pergam. 

Hinc tibi, mi fili, quae dat fortuna, bonorum 
Se brevis ostendit lusus, quibus applicat omnes 
Gens hominum curas. Quidquid nunc divitis auri 
Est terris, aut ante fuit, requiescere nullam 720 

His daret ex Animis lassis. Fortuna, Magister, 

Tunc ego, cunctarum quae dicitur arbitra rerum, 

Quid sit pande mihi. Quanta ignorantia vobis, 

O veri exortes Animae! mihi reddidit ille. 

HaeG mea propterea volo te deprendere verba. 

Ille opifex rerum, cujus sapientia cunctos 
Exuperat fines, caelestes condidit orbes*, 

Ductoresque dedit, certo moderamine cursus 
Qui regerent, ut nulla sua pars luce careret. 

Ille etiam terraeque bonis opibusque ministram 730 
Praeposuit, quae temporibus mox talia certis 
De gente in gentem, deque his transferret in illos 
Continue, quin mens humana obsistere posset. 

Hinc populus regnat, pupulusque est subditus alter. 

Hujus judicium juxta, quod, ut anguis in herba, 

Delitet*, ac nil vestra valet solertia contra. 

Regnum haec sponte regit, dijudicat, atque gubernat, 

Ut sua quisque Deus (16), Nunquam mutare quiescit*, 
Urget opus: tam saepe vices vertuntur in orbe 
Ut sibi continue sit permutare necessum. 740 

Haec est, mortales dira quam voce lacessunt, 

Atque execrantur valde, nil tale merentem, 

Hi quoque, qui magnas deberent reddere laudes. 

Illa autem est felix, nec dictis applicat aures: 

Angelicas inter mentes ea sorte beata 
Perfruitur; versatque suum, cui praesidet, axem. 

Jam nunc ad majora viam tormenta secemus : 

Sidera cuncta cadunt, quae, cum jam coepimus ire, 
Sursum ascendebant, nec nos dant multa morari. 
Subjectam ad ripam circum praecidimus, illic 750 

Quo fons ebullit, lymphasque dat ire calentes 
In rivum, qui his efficitur. Nigredine tinctus 
Ille fluit*, rivique viam nos proinde sequentes, 

Diversum per iter, ripam descendimus una. 

Post ubi, per clivum decurrens, rivus in imum 
Pervenit, fit vasta palus, Styx nomine dicta. 

Hic ego, cum fixis oculis, ut cernere possem, 

Intuerer, vidi lutulento in gurgite mersos, 

Nudos, aspectuque truces ; qui mutua sese 

Pulsabant, nec palmis tantum, at pectore, plantis, 760 

Et capite, immani laniantes corpora morsu. 

Tum mihi Praeceptor: fili, nunc aspicis, inquit, 

Illorum manes, quos iracundia vicit. 

At volo praeterea ut credas, certumque rearis, 

Gurgite quod subter, sunt qui suspiria mittunt: 

A quibus impulsus, supra circumfluus humor 
Pullulat; ut, quovis intendas lumina, cernis. 

Gurgite stant imo fixi*, sccumque loquuntur: 

Nos fuimus tristes ubi lux pulcherrima Solis 

Aera laetificat, lentum sub pretore fumum (17) 770 

.Gestantes: et nunc coeno tristamur in atro. 

Haec fantur, ruptasque suo dant gutture voces-, 

Gutture, nam plenis nequeunt emittere verbis. 

Sic partem magnam foveae circum ivimus atrae, 

Inter aquam et ripam, demersis gurgite semper 
Lumina conversi, donec pervenimus illuc, 

Ardua quo sese tollebat vertice turris. 

VIII. Multo autem prius ad turrim quam accessimus, alte 
Illius ad culmen visus ereximus ambo, 

Ob geminas flammas, quas poni aspeximus illic; 780 
Queis simul ulterius fax reddidit altera signum, 

Tam procul, ut vix hanc oculus discernere posset. 

Tunc ego Ductori, cui tanta scientia, quantus 
Est liquor oceano, versus: quid postulat iste? 

Quid focus ille refert ? qui dant hos surgere? dixi. 

Ille: quod expectatur, rettulit, ipse per undas 
Jam vidisse potes, nisi fumeus impedit aer. 

Non ita Parthorum nervis emissa sagitta 
Exilit, ac liquidum velox secat aera cuspis, 

Ut parvam vidi nobis (mora nulla) per undas 790 

Adventare ratem, quam remex unus agebat, 

Altius inclamans: venisti, perfide, tandem. 

O Phlcgias, Phlegias, clamores tollis inanes; 

Non erimus tecum, nisi dum transibimus undas, 

Respondit Vates. Ut qui sibi percipit astum 
Ingentem tendi, moeret, capiturque dolore; 

Haud aliter Phlegias saeva est trisfatus in ira. 

Dux priuS ingressus cymbam, sibi deinde propinquum 
Me dedit indugredi: polquam sum exceptus in illa, 

Solum est visa gravis. Pandis vada turbida remis 800 
Cymba secat, solitoque subit demissior undas. 

Dum freta trajicimus, quidam sese obtulit ultro 

Obsitus ora fimo, Stygias qui tendis ad umbras 
Ante diem, dixit, quis es, et quo sanguine cretus? 

Si venio, haud maneo*, nec me locus iste tenebit. 

Huic retuli: ct tu quisnam es, tam deformis et horrens? 
Ille mihi contra: sum flens, ut conspicis, unus. 

Ast ego: et in fletu maneas, maleperdite, dixi: 

Sit libi perpetuus plangor: licet omnia foedum, 

Te tamen agnosco. Ille manus tum extendit utrasque 810 
Ut cyrnbam arriperet. Procul hinc, procul esto, alisque 
Cum canibus remane, Dux inquit, eumque ropellit. 

Dein mihi complexus collum: o, ait, indole praestans 
Magnanima, felix quae te connixa creavit. 

Huic fuit in terris malesana superbia, nec quid, 

Quo sit clarus, inest: ideo tam' perfurit Umbra. 

Oh quot nunc sese reges magnosque per orbem 
Esse putant, quos more suum dehinc limus habebit! 
Atque ignominiam sibi contemptumque relinquent! 

Quam cuperem coenoso hoc illum in gurgite, dixi*, 820 
Cernere vexatum, ante vadis quam eximus ab hisce. 

Ac mihi Praeceptor: non nos prius altera ripa * 

Aspiciet, quam tu compos laetabere voti. 

Supplicium huic autem pauco post tempore gentes 
Gurgite demersas tam dirum infligere vidi, 

Hactenus ut Domino tali pro munere laudes 
Persolvam et grates Argenti quisque Philippum, 

^Eja agite, elata clamabant voce, petamus. 

Ille furens sese dentes vertebat in ipsum. 

Liquimus hic ilium*, de quo nil deinde profabor. 830 
At mihi luctificus sonitus tum perculit aures; 

Quamobrem in partem, qua venit, lumina verti. 

Jam, Praeceptor ait, Dites urbs dicta propinquat, 

Qua civesque graves permultaque turba tenentur. 

Certe illic in valle procul tecta ardua cerno, 

Respondi, usque adeo rubra, ut modo prodita ab igne. 

Ille mihi: aeternae, quibus intus jugiter ardent, 

Huc rubra ostendunt flammae, velut ipse tueris. 

Haec ubi sic fati, ad fossas pervenimus altas, 

Quae vallant urbem: ex rigido mihi condita ferro 840 
Moenia sunt visa: ac, magnum post denique gyrum, 
Venimus in partem, qua nos descendere puppi 
Admonuit nauta: hic, ait, est ingressus in urbem. 

Ut portam aspexi, plus mille in limine vidi 
Adstare ex Coelo lapsos: quis hic, horrida Ditis, . 

Irati ajebant, qui vivus regna pererrat? 

Innuit his tum Praeceptor, sccretaque poscit 
Alloquia*, ac paulum pressa, illi protinus, ira: 

Huc, sed solus, ades, dixerunt*, iste facessat, 

Has ausus penetrare domos*, solusque revertat, 850 

Si potis est adeo; nam tu hac in sede manebis, ^ 

Qui caecum huic itiner reserasti in Tartara ductor. 
Conjice nunc, lector, cum verba haec auribus hausi, 

Si mihi tunc animi exciderint, ut deinde reverti 
Nunquam ego crediderim. O qui me terque quaterque, 
Dux bone, servasti, ac tot, dixi, exire dedisti 
Casibus incolumem, ne me sic desere egenum; 

Si vetitum nos ulterius procedere, retro 
Actutum rapiamns iter. Tunc ille vicissimr 
Omnem pone metum; nostris obsistere coeptis 860 

Nemo potest: talis nos huc contendere jussit. 

Me paulum hic maneas; ac spes tibi pectore fractas 
Instauret vires: non te hac regione relinquam. 

Dixit, et abscessit; dubiusque ego corde remansi, 

Ac valde ambiguus, numquid, nec ne, ille rediret. 
Auribus excipere liaud potui, quod dixerit illis: 

Non multum ast illic mansit; nam protinus intus 
Hi rapuere fugam; ac ipsius iu ora magistri 
Ostia clauserunt urbis. Foris ille relictus, 

Passibus incedens lentis, ac lumina terrae 870 

Fixa gerens, ad me rediit: fiducia deerat 
Cuncta supercilio. Suspiria pectore ducens: 

Quis negat infernas, ajebat, me ire sub aedes? 

Ac mihi: ne timeas, dixit, si incendor ab ira*, 

Macte bonis animis; quippe haec discrimina vincam, 
Quantalibet vis obstiterit: audacia tanta 
Non nova: sunt hac ad portam jam scilicet usi 
Secretam minus, atque seris hucusque carentem; 

Cujus nempe notas vidisti in margine summo; 

Jamque, hanc ingressus, per clivum atrosque per orbes 880 
Incomitatus adest, qui Ditis moenia pandet. 

IX. Dixit, quemque mihi secordia pinxerat ore 
Aspiciens, cum illum vidi remeare, colorem, 

Ipse suum ex ore abduxit, quem impresserat ira. 

Substitit intentus, quasi vir qui murmura captet 
Auriculis; nam longe oculis haurire nequibat 
Aera per caecum, ac densa caligine septum. 

Et tamen, hinc dixit, vincenda est denique pugna, 

Si modo non ... mihi talis enim sese obtulit ultro; 

Oh mihi quam longum, dum quidam his sedibus adsit! 890 
Sensi sermonem primum texisse sequenti, 

Prima etenim verba extremis diversa sonabant. 

At timui; abruptum verbum nam forte trahebam 
.Pejorem in sensum, sua quam sententia ferret. 

Tunc ego quaerebam: quisquamne has fertur in oras 
Ex primi hisce gradus, quibus est spe poena carere? 
Raro, is respondit, quod quaeris, contigit ulli. 

Ipse olim huc veni, magica tum voce coactus, 

In sua quae manes cogebat membra reverti. 

Nuper eram funclus, cum me succedere muris 900 

His dedit, ut traherem Judae de sedibus Umbram. 
Infimus ille locus, reliquis obscurior, alque 
Longius a Caelo, quod c‘:cud omnia, distans, 

Nota mihi est \u: nn.c e ar.inn. ac dimitte timorem. 

Ista palus malo olens Ditis complectitur urbem 
Luctificam-, quam nos non absque intrabimus ira. 

Plura etiam est fatus, quae non sunt condita mente*, 

Nam me totum oculus turris pertraxit ad altum 
Ignitum culmen*, quo tres exurgere vidi, 

Femineo adspectu, Eumenidas, viridantibus omnes 910 
Praecinctas hydris,' ac foedo sanguine tinctas: 

Illis crinis erant colubri immanesque cerastae, 

Tempora quas circum implexas et colla gerebant*, 

Atque is, qui famulas novit Junonis avernae, 

Eja age, crudeles circumspice Erynnidas, inqrit*, 

Ad dextram haec flens Alecto*, ad laevam illa Megera est*, 
Tisiphone in medio. Laniabant unguibus uncis 
Quaeque sibi, ac saevis tundebant pectora palmis; 

Atque ita clamabant alte, ut formidine captus 

Sum Vatem amplexus. Veniat, dixere, Medusa, 920 

Seorsum spectantes omnes; ac saxeus esto: 

Heu! male Thesei quondam punivimus ausum. 

Verte age te, dixit Vates, et lumina claude; 

Si Phorcinis enim se monstret, et ipse tuaris. 

Spes nulla aetherias esset remeare sub auras. 

Dixit; et ipse suis clausit mihi lumina palmis. 

O vos, qui sapitis, doctrinam advertite, quaeso, (18) 
Carminibus tectam,- atque novae velamine Musae. 

Per vada jam sonitus veniebat turbida magnus 
Horribilisque fragor, quo ripa utrinque tremebat; 930 
Assimilis vento, qui, saepe ardoribus actus 
Adversis, vasto percurrit murmure sylvam, 

Ramosque floresque ruens: se turbidus infert, 

Pulveris attollens nimbos, gregibusque ferisque 
Terrorem incutiens. Mihi Dux tum lumina solvit; 

Ac simul: iu spumam hanc veterem, inquit, dirige visum, 
Qua magis est densus vapor, atque obscurior aer. 

Non secus ac ranae venientem protinus hydrum 

Effugiunt, trepidaeque metu vertuntur ad oram, 

Atque ibi se quaeque accumulat; correpta pavore, 940 
Umbrarun sic turba fugam perniciter ante 
Carpebat quemdam, Stygiae qui stagna paludis 
Transibat pedibus siccis, ut cernere longe 
Ex passu gradientis erat (19). Pellebat eundo, (20) 

Saepe agitans laevam, nebulosum ex ore vaporem: 

Hoc tantum offendi visus. Ex aethere missum 
Agnovi, inspexique Ducem; meque ille silere 
Innuit, ac flexa cervice huic reddere honorem. 

Proh quam terribili est visus mihi percitus ira! 

Adstitit ante fores, tenuique has vimine pandit, 950 
Ac mora nulla fuit. Mox atro in limine sistens: 

Improba gens, Caeli depulsa ex sedibus altis, 

Unde haec tanta animis, inquit, fiducia vestris? 

Cur illi officitis, cujus nequit exitus orsis 
Unquam praecidi? vobis qui saepe dolores 
Ac poenas auxit? quid fato obsistere prodest? 

Cerberus hic vester, memori si mente tenetis, 

Et mentum et guttur setis fert hactenus orbum. 

Haec ait, ac nobis nihil innuit; atraqua rursus 

Per vada vertit iter, velut is, cui pectore major 960 

Insideat, quam cura virum, qui cominus adsunt. 

Sanctis nos freti verbis, discrimine nullo, 

Ingredimur portas; ac ipse ardore videndi 
Impulsus, quae conditio rerum atque locorum, 

Lumina continuo intendi; plenamque jacere 
Luctibus aspexi ac tormentis undique campum. 

Sicut juxta Aralas, Rhodanus qua detinet undas, 

Non secus ac juxta Polam, prope marmoris oram 
Adriaci, Italiam quod claudit ct alluit aestu, 

Plurimus exurgens tumulus discriminat agres; 970 

Sic erat hic tellus variis distincta sepulchris; 

Ast alio et graviore modo: quippe hisce remixta 

Ardebant flammae', queis tam succensa calebant 
Ut magis accensum ferrum ars non ulla requirat. 
Omne erat erectum tegumen*, talesque sub auras 
Prodibant gemitus, quales immane dolentum. 

Quare ego tum dixi: qui sunt, Praeceptor, in istis 
Inclusi tumulis, adeo lamenta cientes? 

Haeresis auctores hic sunt, sectaeque sequaces 
Cujusque*, ac plusquam reris sunt plena sepulchra. 
Jungitur hic similis simili, sed dispare poena*. 
Quippe etenim minus atque magis monumenta calescunt 
Dixit*, et in dextram vertit vestigia partem: 

Inter et afflictos et moenia vadimus ambo. 


980 

DANTIS ALIGHERII 

DIVINAE COMOEDIAE 


LIBER 11. 


X, rer secretum iter inferimus sub moenia gressum, 
Ille prior, post ipse sequens. O maxima virtus. 

Tunc ego sum fatus, quae me alta in Tartara ducis, 
Proque tuo lubitu per gyros volvis Averni, 

Annue quaerenti: numquid spectare sepultam 

Fas foret hic gentem? sunt nunc adaperta sepulchra, 

Et custode carent. Claudentur, reddidit ille, 

Omnia, cum Josaphat sint buc de valle raversi, 

Corpora, quae in terris jam deseruere, ferentes. 

Hac in parte jacent Epicurus, eumque secuti, 10 

Qui letum censent animam cum corpore obire. 

Quod poscis, quamque ore siles, expleta cupido 
Mox hic intus erit. Tibi cor, Dux optime, dixi, 

Non aliam ob causam abscondo, nisi, ut ipse monebas, 

Ne fors multa loquar. Tbuscis o edite terris, 

Qui nunc, vivus adhuc, igneam perlaberis urbem, 

Sic et honesta loquens, preror, hic vestigia siste. 

Te tuus ostendit sermo illa ex urbe creatum 
Praeclara, cui forte fui nimis ipse molestus. 

HaeG vox confestim tumulo prodivit ab uno, 20 

Quare ego proximius Ductori exterritus haesi. 

Ecquid agis? converte oculos, est ille profatus, 

Cerne Farinatam, qui sese erexit ab arca*, (1) 

Inspice, et extanbm toto jam pectore cernes. 

Dixit. In illius vultum jam lumina fixus 
Intuleram: ille trucem, sublato pectore, frontem 
Alte attollebat, velut indignatus Avernum. 

Tunc manibus Dux ipse suis me impellit*, et inter*, 
Immittens tumulos: manifesta edissere, dixit. 

Ut tumulo accessi, paulum me inspexit*, et ira 30 

Mox quasi correptus: quibus es majoribus ortus? 

Inquit*, et ipse simul, cupidus parere roganti, 

Non id celavi, sed cuncta ex ordine pandi. 

Ille oculos tollens: mihi gens immaniter omnes 
Partique primisque meis inimica fuere, 

Reddidit, ac bis propterea dare terga coegi. 

Si terga bi dederunt, sunt undique deinde reversi, 
Respondi*, at tua non bene gens hanc calluit artem. 
Altera detecto ex tumulo tum se Umbra levavit (2) 

Ad mentum*, quare subrectam in genva putavi. 40 

Undique me circumspexit, quasi cerneret utrum 
Mecum aliquis foret*, ac, nullum cum vidit adesse, 
Ulacrymans dixit , si tu per Tartara tendis 
Nobile ob ingenium, cur non tibi filius haeret 
Ille mens? qua detentus regione moratur? 

Non mea me virtus, retuli, verum iste, seorsum 
Qui manet, adducit*, cujus fors carmina vester 
Jam Guidus sprevit. Genus et miserabile poenae 
Verborumque tenor, dederant mihi nosse loquentem; 
Plene ideo responsa dedi. Se is protinus alte 50 

Extulit bis vix auditis: et qnomodo, dixit, 

Sprevit ais! nonne aetherias nunc luminis auras 
Ille haurit? nonne illi oculos lux percutit alma? 

Haec fatus, cum me sensit responsa morari, 

Inversus recidit, nec protulit amplius ora. 

Alter magnanimus, p6r quem vestigia pressi, 

Non os mutavit, collumve latusve reflexit} 

'Orsaque deinde sequens: haec si male, dixit, ab illis 
Ars percepta fuit, magis hoc me immaniter urit 
Quam torus hic igneus: sed non, quae sedibus istis 60 
Imperat, ora Deae vicibus lux alma replebit (3) 

Et bis terque decem, ac tu quantum ponderis ipse (4) 
Noveris haec habeat. Sic autem evadere ad auras 
Inde tibi liceat, cur tam est infensus et asper 
Ille meis populus? leges cur condit in illos? 

Clades ac caedes, qua decolor Arbia fluctus 
Sanguine mutavit, retuli, his hacc «scita rependunt. 
Vertice tunc is concusso, ac suspiria ducens*, 

Non unus tunc ipse fui*, ac certamina nunquam 
Cum reliquis certe sine causa, dixit, adivi} 70 

Unus at ipse fui, qui, cum Florentia passi 
Sunt omnes alii, deleta ut funditus esset, 

Consilio obstiterim, vultu adversatus aperto. 

O, rogo, sic valeat tua gens reperire quietem, 

Tunc ego subjeci, quo mens mea vincta tenetur, 

Solve mihi dubium. Vobis concessa facultas 
Est, bene si audivi, casus praenosse futuros} 

Non ita praesentes. Sic nes longinqua tuemur, 

Rettulit, ut quisquis vitiosa luce laborans. 

Tantum summus adhuc indulget luminis Auctor! 80 
At simul adventant, aut praesens attulit aetas, 

Mens nostra obruitur tenebris*, nec novimus unquam, 
Vestrarum in terris rerum nisi nuntius adsit. 

Hinc tu scire potes, quod nos vis tota videndi 
Destituet, fuerit cum janua clausa futuri. 

Tum, quasi pertaesus culpae: fer, deprecor, illi 
Qui cecidit, quod natus adhuc vitalibus auris 
Vescitur, atque sibi sum respondere moratus, 

Errorem hune propter, quo sum te ajente solutus. 

Dixit Jamque meus mihi Dux remeare jubebat. 90 
Quaere ego quaesivi, citius 'mihi ut ille referret 
Qui secum hic essent. Plusquam cum mille, reponit, 

Ilie positus jaceo: Friderici hic Umbra secundi (5) 
Purpureique viri (6)^ atque alii, quos dicere parcam. 
Haec ait, ac sese abscondit. Vestigia verti 
Ad Vatem tunc ipse redux*, sub pectore mecum 
Auditum eloquium, mihi visum hostile, revolvens. 
Protulit ille pedes*, ac posthac, inter eundum: 

Quid te adeo turbat? petiit. Cumque inde retexi: 

Triste quod audieris, momori sub pectore conde, i 00 
Inquit: nunc adhibe hic animos, (ac talia fatus 
Erexit digitum): cum deinde illius ad ora 
Substiteris, quae luce micans late omnia cernit, 

Illa iter et vitae pandet casusque futuros, 

Dixit 5 et, ad laevam conversus, moenia liquit. 

Vadimus in medium, tenuis qua semita ducit 
Ad vallem, quae huc usque gravem mittebat odorem. 

XI. Summum altae attigimus ripae, quam grandia in orbem 
Secta dabant saxa, atque magis crudelia habentem 
Supplicia in vallem. Propter, qui exhalat ab imo, 110 
Foetorem immodicum, magni hic accessimus ambo 
Ad tegumen tumuli, quo scripta haec carmina vidi: 
Summus Pontificum hic jacet Anastasius ille, 

Quem malus ex recto Fotinus tramite duxit. 

Tunc mihi ait Ductor: lento descendere gressu 
Hic opus, ut foedum paulatim ferre vaporem 
Assuescat sensus: mox absque mora ibimus ulla. 

Atque ego tunc illi: tu, quas amittimus, horas 
Fac aliquid penset. Mentem huic me advertere cernis. 

Ille ait*, inde sequens: Sub saxis, addidit, istis 120 
Clauduntur, fili, parvi in declive gradatim, 

Orbes tergemini, veluti quos ipse relinquis: 


Hosted by Google 



u 


Spiritibus pravis sunt omnes undique pleni. 

Utque satis visus tibi sit mox inde tuenti, 

Quomodo in his, nunc disce, et quare poena luatur. 
Unus 'cunctorum scelerum est injuria finis*, 

Per vim vel fraudem infertur: sed fraude nocere 
Est hominum proprium: Deus hoc impensius odit. 
Propterea major constringit poena dolosos, 

Ac sunt inferius: violenti desuper adsunt. i 30 

Et quoniam trinis (hominique sibique Deoque) 

Vis potis est ferri, ut ratio manifesta probabit: 

Propterea in circos trinos se hic dividit orbis. 

Effera per vim mors homini, plagaeque feruntur, 
Uliusque bonis incendia furta ruinae. 

Auctores igitur caedis, dirique latrofacs, 

Et crassatores, circus prior obtinet omnes, 

In classes varias diversaque septa coactos. 

In se deinde manus violentas ferre, suasque 

In res, quisque potest: in circo opus inde secundo 140 

Est frustra se poeniteat, qui stamina vitae 

Sponte sibi abrumpunt, ac res sine more profundunt:, 

Tristesque illic vivunt, laeti ubi vivere possunt. 

Vis Deo item fertur, cum quis vel denegat illum 
Corde, vel adversus jactat blasphcmia verbis, 

Aut quis Naturae bonitatem juraque temnit: 

Ultimus hinc circlus Sodomam tenet atque Caorsam (7) 
Quotquc, Deum exosi, proprio cum corde loquntur. (8) 
Nectit homo fraudem (quae corda remordet) in illos, 

Qui sibi confidunt, vel queis fiducia desit. 150 

Hic modus extremus dissolvit vincnla amoris, 

Queis homines Natura ligat: sunt orbe secundo (9) 
Propterea, qui furantur, qui falsa loquuntur, 

Qui sacra divendunt, turpi qui foedere amores 
Conciliant, quique excantant, quique ore pudicos 
Dissimulant sensus, hujusce et furfuris omnes. 

Deterior modus est alter, qui abrumpit amorem 
Non modo naturae, sed quod superaddidit alterum 
Inde fides: quare per saecula cuncta minori, 

Qui sihi confisos tradunt, plectuntur in orbe, 160 

Centrum ubi stat mundi, quo Dis super insidet ingens. 
Sic mc ille edocuit. Clare tua verba, Magister, 

Dixi ego, procedunt; baratrum bene dividis istud, 

Ac populos quos intus habet: sed dissere, quaeso; 

Quos tenet atra palus, pluvius quos verberat imber, 
Quique sibi occurrunt aspris cum vocibus, et quos 
Ventus agit, cur non ignea plectuntur in urbe, 

Si Deus est his iratus? si secius autem, 

Cur hos poena premit? Sic dixi; ac ille reponens: 

Cur, praeter morem, tantum tibi desipit, inquit, 170 
Ingenium? aut alio quo mens tua devia fertur? 

Nonne tibi verba obveniunt, quibus Ethica monstrat 
Tres animi affectus, quos Coelum damnat et odit? 

Dt sunt et vitium et feritas atque impetus ardens? 

Ac minus hic pariat sibi dedecus, et minus iram 
Numinis incendat? Si talia mente revolvas, 

Et qui sint illi, quos sursus poena coercet, 

Deprendes equidem, cur secernantur ab istis, 

Justitiaeque minus poenis crucientur acerbis. 

0 Sol, qui sanas aegrum mihi lumine visum, 180 

Dixi, sic mihi suades, dum quaesita resolvis, 

Ut dubitare minor non sit quam scire voluptas. 

Te paulum retro referas, ubi foenore laedi 
Est bonitas tibi dicta Dei, nodumque resolve. 

Naturam, dixit, passim praecepta sophorum 
Ostendunt ex mente Dei procedere et arte: 

Si Physicam recoles, artem (tibi volvere multas 
Non opus illius chartas) vestigia nostram 
Juvenies hujusce sequi, quo more magistrum 
Discipulus, quantum valeant permittere vires; 190 

Usque adeo, ut nostra est neptis quasi Numinis artis. 

Si Genesis tibi succurrat, sibi sumere vitam 
Esse opus ex his utrisque, atque augescere gentes, 
Repperies. Quoniam qui exercet foenus, ab illis 
Digreditur, naturam ideo contemnit et artem, 

Spemque alibi ponit, quam quo posuisse deceret. 

Ast age, me sequere*, est etenim jam tempus eundi: 
AEthere jam surgunt Pisces, totumque Booten 
Caurus habet*, datque ulterius descendere ripa. 

XII. Asper erat locus ex praeruptis undique saxis 200 
Quo tunc venimus, ac propter quod stabat ibidem; 

Tale, ut diffugerent perterrita lurrina visum. 

Non secus ac, Athesim quae, cis excelsa Tridenti 
Moenia, percussit, (terrae seu scissa tremore 
Seu non fulta solo) in praeceps patet alta ruina, 

Ut hemo hac valeat gressum de vertice ferre; 

Sic descensus erat; summoque in margine ripae 
Adstabat, tellure jacens, inlamia Cretae, 

Quae concepta fuit falsae sub imagine vaccae. 

Vix ea nos procul aspexit, sese ipsa momordit, 210 
Qualis ab interna pectus qui incenditur ira. 

At meus huic versus Sapiens: hinc, bellua, abito: 

Dixit; Cecropiumne virum hic tu reris adesse, 

Qui te in terris enecuit? Non voce sororis 
Edoctus venit iste tuae, sed visere vestras 
Huc tendit poenas. Veluti qui vincula rumpit, 

Cum recipit letalem ictum, bos. nescius ire, 

Saltitat huc illuc; sic Minotaurus agebat. 

Eja age, tum Vates, aditum citus arripe, dixit; 

Dum furiis agitur, nunc nunc descendere tempus. 220 
Sic per congeriem saxorum vadimus illam, 

Ob pondus mihi sub pedibus se saepe moventum. 

Ipse animo reputans ibam. Tu forte ruinam, 

Ille inquit, tecum volvis, quam bellua servat, 

Imperiis quae victa meis hinc ante recessit. 

Disce igitur: nondum, magico cum carmine Erichtno 
Me dedit huc sedes Erebi descendere in imas, 

(Si memini) haec ruerat: certe paulum ille priuquam 
Hue s ese ferret, primo qui Ditis ab orbe 
Eripuit praedam, tanto circum undique motu 230 

Haec tremuit valles, ut mundum rerer amore 
Correptum, quo illum multi dixere reversum 
Non semel in cahos$ ac rupes tunc ista ruinam 
Hic alibique dedit. Sed tu jam lumina fige 
In vallem} nam sanguineus lacus ecce propinquat, 

Quo, quicumque aliis per vim nocuere, coquuntur. 

O furor insanaeque irae, o caeca cupido, 

Quae nos sic acuis, brevis hoc in tempore vitae, 

Et das perpetuum sic deinde madescere in aevum. 
Ingentem, ac tortam, veluti Dux dixit, in arcum, 240 
Hic foveam aspexi, quae circumplectitur omnem 
Planitiem, atque inter radicem montis et illam 
Venantes ibant Centauri, tela gerentes, 

Ut vivi fixere feras. Descendere ripa 
Ut nos viderunt, eonfestim ex agmine trini 
Abstiterunt} cumque arcu ac lectis ante sagittis 
Occurrere} proculque unus: quo tenditis? inquit, 

Ad quam damnati poenam? istinc dicite, et ultra 
Ne proferte pedes: aliter, vos cuspide figam. 

Ac meus huic Ductor retulit: responsa propinquo 250 
Chironi hic dabimus: male te vesana cupido 
Egit praecipitem semper. Mox, talia fatus, 

Me tentans cubito: hic Nessus, cui Deianira 
Causa fuit leti, ac leti fuit ipsemet ultor. 

Dixit} et is medius, qui oculos in pectore vertit, 

Est magnus Chiron, qui jam nutrivit Achillem. 

Et nimius Pholus ille irae. Per littora currunt 
Innumeri, telisque petunt, quot sanguine sese 

Aliius abducunt, sua quam commissa reposcunt. 

Haec ait} ac propius, progressi, accessimus illis. 260 
Tum Chiron telum accepit, crenaque reduxit 
Ad malas barbam: cumque os immane retexit, 

Ad socios versus: num vos advertitis, inquit. 

Quod qui pone subit, dat tactu cuncta moveri? 

Non solet hoc pes functorum. Cui talia Vates, 

Qui prope pectus erat, natura ubi bina cohaerent, 
Rettulit: hic vivit, solique ostendere Averni 
Debeo pallentem vallem: non sponte suapte, 

Rebus at huc agitur duris: canere alleluja 

Desivit talis, novum ut hoc mihi obire juberet 270 

Munus: non hic est latro, nec ego Umbra profecto 

Improba. Per virtutem oro, quae tam invium et asprum 

Carpere cogit iter, nobis ex hisce, fidelis 

Sit qui animo notus, socium da incedere quemquam, 

Qui vada demonstret, quique hunc iu tergore vectet, 

Est qui vivus adbuc, atque ire per aethera nescit. 

Talia sic Vates. Ac Chiron: Nesse, redito, 

Ad dextram conversus ait} tu dueito enntes; 

Ac remove, his aliud si forte obvenerit agmen. 

Hoc duce, sanguinei gradimur per gurgitis oram, 280 
Plurimus unde dolens bullentum it stridor ad auras. 
Usque supercilium mersos in sanguine vidi. 

Hoc, inquit Nessus, cruciantur in amne tyranni, 

Qui bona diripuere, atque effudere cruorem: 

Sic aliis illata luunt nunc damna necesque: 

Hic et Alexander (10), ferus et Dionysius, annos 
Qui dedit imperio Sieulis traducere tristes. 

Crinibus ille nigris est Azzolinus; et ille 
Crinibus aureolis, est Atestinus Obizzus, 

Quem vere in terris privignus funere mersit. 290 

Tunc ego, compellans, Vati sum versus; at ille: 

Hic tibi sit, dixit, princeps, et ego inde secundus. 

Paulum progressus, Centaurus lumina fixit 

In gentem, extantem medio, usque ad guttur, ab aestu; 

Atque Umbram ostendens, quam sola in parte videbat; 

Hic, ait, ante Deum, crudeli vulnere fixit 

Cor, quod adhuc Thamesis Londini in littore honorat. (Ii) 

Gentem praeterea vidi, quae ex amne caputque 

Ac totum extabat pectus; cujus mihi multos 

Nosse fuit; quippe ille cuor magis usque magisque 300 

Decrescit, dum deinde pedum vix denique plantas 

Contegat; atque hic sanguineum tranavimus amnem. 

Sicut in hac cernis decrescere parte cruorem, 

Sic, Centaurus ait, diversa in parte resurgit, 

Donec eo adveniat, plectit quo poena tyrannos. 

Attila, rex Unnus, Dominique immane flagellum, 

Illic supplitium pendit, Pyrrhusque, simulque 
Sextus; ibi lacrymas Rinierius edit uterque 
Pazzius et Cornetensis, crudeliter ausi 
Infestare vias. Sic dixit; tergaque vertens, 310 

Est iterum vada transgressus. — Non venerat oram 
XIII. Nessus adhuc aliam, cum nos vestigia tetram 
In silvam tulimus, per quam via nulla ferebat. 

Non viror hic frondes, sed enim color induit ater; 

Non leves rami, at nodoso cortice torti; 

Non et in his poma, at virgulta infecta veneno. 

Hispida tam dumis ac stirpibus horrida densis, 

Cecinam et Cornetum inter, sub littus Etruscum, 

Non habitant per tescua ferae, loca culta perosae. 

Hic nidum harpyae condunt, quae Troas ab oris 320 
Expulerunt Strophadum, ventura his dira canentes. 

Alae sunt illis magnae; sunt collaqne et ora 

More hominum; pes ungue rigens; pennataque et ingens 

Alvus; terrificis implent stridoribus auras. 

Tum mihi Praceptor dixit: jam disce, priusquam 
Ulterius tendas, in circo te esse secundo, 

Atque hic semper eris, donec veniamus arenam 
Horribilem: tende ergo oculos, ac talia cernes 
Quae vincant narrata fidem. Circum undique questus 
Audib^m; nec quisnam hos ederet ipse videbam, 330 
Proptereaque gradum, captus formidine, pressi. 

Credere sum Vatem ratus, has me credere voces 
Ex, inter truncos, propter nos, gente latenti, 

Missas; dixit enim: siquis tibi ramus ad hisce 
Vellitur arboribus, te manca putare videbis. 

Protendi tunc ipse manum; ramumque revelli, 

Horrendum dictu! Vox protinus edita trunco, 

Cur me, clamavit, laceras? Cuipque inde cruore 
Erubuit, cur me, rursus vox altera dixit, 

Dilaceras? pietate cares; sylvetria pruna 340 

Nunc sumus, ast homines fuimus: dementior esse 
Debueras, animae si essemus forte colubri. 

Ut viridis torris, cujus flagrantibus ardet 
Altera pars flammis, tepidas ciet altara guttas, 

Stridetque, ac propter fugientem sibilat auram; 

Sic truncus vocemque simul dabat atque eruorem. 

Dimisi manibus ramum, similisque timenti 
Obrigui. At meus huic Sapiens: si noscere casus 
Ille tuos poterat, tantum mc doctus ab ipso, 

Non te protensis manibus violaverit unquam; 350 

Res incredibilis me impellere fecit ad actum, 

Me quoque quod piget. At tu qui sis fare, tuumque 
Dic genu; ut terris, in quas exinde redibit, 

Iste tuam instauret famam, sic damna rependens. 

Ac truncus contra: sic me tua- dulcia verba 
Illiciunt, ait, ut non obmutescere possim; 

Ac vos ne pigeat paulum me audire loquentem. 

Ille ego sum, regis Friderici cordis utramque 
Qui tam suave olim elavem volvi atque revolvi, 

Hujus amicitia cunctos ut proinde remorim: 360 

Usque adeo fidus sum munere functus, ut omnes 
Contererem vires, ac noctes absque sopore 
Pertraherem. At meretrix, quae nunquam Caesaris aedem 
Deseruit (communis mors, ac maxima clades 
Aularum), cunctorum animos incendit*, et illi 
Regem sic incenderunt, ut protinus omnes 
Sunt versi in luctum, quibus insignibar, honores. 
Indignata nefas, mea mens, vitare dolorem 
Morte putans, justum injusto me funere mersit. 

Nunquam, jjuro novas radices arboris hujus, 370 

Est mihi rupta fides domino, qui diguus honore 
Tam fuit*, atque ideo vestrum si rursus in auras 
Quis veniat superas, ibi det revalescere nostram, 

Quae jacet invidiae tam saucia vulnere, famam, 

Haec retulit. Paulum Vates est deinde moratus*, 

Mox ait ille mihi: quoniam nunc iste silescit, 

Posce quod exoptas, neve irrita defluat hora. 

Atque ego: tu potius, mihi quae prodesse rearis, 

Posce quidem^ nam me pietas tam multa revincit, 

Ut minime possim. Tunc ille incoepit, et inquit: 380 

Sic tibi mortalis, silvestri carcere clause, 

Quod petis, efficiat, dic quaeso: his quomodo truncis 
Spiritus insuitur? quisquamne his solvitur unquam? 
Fortiter efflavit truncus; flatusque, loquelam 
Versus in hanc, dixit: breviter responsa reponam: 

Spiritus ut saevus membris, queis se ipse revellit, 

Exiit, hunc, jussu Minois, septimus orbis 
Excipit; in silvam ruit, at non ulla ruenti 
Pars habitanda datur: quo sors projecerit, illic, 

Ut zea, germen agit; fit frutex, plantaque agrestis: 390 
Harpyae carpunt frodes; morsuque dolorem 
Efficiunt; plagaque viam dant esse dolori. 

Non secus ac alii, nostros veniemus ob artus; 

Non ut se his quisquam induerit: non illud haberi 

Fas est, quod sponte abjicitur: huc membra trahemus, 

Et cuj usque sua pendebit ab arbore corpus. 

Dum trunco intenti, dicturum plura putamus, 

Ingentem audimus fremitum, ut venator adesse 
Frondibus ex motis canibusque latrantibus aprum 
Sentit^ et ecce duo, lacorato corpore, nudi (12) 400 

Ad laevam erumpunt, fugientes impete tanto 
Omnia ut incursu obtererent ramalia sylvae. 

Mors, adsis adsis, clamabat primus} et alter, 

Segniter ire sibi visus: pernicibus usus 
Non es sic pedibus, Lane, in certamine Toppi. 

Et, quia fors vires deerant, se cespite, sistens, 

Texit, et implicuit. Per sylvarn^ hos pone, voraces 
Currebant nigraeque canes, velut arcta molossi 
Vincula cum rumpunt: inter virgulta latenti 
Intulerunt dentes avidos, in frusta dolentes 410 

Absciderunt artus, secumque abiere ferentes. 

Tunc, dextra exceptum, Vates me detulit illuc 
Scissus ubi flebat nequidquam ob vulnera cespes. 
Quidnam te, A-Divo-Andrea, clamabat, Jacob, 

Hic sub viminibus nostris abscondere juvit? 

Numne ego culpandus, si tu male duxeris aevum? 

Cum meus huic Dux accqssit: da noscere, dixit, 

Qui sis, qui tot vulneribus cum sanguine voces 
Luctisonas efflas. O qui, respondit, adestis 
Frondibus illatam crudelem cernere cladem 420 

Quae mihi direptae fuerunt, has cogite, lectas, 

Juxta infelicem truncum. Sum natus in urbe 
Cui libuit dominum in Baptistam vertere*, quare (13) 

Is nunquam arte sua pessum dare desinet ultor: 

Et, nisi quid reliquum illius superesset ad Arnum, 
Nequidquam cives reparassent deinde ruinas, 

Attila quas fecit. Sum hac, inquam, natus in urbe, 

Ac, nodum informem nectens, mea ab aede pependi. 

XIV. Me patriae commovit amor: componere, et illi, 
Qui jam raucus erat, proparavi reddere frondes. — 430 

Venimus ad finem, quo circus tertius inde 
Incipit, ars ubi justitiae sese horrida pandit. 

Ut nova perspicue ostendam, pervenimus, ajo, 

Planitiem in magnam, plantis quciscumque carentem. 

Ut nemus hanc cingit, fovea sic cingitur ipsum. 

Hic nos constitimus, cohibentes margine gressum. 

Area condensis siccisque horrebat arenis, 

Quales Marmaricis olim Cato pressit in oris. 

Vindex ira Dei, quantum te quisque pavere 
Debuerit, mihi visa legens. Hic multa Animarum 440 
Agmina nudarum vidi*, quibus ora profuso 
Undabant fletu, et quas lex diversa premebat. 

Quippe jacebat enim pars in tellure supina, 

Ibat pars semper, pars et contracta sedebat: 

Vincebat numero, quae concita jugiter ibat ^ 

At tellure jacens, miseros magis ore soluto 
Edebat gemitus. Totam super undique arenam 
Plurima et ampla, allapsu lento, flamma pluebat, 

Quo nix more cadit, sileat cum ventus, in alpes*, 

Atque ut Alexander, qua fervida solibus ardet 450 
India, collabi quondam super agmina vidit 
Flammantes ignes, solidosque incumbere terrae ; 
Proptercaque solum jussit fodicare cohortes, 

Nam, putre cum fuerit, melius restinguitur ardor. 

Sic ingens flammarum imber sine fine cadebat: 

Fomitis in morem succensa ardebat arena;. 

Ac duplex erat inde dolor: manibusque ruentes 
Nec mora nec requies erat excutientibus ignes. 

Tunc ego sic Vati : o qui, praeter Daemonas, inqui, 
Omnia pervincis, limen contendere portae 460 

Jam nobis ausos, mihi dic ac fare: quis ille 
Magnus et ore ferox, qui nil incendia curat? 

lgniferoque jacens non urier imbre videtur? 

Dixi, ac ille, loqui de se cum senserit, inquit: 

Qualis vivus eram, talis sum et corporis expers. 

Artificem quamvis delasset Jupiter, a quo 

Iratus telum cepit, quo tempore mortem 

Prorutus occubui-, si aliorum brachia lasset 

Alternis vicibus, Vulcani saepe reposcens 

Auxilium, velut in magno certamine Flegrae, 470 

Ac mihi fulmineos pro viribus ingerat ictus, 

Vindicibus poenis non is laetabitur unquam. 

Haec fanti elata retulit tum voce Magister, 

Ut sic nunquam alias: Capanee, superbia quando 
Nil tua defervet, gravior te poena perurit: 

Supplicium nullum, praeter, qua incenderis, iram, 

Par foret insano, quo turges, poena furori. 

Haec ait 5 a^ mihi sic est mitior inde profatus. 

Unus hic ex septem, Thebas qui milite quondam 
Obsedere duces: tempsitque, Deumque videtur 480 

Temnere, nec quidquam vires curare Tonantis. 

Debita sed merces illi, ut sum fatus eidem, 

Est suus ipse furor. Nunc protinus arripe callem, 

Ac me pone veni-, cave ne pes tangat arenam, 

* At nemus usque legat. Pervenimus, ore silentes, 

Unde, extra sylvam, prodibat parvulus amnis-, 

Cujus adhuc me rubra metu contristat imago. 

Non secus ac scatebris Viterbi rivulus exit, 

In sua quem flexum mox ducit tecta lupanar-, 

Ille per arentem sic decurrebat arenam. 490 

Alveus, ac -ripae, et margo de marmore uterque, 

Nosse mihi dederunt, illic quod transitus esset, 

Tenariam postquam, cunctis quae pervia, portam, 

Nos sumus ingressi, tam nulla notabilis usquam 
Res oculis est visa tuis, quam rivulus iste, 

Se super injectas potis est qui extinguere flammas. 

Talibus est fatus Doctor*, quare ipse rogavi, 

Escam ut porrigeret, cujus me implerat amore. 

Semiruta, ille refert, medio jacet insula ponto. 

Quam perhibent Cretam, cujus sub rege beatam 500 
Gens hominum vitam, castisque in moribus egit. 

Mons hic erigitur, nemorosis frondibus olim 
Diues et undarum scatebris, qui dicitur Ida: 

Nunc deserta jacet. Partu jam proxima, mater 
Hanc sibi delegit Cybele, qua enixa locaret 
Natum \ et, ut illius fletus abscondere posset, 

Pulsa dabat rancos attollere tympana cantus. 

Hic, sub rupe cava, penitusque in viscere montis, 

Stat senior, tergum Damiatae versus ad urbem, 

Ac Romam inspiciens, speculum de more tuentis. (14) 510 
Est caput ex auro, ex argento brachia peclusque, 

Ex aere usque femur \ constant dehinc caetera ferro*, 
Fictilis est pes dexter, quem super ille recumbit, 
Plusquam alio. Pars omnis habet, si exceperis aurum, 
Rimam: ex hac manant guttae, quae mox coeuntes 
Hanc tranant rupem, ac vallem labuntur in istam. 

His Acheron, Phlegcton, et Styx teterrima fiunt. 

Deinde per hunc arctum decurrunt denique rivum, 
Extremum usque locum, quo non descenditur ultra. 
Cocytum hic faciunt, de quo nunc dicere omitto \ 520 

Quippe hunc tu aspicies. -Nostro si hic rivus ab orbe, 

Dixi ego, progreditur, cur tantum hac paret in ora? 

Ille mihi contra*, hoc baratrum scis esse rotundum j 
Et, licet ad laevam multum descenderis, omnem 
Non es circuitum emensus: si videris ergo 
Quidquam forte novi, ne te stupor occupet ullus. 

Ipse iterum: Lethae ac Plegetontis flumina, dixi, 

Quo sunt? illud quippe siles, hoc imbre creari 
Istud ais. - Semper tua sunt quaesita, reponit, 

Grata mihi valde $ verum rubor ipse fluenti 530 

Reddere debuerat reponsum ex talibus uni. (15) 

Aspicies Lethen, sed non in sedibus istis, 

Quo nimirum Animae vadunt se deinde lavatum, 

Crimina cum sunt, quae deploravere, remissa. 

Mox ait: est tempus jam nos absistere sylva; 

Me sequere: est geminus margo via euntibus, unde 
Ignis abest, omnisque supra restinguitur ardor. 

XV. Margine marmoreo gradimur*, quique udus ab amne 
Erigitur fumus, sic temperat aera, nullus 
Ut nos interea flammarum laederet imber. 540 

Non secus ac aequor Batavi, gens accoli ponto, 

Aggeribus cohibere solent, quod gurgite vasto 
Illorum irrumpit campis*, vclutique, priusquam 
Nix ex Alpe fluat, sua rura domusque tuentur 
Medoaci cives Patavi a torrentibus undis*, 

Talis erat, quamvis haud sic excelsus et ingens, 

Hic geminus margo, quicumque hunc condidit olim. 

Jam sic sylva aberat, ut non hanc cernere possem, 

Si vertissem oculos, cum, proxima margini euntum 
Umbrarum occurrit turba, ac nos tale tuentum 550 
Quale solet dubia lunae sub luce recentis. 

Nos ita spectabant fixi, quo more foramen 
Spectat acus senior contento lumine sartor. 

Cum sic inspicerent, quidam me agnovit, et oram 
Apprendit vestis: proh quam mirabile! clamans. 

Vix brachium is mihi protendit, citus ipse perustam 
In faciem defixi oculos; nec tristis imago 
Quin nossem impediit: vullumque proinde reclinans (16) 
Tune hic, Brunettus? dixi. Tunc ille vicissim: 

Ne pigeat, fili, me nunc vestigia paulum 560 

Tecum ferre retro, sociosque relinquere euntes. 

Quin, ego respondi, cunctis te viribus oro; 

Ac, si forte juvet mecum hic consistere, sistam, 

Hic modo det veniam qui fert vestigia mecum. 

Hoc, fili, is retulit, quicumque ex agmine sistit, 

Geutum deinde annos jacet-, ac, dum laeditur igne, 

Hunc sibi decutere haud valet: ergo age, perge, tibique 
Ad latus haerebo* inde meum citus assequar agmen, 
Damna aeterna querens. Non me demittere calle 
Audebam, ut pariter graderer, sed cernuus ibam, 570 
Qualis qui reverenter eat. Tunc incipit ille: 

Quae sors aut fatum ante diem has te accedere sedes 
Egit? et is quisnam est, qui te praecedit euntem? 

Illi ego: in apricis vitae spirabilis oris, 

Cum mea nondum aetas plenis adoleverit annis, 
Deerrarum in tetram recto de tramite sylvam-, 

Hesterno hinc mane abscessi-, et, cum rursus in illam 
Regrederer, sese mihi protinus obtulit iste-, 

Perque iter hoc revehit. — Tua si catus astra sequaris, 
Ille mihi, haud poteris non clarum attingere portum, 580 
Si bene persensi, cum coeli vescerer aura: 

Atque ego, si mortem non immaturus obissem, 

Tam tibi prospiciens felicia sidera, , valde 
Tete implessem animis^ stimulosque ad coepta dedissem. 
Ingratus vero hic populus, cui manat origo 
Ex Fesulis, et adhuc quid saxi ac montis inhaeret, 

In te crudeles, quod tu benefeceris, iras 
Concipiet: non immerito*, non convenit aspros 
Quippe inter sorbos dulcem pubescere ficum. 

Fama vetus vocat hos orbos, gentemque superbam, 590 
Quam simul invidia, et nimius tenet ardor habendi. 

Effuge tu illorum mores: tua dextera tantum 
Te sors attollet, ut te pars utraque avebit-, 

Gramina sed capris aberunt. Se, straminis instar 
Conculcent equidem Fesulana animalia, verum, 

Ne plantam tangant, etiamnum siqua supersit 
Illorum in coeno, semen sanctum unde revivat (17) 
Romulidum, qui hic perstiterunt, quo tempore coepit 

Tanta hic nequities. — Rata si mea vota fuissent, 

Dixi ego, non esses vitalis luminis expers. 600 

Alta mente manet, mea que implet corda dolore 
Ille paternus amor, quo me praecepta docebas, 

Quae dant aeternam mortali adquirere vitam. 

Hoc mihi quam gratum fuerit, dum spiritus artus 
Hos reget, haud unquam sileam, semperque fatebor. 

Quae mihi ais vero discrimina deinde futura, 

Haec scribo, atque aliis cum vocibus omnia servo, 

Ut mihi declaret mulier, quae talia novit, 

Hanc si deveniam, hanc si delatus*adibo. 

Hoc te scire volo: modo sit mens conscia recti, 610 
Fortunam quamcumquc pati sum corde paratus; 

Non nova sunt haec verba mihi; proin sponte suapte 
Verset agens Fortuna rotam, marramque colonus. 

Haec dixi; dextramquo meus Praeceptor in aurem 
Respiciens, mihi ait: bene, qui rem denotat, audit. (18) 
Ipse tamen, gradiens, Bruncttum sciscitor, ecqui 
Sint ejus comites, alios qui nomine praestent. 

Est aliquem memorare bonum, reliquosque silere, 

Ille refert: nec tempus enim daret edere cunctos. 

Summa est: sacricolae omnes, ingenioque valentes, 620 
Ac fama insignes, eadem quos culpa notavit, 

Dum vitam exigerent. Priscianus it agmine in illo, 
Atque Accursius una; et (si haec tibi cura fuisset) (19) 
Cernere eum poteras, servorum Servus ab Arno 
Quem removens, ad Medoacum dedit ire minorem, 

Quo male protensos nervos dehinc morte reliquit. (20) 
Plura quidem loquerer; sed non mihi vetba viamque 
Ulterius proferre licet; nam surgere fumus 
Ex sabulo novus aspicitur: gens ecce proquinquat, 

Cui socius non esse queo: quo in secula vivo, 630 

Thesauri sit cura mei: non amplius oro. (21) 

Inquit; et avertens, adeo velociter ivit, 


Hosted by Google 



50 

Unus ut ex is, queis pannum Verona virentem 
Praemia proponit cursus, est visus; et ille, 

Qui prior optatam potuit contingere metam 

XVI. Jamque locum attigeram, quo alium labentis in orbem, 
Rumor aquae auditur, dant quale alvearia murmur; 

Agmine digrcdiens cum praetereunte, cuccurrit 
Ad nos Umbra triplex; clamans: vestigia siste, (22) 

Qui nostra ex habitu prava de gente videris. 640 

Hei mihi! quam laceros artus, quae vulnera vidi 
Tum nova, tum vetera! usque adeo, ut, cum mente revolvo, 
Moestus adhuc doleo. Ductor clamoribus illis 
Advertit placide mentem: ac mihi lumina vertens; 

Siste agedum, dixit: fas est his esse benignum; 

Atque, nisi natura loci demitteret ignem, 

Te potius, rerer, quam illos properare deceret. 

Ut nos constitimus, solitos tunc edere rursus 
Coeperunt questus: cumque inde fuere propinqui, 

Ex ipsis fecere rotam (23). Ut nudi atque peruncti 650 
Ante locum athletae, melius quo vufncra ferrent, 

Captabant oculis, grave quam certamen inirent; 

Talis quisque rotans mihi se vertebat: iterque 
Propterca pes diversum, quam vultus, agebat. 

Si locus infelix, exustaque corpora flammis, 

Una locjui coepit, tibi nos nostrosque precatus 
Temnere dant, te nostra tamen clarissima fama , 

Flectat, ut edoceas, qui sis, vestigia tutus 
Qui sic viva teris per regna impervia vivis. 

Hic, quem pone sequor, nudus licet ac sine pelle, 660 
Nobilior quam rere fuit, Guidoguerra vocatus, 

Casta, (24) tuus, Gualdrada, nepos: dum viveret, armis 
Multa et consilio gessit. Me pone sequentis 
Umbra est Tegghiai Aldobrandi; cujus, opinor 
Vox grata esse quidem terrae deberet in oris. 

Atque ego, qui, simul his crucior, sum nomine Jacob 

Rusticuccius*, atque magis, quam caetera, conjux 
Prava mihi nocuit. — Si immunis ab igne fuissem, 

Me in sabulum addiderim: tanto sum captus amore 
Hos amplectendi 1 nec Doctor forte negasset-, 670 

At, quoniam arsissem, victa est terrore cupido. 

Non mihi despectum, retuli, sed vestra dolorem 
Conditio peperit, sero qui ex corde recedet, 

Vix, quales estis, docuit me voce Magister. 

Vestra mihi patria est', mihi nomina vestra lubenter 
Gestaque sunt audita, ac magno semper amore 
Haec colui. Fel linguo, et poma ad dulcia tendo, 

Quae mihi Dux est pollicitus: sed vadere oportet 
Me prius ad centrum. — Longum tibi spiritus artus 
Sic regat, ac post interitum tua fama supersit, 680 
Dic, ait, humani moras et mascula virtus 
Nostra in gente manet? vel longius omnis abivit? 

Nuper enim huc lapsus, sociosque secutus euntes, 
Borserius non laeta refert, ac tristia narrat. (25) 

Gens nova, tunc ego respondi, festinaque lucra 
Luxuriem fastumque tibi, Florentia, tantum 
Intulerunt, ut jam doleas. Haec vertice recto 
Inclamans dixi-, ac se, auditis talibus, Umbrae 
Mutua sunt tres intuitae, ut qui vera tuetur. 

Si tibi tam facile est alias explere rogatus, 690 

Respondere omnes, felix o terque quaterque 
Oui tam concinne loqueris. Si evaseris istas 
Luctificas sedes, ac sidera pulcra reversus 
A spicias, cum deinde fui narrare juvabit, 

Fac memor in populo nostrum reviresere nomen. 

His dictis, solvere rotam, atque abiere citatim, 

Non secus ac essent pedibus pernicibus <.lae. 

Non amen citius dicas, quam sprotinu illae 
Effugere oculis-, visumque proinde Magistro 
Est iterare viam. Confestim advenimus illuc, 700 

Quo tam murmur aquae feriebat cominus aures. 

Ut neque fas esset voces audire loquentis. 

Non secus ac fluvius, proprio qui tramite ad Eurum 
Labitur ex Vesulo, ad dextrum latus Appennini, 

Lentus, aquae tacitae primum cognomine gaudens, 

Mox vires alias alio cum nomine sumens, 

Dat sonitum divi Benedicti desuper aedes, 

In loea ab alpe ruens, possent ubi mille morari; 

Talem, ex praecipiti decurrens rupe, ciebat 
Unda rubens strepitum, ut confestim laederet aures. 710 
Fune ego cinctus eram, qua olin constringere pictam 
Pantheram sum posse ratus: discingere jussit, 

Hunc mihi Praeceptor*, cumque illi exinde plicatum 
Tradiderim, ad dextram versus, de margine paulum 
Hunc procul in baratrum jecit. Quare ipse silenter: 

Res nova jam nutu debet, sum corde profatus, 

Respondere novo, cui tantum is lumina tendit 
Quam cautos decet esse viros, cum talibus adsunt, 

Qui non tantum opera, at solerti mente latentes 
Inspiciunt curas! Tum sic est ille locutus: 720 

Huc cito quod maneo, exurget: quod pectore volvis 
Ipse sub incerto, se protinus offeret ultro. 

Quantum quisque potest, semper, quae falsa videntur, 
Vera loqui abstineat: sine culpa quippe pudorem 
Ac probrum inducunt; sed non hic mittere possum. 

Hos ego per numeros, mea queis Comoedia constat, 
(Gratia sic illi multum contingat in aevum!) 

Me, lector, testor vidisse per aera densum 
Ad summas innare undas mirabile monstrum, 

(Tale, quod absque metu nulli spectare liceret); 730 
Ut redit, aequoreas qui .se demittit in undas. 

Anchorae ut ex fundo dentem divellat acutum. 

Crura sibi contracta ferens, ac brachia tollens. 

\XVII. En fera, quae multo praecellet acumine caudae 

Quae transit montes, ac moenia rumpit et arma, 

Quaeque suo foetore gravi mundum inficit omnem. 

Sic mihi ait Vates: atque olli accedere ripae 
Innuit, aud longe, via quo per marmora cessat. 

Haud mora: continuo se lurida Fraudis imago 

Hue tulit, ac ripae truncumque caputque propinque 740 

Imposuit: non autem candam extraxit ad oram. 

Justi hominis facies inerat: tam pelle benignam 
Exterius, mitemque adeo sese illa ferebat 1 . 

Caetera serpentis gestabat lubrica membra', 

Brachia bina pilis, axillas usque, rigebant*, 

Pingebant pectus dorsumque atque undique costas 
Nodique exiguaeque rotae. Non Tartara, nec gens 
Turearum, tot filis versicoloribus unquam 
Impositis ac subpositis oloserica pingit; 

Nec tot meandris telas variavit Arachne. 750 

Ut maris interdum consistunt littore cymbae 
Partim undis partimque solo; atque ut Teutonas inter, 
Piscibus insidians, Istri fiber accubat oris: 

Margine marmoreo haud aliter, qui claudit arenam, 
Bellua constiterat: baratro vibrabat inani 
Cauda, veneniferum, scorpi de more, bicornem 
Attollens apicem. Mihi Dux tunc inquit: oportet 
Flectere iter paulum,, donec quo prava recumbit 
Bellua, venerimus. Dextrum descendimus ergo 
In latus; ac denos extremo in margine passus (26) 760 

Progredimur cauti, ut sabulum vitemus et ignem. 

Huc ubi delati, gentem considere arena 

Non procul, ad locum inanem, vidimus. Et mihi Ductor: 

Ut circi istius penitus tibi tota patescat 

Conditio, vade; atque illorum conspice poenas; 

At breviter loquere: interea, dum exinde redibis, 

Huic ego suadebo, ne nos portare recuset 
Sponte suis humeris. Sic dixit; eamque per orbis 


Hosted by Google 



54 

Septem extremam solus tunc deferor oram, 

Moesta ubi gens sedet* Ex oculis dolor improbus illi 770 
Erumpebat; et usque manus agitabat utrasque, 

Nunc ignem removens, nunc aestum ardentis arenae; 

Non secus ac rictu et pedibus defendere sese 
Contendunt aestate canes, dum membra molestis 
Pulicibus muscisque arcent dirisque tabanis. 

Post ubi quorumdam in vultus mea lumina fixi. 

Non ullum agnovii cujusque at pendula collo 
Pera mihi inspecta est, certo depicta colore, 

Certum insigne gerens; atque hac visi lumina pasci. 

Dum tuor, intentusque oculos per singula verto, 780 
Lutea pera mihi glauci os habitumque leonis 
Ostendit; cumque ultra bine inspicerem, anseris albi 
Plusquam butyrum, mag v is alrera rubra cruore, 

Obtulit effigiem; atque unus, cui caerula foetae, 
Candentem peram suis insignibat imago: (27) 

Quid, me compellans, foveis agis, inquit, in isti$? 

Ocyus egredere, et quoniam spirabile lumen 
Carpis adhuc, scito, quod mox meus ille propinquus 
Vltalianus mecum hic laeva in parte sedebit. (28) 

Cum Florentinis istis, Patavi ipse creatus 700 

Hic sedeo, crebris qui obtundunt voeibus aures, 
Clamantes: huc huc eques ille supremus adesto, 

Qui peram ornatam gestabit triplice rostro. (29) 

Dixit, et os torsit, linguamque ex ore procacem 
Exeruit, veluti nares cum bucula lingit. 

Tunc ego, ne mea Ductorem mora forte gravaret 
Permetuens, qui jam monuit ne multa morarer, 
lllico eum repeto. Jam tergum ascenderat ille 
Immanis monstri; atque mihi: esto fortis et audax, 
inquit; oportet enim scalas nunc ire per istasr 800* 
Ante sali, in medio esse volo, ne cuspide cauda 
Forte tibi noceat. Qualis, qui frigora sentit 

Sic sibi quartanae instantis, ut palleat unques. 

Totus membra tremit, prospectans territus umbram; 

Sic ego sum factus, cum verba haec auribus hausi; 
Aspera at illius monita induxere pudorem, 

Qui dominum ante bonum famulo dat sumere vires. 

His humeris me composui; ac: me complectere quaeso, 
Dicere tunc volui, sed vox haud pectore prodit. 

Ast is, qui me alio quondam in discrimine rexit, 810 
Protinus, ut salii, brachiis me amplexus utrisque 
Sustinuit. Nunc, Geryones, iter arripe, dixit; 

Descensus modicus, latusque sit aere gyrus; 

Esto memor, qualis tibi nunc est sarcina tergo. 

Ut sensim acta retro, de littore cymba recedit, 

Bellua sic sese movit. Cum libera cursus 
Deinde fuit, quo pectus erat conversa retorsit 
Caudam; mox hanc anguillae de more tetendit 
Ac movit: brachiisque sibi simul aera traxit. 

Non adeo extimuit Phaeton, cum fraena remisit, 820 
Unde, ut adlinc paret, flammis exarsit Olympus; 

Nec sibi compositis nudari corpora pennis 
Icarus ut sensit, ceram solvente calore, 

Frustra clamanti patre: non bene in aethera tendis; 

Sicut ego expavi, medio cum me aere vidi 
Suspensum, praeterque feram nihil undique cerni. 

Leniter illa rotat; geminansque per aera gyros, 

Tam leve descendit, vix ut cognoscere possem, 

Praeter, quod crura et vultum mihi ventilat aura. 

Jamque ingens amnem sub nobis edere murmur 830 
Ad dextram audibam; atque ideo illuc lumina flexi. 

Tunc magis obrigui; quippe ignes fulgere vidi 
Ac gemitus hausi: quare tremefactus utrumque 
Contraxi femur. Ac tum me descendere sensi: 

(Quod prius haud noram) tormentaque plurima circum 

Addaci, ex amni magis accedentia parte. 

Qualis, ubi longum falco per inane volavit, 

Qnin videat volucrem aut signum revocantis ab aethra, 
Multiplicans gyros, fessus, celer unde profectus, 
Descendit; quare auceps: heu mihi laberis! inquit: 840 
Ille procul sistit valde indignatus et asper; 

Sic, ubi Geryones descendens venit ad imum, 

Constitit extemplo, quo desinit invia rupes; 

Nosque ibi deposuit: mox, ut nervo acta sagitta, 

Proripuit sese, rapideque per aera fugit. 

XVIII. Est locus inferni, Malebolge nomine dictus, 
Marmoreo ex saxo, tetra ferrugine tinctus, 

-/Eque ac incurvus, quo cingitur undique, murus. 

In medio est puteus, valde ingens atque profundus, 

(De quo deinde loquar); ripam puteumque patentem 850 
Area quae superest inter, se tendit in orbem; 

Ac fundum in denas valles distinguitur imum. 

Quales, ut major firmet custodia muros, 

Praetexunt multae castella ac oppida fossae; # 

Tales hic aderant; pontesque ut ab arcibus illis 
Ad ripam externam veniunt, sic rupis ab imo 
Prodibant scopuli, foveas ripasque secantes, 

Dum puteum attigerint, qui incidit et excipit illos. 

Hic nos Geryones posuit; laevaque Magister 
Est ingressus iter: sum pone hinc ipse secutus. 860 
Tum nova tormenta, atque novos, qui verbere caedunt, 
Lictores vidi, quibus hoc septum omne repletur. 

Nudi in fundo aderant sontes: pars obvia nobis, 

Altera nobiscum, at gradibus majoribus, ibat. 

Lustralis veluti quam Hornae congregat annus, 

Turba frequens pontem geminato tramite transit, 

Altera castellum versus, pars altera montem: 

Sic ego cornigeros conspexi Daemonas illinc 

Atque hinc per saxum, his caedentes verbere terga. 

Heu quam tollebant volucri vestigia gressu, 870 

Vitantes plagas, nec jam ingeminare sinentes! 

Dum gradimur, quamdam mihi cernere contigit Umbram 
Quam simul ac vidi: non est incognita, dixr, 

Quare oculos illi infixi} dulcisque Magister 
Constitit*, ac rttro paulum me vadere sivit. 

Ille flagris caesus, demissa fronte latere 
Est potuisse ratus. Frustra tu lumina, dixi, 

Figis humi, sat nota mihi nisi fallit imago, 

Es tu Fclsinea Caccianimicus ab urbe 

Venedicus: quidnam poenas adduxit ad istas? 880 

Invitus dicam*, sed me tua clara loquela, 

Ille ait, impellit, quae me facit esse vetusti 
Nunc memorem mundi: is sum, qui indulgere sororem 
Ghisolam induxi pulcram Marchionis amori} (30) 
Quidquid fama sonet. Non ipse ex civibus unus 
Hic fleo Felsincis} sed tam locus iste repletur, 

Ut non tot linguae Rhenum inter sipa loquantur (31) 

Et Savenam*, et, si per testes vis certior esse, 

Esto memor, nostrique sinus reminiscere avari. (32) 

Talia dicentem percussit verbere Daemon: 890 

Hinc apage, nulla hic venalis femina, clamans. 

Ipse Ducem repeto, Paucis mox gressibus actis, 

Venimus, ex ripa scopulus quo exibat, et illum 
Insilimus leviter: vestigia deinde ferentes 
Hunc super ad dextram, aeternos hos liquimus orbes (33) 
Huc ubi delati fuimus, quo, subter inanis, 

Dat vacuos aditus, ut sit via verbere caesis*, 

Siste tenax, mihi ait Vates, et dirige vultum 
In reliquos istos sontes, quorum hactenus ora, 

(Nobiscum venere etenim) spectare nequisti. 900 

Tunc parte ex alia turbam, nos versus euntem, 

De ponte aspicimus, pariter quam verbera caedunt. 

Ac Ductor mihi sponte sua: illum conspice, dixit, 
Magnanimum, nullos cui dat dolor edere fletus. 

Quantus adhuc est oris honos! is clarus Iason, 

Corde manuque valens, aureo qui vellere Choicos 
Privavit. Lemnum is venit, qua sexus in urbe 
Femineus tum caede viros deleverat omnes*, 

Castam hic pollicitis et blanda voce fefellit 
Hypsiphylen, alias quae jam deceperat arte: 910 

Mox fugiens, foetuque gravem solamque reliquit. 

Hic modo persolvit meritas oh talia poenas. 

Ob quoque Medaeam. Snnt hic, quicunque dolosis 
Illicebris muliebre genus corrumpere curant. 

Hac prima de valle satis. Jam venimus illuc, 

Aggeri ubi via, more crucis, se angusta secundo 
Inserit, alterius tergum qui deinde fit arcus. 

Hic alia in valle infremere atque attollere questus 
Audimus, palmis quae se gens verberat ipsam. 

Sordebant tetrae foeda lanugine ripae, * 920 

Quam gravis, ex imo exhalans, induxerat aura 
Concrescens, simul et nares et lumina laedens. 

Atrum adeo fundum, quod nunquam attingere visu 
Fas est, ni scopnlo sistatur culmine summo. 

Hic ubi constitimus, demersos stercore vidi, 

Qualis ab immundis manat de more latrinis. 

Dum fundum inspicio, atque oculis hic singula lustro, 
Est quidam caput inspersus sic stercore visus, 

Noscere ne possem an laicus vel clericus esset* 

Atque is me increpuit: cnrnam me ex agmine solum 930 
Intueris? Quoniam, retuli, si rite recordor, 

Siccum te vultu vidi, atque Alexius audis 
lntermineus, Lucensi civis in urbe. 

Tum, caput is pulsans: hoc me mersere profundo 
Blandiloquae voces, quarum mihi copia nunquam 

Defuit. Haec ille; atque mihi sic deinde Magister; 
Ulterius contende oculos, ubi sordida, passis 
Illa comis mulier, foedatis unguibus ipsam 
Se lacerat, nunc inclinans, nune deinde resurgeus. 

Est Tais meretrix, olim quae dixit amantir &£(? 

Non magnas ago, sed miras, pro munere grates. 

Atque hic sit nobis satis hac in valle videre* 

DANTIS AMER1I 

DIVINAE COMOEDIAE 


LIBER III. 


XIX, oage Simon, miserique omnes hujusce sequaces. 
Qui, devota Deo atque bonis dedenda, rapaces 
Venditis argento atque auro, nunc buccina oportet 
In vos det sonitum, cohibet quos tertia Valles. 

Jamque, alia in fovea, scopuli nos vertice eramus 
In summo, mediam feriunt ubi lumina fossam. 

Proh quam mirificam artificis sapientia summi 
Celoque ac terris Erebique in sedibus artem 
Ostendit! quam cuncta modis sunt dissita justis! 

Ipse foraminibus petram vidi undique plenam 10 

Per fundum et costas, cunctis pariterque rotundis- 
Ac pariter latis. Non majora atque minora 
Hisce reor, quae sunt sacra mei in aede Joannis, 

Rite ubi lustrantur pueri baptismatis unda: 

Quorum ego, nec multum dilapsum est temporis, unum 
Confregi, ut mersum eximerem de morte puellum: 

4 Sitque hoc certa fides, aliter ne forte putetur. 

Extabant cujusque pedes et crura nocentis 

Usque ubi pinguescunt, foris: intus cetera membra. 

Utraeque ardebant plantae*, quas impete tanto 20 

Quassabant ideo, ut funes disrumpere possent. 

Cortice uti summo repit res flamma per unctas, 

Sic erat a talo ad digitos. Tuuc ipse: Magister. 

Quis, dixi, ille est, prae reliquis quem flamma perserit 
Acrior? ac majus tormentum ferre videtur? 

Si libet, ille refert, ut, qua depressior ora est, 
illuc te ducam*, quod vis, de se ipse docebit. 

Quae tibi, respondi, est eadem mihi corde voluntas: 

Tu dooiinus, placltisque tuis absistere nunquam 
Me nosti; nostique simul quae corde latescunt. 40 

Haec ubi dicta dedi, ad quartum devenimus aggerem; 

Et versi ad laevam, in fundum descendimus arctum: 

Nec meus ex femore, in. quo me susceperat, ante 
Deposuit Doctor, quam venimus usque foramen, 

Fixus ubi ille adeo pedibus diverberat auras. 

Quisquis es, inverso qui fixus corpore, dixi, 

Hic ploras, veluti stipes plantatus in agro. 

Si potes, eloquere. Adstabanri collo ipse retorto, 

Non secus ac prona accipiens sacer aure minister 
Crimina latronis, qui, postquam fixus in alta 50 

Est fovea, hunc revocat, vitam producere quaerens. 

Tunc hic? tune hic rectus ades, Bonifacius? inquit (1) 

Is clamans: aliquot mibi scriptum erravit in annis. 

Tam cito opum satur es, per quas tibi adepta dolose 
Pulcra fuit mulier, vexataque deinde nefande? 

Ut, sibi responsum qui non intelligit, haeret 
Tristis, et ore pudens, ac voces reddere nescit; 

Sic tunc ipse fui; at Doctor mihi protinus inquit: 

Dic, dic, non sum quem reris: jussumque secutus 
Sic ego respondi. Plantas impensius ambas 60 

Is movit; mixtoque trahens suspiria fletu; 

Quid me ergo rogitas? dixit: si discere quaeris 
Qui sim, teque hic egit amor descendere ripam, 

Scito quod augusto super omnes tectus amictu 

Incessi, vereque fui prognatus ab ursa*, (2) 

Nam mihi, ut ursiculos ditarer, tanta cupido 
Sedit, ut aes terris, hic me in marsupia misi. 

Me subter jaciunt, per aperta foramina tracti, 

Qui, sacra vendentes, vitam me egere priores. 

Huc etiam ipse cadam, simul ac devenerit ille, 70 

Quem ratus ante fui, cum sum scitarier orsus. 

Verum hic ardenti ac fixo mihi longior aetas 
Ivit*, quam plantis mox ille morabitur ustis. 

Requior hinc veniet, sine lege ac moribus, alter 
Solis ab occasu, Pastor: quo tectus et ille (3) 

Atque ego mox erimus. Se, sicut Iason, habebit, 

Quem, Machabeorum ut scriptum est annalibus, olim 
Rex suus in decus evexit, sic, rege favente 
Gallorum, hic surget. Fuerimne audentior aequo 
Hic ego non novi*, quippe his sum vocibuc orsus: 80 

Dic mihi, quid petiit Dominus, cum tradere claves 
Jam voluit Petro? haud aliud, nisi cominus iret. 

Non Petrus atque alii argentum petiere nec aurum, 

Cum data Mathiae est sedes, quam amisit ludas. 

Hinc bene habet: poena premeris, quam jure mereris. 

Sit tibi pervigili male parta pecunia curae, 

Infensum regi quae te dedit cssc Sicano. (4) 

Asperiora quidem loquerer, nisi fraena loquenti 
Clavibus injiceret reverentia debita summis, 

Quas tu gessisti vivus: nam vestra fatigat 90 

Turpis avarities mundum, pravosque juvando 
Vexandoquae bonos. Vobis pastoribus exui 
intendit Palhmos, quando cum regibus illam 
Moechari aspexit, quae supra considet undas. 

Illam, inquam, septem quae jam cum cornibus orta est 
Ac sibi bis quino ex capite aquisivit honorem, 

Dum moresque boni ac virtus placuere marito. (5) 

Vobis esse Deum argenteum fecistis et aureum: 

Quid vobis, nisi quod vos centum, ille excolit unum, 
Discrepat idoli cultor? Quot causa malorum, 100 

Non tua deditio Fidei, se copia rerum 
Constantine, fuit, quam tu pro dote dedisti 
Pontifici primo diti ! Dum talia farer, 

Sive ira illum ageret, mens conscia sive remordens; 

Aera vi magna pedibus pulsabat utrisque. 

Ipse meas voces Vati placusse putavi, 

Vultu etenim blando intentas his praebuit aures. 

Hinc, me complexus, sibi postquam ad pectora pressit, 
Rursus cepit iter, per quod devenerat ante: 

Nec fessus me ferre fuit, dum detulit arcum 1 1 0 

In summum, ex quarto per quem agger quintus aditur, 
Suaviter hic onus exposuit, sibi dulce, per asprum 
Irrepens scopulum, quo vix foret ire capellis; 
Ingressosque viam, vallis nos quinta recepit. 

XX. Me decet hic alias evolvere carmine poenas, 
Primum opus ut repleam, quod mersos pandit Averno. 
Jamque paratus eram detectum cernere fundum, 

Quod planctu assiduo lacrymisque madebat amaris; 

Ac gentes tacito conspexi incedere gressu 

In gyrum, edentes fletum, quo consona passu, 120 

Rite preces iterans, graditur pia turba per urbes. 

Utque magis deorsum flexi mea lumina, versos 
ln tergum heu! vidi revoluto gutture vultus. 

Ad renes erat his facies; retroque meabant, > 

Cernere quippe ante haud paterant. Sic forsitan artu/ 
Contraxit cuidam misero vis improbe morbi; 

Ast ego non vidi, fieri nec credere possum. 

Sic tibi det Deus ex his fructum sumere chartis, 

Collige sponte tua, lector, num flere nequivi 

Torta adeo cum nostra mihi se obstendit imago, 130 

Luctus ut ex oculis per clunum curreret alveum. 

Flebam, subnixus scopuli de cautibus uni. 


Hosted by Google 



64 

At Dux me increpuit: tun ex dementibus unus? 

Hic vivit pietas, cum sit demortua: quisnam 
Improbior, quam divino qui obsistere tentat 
Consilio? Caput attolle, attolle, inspice Achivum, 

Cui quondam Thebes patefacta est terra sub arces, 
Omnia dum late clamarent agmina: quonam, 

Anphiarae, ruis? cur praelia linquis? At ille 

Haud ruere abstinuit, donec Minois ad ora 140 

Adstitit, artifices scelerum qui corripit omnes. 

Aspice ut inverso est olli pro pectore tergum:. 

Lumina nunc retro gerit, ac vestigia retro 
Nunc defert, quoniam voluit nimis ante videre. 

Aspice Tyresiam, qui vir, dehinc {emina, membris 
Mutatis fuit$ atque artus non ante viriles 
Induit hinc iterum, quam iterum percusserit angues. 
Aspice et Arontem, illius qui proximus alvo est} (6) 

Qui Lunae exegit celsis in montibus aevum 

Terram ubi praeduram exercet Carraria pubes, 150 

Albentes inter cautes, ut cerneret astra, 

Ac maris aspectus longe lateque pateret. 

Aspice et hanc, operit quae crinibus ubera fusis, 

Quae non ipse vides, partes aversa pilosas. 

Haec Manto} quae, cum multas peragraverit oras, 

Constitit hinc terris, ubi me genuere parentes. 

Paulum proinde meis adhibe sermonibus aures. 

Postquam obiit pater, et Bacchi sunt urbe potiti 
Victores hostes, patriis ex sedibus exui 
Illa diu erravit. Lacus est, ubi pulcra sub Alpes 160 
Italia exsurgit, queis se Germania claudit, 

Tirolum supra, Benacus nomine dictus. 

Mille fluunt scatebris et cuncta huc flumina currunt 
Inter Peninum, Camunosque, ac moenia Gardae, 

Nacta ubi planitiem, coeunt stagnantibus undis. 

Est locus in medio, in quo et Brixiae, et ille Tridenti, 

Illeque Veronae, posset benedicere Pastor, 

Si gressum huc ferret. Jacet hic Piscaria, fortis 
Finitimos adversum urbs, qua declivior ora est. 

Hac, ex Benaco exundans, delabitur humor ^ 170 

Ac virides secat amnis agros, qui nomine fertur 
Mincius, Eridani donec se mittit in alveum. 

Non longum decurrit iter, lamaque reperta, 

Sistit, fitque palus; nocuisque vaporibus auras 
Inficit, aestivis cum fervent solibus undae. 

Aspera dum virgo hac transit, cultuque carentem 
Atque viris, medio aspiciens in gurgite terram, 

Hic sibi, ut humanae fugeret commercia gentis, 

Cum sociis posuit sedem : hic exercuit artes 

Illa suas, vitamque exegit, et ossa reliquit. 180 

Finitimi inde locum, stagnantibus undique lymphis 

Cum tutum aspicerent, urbem super ossa locarunt; 

Sortibus ac nullis habitis, ex nomine Manto 

Mantua dicta fuit. Majori gente, priusquam 

Casalodensis fraudem ex Pinamonte tulisset (7) 

Sstultitia, affluxit. Vera est haec urbis origo: 

Si secus audieris, vana et mendacia credas. 

Tunc ego: sic certam faciunt tua verba, Magister, 
Indubiamque fidem, ut, veluti sine lumine taedas, 

Caetera censerem. Sed dic, nam intentus ad unum 190 
Est meus hoc animus, num quemquam in gentibus hisce 
Aspicias nosci dignum. Is, cui pendula barba * 

Obnubit nigros humeros, tunc ille reponit, 

Augur erat, maribus caruit cum Graecia cunctis, 

Usque adeo, ut pueros vix incunabula haberent; 

Ac primus jussit, socio Calchante, rudentem 
Aulide praecidi: Eurypylum dixere vocantes, 

Ut (quam scis totam) mea magna tragaedia narrat; 

Alter, cui tenues artus angustaque imago, 

Michael est Scottus, magicas qui calluit artes. 200 

Bonattum. Asdentemque vide, intendisse suendis 
Qui crepidis vellet: sero sed poenitet illum. (8) 

Aspice et has tristes, quae sunt praescire professae 
Venturos rerum casus, et imagine et herbis 
Fascina condiderunt, radiis fusoque relictis. 

Verum rumpe moras \ gemini confinia quippe 
Luna hemispheri tangit, seque aequore subter 
Hispalin immergit, pleno quae candida vultu 
Hesterna (meminisse decet) tibi nocte refulsit, 

Teque per obscuram lustravit lumine sylvam. 2i0 

Tales, dum gradimur, voces dabat ore Magister. 

XXI. Sic nos ex ponte in pontem, sermone serentes 
Plurima, quae mea non curat memorare Camoena, 
Venimus, ac summum attigimus \ quo, ut quinta pateret 
Valles, ac luctus alios tueremur inanes, 

Sistimus: est miro mihi visa offusa nigrore. 

Tempore ut hiberno Venetis navalibus humor 
Ebullit piceus, non aptis ire per altum 
Ungendis ratibus: navim tunc innovat alter, 

Alter et instaurat, quae saepe per aequora navit ; 2*20 

Hic quatit in prora, in puppi quatit ictibus ille j 
Conficit hic remos, is stupea vincula torquet*, 

Majus et hic velum, velum minus ille resarcit: 

Haud aliter, non igne calens, sed Numinis arte, 

Densa hic fervebat pix ; atque aspergine tetras 
Undique foedabat ripas. Hanc ipse videbam, 

As t ibi nil aliud, quam quod nunc illa tumeret 
Altius, ac fundo nunc pressa resideret imo. 

Hoc ego dum tuerer, totusque intentus ibidem 
Haererem, caveas caveas. Dux inquit, et una 230 

Ex loco ubi stabam removens, ad se ipse retraxit. 

Tunc ego me verti, qualis qui serius aequo 
Evitanda videt ^ subitoque timore subactus, 

Amittit vires, sed non vitare periclum 


Hosted by Google 



67 


Tardat, ut aspiciat. Nigrum tum Daemona vidi 
Currere post nos per scopulum. Quam dirus et asper 
Ille erat, extensis alis, et praepete gressu! 

Elatis humeris sontem portabat, utrisque 

Correptum pedibus: ecce ex senioribus unus 

Sanctae , inquit, Zitae (9). Malebranchae, immergite fundo-, 240 

Quippe egoad hanc terram redeo, quae his praedita abunde est 

Quisque hic fraudator, Bonturum praeter (10)-, et omnes 

Fasque nefasque facit lucri miscere cupido. 

In foveam, haec fatus, jecit: tum deinde recedens, 

Per scopulum repetivit iter*, nec promptior unquam 
Irruit, insequiturque canis vestigia furis. 

Ille picem immersus subiit, subitoque recurvus 
Ad summum emersit} sed qui sub ponte tuentes 
Daemones adstabant: non hic sacra habetur imago; (11) 
Non hic, dixerunt, velut iEsaris amne natatur: 250 

Sub piceis te conde vadis, nec gurgite membra 
Exertes, si vis uncos evadere nostros. 

Plus centum inde virum arripuere tricornibus uncis: 

Hic opus occulte est salias, hic necte latentes, 

Si poteris, dixere, dolos. Ita mergere in olla, 

Ne fluitet, carnem famulis coquus imperat unco. 

Tunc mihi Praeceptor: ne quis te advertat adesse, 

Post scopulum lateas, inquit: nec deinde timeto , 

Siquid discrimen mihi forte incumbere cernas: 

Cuncta mihi constant; alio nam tempore ad istud 26<\ 
Certamen veni. Sic est effatus, et una 
Trajecit pontem. Sextam cum contigit oraro, 

Tunc fuit illi animis usus. Quo turbine et ira 
Irrumpunt ex aede canes adversus egenum, 

Qui poscit, vix sistit, opem; sic Daemones omnes, 

Qui suberant ponti, simul exiluere, et in illum 
Verterunt uncos. Nemo, is, nil territus, inquit, 

Me laedat: quisquam ex vobis se huc deferat ultro, 

Cui loquar 5 ac mox, si ciedat, me apprendcrit uneo. 
Clamarunt: Malacauda adeat. Tum protinus unus, 270 
Agmine digrediens, aliis sistentibus, illum 
Advenit*, secum: quidnam hoc profecerit? ajens. 

Num, Malacauda, putas sine fato ac Numine destro, 
Praeceptor dixit, Stvgias me hucusque per umbras 
Venisse incolumem? sine me procedere 5 quippe 
Has alii me aperire vias est aethere fixum. 

Detumuit tunc olli animus: dextra excidit uncus: 

Ac, versus sociis, hunc parcite laedere, dixit. 

Haud mora: me Vates vocat: 0 , formidine pulsa, 

Qui post saxa lates, ad me vestigia defer. 280 

Inquit} et extemplo exsilui. Vatemque petivi. 

Daemones, ut me viderunt, simul undique cuncti 
A dsti terunt*, captusque ideo terrore, verebar 
Praestarent ne forte fidem. Sic ire paventes 
Vidi olim pedites, cum, deditione peracta, 

Tot se Capronae ferrent ex arce per hostes. 

Ductori haerebam, ac nunquam mea lumina ab illis 
Vertebam; nil namque boni prae se ore ferebant. 

Namque inclinabant uncos, ac voce vicissim: 

Visne huic, ajebant, me ferrum impingere tergo? 290 
Responsumque dabant; agesis, alte imprime ferrum. 

At, Vati qui fatus erat: siste, ocyus inquit, 

Siste age, Scarmalio. Vobis, est deinde locutus, 

Ulterius non ire licet*, nam sextus ad imum 

Prorutus est arcus: si vobis ire voluntas 

Est tamen ulterius, sursum specus ite per istnd: 

Proximus est alter scopulus, qui ducit euntes. 

Se, die ub hesterna, quinis paulo amplius horis, 

Mille ac bis centum, sex sexagintaque cursum 
Implerunt anni, cum sese haec semita rupit. 300 

Huc socios aliquot mitto, qui ex more tuantur, 

Ne piceo quis ab amne natet: simul ite, metumque 

Ponite, ne noceant. Clazon, dehinc dixit, Alastor, 
Manduce, Algion, huc vos accedite: ductor 
Esto copiolae tu, Pogonule; Cerastes 
Sese addat, torvusque Arpax, et luminis osor 
Nisticorax, et cum socio Titane Taractes: 

Quaerite num piceo latitent sub gurgite sontes: 

Hi sint incolumes, donec veniatis ad alterum, 

Integer has supra foveas qui tenditur arcus. 310 

Quod video! heu! dixi: soli, Praeceptor, eamus, 

Si via nota tibi: comites non ipse requiro: 

Si de more sapis, nonne illos ringere cernis? 

Atque supercilio nobis indigna minari? 

Te volo, respondit, nulla formidine tangi: 

Ringere sponte sinas: id agunt sub gurgite mersis. 

Illi iter invadunt, tendentes argine laevo, 

Ante, duci in signum, linguam sibi dente prementes; 
Atque is, more tubae, diffissa clune pepedit 

XXII. Castra movere equites, certamen inire, fugamque 320 
Carpere jam vidi, atque acies se ostendere campo; 
Depopulatores alienae irrumpere terrae, 

Atque excursores Areti equitare per agros; 

Ludere vidi armis, et praelia ficta ciere, 

Tympana dum signum, vel tintinnabula, pulsu, 

Vel tuba, vel lituus, vel missus in aera fumus 
Alta ex arce, daret; nostratum more, perinde 
Ac alienigenfim; nunquam at procedere signo 
Quod tunc ille dedit, vidi peditesque equitesque, 

Aut navim, ad stellae visum vel littoris, ire. 330 

Haud mora: Daemonibus denis comitantibus, imus: 

Quam tristes eomites! sed, pro ratione locorum, 

Cum Sancto in templis, cum potatore tabernis. 

Me tamen intentum gurges picis ater habebat, 

Ut foveae mores omnes, in eaque perustam 
Aspicerem gentem. Quales delphines in alto 

Cum tergum attollunt, propereqae ad littora nautas 
Ire monent*, cupidus poenae sic saepe levandae, 

Quisquam attollit dorsum; sed, fulguris instar, 

Protinus abdebat. Velutique in margine fossae 340 

Exertant ranae rictum, dum caetera lymphis 
Membra inclusa latent; sic stabant undique sontes. 

At, simul his aderat Daemon, retro ora trahebant. 

Vidi ego, ut interdum, dura desilit altera ripa, 

Altera rana manet, quemdam vidi ipse morari. 

Horresco referens; crines huic protinus udos 
Nicticorax unco arripuit, ceu lutra fuisset, 

Ac pice dextraxit (Cunctorum nomina noram; 

Quippe haec audivi cum delecti ante fuerunt, 

Ac mentem adverti, quoties se deinde vocarunt.) 350 
Huic age, clamabant alii, sic fortiter ungues 
Jnsere, Manduce, ut penitus corium omne revellas. 

Tuuc ego: Praeceptor, dixi, fac scire, quis iste 
Si potes, infelix, tam diros lapsus in hostes. 

Illius accessit lateri, petiitque Magister, 

Quisnam, ac unde domo. Cui talia reddidit ille. 

Cantaber ipse fui: mater, quae ex patre creavit, 

Tam male morato, ut sese ac rem perdidit omuem, 
Servitio addixit. Thebaidi regis in aula 
Dehinc famulus, fraudes sum nectere subdolus orsus 360 
Ac versare dolos; quare hoc nunc plector in aestu. 

Tales edentem voces, furibundus Alastor, 

Qui geminos dentes, apri de more, ferebat, 

Perculit hunc uno, et quantum proscindere posset, 
Persentire dedit. Nimium mus ille malignis 
Felibus inciderat! Tum Pogonulus utrisque 
Amplexus brachiis: socii, hinc absistite, dixit, 

Solus ego infigam. Versus mox ille Magistro: 

Siqua tibi noscenda manent, inquire, priusquam 
Dilanietur, ait. Dixit tum proinde Magister: 370 


Hosted by Google 



71 


Incipe de reliquis ergo mihi pandere quidquaro: 

Scisne, an sub pice quis lateat de gente Latina? 

Reddidit is contra: modo sum digressus ab uno, 

Non procul ex illis vitam qui duxerat oris: 

Oh ibi mansissem! non uncum unguesque timerem. 

Quae mora? clamavit Clazon; atque ilicet unco 
Illi corripuit brachium, avulsitque lacertum. 

Vult etiam Algion immittere cruribus uncum; 

At circum est torvo intuitus dux agminis ore. 

Cum paulum redit inde quies, tunc ocyus illi, 380 

Qui sua spectabat queribundus vulnera, Vates, 

Quis foret is, petiit. Frater Gomita, reponit, (12) 

Ille ex Gallura, quo non praestantior alter 
Est usquam versare dolos; qui Principis hostes 
Detentos, auro victus, velut ipse fatetur, 

Dimisit laetos; et caetera munia fungens, 

Insignis fraudator erat. Prope Zanchius adstat (13) 

Ex Logoduro, ac de Sardis persaepe loquuntur. 

Plura edam; sed, me miserum ! ut stridentibus ille 
Dentibus infrendit! vereor, ne me impetat unco. 390 
At Titanem, oculis iorvum atque ferire peratum. 

Dux turmae increpitans: huc siste, avis improba, dixit. 
Securus tunc ille metus: si forte videre 
Atque audire juvat, qui vitam egere per oras 
Inquit, et Eridani atque Arni, huc accedere faxim: 
Daemones at cessent, ne quid vereantur ab illis 
Ultricis poenae; atque hoc ipse in littore sidens, 

Septem pro me uno arcessam, cum sibila mittam, 

Ut mos est noster, cum quis de gurgite prodit. 

Extulit os, quassansque caput, cum verba Cerastes 400 
Audiit: oh, dixit, genus admirabile fraudis, 

Quod sibi hic invenit, piceo ut se gurgite condat! 

Ille, dolis dives; vere sum callidus, inquit, 

Qui sociis pejora paro. Non turbidus Arpax 

Tum se continuit, sociis haud consona censens: 

Eja age: non ego te pedibus, si elabere, dixit. 

Insequar, at rapide pandam pice desuper alas. 

Margine distemus: nos a te dividat ora, 

Ut videam, num prae nobis potes omnibus unus. 

Audi, lector amice, novi spectacula ludi. 410 

Vertit in adversam quisquis tum lumina ripam, 

Ille prior, qui hoc abnuerat. Tum, tempore capto, 
Cantaber extemplo impegit vestigia terrae, 

Insiluitque pici, promissaque vana reliquit. 

Omnes invasit dolor, at magis omnibus illum, 

Effugii qui causa fuit; quare alite cursu, 

Jam jam te arripio, inclamans, est pone secutus; 

At nil profecit: timor extitit ocyor alis. 

Ille picem subit, atque alter tum, pectore verso, 

Sursum se erexit volitans. Sic aethere ab a/to 420 

Cum sibi vidit anas raptorem incumbere milvum, 

Protinus aufugiens, liquidis se territus undis 
Abdit; et is fractus redit indignatus in auras. 

Ob fraudem iratus, gaudensque quod il/e refugit, 

Ut pugnam Arpaxi incuteret, vix Can/aber atram 
Insiluit foveam, Titan procurrit in illum, 

Injecitque ungues: haud segnior obstitit alter; 

Ac simul impliciti piceo sunt gurgite lapsi. 
jEstus dissoluit nexos; sed surger6 ab amne 
Nequaquam poterant; tam pix infecerat alas ! 430 

Quattuor adversam tum Pogonuius in oram, 

Multa dolens, propere misit; qui jussa profecti 
Ad loca, demersis hinc illinc protinus uncos 
Protulerunt, quos jam fervens decoxerat humor 
Talibus haerentes tricis nos linquimus illos. 

XXIII. Solique ac taciti gradimur, prius alter, et alter 
Deinde sequens, vel ut es t fratres mos ire minores. 
Inspectam ob rixam, iEsopi mihi fabula menti 

Occurrit, qua est de rana ac mure ille locutus: 

Omnia namque pares*, nec sic est gutta profecto 440 
Assimilis guttae, inspicitur si mente sagaci 
Principium et finis: tam congruit utraque ad unguem! 
Utque alius solet ex alio prorumpere sensus, 

Alter sic illo est ortus, valdeque priorem 
Auxit deinde metum. Mecum sub pectore fabar: 

Pro nobis adeo hos damnum et ludibria tangunt, 

Ut valde, reor, indoleant: accensus ab ira 
Si malus est animus, nos acrius aggredientur 
Quam canis incumbens lepori. Mihi cuncta rigebant 
Jam nunc membra metu; ac vertebam lumina retro. 450 
Praeceptor, dixi, nisi me et te abscondere curas, 
Daemonas huc timeo: nos ecce sequentur euntes*, 

Sic mente hos video, ut sonitus mihi verberet aures. 

Si speculum ipse forem, retulit, non extima imago, 

Sic mihi se tua praeberet, velut intima praebet: 

Par mihi consilium, pariles sunt pectore curae*, 

Mens adeo est eadem, ut duplex confletur iu unam. 

Si dextra est talis ripa, ut descendere detur 
Subjectam in vallem, certe vitabimus illos. 

Vix ea finierat, tensis cum protinus alis 460 

Non procul irruere aspexi, ut comprendere vellent. 

Me cito corripuit Vates, ut sedula mater 
Ad primum evigilat murmur; flammasque propinquas 
Aspiciens, natum rapit, ac nihil inde moratur, 

Dum solum intusium capiet, plus prolis amore 
Quam comprensa sui. Per scrupea saxa supinum 
Se jecit ripae, qua clauditur altera valles. 

Non ita apud palas velociter unda canali 
Volvitur, impulsura rotam, lapidemque molarem; 

Per ripam velut ille ruit, me pectore gestans, 470 

Non comitis more at nati. Vix illius imum 
Attigerunt plantae, summi cum margine collis 

Nos stiper adstiterunt} sed nil fuit inde timendum: 

Nam Deus omnipotens, a quo custodia quintae 
Commissa his foveae^ nunquam hac discedere jussit. 

Hic gentem invenimus pictam} quae passibus ibat 
Lentis, effundens lacrymas, ac fracta labore*, 

Pallia gestabant, atque ora obtecta cucullis, 

Qualia caenobiis Rhenana Colonia texit. 

Illita sunt foris auro, oculosque nitore lacessunt, 480 
Intus tam plumbo gravia, ut non secius essent 
Ac paleae, quae jam imponi, Friderice, jubebas. 

Oh vestis pondus, quod nulla levaverit aetas! 

Vertimur ad laevam, ac turbam comitamur euntem, 
Fletibus intenti*, sed gens tam segniter ibat 
Pressa onere, ut comites nobis, gradientibus una, 

Quisque gradus mutare daret. Quare: inspice, dixi 
Ipse Duxi, si quem factis aut nomine noscam} 

Ac circum converte oculos. Tunc ilicet unus 
Post nos, qui Thusco audivit sermone loquentem: 490 

0 cohibete pedem, quicumque per aera tetrum 
Curritis} a me fortassis, quod poscis, habebis. 

Dixit. Conversus Vates me sistere jussit. 

Atque pari dehinc ire gradu. Vestigia pressi, 

Atque duos vidi, quorum se jungere mecum 
Ex vultu parebet amor*, sed pondus et arctum 
Impediebat iter. Postquam venere propinqui, 

Ac nostro adstiterunt lateri, me lumine torvo 
Sunt valde intuiti, presso nihil ore loquentes*, 

Mox, inter sese versi, dixere vicissim: 500 

Gutturis ad motuui, vitam hic agitare videtur} 

Sin autem vita carcant, quae gratia reddit 
Ponderis immunes? Mihi sunt dein talia fati: 

0 qui nunc vallem, quo gens dat hypocrita poenas, 
Thuscc, venis, qui sis ne dedignare fateri. 

Sum natus, refero, membrisque ac viribus auctus 

Urbe illa in magna, pulcher quam interfluit Arnus: 
Membra gero, quae semper gessi: at dicite quaeso 
Vos qua gente sati, quo dicti nomine, tantus 
Queis, velut aspicio, rigat ora miserrima luctus? 510 
Quae vos poena premit, tanto fulgore relucens? 

Sic aurata gravant nos pallia, reddidit unus, 

Non secus ac nimio strident cum pondere lances. 
Gaudentes fuimus fratres, et Felsina nobis 
Est patria: hic Lotaringus nomine et ipse vocatus 
Sum Catalanus: tua nos, solam utpote agentes 
Privatim vitam, urbs olim delegit utrosque 
Rectores, ut pax animis discordibus esset*, 

At quales fuimus, Guardinghi semita monstrat. (14) 

Vestra mala, o fratres, coepi*, at non amplius inquij 520 
Quippe, solo infixus trinis hastilibus, unus 
Occurrit confostim oculis. Se corpore toto 
Is tunc distorsit, simul ac me adsistere vidit, 

Multaque sufflavit mittens suspiria barbam. 

Hoc Catalanus cernens, mihi talia dixit: 

Quem terrae tu haerere vides, hic suaserat olim 
Abramidis opus esse unum demittere leto 
Pro populo: hic transversum, ac nudo corpore, oportet 
Calcari pedibus, pondusque audire meantum. 

Dat poenas simul Anna pares, atque illius omnes * 530 
Concilii, quod Judaeis mala plurima duxit. 

Obstupuit Vates tam vile asprumque ferentem 
Supplicium. Hinc versus fratri: ne ostendere, dixit 
Vos gravet, ad dextram numquid sit euntibus ullus 
Forte aditus, per quem nos hinc exire queamus, 

Quin opus hunc fuerit Lemures arcessere ad usum. 
Felsineus contra: plusquam tu rere propinquus 
Est scopulus, dixit, valles qui trasigit omnes 
Circuitu a magno incipiens, hac scilicet una (t5) 

Excepta, in qua est abruptus: se tollit ab imo 5 10 

Paulatim fundo, ac sursum in declive ruina 
Ascendit: gressum vos hac inferre potestis. 

Ore parum flexo Vates tum substitit: ergo, 

Mox ait, haud verum, qui sontes arripit unco, 

Nos monuit. Cum vitam agerem, ac me Felsina haberet, 
Audivi, tunc inquit frater, Daemona multis 
Esse quidem instructum vitiis, super omnia frandum 
Artificem. Paulum vultu turbatus ab ira 
Incessit Vates, ac magnis passibus ivit. 

Nec minus ipse citum, vestigia cara secutus, 550 

Antetuli gressum, atque oneratos inde reliqui, 

XXIV. Prima in parte anni, cum Solis Aquarius aestum 
Temperat, et, crescente die, nox contrahit horas $ 
Cumque, nivi similis, circumtegit arva pruina, 

Quae subito liquefacta perit, rerum indigus, exit 
Mane domo agricola', ac, cernens albescere campos, 
Percutit ipse femur*, moestusque in tecta revertens, 
Ingemit, et quid agat nescit: mox deinde novatam 
Aspiciens mundi faciem, spem laetus amicam 
Instaurat, gaudensque greges ad pascua ducit. 560 

Sic ego pertimui, turbata fronte Magistrum 
Ut vidi*, sed prompta malo medicamina sollers 
Ille tulit. Cum ruptum etenim pervenimus arcum, 

Se mihi convertit, quali sub monte benignus 
Adfuerat vultu j ac, postquam advertitque ruinam 
Ac rem perpendit, confestim brachia pandit. 

Ac me corripuit. Veluti qui intendit agendo, 

Ante putat, quam deinde gerat \ sic fragmen in unum 
Me tunc ille levans, animum intendebat ad alterum: 
Arripe mox illud, dicens, sed prospice primum 570 
Num te sustineat. Non hic vir tendere posset 
Plumbea veste gravis*, nos quippe, is perlevis, atque 
Ipse manu impulsus, vix has perrepere cautes 
Quivimus. Ac, nisi in hac margo depressior esset, 

Quam sit parte alia, quidnam de Vate fuisset 
Nescio, at ego infractus non culmen adissem: 

Sed, quoniam denis haec didita vallibus area 
In puteum pendet, sic altera surgit, et ora 
Altera descendit. Tandem, quo se ultima scindit 
Petra, cacumen venimus: atque adeo mihi creber 580 
Cum sursum evasi, quatiebat anhelitus artus. 

Progredi ut ulterius nequii, et tellure resedi. 

Te non esse decet, dixit tum Ductor, inertem: 

Qui sedet in pluma, vel sub lodice recumbit, 

Haud famam adquirit; sine qua qui duxerit aevum, 

In terris, sic deinde sui vestigia linquit, 

Spuma velut lymphis, ac vanus in aere fumus. 

Segnes rumpe moras: animo pervince labores, 

Omnia qui vincit, nisi se cum corpore frangat; 

Longior hinc via jam superest: haud sedibus istis 590 
Est satis eduxisse pedes: si intelligis, inde 
Fac tibi proficias. Verbis impulsus ab hisce, 

Tunc ego surrexi, indutum me viribus illis, 

Quae mihi non aderant, simulans*, dixique Magistro: 
Perge agesis, invade viam; sum fortis et audax. 

Per scopulum, qui valde arctus scrupeusque magisque 
Quam prior altus erat, ferimur, qua semita ducit. 

Ipse loquens ibam, ne debilis esse viderer: 

Quare alta ex fovea vox exit, et impulit aures , 

Haud per verba loquens. Quamvis in culmine summo 600 
Arcus ipse forem, per quem altera vallis aditur, * 

Nescio quid dixit; sed vox est visa furentis. 

Lumina deorsum intendens, haud attingere fundum 
Ob tenebras poteram; unde: alium tc defer in aggerem, 
Optime dux, inqui : illinc descendamus in imum ; 

Quippe hic, ut vocem audio, nec deprendere verba 
Evaleo, sic et video, ac nil noscere possum. 

Non aliud tibi responsum, tum rettulit ille, 

Quam factum, reddam: justis parere silenter 

Quippe decet precibus. Pontem descendimus ergo 610 

In caput, oclavam quo attingit septima ripam; 

Et mihi tura valles patuit. Diversa colubrtim 
Hic erat horribilis turba, ac tanta, ut mihi sanguis 
Nunc quoque frigescat. Ne se amplius Africa jactet, 

Si jaculos parit, anphcsibcnas, atque chelydros 
Centrosque ac fareas; non tot tamen illa creavit 
Taraque malas pestes, rubri trans littora ponti 
yEthiopumque plagis. Gens capta pavore per illas 
Nudaque currebat, quin sit sperare foramen 
Aut elitropium. Colubri post terga ligabant 620 

His utrasque manus*, caudamque caputque serentes 
Per renes, nexo stringebant pectora nodo. 

Ecce uni, ad nostram ripam, sese intulit anguis; 

Quaque humeris collum inseritur, ferus ore momordit. 
Tam cito litterulam nunquam quis scripsit, ut ille 
Est simul incensus, flammisque exarsit, abitque 
In cinerem, terrae lapsus; mox sponte suapte, 

Ut terrae cecidit, rubito collectus in unum 

Est cinis, atque hominem rursus formavit cumdem. 

Sic moritur phenix, atque inde renascitur idem, 630 
Postquam, ut fama sonat, quingentos egerit annos; 

Non is, dum vivit, segetes aut gramina pascit, 

At thuris lacrymas et amomum; extremaque odoris 
Ex nardi et myrrhae struit incunabula ramis. 

Utque vir in terram, vi morbi aut Daemonis ictu 
Impulsus, cadit ille quidem, sed quomodo nescit; 
Postquam autem erigitur, confcstim lumina circum 
Vertit; et ingenti, quem pertulit ante, dolore 
Territus, ex imo suspiria pectore ducit: 

Haud secus, ut sese erexit, corpusque recepit, 640 

Is peccator erat. Proh quem divina severis 
Justitia hos poenis torquet! Dux inde rogavit 

Quis foret. Etruscis nuper sura, dixit, ab oris 
Lapsus in ham foveam: placuit mihi more ferarum, 

Ut mulo (nam talis eram) non ducere vitam 
More hominum: nomen mihi Vannus Fuccius haeret 
Bestia: condignas dedit urbs Pistoria cunas. 

Tunc dixi ipse Duci: ne nos jam deserat, ora, 

Sed referat, quali luat hic pro crimine poenas ; 

Quippe hunc jam novi scclerumque ac caedis amantem. 650 
Audiit is vocem; fassusque audisse, loquenli 
Vultumque atque animum mihi vertit, et ora pudore 
Inspersit tristi; mox inquit: saevius angor 
Nunc mihi cor torquet, quod me deprenderis istis 
ln miseris rebus, quam cum sum caede peremptus. 
Abdere, quod poscis, nequeo; tam mersus in imo 
Hic plector, quod sum patrii sacraria templi 
Dispoliare ausus; falsoque hinc criminis auctor 
Creditus est alter. Sed ue tibi gaudia visus 
Iste ferat, si tartareis te ex sedibus effers, 660 

Haec scito, monitusque meos sub pectore serva. 

Disjectos primum cernet Pistoria Nigros, 

Gentes atque modos Florentia deinde novabit; 

Mars trahit obscurum Macrae de valle vaporem, (16) 
Turbinibus foetum; qni tempestate sonanti 
Picenum in campum ruet, ac pugna aspera surget, 

Quae subito solvet nebulam, et sua vulnera cuncti 
Accipient Albi. Ut doleas tibi talia dixi. 

XXV. Sic fatus, digitis inserto pollice, utrasque > 
Extulit ille manus; atque haec, Deus, accipe, dixit, 670 
Quae tibi devoveo. Ex illo mihi tempore amicos 
Serpentes habui; quippe unus protinus illi 
Fortiter evinxit collum, quasi dicere visus: 

Te fari ulterius nolo. Alter brachia cinxit, 

Atque ita se ante intorsit, ut illa movere nequiret, 

Cur non in cinerem statuis, Pistoria, verti, 

Ne sis ulterius, quando tua facta parentum 
Nequitiam exsuperant? Sic audax atque superba, 

Nulla Deum contra infernos mihi visa per orbes 
Umbra fuit-, nec qui Thebes est prorutus arce. 680 
Ille hinc effugit, verbum quin adderet ullum. 

Tunc ego Centaurum vidi adventare furentem : 

Oh ubinam, clamantem, ubinam nequissimus ille? 

Non tot sunt angues Thusci prope marmoris oram, 

Quot tergo illi haerebant, humanam usque figuram: 

Inque humeris draco, protensis post occiput alis, 

Horridus instabat, quicumque sit obvius, urens. 

Hic Cacus, mihi Ductor ait, qui saepe recessu 
Montis Aventini maculavit sanguine terram: 

Fratribus abjunctus graditur, quod fraude doloque 690 
Praeteriens pecus arripuit; quare improba facta 
Illius attigerunt finem sub vindice clava 
Anphytrioniadae; qui centum fortiter istus 
Impegit monstro, quin denos senserit ille. 

Talia dum Doctor fatur, Centaurus abivit; 

Ac triplices, nobis non advertentibus, Umbrae (17) 

Sub nos adstiterunt: qui estis? qua ex gente? rogarunt. 
Sermone abrupto, nos his- convertimus ora. 

Hos ego non novi; sed enim, velut accidit, unus 
Edidit alterius nomen: qua parte Cianfa (18) 700 

Substitit? inclamans. Tunc ipse, ut mente Magister 
Adforet intenta, digitum prope labra locavi. 

Haud equidem mirer, lector, si forte moreris 
Credere, quae sum dicturus, cum scilicet ipse, 

Ipse quidem, qui sum intuitus, vix talia credo. 

His oculos defixus eram, cum protinus unum 
Bis ternis pedibus serpens invasit, et arete 
Illi haesit. Posuit medias ad viscera plantas, 

Brachia devinxit primis, ambasque petivit 

Morsibus inde genas; posticas denique fixit 710 

In femora; et caudam, insinuans hoc inter utrumque, 
Sursum per renes retrahens, post terga tetendit. 
Nunquam sese hederae sic implicuere tenaces 
Arboreis truncis, aliena ut membra suismet 
Is ferus implicuit: mollis quasi cera fuissent, 

Deinde coiverunt, commiscueruntque colorem 
Usque adeo, ut quae jam fuerant, non amplius essent. 

Ut, cum subposito succenditur igne, papyrus 
Subrufum induitur, leviter combusta, colorem, 

Quae nondum candore caret, nondumque nigrescit. 720 
Spectabant alii duo: proh! te quomodo mutas, 

Angele! clamabant: non es jam forma duorum, 

Forma nec unius. Caput ut coucreverat unum 
Ex geminis, una in facie mihi visa figura 
Est duplex, ubi erant ambo. Duo brachia fiunt 
Tractibns ex quatuor (19): venter, pectusque, pedesque 
Et crura, effigiem accipiunt, nullum ante per aevum 
Inspectam: omnis erat deleta hic pristina forma: 

Atque duo et nemo tristis parebat imago: 

Talis per campum vestigia lenta movebat. 730 

Ut solet ardenti viridis sub sole lucertus 
In sepem ex alia transcurrere, fulguris instar, 

Sic, niger ut piper, adversus veniebat utrosque 
Deinde alios serpens; et, qua nutrimen in alvo 
Foetus primum haurit, partem uni dente momordit 
Letifero, coramque viro est tellure relapsus. 

Inspicit hunc fixus, nullam dans ore loquelam; ' 

Oscitat insistens pedibus, ceu frigida febris 
Occupet, aut somnus. Serpens atque ille vicissim 
Spectabaht sese; alterque ex vulnere, et alter 710 

Fumum ore efflabant, ac fumus utriuque coibat. 

Nassidii cladem miseri, miserique Sabelli 
Lucanus sileat; dictisque his applicet aures. 

Obticeat Cadmi casum, casumque Aretusae 

Ovidius: si hanc in fontem, hunc mutavit in anguem. 
Non equidem invideo: duplex natura, sub ipsum 
Ambarum aspectum, nunquam mutatur ab illo 
Sic ut materiam mutaverit utraque forma. 

Hi sibi mox ita respondere, ut diffidit anguis 
In geminas caudam, ac duo vir vestigia junxit: 750 

Sic crura et femora haeserunt, ut nulla pateret 
Junctura} atque sibi sumebat cauda figuram 
Quam viri omittebant plantae: se dura colubri 
Mollivit cutis, atque viri est facta aspera tactu. 

Ipse per axillas traduci brachia vidi 

Interius, colubrumque pedes protendere, quantum 

Sese ea contraherent. Posticae denique plantae, 

Insimul intortae, membrum genitale crearunt, 

Ac miser ille suum partes divisit in ambas: 

Dumque novum fumus dat sumere utrique colorem, 760 
Atque, pilos huic inducens, his exuit illum, 

Alter procubuit terrae, sese extulit alter, 

Impia non autem detorquens lumina, quorum 
Sub diro intuitu mutabat quisque figuram. 

Qui tunc rectus erat, rictum intra tempora traxit, 

Atque ob materiam nimiam quae venerat intro: 

Prodivere genis utrinque ex laevibus aures; 

Quod non introrsum subit exteriusque remansit, 

Inde labra ac nares, quantum, tumuere, decebat: 

Quique jacebat humi, rictum protendit, et aures 770 
Contraxit, quo more solet sua cornua limax. 

Diffidit hic linguam, conjuuxit et ille bisulcam; 

Ac simul evolvi fumus cessavit utrinque. 

Qui fera factus erat, per vallem sibila mittens 

Continuo aufugit: fugientem pone secutus 

Non minus est alter, sputos ac verba profundens. 

Deinde novum obvertit tergum, dixitque recedens: 

Nunc volo per vallem currat reptetque Buosus, 

Ac, velut ipse, solum sinuoso corpore verrat. 

Sic mutare ac transmutare est septima vallas (20) 780 

Visa mihi. Novitas me excuset, siquid aberrent 
Carmina, nec liquido fluxit modulamine cantus. 

Quamvis attonitos oculos, visuque subactam 
Gessissem mentem, non tam hi fugere latentes, 

Ne mihi compertus Sciancatus Puccius esset, 

Qui, tribus ex sociis primum venientibus, unus 
Haud mutatus erat: dedit alter flere Gavillam. (21) 
XXVI. Concipe laetitiam} magna es, Florentia, valde: 
Per mare, per terram, atque Erebum tua fama vagatur: 
Quinque tui cives mihi sunt in vallibus Orci 790 

Inter latrones visi: quare ipse pudore 
Inspergor, nec tu multo insigniris honore. 

At, si mane novo portendunt somnia verum, 

Non longum hinc aberit, cum te mox talia tangent, 

Quae tibi, item Pratum, velut et gens quaelibet optat} 
Ac, si nunc essent, non immatura putarem. 

Oh, quando illa dies ventura est, protinus adsit} 

Namque magis tristor, quo segnior illa moratur. 
Digredimur: per quas descenderat, inde Magister 
Ascendit cautes; et me secum ipse retraxit} 800 

Sic quidem, ut absque manu nil pes procedere posset. 
Oh quantum dolui, ac memori nunc mente revolvens 
Indoleo, quae tunc tormenta asperrima vidi! 

Atqne animum, plusquam soleo, compescere nitor, 
Virtutis ne forte viam transcurrat aberrans, 

Neve bonum, quod stella dedit vel Numen amicum, 

Ipse mihi invideam. Velut, alto in colle recumbens, 

Cum minus os nobis celat, qui illuminat orbem, 

Tempore quo proditque culex et musca recedit, 

Per latos, quos forte arat ac vindemiat, agros, 810 
Aspicit ardentes lampyridas ire colonus} 

Tot flammis late valles octava micabat, 

Prout vidi, simul ac potui discernere fundum. 

Ut vates, qui se est ultus sylvestribus ursis, 

Thcsbitae currum aspexit, cum sursus ad auras 
Cornipedes saliere leves*, oculisque secutus, 

Non aliud poterat, nisi tantum cernere flammam 
Surgentem, ut nubes attollitur incita vento: 

Talis per foveam quaevis se flamma mo vehat, 

Nullaque monstrabat sontes, quos quaeque recondit. 820 
Has ego sic summo spactabam ex culmine pontis, 

Ut nisi me cautes confestim arrepta teneret, 

In foveam praeceps, nullo impellente, ruissem. 

.Dux, ita me fixum cernens: est spiritus, inquit, 

Omnis in igne suo: sese, quo incenditur, abdit. 

Majorem tua, respondi, mihi verba, Magister, 

Induxere fidem; verum id jam mente putavi*, 

Ac petere optabam, quisnam se abscondit in igne, 

Ex quo flamma biceps sursum consurgit ad uuras 
iEdipodoniadum qualem rogus edididt olim? 830 

Sunt hic Tydides, respondit, et acer Ulysses, 

Vindictae atque irae pariter proclivis utorque. 

Hac et equi fraus, Romulidum qui janua genti 
Jam fuit; hac ct Palladium sub vindice flamma, 

Ex arce ablatum, luitur, viduoque relicta 
Deidamia toro, abductum quae flevit Achillem. 

Si licet in mediis hos farier ignibus, inqui 
Tunc ego Ductori, te valde obtestor et oro, 

Hic ducam patiare moram, dum flamma bicornis 

Hic sese ferat: ipse vides, quod versus eamdem 840 

Elquii me inclinat amor. Tunc ille vicissim: 

Non inhonesta rogas, retulit, nec proinde negabo: 

AI tu fac sileas; sine me tantummodo fari: 

Quae vis, cuncta scio: non his tua forsitan orsa 
Grata forent; Grajorum etenim de gente fuerunt. 

Dixit; et, ut nobis tulit hinc se flamma propinquam, 

Ac visum est illi tempusque locusque loquendi: 

O vos, quos unus, dixit, duo continet ignis, 

Si quid de vobis merui multum ue parumue 

Carmina cum scripsi totum vulgata per orbem, 850 

Sistite*, neve unus vestrum narrare vecuset, 

Quomodo, in aeternum periens, est morte peremptus. 
Major tum flammae cuspis, velut incita vento, 

Edere et incepit murmur, seseque movere} 

Mox huc atque illuc, linguae de more loquentis, 
Concutiens apicem, vocem prorupit, et inquit: 

Postquam deserui Circem, quae longius anno 
Me prope Cajetam tenuit, cui nomina nondum 
Fecerat Aeneas, cari non cura parentis, 

Non nati pietas, nec conjugis ardor amatae, 860 

Quae tot post annos tandem exhilaranda fuisset, 

Detinuit, cupidum mundi me ferre per oras, 

Unde hominum vitia ac virtutes noscere possem. 

Paucis cum sociis, qui me sunt corde secuti 
Impavido, atque una cum nave ingressus in altum, 
Europae Libyesque latus, (Marochium ad urbem 
Usque atque Hispanas terras), Sardoaque vidi 
Littora, et hoc quaeque abluitur circum insula ponto. 
Fessi aevoque graves, fauces devenimus arctas 
Oceani, quibus Alcides jam signa locavit, 870 

Tendere ne ulterius quisquam ex mortalibus ausit. 
Hispalin ad dextram liqui, atque recesserat ante 
Ad laevam Septa. 0 socii, qui, mille periclis 
Fortiter elapsi, occiduas venistis ad oras, 

Dixi, ne breviter sensus dum luce fruuntur, 

Vos pigeat Solemque sequi atque invisere terras. 
Gentibus expertes: semen cognoscite vestrum: 

Non vitam ignavam, brutorum more, creati 
Ducere vos estis, sed res ediscere multas, 

Virtutcmquc sequi. Paucis his vocibus arsit 880 

Sic animus sociis 5 , ut mox retinere necuissem. 

Haud mora: ad Eoas puppim convertimus oras, 
Atque iter ingredimur stulti, laevam usque petentes. 
Guncta poli alterius jam sidera nocte videbam; 
Atque ita demissus, nil ut distaret ab undis, 

Noster erat. Iam quinque vices se lumine Luna 
Induerat, totque exuerat, postquam aequor in istud 
Impuleram navim, cum mons nigrescere longe 
Ob spatium est visus, quo non sublimior alter. 
Laetitia exiluere animi: sed gaudia luetus 
Confestim excepit: quippe ex tellure retecta 
Surrexit nimbus, vasto qui turbine navis 
Perculit anterius latus, ac ter gurgite torsit: 

Erexit quarto puppim, proramque subegit; 

Utque alii placuit, nos supra clauditur aequor, 

XXVII. Vertice jam recto, nec plus dictura, quiebat 
Flamma*, viamque sequens, venia cum Vatis, abibat: 
Altera cum subiens, oculos sibi vertere fecit 
Confusum ob quemdam sonitum, qui exibat ab illa. 

Bos veluti Siculus, qui primum, id jure merentis, 

Mugiit artificis questu, sic aegra ciebat 
Inclusi lamenta viri, ut, quamquam aereus esset, 

Ipse videbatur diros sentire dolores: 

Haud aliter flammae, ex apice atque foramine nulla 
His via cum foret, in murmur se tristia verba 10 

Vertebant, quod more suo dat stridulus ignis. 

Ast ubi per culmen vox callem iuvenit, et illi 
Impressit motus, dederat quos lingua loquentis, 

O qui nuper es Jusubro sermone locutus. 

Vade age nunc, ajens, non te ultra dicere quaero 
Incepit, serus quamvis huc forsitan adsum, 

Ne te taedeat hic paulum consistere mecum, 

Ac fari: non me, ut tu cernis, taedet, el ardeo. 

Si mundum in caecum Latiis ex dulcibus oris, 

Unde meum scelus omne fero, es novus incola lapsus, 20 

Dic, rogo, an iEmiliae sit pax bcllumne per urbes. 

Inter enim Urbinum atque jugum, ex quo Tibridis undae 
Defluere incipiunt, ego sum jam montibus ortus. 

Ipse aderam, fixisque oculis ac vertice prono 
In foveam ex ponte aspiciens, cum protinus inquit 
Dux mihi, contingens latus: huic responsa roganti 
Nunc tu redde loquens} quippe est de gente Latina. 
Tunc ego, qui fueram jam respondere paratus: 

0 Anima, incepi, ardenti quae absconderis igne, 
yEmilia haud unquam bello, quod corde tyranni 30 
Intus alunt, caruit, nec nunc caret, at manifestum 
Nullibi nunc saevit. Stat nunc, vclut ante, Ravenna: 
Polentae tovet hanc aquila} et te, Cervia, pennis 
Nixa tegit. Tellus, quae Gallica reppulit arma (1) 

Ac caede implevit campos, subjecta leoni 
Est viridi. Canis ex 'Verrucchio uterque, vetusque (2), 
Atque novus, qui tam leto crudeliter olim 
Montagnam dederunt, ubi jam suevere, terebrant. 

Urbes, quas Lamon atque alluit amne Saternus, 

Cacrulus infrenat campo leo parvus in albo. (3) 40 

Saepius assuetus diversas sumere partes. 

Cui Sapis lavat unda latus, montem utpote et inter (i) 
Planitiem posita, est sic nunc subjecta tyrannis, 

Libera nunc regnat. Qui sis nunc exere quaeso } 

Nevc magis quam alius fuit, intractabilis esto, 

Sic tibi sit terris, vincens oblivia, nomen. 

Murmur more suo postquam paulum edidit ignis, 

Has flavit, moto huc atque illuc vertice, voces: 

Si responsa viro, terras qui deinde rediret, 

Reddere nunc rorer, flamma haec immota sileret: 50 

At, quoniam nemo tenebris evasit ab hisce, 

Si verum audivi, non hinc me infamia terret. 

Armiger ipse fui} divi me fratribus inde 
Francisci addixi} crasso sic cannabe vinctum 

Praeteritae delere putans me crimina vitae. 

Ac certe rata spes fuerat, nisi maximus ille 
Presbyterum (quem dira premant) me involvere rursus 
Impulerit culpis: nunc quare et quomodo disce. 

Dum spirare dedi, mihi quos induxerat artus 
Mater, me vulpis gessi non more leonis; 60 

Atque astus fraudesque omnes artesque doloras 
Sic didici, ut late exierit mea fama per orbem. 

Cum vitae ad tempus veni, quo quisque rudentes 
Colligere, ac malo deberet ducere vela, 

Quod placuit, mihi displicuit; sacroquc Ministro, 

Corde dolens, lacrymisquc madens, sum crimina fassus. 
Heu miser! hoc me juvisset; verum ille recentum 
Rex Phariseorum, Laterauum propter, iniquum 
Cum bellum gereret, non contra ex gente creatos 
Thracum aut Isacidum, sed Christum ex gente colentum, 70 
Quorum nemo Arabum mercator adiverat oras, 

Nec Ptolemaidcn sumptis devicerat armis; 

Non summo officio, sacro nec ab ordine, in ipso 
Est se detentus; non, in me, cingulo ab illo, 

Reddere quod cinctos macriores ante solebat. 

Ut Constantinus Soracte in monte petivit 
Sylvestrum, ut lepram ablueret, sic iste magistrum 
Me sibi delegit febrim sanare superbam. 

Hic mc consuluit: silui, nec sum orsa referre 

Ausus; visus enim tanquam ebrius edere verba. 80 

At mihi mox dixit: cunctos depelle timores; 

Jam nunc te absolvo: tu quo Praeneste potiri 
Evaleam doceas: reserare et claudere celum, 

Ut scis, ipse queo: sunt binae ad talia claves, 

Quas meus haud voluit sibimet decessor habere. 

Vocibus his actus, pejus ratus ipse silere: 

Quod mox admittam, quando me crimine solvis, 

Te, dixi, praestare parum, et promittere multum 


Hosted by Google 



90 

Victorem reddent. Postquam me vita reliquit, 

Ferre mihi Franciscus opem est conatus-, at unus 90 
Atrorum Cherubim: noli me laedere, dixit, 

Nec tecum hunc ducas: veniendum est Tartara, et inter 
Afflictas Animas: subeunda huic quippe dolosi 
Poena est consilii, post quod crini illius haesi: 

Quem non poenituit, nequaquam absolvere par est} 
Poenituisse ac velle, sibi adversantur et obstant. 

Hei mihi! quam dolui, cum me deprendit aduncis 
Unguibus, increpitans: non me tu forte putabas 
Tam Logicen doctum. Ad Minoem duxit} et ille, 

Bis quater ut cauda se incinxit, eamque momordit 100 
Magna ira: involventem, ait, hic descendat ad ignem. 
Propterea, velut ipse vides, me excepit Avernus-, 

Atque ita vestitus gradiens, angore peruror. 

Haec ubi sic dixit, torquens agitansque cacumen, 

Flamma dolens abiit. Nos, Ductor et ipse, per altum 
Tendimus ulterius scopulum, dum venimus arcum, 

Altera quo tegitur valles, ubi poena fatigat 
Qui sibi dissidiis onus imposuere serendis. 

XXVIII. Quis potis est verbis, etiam sermone soluto, 
Quamquam dicta iteret, plagas fari atque cruorem, 110 
Est mihi qui visus? Certe facundia nulla 
Hoc hominis posset, propter mentem atque loquelam, 
Tendere quae tantum nequeunt. Si tota coiret 
Gens quoque, quae Daunos implevit sanguine campos 
Ense Phrygum, ac longo hinc bello, quo plurimus olim, 
Livius ut narrat verax, spolia inclyta fecit 
Annulus*, atque simul, quam leto deinde Rubertus 
Neustrius immisit (5)*, cujusque inhumata Ceprani 
Hactenus ossa patent, defecit ubi Appulus omnis} (6) 

Et Taleacoti trans arcem, ubi, viribus usus 120 

Armorum nullis, vicit longaevus Alardus, (7) 

Tot tantaeque acies transfixaque truncaque membra 

Si simul ostendant, non horrida vulnera nonae 
iEquarent foveae. Medio aut alio assere rupto, 

Non sic dolium hiat, velut unum a pectore summo 
Usque huc dissectum vidi, quo desinit alvus: 

Inter crura viro pendebant exta; patebant 
Et jecur et saccus, quo in stercus vertitur esca. 

Dum fixis haererem oculis, lacerumque tuerer, 

Is me suspexit, pectusque reclusit, et inquit: 130 

Aspice ut abscindor: Maomettum conspice truncum. 
Procedit, iacrymas fundens, et me anteit Ali, (8) 

A mento ad cirrum sectus. Qui schismata, quique 

Dissidia in terris olim seruere, tenentur 

Hic omnes, omnesque modis scinduntur iisdem. 

Daemon adest retro, qui nos crudeliter ense 
Dissecat^ huc iterum revocans, iterumque recidens, 

Cum gyrum explemus: sanantur vulnera quippe 
Ante, sub illius quam nos ferat ora recursus. 

Tu vero quis es, in summo qui vertice pontis 240 
Segnis ades, forsan poenas ut adire moreris. 

Quae tibi confesso sunt propter crimina fixae. 

Non hunc, Praeceptor retulit, mors hactenus aura 
Privavit vitae, poena nec vindice crimen 
Plectendum huc trudit*, sed, res ut discat ab usu, 
iEthere me cassum per cunctos Ditis oportet 
Esse ducem gyros: certumque hoc crede, velut me 
Certum est ista loqui. His verbis, plurima turba 
Constitit in fovea} atque mihi, poenae immemor, haesit 
Fixa oculos: 0 fors superas rediture sub auras, 150 
Dic age Dulcino fratri (9), nisi sistere mecum > 

Hic propere ille velit, curet se providus ampla 
Instruere annona} ne, si commercia tollat 
Nix infusa jugis, victoria laeta Novarae 
Sit cedenda duci, quae aliter non prona futura est. 

Haec mihi verba, pedem postquam Maomettus, ut iret 

Suspendit, dixit} quae vix est fatus, eumdem 
Pressit humi, atque abiit. De turba saucius alter, 

Qui visum attonitus steterat, tum prosilit: una 
Aure carens, sectum jugulum, naresque gerebat 160 
Usque supercilium abscissas. Se protulit ille 
Ante alios, omnique foris quod parte rubebat, 

Effudit tales patefacto ex gutture voces. 

0 qui tartareas adis inculpabilis umbras, 

Quem, nimium simili nisi fallor imagine, vidi 
In latiis terris, planum si dulce revisas, 

Quod de Vercellis declive ad Marcabojum 
Tendit, de Medicina ne obliviscere Petri: (10) 

Alloquere ipse duos Fani ex melioribus urbis; 

Guidus et Angelulus discant (praescire futurum (fl) 170 
Hic nisi sit vanum) quod saxo utrique revincti, 

Ex cymba, prope Crustumium, impi fraude tyranni 
Projicientur aquis. Cypri Neptunus ab oris 
Ad Baleare solum, piratas atque carinas 
Argolicas nunquam tantum scelus edere vidit. 

Proditor ille ferox, uno qui lumine captus, (12) 

Telluris potitur, quam, qui mihi proximus adstat, 
Nunquam vidisse optaret, mentitus amicum 
Ducet ad alloquium, atque dabit non inde precandum 
Esse his, cum flarit ventus de monte Focara. (13) 180 

Tunc ego: si in terras de te vis nuntia ferri, 

Illius nomen, qui nollet Ariminon unquam 
Vidisse, ostendas. Dextram tunc ille tetendit, 

Cujusdam ad socii vultum, atque illi ora reclusit: 

Hic est. inclamans, sed muta silentia servat: 

Caesaris hic dubiam mentem, depulsus ab urbe, 

Impulit in bellum, semper mala multa paratis 
Ferre moras memorans. Proh! quam dejectus et excors 
Est mihi tunc visus, dissecta in gutture lingua, 

Curio, qui tantum fuerat sermonibus audax! 190 

Exin alter, erat manibus qui truncus utrisque, 

Aera per tetrum mutilas sic extulit ulnas, 

Ut eruor inficeret vultum, ac reminiscere, dixit, 
Praeterea Moschae, qui infectum reddere factum (15) 
Nemo potest, heu inqui; Tuscae mala semina gentis 
Quod fuit. Atque tui, adjeci, mors sanguinis una. 

Is, luctum accumulans luctu, tum tristis, et instar 
Mente carentis, abit. Pontem super ipse moratus, 

Rem inde aspexi, quam sine teste referre timerem, 

Ni me fidentem faceret, mens conscia veri, 200 

Quae, plusquam lorica, virum, comes optima, munit. 

Vidi egomet certe, ac videor nunc cernere, quemdam 
Cum reliquis sociis incedere, vertice truncum. 

Crinibus apprensum, pendentis lampadis instar, 

Gestabat caput ille manu, atque hoc lumina nobis 
Tendebat fixa, eheu eheu flebile clamans. 

Fax erat ipse sibi, geminusque ac unicus idem. 

Quomodo id esse potest, is scit, qui talia condit. 

Ut venit, rectusque ad pontis constitit imum, 

Cum capite erexit dextram, ut propiora loquentis 210 
Nobis verba forent} tum sic est talibus orsus: 

O qui, vivus adhuc, vita circumspicis orbos, 

Aspice num sit poena mea crudelior usquam: 

Utque mei referas in terris nuntia, scito 
Beltramum me esse a Bornio, qui prava Joanni (15) 

Jam regi monimenta dedi. Natum ipse rebellem 
In patrem feci: nec sic Achitophel olim 
Absalon in David stimulis vehementibus egit. 
Quandoquidem sum partitus tam sanguine junctos, 
Principio abscissum, quod in isto corpore sistit, 220 
Ipse caput fero: respondent sic crimina poenis. 

XXIX. Tam gentes multae, diversaque vulnera, fletu 
Tam mihi complerant oculos, ut flere manentes 
Ulterius cuperent. Sed: quidnam eonspicis? inquit 

Tum mihi Virgilius: cur deorsum lumina figis 
I 11 mutilam gentem? non hoc te more gerebas 
In reliquis foveis: si sit numerare voluntas, 

Bis dena atque duo se volvit millia valles. 

Nobis Luna subest: nec multum temporis ergo 
Jam datur, et, quae non rcris, sunt multa videnda. 230 
Si cur inspicerem, respondi, adverteris, ultra 
Sistere me paulum sineres. Dum talia farer, 

Ille ibat-, quem pone sequens, sum deinde locutus: 
Carcere in hoc rebar, junctura mihi sanguine, quemdam 
Flere scelus, quod tam hic luitur. De pectore curam, 
Rettulit, hanc abigas-, animumque ad caetera verte. 

Quo manet, is maneat: vidi hunc nam pontis ad imum 
Tendentemque tibi digitum, graviterque minantem, 

Ac Gerura audivi Del-Bello nomine dici: 

Sic te intentura animo truncus Beltramus habebat, 240 
Ut non illuc aspiceres-, quare ille recessit. 

Dux bone, quod nemo ex is, quos injuria tangit, 

Illius interitum, retuli, fuit hactenus ultus, 

Is dolet; atque ideo, ut reor, haud me affatus, abivit: 

Sed magis hoc propter pietate obstringor in illum. 

Sic fantes alterna, locus nos primus, eundo, 

Post paulum excepit, quo, si plus luminis esset, 

Altera de scopulo valles spectatur ad imum. 

Cum foveam extremam attigimus, detentaque ibidem 
Improba gens oculis patuit, tam flebilis alte 230 

Telaque tam cordi infigens pietatis acuta, 

Increpuit sonus, ut clausi mihi protinus aures. 

Si, quos curandis loca publica dedita morbis, 

Quos habet et Claniae aestivo sub tempore valles, 

Quos et Sardinia, et Thusci maris ora, dolorum 
Congeries fovea simul includatur in una, 

Illic talis erat-, talisque exibat in auras 
Teter odor, qualis membris marcentibus exit. 

Nos scopuli in longi extremam descendimus oram 
Ad laevam: clareque magis tura cernere fundum 260 
Evalui, quo falsificos dat nescia falli 
Justitia affligi poenis. Haud tristius olira, 

Arbitror, Aegine populum fuit undique morbo 
Cernere correptum, cum sic vitio aeris omne 
Enectum est animal (narrant quod carmine Vates) 

Ut de formicis fuerit gens deinde refecta; 

Quam foret obscuram per vallem hic cernere sontes 
Languere in cumulis variis. Super ille jacebat 
Alterius dorso; super alter ventre supino; 

Alter per terram reptabat corpore prono. 270 

Passibus ingredimur lentis, ac ore silentes, 

Aures atque oculos intenti gentibus aegris, 

Quae malefirma solo sustollere membra nequibant. 

Vidi autem tellure duos, sibi mutua nixos, 

A capite ad talos scabie considere tectos, 

Ut testam testae mos est apponere junctam, 

Ut caleant, igni. Nequaquam servulus unquam, 

Quem dominus maneat, vel qui vigilare recuset, 

Tam celer exagitat strigilem, quantum unguibus artus 
Hi sibi scalpebant, rabida prurigine adacti, 280 

Quae nullum solamen habet nullamque medelam. 

Haud aliter scabiem radebant unguibus uncis, 

Mugilis ac squamam corio, vel piscis alius 

Cui sit lata magis, culter divellit ahenus. > 

O qui te laceras, digitisque ut forcipe saepe 
Uteris, (aeternum tibi sic talem unguis ad usum 
Sufficiat), Vates inquit tum versus ad unum: 

Fare age, in bis quisquam num sit de gente Latina. 
Quos male mulctatos sic cernis, uterque Lajtinus, 

Flens unus retulit, sumus: at, tu, talia quaerens, 290 
Quisnam es? Cui Vates contra; sum, reddidit, unus. 

Qui simul hoc vivo varios descendo per orbes. 

Tartara ut huic pandam, quaeque hic tormenta feruutur. 
Vix haec audierunt, se disjunxere trementes*, 

Ac mihi cum reliquis, quorum vox attigit aures, 
Verterunt sese. Mihi tunc Praeceptor adhaerens: 

Quod cupis, his petito, dixit. Monitumque secutus, 

Haec ego sum fatus: sic vestrum nulla vetustas 
Deleat in terris nomen, multosque recursus 
Exsuperet Solis, qui estis, qua et gente creati, 300 
Dicite} neve, quod obscoenum valdeque molestum 
Supplicium luitis, deterreat ista prafari. 

Me terra Aretina tulit, tum reddidit unus} 

Ex Sena Albertus flammis me fecit aduri. 

Non huc me vero, pro quo combustus obivi, 

Adduxit crimen. Possem, dixi ipse jocose, 

Dedaleum in morem vacuas me ferre per auras 
Remigio alarum: is fatuus, cupidusque volandi, 

Scire modum hunc voluit: quod non ut Dedalus esset 
Proinde dedi, a quodam mitti me fecit in ignem, 310 
Qui tanquam ipse suo prognatum sanguine habebat. (16) 
Nescius at falli Minos me jecit in istam 
Extremam, alchymiae damnatum crimine, vallem. 

Quis tam animi vanus, quam Sena ex urbe creati? 

Inqui ego Ductori, nec tam gens Gallica certe est. 

Alter at inspersus scabie: Striccam excipe, dixit. 

Qui modice impensas fecit, rebusque pepercit: (17) 
Excipe Niccolaum, morem qui primus opimum 
Fragrantis garyophylli jam adduxit in hortum, 

Quo bene radices egit: simul excipe coetum (18) 320 

Caccia ubi ex Asciano rus sylvasque profudit, 

Judiciique sui Abbajatus pandit acumen. 

Ut vero agnoscas, qui tam tua dicta secundat 
Senenses contra, mihi sic tua lumina fige, 

Ut faciem adversam videas} et me esse Capocchi 
Dcprendes Umbram, qui (nam me noscere debes) 
Falsificas colui, Naturae simius, artes. 

XXX. Cum Juno ob Semelen Thebas adversus (ut una 
Plus vice monstravit) saevas exarsit in iras. 

Usque Athamas adeo concepit mente furorem 
Conjuge ut inspecta, geminis quae utrosqne gerebat 330 
In brachiis natos: tendamus retia , dixit 
Inclamans, ut cum catulis capiam ipse leaenam, 

Haec ajens, unum matre ex luctante, Learcum 
Nomine, corripuit, saxoque illisit adactum: 

Natum alium eripiens, mater se jecit in aequor. 

Cumque Phrygum prostravit opes, adeoque potentem, 

Ut rex cum regno fuerit deletus, iniqua 
Sors gentem oppressit, Priami moestissima conjux, 
Postquam est crudeli consumpta Polyxena leto, 
Exanimemque suum Polydorum in littore vidit, 340 
In rabidam conversa canem dedit ore latratus: 

Tam miserae immanis mentem detorserat angori 
At nunquam Trojae ac Thebes animalia dirae 
Aut homines Furiae sunt sic invadere visae, 

Ut geminas Umbras, nudas, morsuque petentes, 

More suis, cum prodit hara, tum currere vidi: 

Quarum una impetiit rabido sic dente Capocchium 
Ad colli nodum, ut duram corradere terram 
Ventre dedit. Mihi tunc, qui manserat atque tremebat, 
Aretinus ait: Schicchi hae est Umbra Joannis 350 

Irrequieta, furens alias quae percutit Umbras. 

Sic tibi, ego dixi, dentes non ingerat alter, 

Qui sit, quam prius abscedat, ne dicere noli: 

Myrrhae est Umbra vetus, retulit, quae patris amore 
Fas ultra exarsit: falsam, ut cum patre coiret, 

Iuduit haec formam; falsam velut induit ille, 

Hinc procul incedens, ut equam sibi posset habere 
Eximiam, simulans Donatum fraude Bonosum, 

Ac testamentum mentito nomine condens. 

Haec dixit. Postquam duo praeteriere furentes, 360 

Ad quos intentus fueram, tum lumina verti, 

Sontes visurus reliquos. Testudinis instar 
Edentis sonitum, cujusdam occurrit imago, 

Ilia si subter, partes quod corpus in ambas 
Dividit, eripias. Illum teterrimus hydrops 
Qui tantum male conversis humoribus artus 
Reddit inaequates, ut non respondeat alvo 
Exilis vultus, labiis reddebat hiantem, 

Vir tanquam sitiens, febris quem tabida torquet, 
Deprimit inferius labium attollitque supernum. 370 
O vos, qui poenae expertes (ac nescio causam) 

Infera luctratis regna, huc attendite, dixit 
Is nobis-, cladem Adami spectate magistri. 

Dum vitam exigerem, quae vellem, copia rerum 
Multa fuit: nunc gutta ardenti deficit ori. 

Collibus ex Clusinis qui volvuntur in Arnum, 

Frigiduli ac molles adsunt mihi jugiter amnes: 

Nec frustra} nam me illorum magis urit imago, 

Quam morbus, qui me macerat. Trahit aspera poenae 
lustitia hinc causam, quo jam commissa peregi} 380 
Ac me crebra magis suspiria mittere cogit: 

Est ibi namque locus, quo falsa numismata cudi 
Baptistae effigie, multo purgamine mixta: 

Quapropter combusta igni mea membra reliqui. 

At, si et Alexandri Guid/que et fratris eorum (19) 
Aspicerem hic trtstes Animas, mihi gratius esset, 

Quam Brandae sedare sitim frigentibus undis. 

Jam, nisi falsa ferunt Umbrae, quae saepe furentes 
Circumeunt, una ad poenam huc est lapsa luendam. 

At mihi quid prodest, cum s*nt mea membra revincta? 390 
Si levis ipse forem, ut digitum procedere possem 
Centum annis, iter arriperem, ut nanciscerer illam, 
Undena haee quamvis se circum millia valles 
Protendat, nec dimidio plus lata patescat. 

Has inter gentes nunc, his auctoribus, adsum: 

Hi mihi suaserunt aureos excudere nummos, 

Queis multum purgamen erat. Sic dixit, et olli 
Sic ego respondi: qui sint, da noscere, quaeso, 

I duo, qui ad dextram, junctique unaque sedentes, 

Dant, velut uda (nanus brumali tempore, fumum. 400 
Huc ego cum veni, is retulit, sum nactus utrumque, 

Ac nunquam abstiterunt*, nec totum deinde per aevum, 
Arbitror, absistent. Una est yEgyptia, conjux 
Putiphari, falso quae incessit crimine Joseph: 

Altera et ille Sinon, ex Troja, proditor 111 : 

Tantum his nidorem febris dat mittere acuta. 

Non tulit is, reor, obscuro sic nomine dici; 
Compressaque manu tumidam illi contudit alvum; 
Tympani et in morem sonuerunt viscera pulsu. 

Perculit huic os Adamus; nec mollior ictus 410 

Est visus; dixifque simul: licet ipse moveri 
Membrorum ob pondus nequeam, non munus ad istud 
Est scguis mihi dextra tamen Tibi lenta profecto 
Brachia erant, cum ires, Graecus respondit, ad ignem, 
Impigra sed valde, cum cusa pecunia mendax. 

Is contra: tu vera refers; sed tu quoque vera 
Non es tum fatus, Priomus cum vera poposcit. 

Falsum ego si dixi, a te falsus conditus ipso 
Est typus, increpuit Grajus: damnatus oh unum 
Hic ego sum facinus, tu quot nec Daemona damnant, i 20 
Esto memor, ait alter, equi; esto criminis auctor, 

Quod totum late vulgavit fama per orbem. 

Te sontem, is regerit, monstrant site lingua dehiscens, 
Atque oculis ventrem praetendens marcidus humor. 

Ille iterum: de more tuo, tua labra malignis 
Laxantur verbis: si me sitis angit et humor, 

Te sitis et gravior, nec non cephalalgia torquet: 

Si tibi fons adsit, nihil ipse moraberis undis 

Confestim immergi, Jargeque haurire liquortm. 

Intentus fixusque oculos jurgantibus illis 430 

Adstabam, cum me increpuit, dixitque Magister: 

Talia quid cernis? parum abest, quin me occupet ira; 
Quae simul ac fantcm audivi, tam protinus ingens 
Me pudor invasit, qui nunc quoque mente recurrit. 

Utque suum qui vana videt per somnia damnum, 

Somnia id esse cupit', quodque est, existere nollet; 

Sic ego sum factus, nequiens emittere vocem, 

Ut me excusarem; quamvis, quin rerer, id ipsum 
Interea efficerem. Tum mollior ille: minore, 

Quam tuus, eluitur gravior quoque culpa pudore. 440 
Quare age, tristitias omnes de pectore pelle; 

Ac me rere memor tibi semper adesse propinquum, 

Cum gentem invenias sic jurgia vana serentem: 

Haee etenim velle audire est abjecta voluntas. 

XXXI. Sicea,quae prius increpitans melingua momordil, 
Jnspersitque rubore genas, mox ipsa medelam 
Praebuit. JEacidac ac nati sic dicitur hasta 
Vulnera quod primum ferret, mox deinde salutem. 
Deserimus vallem, tendentes aggere gressum, 

Qui circum hanc ambit, nulla cum voce meantes. 450 
Nec tenebrae hic noctis, nec erat lux clara diei; 
Proptcrcaque parum poterat se tendere visus. 

Tunc ingens cornu, tonitru quod vinceret omne, 
Instrepere audivi; atque, Yiam tunc ipse secutus, 

Unde sonus venit, confestim huc lumina verti. 

Non equidem, Magnus cum victus Carolus olim 
Incoepto cecidit saucto, tam murmure vasto 
Orlandus sonuit. Non longum huc lumina fixi, 

Multasque excelsas sum visus cernere turres; 
Proptereaque Ducem, quae terra est ista? rogavi. 460 
Ille mihi contra; quoniam umbras inter opacas 
Longius intueris, fit proinde ut mente pererres: 

Cum propius venies, qudntum longinqua videntum 
Decipiant sensum, agnosces; quare ocyus ito. 

Mox autem, amplexus dextram: jam disce, priusquam 
Ulterius tendamus iter, mihi dixit amanter, 

Ne nimis hinc stupeas, non turres esse, sed alta, 

Margine qui putei circumstant, mole gigantas, 

Pube tenus puteo inclusos. Ut, ab aere densa 

Cum nebula effugit, paulatim cernere circum 470 

Res oculi incipiunt, quas jam vapor ante tegebat; 

Quo magis obscurum visu sic aera trano, 

Ac propius venio, magis et se dissipat error, 

Ac metus exoritur. Velut arx in monte rotunda 
Non procul a Senis, stat turribus undique : septa, 

Sic, oram putei circum, se mole gigantes 
Attollunt media, queis Juppiter igne minatur 
Nunc quoque, cum tonitru resonat. Jamque ora videbam 
Cujusdam, atque humeros, pectusque, et brachia costis, 
Ac ventris partem. Merito Natura creandis 480 

Abstinuit deinde his monstris, ut proinde ministros 
Eriperet Marti. Si non et magna elephantum 
Corpora pocnituit genuisse, et grandia cete, 

Subtili qui mente videt, magis ille benignam 
Prudentemque vocet; siquidem, cum prava voluntas 
Consiliumque animi, vastis se viribus addit, 

Non est qui obniti contra, atque resistere possit. 

Olli erat os longum ac latum, velut aerea Romae 
Pinea nux, Petri ad templum; paribusque patebant 
Caetera membra modis. Quae subtus ripa tegebat 490 
Ad pubem, ex summo monstrabat margine tantum 
Corporis, ut tres haud possent titigisse capillos, 

Alter in alterius positi cervice, Sicambri: 

Quare ego ter denos palmos extare videbam 
A ripa, usque locum, chlamydem quo fibula nectit. 

Rafcl mai amech zabi almi , ore profari 

Incepit tunc ille fero, a quo verba cieri 
Haud meliora decet. Retulit cui talia Vates: 

Stulte, quid increpitas? tibi fas est clangere cornu} 

Utere et hoc uno, cum te ira aliudve lacessit: 500 

Ad collum quaere^ invenies quae hoc zona revincit-, 
Invenies ipsum, pectus quo cingeris ingens. 

Dehinc mihi conversus: sese ipsum hic arguit, inquit} 

Est hic Nembrotus, cujus jam turris, ut unus 
Non foret hinc sermo cunctis mortalibus, egit} 

At valeat, nec verba leves fundamus in auras. 

Cujusque est olli sermo, non secius atque 
Illius est aliis} quem non intelligit ullus. 

Ad laevam ante imus} jactumqne ad missilis arcu, 
Horridior multo ac major sese obtulit alter. 510 

Quis faber, haud novi, hunc vinxit} sed vasta catena, 

Sub collum incipiens, destrum post terga ligabat 
Laevumque ad pectus brachium : de margine ripae 
Ad quintum erecto surgebat vertice gyrum. 

Iste Jovem contra violeris est viribus usus, 

Admonuit Vates: Ephialtes nomine fertur: 

Ac sibi mercedem recipit pro talibus ausis. 

Extitit, immanes qua Dis aetate gigantes 
Incussere metum: quibus olim praelia gessit, 

Brachia non unquam potis est nunc vincta movere. 520 
Si mihi fas esset, Briareum cernere vellem, 

Tunc ego subjeci, quantoque is corpore constat, 

Ipse meis metiri oculis. Ac ille vicissim: 

Non procul Antaeum aspicies, qui est nexibus expers, 
Ac loquitur} qui nos putei portabit ad imum. 

Hinc longe Briareus abest, ferroque revinctus, 

Omniaque huic similis, nisi quod magis ore perhorret. 
Non hac vi turris, terrae concussa tremore, 

Funditus est unquam, qua Ephialtes corpore toto 
Tum se commovit. Nunquam formidine mortis 530 

Sic ego sum captus $ nec erat nisi posse timere, 

Vincula ni aspicerem. Nos. illinc deinde profecti, 
Venimus Antaeum; qui, excepto vertice, denas 
Ulnas extabat puteo. 0, qui mille leones, 

Dixit ei Ductor, valle es praedatus in alta, 

Qua decus, Annibalis multa cum clade, per aevum 
Scipiadae est partum ; qui si cum fratribus olirn 
Horrendae adfueras pugnae, ceu forte videtur, 

Terrigenis Di cessissent; nos hujus ad imum 

Fer putei, quo Cocyti concreta rigescit 540 

Unda gelu: ne dedignere hoc munere fungi, 

Neve sinas Tityum saevumque rogare Typhea; 

Reddere mercedem, quae sedibus hisce cupitur, 

Iste potest, terrisque tuas attollere laudes : 

Nam fruitur vita, ac multos se posse per annos 
Vivere adhuc putat, ante diem nisi Gratia tollat. 

Ergo age, te flecte, ac nos ne portare recuses. 

Haec meus est fatus Doctor. Vix ista locutum 
Continuo, is manibus cepit, queis fortiter olim 
Sensit se valde adstringi Tyrinthius heros. 550 

Atque ubi Virgilius vidit se deinde teneri: 

Huc ades, inclamans, me protinus addidit ipsi, 

Ac se meque simul fascem glomaravit in unum. 

Qualis spectanti turris Carisenda videtur (20) 

Sub flexu, adversus partem, cui pendula vergit, 

Si super it nubes; sic est mihi, lumina in illum 
Tendenti atque animum, Anteus se flectere visus; 

Ac tali interdum piguit me tramite ferri. 

Ille autem fundo, quo Juda ae Lucifer adsunt, 

Nos leviter posuit; nec cernuus inde moratus, 560 
Ut navis malus, se protinus ipse levavit. 

XXXII. Si mihi rauca atque aspra, foramen qualia poscit, 
Rupes cui incumbunt reliquae, essent carmina, coeptum 
Plenius assequerer; sed, cum mihi talia desint, 

Non ego, quin valde timeam, nunc dicere pergam: 

Non opus est adeo pronum vacuumque laboris 

Atque aptum» linguae, cui nondum adoleverit aetas, (21) 

Totius mundi verbis describere fundum. 

At mihi Pierides adsint, quae Amphiona quondam 
Juvarunt, Thebis testudine saxa trahentem, 570 

Ne mihi sit sermo factis ingentibus impar, 

O misera ante omnes, tristi gens edita fato, 

Quae baratrum servas, de quo tam dicere durum est, 
Quam tibi erat melius pecudes capreasqde fuisse! 

Cum fundum attigimus, valde sub calce gigantis, 

Atque altum intuerer murum, vox perculit aures: 

Aspice quo transis; tua ne vestigia ponas 
In fratrum capita. Ipse ideo mea lumina verti; 

Atque lacum, vitro similem, glacieque coactum, 

Undique conspexi. Non sic concrescere in oris 580 
Austriacis Istrum; nec sic algente sub axe 
Cogit hiems Tanaim, veluti lacus ille rigebat; 

Usque adeo, ut glacies, si vastus pondere toto 
Mons super irruerit, minime crepuisset ad oram. 

Ac veluti rana, exertans de gurgite rictum, 

Gracidat ad ripam, quo tempore rustica retur 
Colligere in somnis, quas linquit messor, aristas; 

Sic, glacie infixa, ac livens vi frigoris, usque 
Quo pudor apparet, Umbrarum turba dolentum 
Hic erat; ac tali quatiebat murmure dentes, 590 

Quale solet, colubris inimica, ciconia rostro. 

Dejectam in pectus faciem sibi quaeque tenebat; 

Eque oculis dolor, atque gelu apparebat ab ore. 

Postquam sum circa intuitus, mea lumina flexi; 

Atque duo ante pedes vidi, sic membra vicissim 
Haerentes, ut mixti essent in fronte capilli. 

Dicite, vos, adeo qui pectora junci a tenetis, 

Inqui, quinam estis? Flexerunt colla, mihique 

Extulerunt vultus $ oculisque madentibus humor 
Jn labia est lapsus: lacrymas tum frigus obortas 600 
Inter eos strinxit , glacieque ita clausit acuta, 

Ut lignum ligno vectes haud presserit unquam. 

Illi, ira accensi, sic conflixere vicissim 
Frontibus adversis, gemini quasi cornibus hirci. 

Tunc alter, cui ambas frigus demesserat aures. 

Dejecto in pectus vultu: quid lumina tantum 
In nos figis? ait: hos si cognoscere quaeris, 

Sunt Albertiades, quorum stirps clara beatis (22) 

Jura dedit campis, quos irrigat unda Bisenti. 

Sunt fratres: si lustrabis loca cuncta Cainae, (23) 610 

Non ullum invenies, qui sit tam frigore dignus. 

Non ille, Arcturus cui. fodit pectus et umbram (24) 

Ictu uno; non et Focaceia;- (25) non, mihi visura 
Qui capite hic prohibet, nomen cui Sassulus haeret: (26) 
Si genere es Thuscus, qualis sit noscere debes: 

Neve loqui ultra adigas, sum Cammissonius ipse (27) 

De Pazzis: nostra Car-linum stirpe creatum (28) 

Opperior, mea qui propriis opprobria purget. 

Multa hinc prae nimio violacea frigore vidi 

Ora adeo, ut memorem semper circumvenit horror. 620 

Dum gressum ad medium ferimus, quo corpora cuncta 

Tendere dat gravitas, ac me tremor occupat ingens 

Frigore ab aeterno (seu casus sive voluntas 

Seu fatum fuerit, nequaquam dicere possem), 

Per capita incedens, impegi unius in ora* 

Fortiter ipse' pedem. Cur me pede proteris? inquit; 

Is clamans, lacrymasque edens: nisi forte cruentae 
Ultor ades cladis, qua sanguine Montis aperti 
Nunc quoque saxa rubent, cur me premis atque molestas? 
Tunc ego: fac maneas, dixi, dilecte Magister, 630 

Hic mihi dum dubium solvat: quantum inde jubebis, 
Praepropere adveniam. Doctor vestigia pressit; 

Atque ego ei dixi, dira hactenus orsa serenti: 

O tu, qui objurgas alios, fac scire quis audis. 

Tuque quis es? retulit tunc ille, per Antenoream 
Qui vadis, temereque caput premis ipse jacentum? 

Quod foret immodicum, quamvis huc vivus adesses. 
Vivus et huc adsum, dixi; ac te proinde juvare 
Voce queam, si te famae tenet ulla cupido, 

Nomen deinde tuum referam inter caetera terris. 640 
Falleris, ille inquit: mihi sunt contraria vota: 

Hinc cito te remove, atque mihi parce esse molestus*, 
Non bene blanditias hac seis innectere valle. 

Tunc illi crinem arripui, simul inde locutus. 

Nomen pande tuum, aut nullum tibi vertice crinem 
Esse sinam. Si me cunctis, ait ille, capillis 
Abradas*, si mille vices mihi tempora pulses; 

Nunquam proinde meum coges me pandere nomen. 
Jamque ego correptos coepi divellere crines 
Dum daret ille, oculis dejectis, ore latratus. 650 

Quos simul audivit, clamavit protinus alter: 

Quid te. Bocca, premit? non sat collidere dentes ^ 29 ) 
Est tibi, quod saevis imples latratibus auras? 

Quis te Daemon agit? Jam nunc te, proditor, inqui, 

Nolo loqui: tuum in opprobrium jam nuntia terris 
De te vera feram. Sed tu, respondit, abito: 

Quidquid aves, effare quidem; Sed nomen et hujus, 

Qui tibi me ostendit, compellans voce procaci, 

Ne sileas, si hinc evadas: vidi ipse Dueram (30) 

Dicere tunc poteris, quo sontes frigus adurit: 660 

Hic gemit argentum, quod Franca ex gente recepit. 
Praeterea, qui sint socii, si forte rogaris, 

Hic prope Beccheria riget, Florentia guttur (31) 

Cui secuit: reor ulterius Seldanier esse (34) 

Cum Gano atque Tribaldello, qui nocte sub alta (33) 
Arma Faventinis induxit Gallica muris. 

Hinc ubi digressi, duo, quos scrobs una tenebat, 

Sic junctos vidi, caput unum ut pileus esset 

Alterius capitis, Non secius atque comestur 

Panis ob esuriem, sic dentes intulit alter 670 

In caput alterius, cerebro qua se occiput addit. 

Non aliter quondam, raalesana percitus ira, 

Sub^Thebas Tydeus Menalippi tempora rosit, 

Quam calvam is peteret violens et caetera morsu: 

0, qui tantum odium, dixi, sic more ferino, 

Adversum ostendis, rabido quem pasceris ore, 

Dic agesis, quaeso, quid tantas provocat iras? 

Ut, si jure doles, norim cum nomen et hujus 
Flagitium, merita in terris mercedc repeudam, 

Ni, qua verba sero, siccis mihi faucibus aret. 680 

XXXIII. Sustulit ille fera rictum peccator ab esca, 
Avulsos capiti detergens ore capillos. 

Atque ait: infandum, quo totus et ante peruror 
Quam fari incipiam, cogis renovare dolorem: 

Si tamen hunc contra, quem rodere dentibus insto, 
Exoritura meis aliqua est infamia verbis. 

Eloquar: et fantem pariter flentemque videbis. 

Qui sis, quove modo sedes adveneris istas 
Non equidem novi; sed, cum vox personat aures, 

Esse reor civem, cui dat Florentia nomen. 690 

Sum comes Ugolinus ego, archiepiscopus hic est (34) 
Ruggerius: quae nos jungit, nunc accipe causam. 

Hujus consiliis pellacis et arte magistra 
Me, sibi fidentem, captumque ac funere mersum 
Non opus est dicam: dicam quae prorsus ad aures 
Nunquam ivere tuas; quae mors mihi scilicet horrens 
Illata: et disces quantum me laeserit iste. 

Multa per exiguum tetra sub turre foramen, 

(Sub turri, quae digna famis mihi nomine dici est, 

Cujus et in tenebris alii claudantur oportet) 700 

Jam mihi converti se ostenderat aethere Luna; 

Cum visum in somnis habui, quod clara futuri 
Signa mihi dedit. Hortator ductorque catervae 
Cum canibus macris, cupidisque. et origine claris. 

Iste lupum et catulos ad celsum impellere visus 
Est montem, prohibet Pisis qui cernere Luceam. 

Prae se Lanfrancos, Sismundos, atque Gualandros i 
Ire debat. Fessos catulosque lupumque videbam' 

Protinus, atque canes illis infigere dentes 

Immanes, morsuque latus lacerare cruentum. 710 

Cum me deinde sopor, venienti mane, reliquit, 

Flere meos, quos mccum idem tum caicer habebat, 
Audivi in somnis natos, et poscere panem. 

Efferus es, durusque nimis, nisi corde dolorem 
Praecipias, reputans mihi quod portenderet illud. 

Ni defles, quid flere soles? Jam lumina cunctis 
Liquerat his somnus: jam qua tradi esca solebat, 

Hora propinquabat; sed quisque ob somnia, numquid 
Nunc tradenda foret, dubium sub corde gerebat. 

Atque ego tum clavis suffigi in limine portam 720 
Audivi horribilis turris: commotus* in ora 
His oculos fixi, quin luctum aut verba cierem: 

Usque adeo interius rigui! illi fundere fletum; 

Ac meus, obversus mihi, tunc Anselmulus: ecquid, 

O pater, inquit, habes? quianam sic lumina figis? 

Nil ego respondi aut flevi; totamque silenter 
Hanc duxi, quam longa, diem, noctemque sequentem. 
Mane orto, cum subtenuans lux carceris umbras, 

Vultibus in quatuor, dedit ipsos cernere vultus 
Posse meos, utramque manum ferus ore momordi. 730 
* Atque illi, nimiaque fame atque cupidine edendi 
Impulsum, fecisse rati, se protinus omnes 
Extulerunt: levius, dixere, dolebimus, ipsis 
Si nobis vescere, pater: tu carnibus istis 

Jam nos indueras miseris, his exue et idem. 

Tunc me continui ac pressi, ne saevior illis 

Ingrueret cordi dolor. Omnes ore silentes 

Hac stetimus, totaque die, quae deinde secuta est. 

Cur mihi, crudelis tellus, non ima dehisti? 

Cum lux quarta fuit, mea se ad vestigia Gaddus 740 
Porrectum jecit: cur non mihi sufficis, ajens, 

O pater, auxilium? Vitamque hic ille reliquit. 

Ut me tute vides, sic trina ego singula vidi, 

Exanimata fame, natorum corpora labi 
Quintam inter sextamque diem: caecusque deinceps 
Quemque super prensare manu ac prorepere coepi; 
Perque dies trinos, postquam interiere, vocavi. 

Heu miser! hine jejunia plus potuere dolore. 

Haec ubi dicta dedit, rursus, velut ossa molossus, 
Dentibus impetiit caput, iratusque momordit. 750 

0 Pisae, o ingens pulcrae infamia terrae, 

Quo Si dnlce sonat, cum gens vicina moretur 
Plectere vos poenis. Gorgo et Capraria surgant 
Funditus ex pelago, atque Arni sic ostia claudant 
Obruat ut conctos exundans gurgite cives. 

Nam, si proditionis erat pater auctor, et hosti 
Quod male tradiderit rumor castella ferebat; 

Cur tam crudeli natos submittere poenae? 

Quid, nova Thebe, Ugunculus atque Brigata merebant? 
Quidnam alii, quos insontes nova fecerat aetas? — 760 
Ulterius nos progredimur, dum venimus illuc, 

Altera quo glacie gens obstipatur acuta; 

At non prona solo, sed corpore versa supino: 

Hic fletus non flere sinit: dolor, objee clausus, 

Haud lacrymis exire potens, in corda severtit 
Saevior, atque magis divellit viscera morsu. 

Primae etenim lacrymae, vitrei velaminis instar, 
Concrescunt, totumque cavum subter cilia implent. 

Quantumvis, velut ex callo, prae frigore cuncti 

lam mihi torperent sensus, sentire videbar 770 

Quemdam flatum aurae; versusque proinde Magistro: 

Unde hic? quaesivi: nonne hinc vapor exulat omnis? 

In loca jam cito devenies, ubi lumina pandent 
Quod petis, is retulit, cum causam adspexeris ipsam. 
Clamorem ex glacie tum sustulit unus, et inquit: 

O ita crudeles animae, quibus ultima sedes 
Est data, concretas oculis mihi demite guttas, 

Ut, prius immanem valeam effudisse dolorem, 

Quam lacrymae coeant. Tibi si succurrere me vis, 

Tunc ego respondi, mihi paude quis ipse fuisti; 780 
Ac, nisi te expediam, g.aciem detrudar in imam. 

Frater sum \lbericus, ait, qui sevit in horto (35) 

Poma mala; ac pro fico nunc charyotida sumit. 

At tu, dixi ego, nondum es vitae lumine cassus. 
Quomodo telluris mea membra morentur in oris 
Non equidem novi, ille inqnit; sed munere gaudet 
Hoc Ptolemea isthaec, ut saepe huc spiritus ante 
Decidat, absciderint Parcae quam stamina vitae. 

Utquc magis crustas mihi demas ore lubenter, 

Scito, quod, ut fraudem admisit, velut ipse peregi, 790 
Spiritus huc jacitur: Daemon tunc illius artus 
Induit atque regit, vitae dum stamina durent. 

Et nunc fortassis sursum telluris in oris 

Corpus udhuc Umbrae apparet, quae hic cominus alget. 

Tu scis, si vere es nuper tellure profectus: 

\uria Branca, inquam, multis huc lapsus ab annis. (36) 
Me fallis, retuli; non est letum Auria passus: 

Vivit, et omnia agit, quotquot sunt munia vitae. 

Is mihi dein contra: nondum devenerat amnem 
Zanchius ad piceum Michael, quando illius artus 800 
Agnatique simul, fraudem qui struxit eamdem, 

Invasit Daemon. Sed tu jam denique dextram 

Tende, apcrique oculo§. A st ipse aperire negavi; 

Ollique esse animi immitem, fuit esse benignum. 

O morum varii, Januenses, atque referti 
Omnigenis vitiis! reliquos super improbus omnes 
Spiritus iEmiliae, ac simnl ex vestratibus unus 
Est mihi tum visus; qui corpore vivere terris 
Apparet, Cocyti anima frigescit in undis. 

XXXIV. Inferni regis, dixit tum deinde Magister, 810 
Vexilla apparent: vide an illum cernere possis. 

Ut, quam circumagit ventus, cum involvitur aer 
Aut nocte aut nebula, longe mola cernitur ingens; 

Sic procul immanem molem spectare videbar. 

Mox, ventum evitans, (nam, quo defenderer, ullum 
Non erat hic antrum), tergo Ductoris adhaesi. 

Jamque aderam, glacies (trepidans haec talia narro) 

Quo sic inclusas Umbras concreta tenebat , 

Ut pellucerent, festuca quasi abdita vitro. 

Quaedam stant rectae, sublato hae corpore, et illae 820 
Inversis pedibus; quaedam tellure jacentes; 

Quaedam, tanquan». arcus, capiti vestigia volvunt. 

Cum prope tam fuimus, mihi quo monstrare Magister 
Est ratus, ante omnes qui pulcrior extitit olim, 

Eripuit se ex ore meo, ac me sistere jussit: 

En tibi Dis, ait: ecce locus, quo fortibus usus 
Est animis. Heu quale fui ! quam frigidus horror 
Membra mihi cepit! Noli mihi quaerere, lector. 

Hoc ego non referam', siquidem verba omnia vincit. 

Nec mihi mors, nec vita fuit: tu Oollige porro 830 
Qualis eram, his utrisque carens, nisi mentis es expers. 
Arduus ad medium glaciato ex flumine pectus 
Tollebat sese: exaequor magis ipse giganti, 

Quam brachia illius se mole gigantihus aequent: 

Totum quam late pateat jam collige corpus, 

Pars ea cui compar. Si tam fuit ille venustus. 

Quantum hic turpis erat, contraquc est surgere adortus, 

Qui talem fecit, vere procedit ab illo 

Omne malucu, atque omnis luctus e$t triotis origo. ’ 

Ut stupui, trinas facies cum vertice vidi! (37) 840 

Quarum erat anterior rubro suffusa colore: 

Altera tum duplex humeris surgebat utrisque 
Ex mediis, summaque simul dein fronte coibant 5 
Dexteraque et crocea et candens, subnigraque laeva, 
Qualis inest Nilo perfusa colentibus arva. 

Hinc illinc, quantae tam grandia membra decebant, 
Tergeminis inerant geminae sub vultibus alae: 

Vasta adeo nunquam pandunt sua carbasa naves. 

Sunt illae implumes, quales a vespere dictis 

Alitibus surgunt. Has jugiter ille movehat, 850 

Ac tres edebat ventos: quo flamine late, 

Conversa in glaciem, Cocytia stagna rigebant. 

Sex oculis flebat: fletuque ac sanguine mixta, 

Plurima tergeminum per mentum spuma fluebat. 
Roboreum ut lignum, crebro quod verbere culmos 
Obtundit lini, sic quolibet ore terebat 
Is sontem*, atque uno mandebat tempore trinos. ' 

At prior, haud tantum ex morsu, sed ab ungue dolebat, 
Qui pellem ex tergo violenter saepe trahebat. 

Is, dixit Doctor, major quem poena fatigat, 860 

Proditor est Christi Jodas: caput intus in ore 
Illi est*, atque foris diverberat aera plantis. 

Ex geminis aliis, quorum caput extat, et intus 
Clauduntur crura, is rictu qui pandet ab atro, 

Est Brutus: silet ille ferox, ac membra retorquet. 

Cassius est alter, praegrandi corpore constans. 

At nox jam surgit: nobis sunt omnia visa*, 

Atque hinc propterea jam nunc discedere tempus. 

Dixit} et. ut voluit, collum complexibus arctis 

Illius apprendi: Ille, locum tempusque capessens, 870 

Haud mora, vix alas late conspexit apertas, 

Se applicuit costis; perqde hispida vellera sensim 
Descendit, setasque inter glaciemque rigentem. 

Postquam nos fuimus, femori quo innectitur alvus. 

Corpus vi magna Vates contorsit; ibrque, 

Quo caput ante fuit, posuit vestigia versus; 

Apprensisque pilis, veluti qui ascendit, adhaesit: 

Quare ego sum Stygias rursus ratus ire sub umbras. 

Esto tenax; hac quippe via, mihi pectore anhelo 
Ille inquit, tanto fas est exire dolore. 880 

Haec ait: atque foras per saxi deinde foramen 
Exiit: ac, me deponens in margine fessum, 

Hm sedisse dedit, juxta vestigia sistens. 

Erexi tunc ipse oculos, ulque ante reliqui, 

Cernere Luciferum rebar; sed crura tenentem 
Hunc sursum aspexi. Numquid tunc anxius essem, 

Gens putet illa rudis, quae nescit pendere, quale 
Tunc ego transierim punctum. Eja age, surge, Magister 
Est mihi tum fatus: via longa, itinerque malignum est: 
Unaque cum media fulget nunc hora diei. 890 

Non ad regiam iter, sed, quam natura cavarat, 
Scruposique soli ac lucis spelunca malignae 
Hic erat. Ante ex regnis quam divellar Averni, 

Postquam ego rurrexi, Doctor carissime, dixi, 

Eloquere; ac dubia errorem mihi discute mente: 

Quo nunc est glacies? cur hic est corpore versus? 

Tam subito cur Sol ad mane ex vespere venit! 

Tu reris, mihi Praeceptor tum reddidit,' esse 
Trans centrum, quo jam setis serpentis adhaesi, 

Qui terebrat terrestrem orbem: trans ipse fuisti 900 
Donec descendi: memet cum deinde revolvi, 

Est tibi transmissum punctum, quo pondera tendunt 
Partibus ex cunctis; sub coeli sistimus axe 
Contra illum posito, quo cingitur arida tellus; 

8 

Culmine sub cujus summo consumptus obivit 
Qui vixit, mortemque tulit sine crimine. Sistis 
Orbe super parvo, facies qui est altera Indeccae: 

Incipit hic exorta dies, cum desinit illic: 

Ut prius instabat, pariter nunc Lucifer instat: 

Hac ex parte ruit, Coelo revolutus ab alto; 91 0 

Quaeque erat hic tellus, hujus formidine capta, 
iEquore se obtexit, nostrumque recurrit in orbem; 

Ac forte, ut fugeret, vacuum hic sublapsa reliquit. 

Est illic, post Luciferum, tam vastus ut ipse 
Est (38) tumulus, locus, haud oculis, sed murmure rivi 
Auriculis notus; qui saxo prosilit, unde 
Ipse viam secuit; facilique hinc tramite circum 
Volvit aquam. Hac, per iter caecum, vestigia sursum 
Tendimus absque mora, dux primus et ipse secundus, 
Donec per teres hinc Celi convexa foramen 920 

Aspexi; atque revisum exinde evasimus astra. 

DANTIS ALIGHERII 

DIVINAE COMOEDIAE 


LIBER V. 


I. Ut currat meliorem undam, jam carbasa tollit 
Cymba mei ingenii, mare tam crudele relinquens*, 

Atque aliud sumam percurrere cormine regnum. 

Dignus ubi ad Celum purgando ascendere sedes 
Spiritus efficitur. Surgat rediviva poesis, 

Pierides sanctae, quoniam sum vester alumnus. 

Effundat cantum nunc Calliopea sonorum, 

Quo sic sunt olim victae in certamine pichae, 

Ut non sperarint veniam. — Cum ex aere caeco, 

Qui mihi tristitia pectusque oculosque replerat, 10 

In lucem evasi, tamquam sapbirus eous, 

Jucundus recreare color mihi lumina coepit, 

Unde renidebat late clarissimus aether, 

Ad primum usque orbem. Pulcrum, quod Suadet amare. 
Eoam ridere plagam dabat undique sidus, 

Pisces advelans socios. Dextram ipse petivi, 

Atque polo hic paulum adverti; vidique micantem 
Sideribus quatuor, quae nemo viderit unquam, 

Ni gens prima hominum (1): flammis gaudere coruscans 
Hisce videbatur Celum. Quam lucis es expers, 20 

Quam vidua es, tellus septem subjecta trioni, 

Cum non haec videas! Ex his cum lumina verti. 

Atque polum hinc alium inspexi, sese unde remorat 
Jam plaustrum Arcturi, solus mihi visus adesse 
Est senior; tantum venerabilis, ut neque nato 
Tantum sit genitor. Prolixaque, mixtaque canis, 

Barba erat, assimilisque- comae; quae pectus ad imum 
In geminas illi partes divisa, cadebat. 

Sidera tam quatuor clarabant lumine vultum, 

Ut sic aspicerem, tanquam Sol ante fuisset. 30 

Quinam estis, barbam motans ait ille verendam. 

Qui, caecum adversus flumen, de carcere tetro 
Inlerni existis? quis dux? quis lampas opacas 
Per tenebras fuit, aeteruum quibus horret Avernus? 
Numne Erebi leges ruptae? aut sententia Coeli 
Versa est, ut mea damnatos vos antra receptent? 

Tum Dux me apprendit, verbisque ac nutibus egit, 

Ut vultu ac genibus colerem; mox orsa roganti 
Sic retulit. Non sponte adsum: ex coelestibus oris 
Descendit mulier, mihi quae mandavit, ut essem 40 
Huic comes. At, quia vis magis ut tibi nostra patescat 
Conditio, est pariter mihi non reticere voluntas. 

Non horam extremam hic vidit, sed proximus illi 
Sic ob stultitiam fuit; ut non tempore multo 
Abfuerit quin occideret. Discrimine tanto 
Missus ut eriperem veni: via nulla dabatur, 

Hanc nisi quam cepi. Cunctos jam cernere sontes 
Huic dedi; et huic Animas pariter nunc pandere mens est, 
Quae sub jure tuo commissa piacula purgant: 

Quomodo adhuc duxi, nimis esset dicere longum; 50 
Coelica adest virtus, quae me corroborat, ut te 
Visum ac auditum venienti adsistere possim. 

Tu bonus excipias: libertas quaeritur illi, 

Cujus scit pretium, qui vitam hac absque recusat. 

Tu scis, qui hanc propter voluisti amittere vestem 
Corpoream, quae olim radiis induta micabit. 

Abruptas nobis leges ne rere supernas: 

Hic etenim vivit, nec dat mihi vincula Minos. 

Illa in sede moror, tua quo pudibunda moratur 
Martia, quae te nunc etiam, vir sancte, videtur 60 
Orare, ut tua sit conjux. Pro illius amore 
Te precor idcirco: precibus bonus annue nostris, 

Ac tua per septem sine nos incedere regna. 

Grates a te illi referam, nisi forte gravaris 
Tali in sede tuum memorari nobile nomen. — 

Tam mihi cara fuit dilectaque Martia, dixit 
Tum senior, dum illic essem, ut quidquid averet 
Omnia perficerem; sed enim, quando illa moratur 
Trans Acherontis aquas, nunc me nequit ipsa movere, 
Ob legem, quae fixa fuit, cum sum inde profectus. 70 
At, si, sicut ais, mulier te celica ducit, 

Non opus illecebris: satis est petiisse per illam. 

Vade igitur, juncoque mero huic tu corpora cinge, 

Ac vultum abluito: nam primum adiisse ministrum, 

Qui Coeli est unus procerum, caligine turpi 
Non decet inspersum. Multos haec insula ad imum, 

Quo vitrea pulsatur aqua, parit undique juncos. 

Altera non hic evaleat consurgere planta. 

Cui sit durities, (flecti nam nescit ad ictus), 

Aut quae se foliis ornet. Ne huc deinde regressus 80 
Sit vester: monstrabit iter, qui proximus ortu 
Est Sol: quo minus assurgit, conscendite motitem. 

Inquit, et avertens abiit. Nihil ipse locutus, 

Me tunc erexi, ac Ductori totus adhaesi, 

Illi oculos vertens. Qui sic mihi farier inflt: 

Me sequere, o fili; atque simul vestigia retro 
Vertamus; nam hinc planities declinat ad imum. 

Jamque, diem referens, fugientem Aurora premebat 

Matutinam auram, placidique proinde videbam 
Caeruleas longe crispari marmoris undas. 90 

Per solum ac planum imus iter, quo more viator 
In callem, a quo deerravit, se deinde reducit, 

Incassum tunc ire putans. Ut venimus illuc, 

Quo ros nascenti, quoniam defenditur umbra, 

Luctatur Soli, atque parum rarescit ab aestu, 

Suaviter is posuit passas in gramine palmas: 

Quod simul ac vidi, lacrymantes protinus illi 
Exhibui ipse genas; ac sic dedit ore reverti, 

Quem situs inferni mihi texerat ante, calorem. 

Venimus exin deserti sub littoris oram, 100 

Quod nunquam vidit sua nare per aequora quemquam, 
Cui fuerit mox regredier concessa facultas: 

Hic, ut jussus erat, junco mihi corpora vinxit. 

Oh mirum visu! quo virgam abscidit, ibidem 
Altera continuo similis prodivit in auras. 

II. Jam Sol extremo prodibat margine Coeli, 

Quem medium findens, Solymaeam desuper urbem 
Vertice ab excelso prospectat circulus alter; 

Ac Nox, obscuras volvens contraria bigas, 

Tollebat de Gange caput cum Lancibus aequis, 110 
Quas mox amittit, cum longior explicat umbras. (2) 
Aurorae inde genas, ubi eram, niveasque rubrasque 
Jam color ex nimio tingebat luteus aevo. 

Littus adhuc nos propter erat, sub corde putantes, 

Ac similes genti, tacito quae pectore secum 
Volvit iter, vaditque animo dum corpore sistit. 

Quale, sub Auroram, crasso rubet aere septus, 

Ut solet, Hesperiumque super Mars emicat aequor, 

Haud aliter vidi (oh utinam talem inde revisem!) 

Per mare tam propere nos versus tendere lumen, 120 
Nullus ut assimilis valeat celer esse volatus. 

Cumque oculos verti, ut Doctorem proinde rogarem, 

Exin est major mihi splendidiorque revisus. 

Quid foret hand noram: mox paruit undique candor, 

Et candor subter sensim mox paruit alter. 

Nil meus est fatus Doctor, dum primus in alas 
Explicuit sese candor: tum cognitus illi 
Nauta est: Flecte, o flecte genu, clamavit, et ambas 
Iunge manus: est Numinis Angelus: hosce ministros 
lam deinde aspicies: humanis artibus uti 130 

Conspice ut is temnit, remosque ac vela recusat-, 

Utque suis unis, per tam loca dissita, pennis 
Navigat*, has Caelo erigit, atque his aera tractat, 

Quas nunquam mutat, genus ut mortale capillos. 

Ut propius venit, praeclarius ille refulsit, 

Nec mea vim lucis potuerunt lumina ferre, 

Demisique solo. Tum sic levis ille phaselo 
Advenit ripas,' ut aquas pars nulla subiret. 

Navita celestis sublimi in puppe sedebat 

Talis, ut inscripta legeres quasi fronte beatum. 140 

Ac multae intus erant Animae, una voce canentes 

Hymnum Iessaei regis, memorantis ab oris 

Abramidum Phariis abitum. Dein littore tacto 

His crucis effecit signum-, ac perniciter omnes 

Insiluere solo: is velox, ut venit, abivit. 

Quae turba hic mansit, rudis atque ignara locorum 
Visa est, circum oculos vertens, nova more videntis. 
Undique jam fulgens vibrabat ab aethere tela 
Sol, quibus ex medio Capricornum ejecerat axe, 

Cum nova turba oculos in nos erexit, et inquit: 150 

Si scitis, monstrate viam, quae ad culmina ducit. 

Cui Vates contra: Gnaros vos forte putatis 
Nos hujusce loci: sed gens sumus advena, quales 
Vos estis: paulo jam venimus ante, per aspras 
Difficilesque vias, ut nunc ascendere montem 
Nobis lusus evit. Cum me, ex spiramine, vitam 

Ducere adhuc novere Animae, pallore stupentes 
Infecere genas. Veluti cum nuntius urbem 
Ingreditur, ramum gestans pacalis olivae, 

Undique gens circum currit, premiturque premitque, 160 
Quid ferat audire exoptans: sic protinus illae 
In me verterunt vultum, quasi tergere sordes 
Immemores ire. Ex mediis erumpere quidam 
Est mihi tum visus: me amplecti captus amore 
Usque adeo, ut pariter fuerim id fecisse coactus. 

Oh, preter visum, vacuae, ac sine sensibus, Umbrae! 
Brachia ter collo intendi, totidemque reversa 
Brachia sunt vacua ad pectus. Stupor, arbitror, ora 
Tum mihi conspersit: subrisit quippe, retroque 
Is sese tulit. Ipse subi, refugumque sequebar;' 170 
At me suaviloquis verbis consistere jussit. 

Tunc illum agnovi; paulumque adstare rogavi, 

Ac mecum fari. Quo te, respondit, amore 
Dilexi, cum vitam agerem, nunc corpore cassus 
Diligo, et hinc sisto: sed tu quas tendis in oras? 

Hoc iter ingredior, retuli, dilecte Casella, 

Ut, quibus abscessi, in sedes exinde revertar. 

Sed tibi, dic quaeso, tantum cur tempus ademptum est? 
Ille autem contra: nulla est injuria facti, 

Si, qui quem velit et quo tempore, sponte suapte 180 
Suscipit, hunc nobis transgressum hucusque negavit; 
Namque voluntatem facit illi justa voluntas. (3) 

Sunt equidem quasi tres menses, ex quo ille libenter 
Quot voluere vehi, plena cum pace recepit. (4) 

Me quoque, qui adstabam flavi prope Tibridis oram 
Qua fluit in pontum, excepit tunc ille benignus. 

Littus ad id nunc ipse redit: nam Spiritus omnis, 

Huc opus est veniat, qui non descendit ad Orcum. 

Tunc ego: ni mos, aut lex, aut oblivia, cantum 
Fundere dulcisonum prohibent, qui carmine molli 190 

Omnigenas curas mihi jam sedare solebat, 

Paulum animam huc solare meam, quae fracta labore 
Est adeo, huc sua membra trahens. Qui 'pectore mecum (5) 
Dulcis Aaor loquitur , coepit tam suaviter ille, 

Ut mihi nunc etiam repleat dulcedine sensus. 

Praeceptor, simul ipse, ac turha, ita voce beari 
Sunt visi, tanquam non altera cura moveret. 

Intenti fixique suis nos cantibus omnes 
Haesimus. Ecce autem senior: quid statis inertes 
Hic, Animae? quae segnities? quae ignavia? dixit 200 
Inclamans: agedum, properate, ascendite montem, 
Quaeque Deum spectare vetant, detergite sordes. 

Ut quondam in campis, lolii segetisque palumbes 
Semina cum placidi ac solito sine murmure, carpunt, 
Siquid terruerit, confestim pabula linquunt; 

Major enim his cura incumbit: sic illa reliquit 
Turba recens cantum; ac montem festina petivit. 

Ut qui forte means, nescit quo tramite pergat; 

Nec magis hac ipsi fuimus procedere segnes. 

III. Cum gens, voce senis per campum dissita, montem 210 
Effugeret versus, ratio quo admissa repurgat, (6) 

Me Ducis applicui lateri; quippe, illius expers 
Auxilio, quid ego egissem? conscendere celsum 
Quo mihi fas fuerit montem? Ab sese ipse remorsus 
Est mihi tum visus. Proh mens recti integra, quam te 
Impetit ingenti vel culpa levissima morsu! 

Illius cum deinde celer vestigia motus 
Deseruit, per quem cunctis aufertur honestas ' 

Actibus, ipse animum, qui se contraxerat ante, 

Laxavi, ut curis vacuum; et, qua se altius effert. 220 
In montem subrexi oculos. Post terga refulgens, 

Ante meum corpus Sol se frangebat; ab ipso 
Quippe rubris radiis obstans fulcimen habebat. 

Me trepidus verti, solum ratus esse relictum, 

Cum me solum ante, aspicerem nigrescere terram. 

At mihi Dux inquit: tua cur fiducia cessit? 

Nonue igitur me haerere tibi, ac te ducere credis? 

Illic vesper adest, quo mortua membra reliqui 
Quae dederunt umbram, Calabris ex sedibus urbem 
Vecta hinc Parthenopes: mirari desine, nullam 230 
Mittere me aspiciens umbram, non secius atque 
Aspiciens lucem varios transmittere Celos. 

Diva facit virtus, ut corpora frigus et aestum 
ista pati possint, nobisque patere recusat. 

Multus, qui nostram sperat percurrere mentem 
Posse viam immensam, per quam Substantia trinis 
Unica personis tendit. Disquirere noli 
Gens homuna, nimis: si cuncta agnoscere posses, 

Non opus ut pareret Virgo Iessaea fuisset. (7) 

Incassum multos vidisti quaerere, quorum 240 

Pressa quievisset, quae nunc est poena, cupido. 
Nicomachi prolem dico, magnumque Platona, 

Atque alios multos. Siluit, vix talia fatus, 

Demisit frontem, ac turbato restitit ore. 

Progressi interea ad montis devenimus imum: 

Ardua sic cautes erat, ut vestigia nemo 
Sursum ferre queat. Quae sunt magis ardua saxa 
Montibus in Ligurum, proclivis semita valde 
Huic collata forent. Quisnam nunc noverit, inquit 
Consistens Vates, qua sese mollius effert 250 

Parte jugum, ut pennis expers ascendere possit? 

Ac, dum demisso perpendit plurima vultu, 

Atque ego sursum oculos tollo, gens altera sese 
Obtulit ad laevam, quae nos vestigia versus 
Tendebat:, sed tam lente, ut non ire putarem. 

Tolle oculos, Vati conversus, protinus inqui*, 

En qui consilium, si lute inquirere nescis, 
lam tibi sufficient. Is me respexit, et ore 

Deinde alacris: lente hi, dixit, gradiuntur; eamus 

Nos illuc; ac tu, fili, spem concipe firmam. 260 

Cum gens illa aberat, postquam processimus ante 

Mille gradus, quantum validus secat aera telo 

Arcitenens, steterant omnes, et cautibus altae 

Sese adstrinxerunt ripae, velut ille tuendo 

Qui stat multa putans. Vates tum talibus infit: 

0 Animae electae, ac vitae bene tempora mensae, 

Per pacem, quam vos reor expectare beatam 
Dicite, vos quaeso, qua mons se deprimit iste. 

Ut sursum sit ferre pedem; nam amittere tempus 
Plus taedet, qui plura sapit. Velut una, duaeque, 270 
Tresque simul, gradiuntur oves, dum septa relinquunt, 
Subtimidaeque aliae demissa fronte morantur; 

Et, quod prima facit, faciunt et deinde sequentes: 

Ulique incumbunt dorso, cum sistere quidquam 
Impulit; ignorantque rudes cur talia faxint: 

Agminis illius sic tum procedere vidi 

Ipse apicem, incessuque gravem vultuque pudicum; 

At, meo ut ad laevam perrumpi corpore lucem 
Videre; ac, specus usque, solo protendier umbram, (8) 
Constiterunt, paulumque retro vestigia primi 280 

Rettulerunt; et idem pariter fecere sequentes, 

Quin causam nossent, Queis sic tum talia Vates: 
Quamlibet haud petitis, tamen hunc constare fatebor 
Corporeis membris; quapropter cernitis umbram 
Projici, et ante ipsam proscindi lumina Solis. 

Parcite mirari: neve hunc sine numine Ce!i > 

Credite quod celsum praesumat scandere montem. 

Sic Vates; illique manus tunc indice dorso 
Nutantes: ergo euge, redite, invadite callem, 

Dixere. Atque unus: mihi dirige, quisquis es, inquit, 290 
Sic gradiens, vultum; atque vide num aspexeris unquam 
In terris. Me obverti, atque illi lumina fixi!. 

Nobilis aspectu, ac pulcher, flavusque capillis 
Ille erat, at cilium crudeli vulnere sectus. 

Cumque humilis nosse abnuerem: nunc aspice, dixit, 
Ostenditque mihi summo sub pectore vulnus. 

Exin subridens: Manfredum cerne, nepotem 
Sponsae, ait, induperatoris: Constantia nomen. (9) 

Oro, meam ut pulcram, terras cum deinde videbis, 

Ipse adeas natam, quae Trinacriaeque et Iberi 300 
Est enixa decus; verique huic nuntius esto, (10) 

Si quid fama aliter referat. Cum duplice laesum 
Vulnere me vidi, lacrymis sum versus obortis 
Olli; qui semper veniam est praebere paratus: 

Magna ego flagitia admisi; at clementia tantum 
Protendit divina manus, ut quidlibet illi 
Vertitur, excipiat. Tuus, o Consentia, Pastor 
In Domino si id legisset (cui expellere Clemens 
Me tunc mandavit), Beneventum propter, humata, 
Principium post pontis, adhuc mea membra jacerent 310 
Saxorum sub mole gravi, queis tecta fuere; 

Nunc pluviae ventoque patent, Viriden prope flumen, 
Regni extra fines, ea quo sine lumine vexit. (11) 

Dum spes vivit adhuc, divini anathemata amoris 
Haud reditum prohibere valent; sed, crimina quamvis 
Pertaesos doleat, qui mortem obiere rebelles, 

Hic opus est annos ex hac absistere ripa 

Ter pro quoque decem, quo jam parere negarunt, 

Ni prece contrahitur tempus. Mihi noveris ergo 
Quam prodesse potes: mea fac Constantia discat (12) 320 

Qualem me tu vidisti, et qua lege revinctum: 

Multum hic namque ferunt viventum vota jujamen. 

IV. Cum quidquam ex nostris aliquam virtutibus olim (1 3) 
Arripit, aut tristis dolor, aut jucunda voluptas, 

Huic anima omnino aggeritur, cunctisque videtur 
Abduci penitus reliquis: (quod proinde refutat 

Qui plures" animas in nostro corpore rentur). (14) 
Propterea, cum quidquam oculos aut occupat aures, 

Cui illa intendat, tempus abit, nec sentit abire: 

Altera, quae cernit, quaeque audit, quippe facultas 330 
Est animae; altera vero, quae manet integra: quarum 
Libera et haec est, atque illa ut circumdata vinclis. 

Hoc ego sum tunc expertus, sermone loquentis 
Correptus, totoque animo miratus inhaerens: 

Nam decies Sol quinque gradus ascenderat axem 
Quin ego sensissem; cum illuc devenimus, una 
Quo nobis dixere Animae: quod poscitis, hic est. 

Saepe aditum paucis majorem sentibus obdit 
Rusticus, ut dulces uvas nigrescere cernit, 

Quam foret hic callis, quem Dux ac ipse secutus, 340 
Postquam discessere Animae, transivimus ambo. 

Vaditur in Castrum pedibus, Leo nomine sanctus, 
Vaditur et Naulum, et qua se Bismantova tollit, 

Vertice contingens nubes: hic vaditur alis, 

His nimirum alis, quas et succensa cupido 
Sufficit, et Doctor, spem consiliunque ministrans. 
Provehimur sursum per saxi concava, utrinque 
Margine constricti, pedibus manibusque meantes. 

Cum summun attigimus ripae, ex quo cernere late 
Fas erat, obversus Vati: qua tendimus? inqui. 350 

Me sequere, ulteriusque pedes, ait ille, feramus, 

Dum prudens, qui monstret iter, gradientibus adsit. 

Altus erat vertex ut lumina vinceret, atque 
Clivus ita abruptus surgebat, linea valde 
Plusquam, de medio ad centrum deducta quadrapte. 
Fessus eram, ac dixi: te te, pater optime, verte; 

Aspice, quod solus, nisi sistas, ipse relinquor. 

Ille autem: huc usque, inquit, fili, nitere ferri, 

Ostendens saxum, non multum desuper, extans, (15) 

Hac in parte omnem praecingens undique montem. 360 

Sic mihi ab his animus verbis est auctus, ut illuc 
Reptando ascendi} atque ibi tum considimus ambo, 
Lumina ad Eoam versi, ex qua venimus, oram} 

Quippe retro spectare juvat. Prius ima tuendo. 

Sum loca permensus; dein lumina Solis ad orbem 
Erexi, ac stupui ad laevam splendescere cernens. 

Agnovit Vates oculos me tendere Soli 
Mirantem, quoniam nos inter is esset et Arcton; 

Atque ait: hoc speculum, sursum pariterque deorsum 
Adducens terrae lucem, si sidera haberet 370 

Juncta sibi geminos fratres, magis esse propinquum 
Zodiacum aspiceres Ursis, nisi tramite abiret 
Quo se ferre solet. Tecum sic collige causas: 

Rere Sion montemque istum consistere terrae 
Partibus adversis: idem quapropter horizon 
Sit simul ambobus, pars at coutraria Coeli, 

Quo male non rexit currum Clymeneia proles. fl6) 

Si sapis, agnosces Solem, unique ire sinistram, 

Alteri et ad dexteram. Nunquam, dilecte Magister; 

Mens mea tam clare, quam nunc intelligit, inqui, 380 
Cum sum deesse ratus: medius nam cisculus ille, 
^Equator cui nom n inest, hiemem inter et aestum 
Sese habet: hinc tantum gelidam Sol vergit ad Arcton, 
Abramidae quatum ardenti jam parte videbant. 

At, tibi si placeat, quod nobis restat eundum 
Scire velim; nam mons plusquam mea lumina surgit. 
Hujus montis iter primhm ascendentibus arduum, 

Ille refert: mox usque magis mollescit eundo. 

Cum leve propterea pronumque videbitur ire, 

Non secus ac navis si te vehat amne secundo, 390 
Tum tibi finis adest; tibi tune captare quietem 
Fas erit: hoc certum scio, nec verbum amplius addam. 
Vix ea finierat, cum vox: tibi forte sedendum 
Ante erit, increpuit. Qua voce impulsus uterque 

Vertimur; ac nobis ad laevam surgere cautes 
Visa ingens, non visa prius. Procedimus illuc, 

Atque ibi conspicimus post saxum adsistere quosdam 
Captantes umbram, tempus de more terentis 
Propter segnitiem: quos inter se unus habebat 
Assimilis lasso, manibus compressa duabus 400 

Genva tenens, inter demissus et utraque vultum. 

0 domine, hunc segnem, sum fatus, conspice, tanquam 
Pigritiae fratrem. Versus tunc ille loquenti, 

Per femur os tollens: sursus te prosipe, dixit, 

Tu, cui robur inest, solidoque in corpore vires. 

Tunc illum agnovi; nec, qui mea fessa tenebat 
Membra, labor vetuit, quin illum promptus adirem. 

Vix caput is tollens: novisti quomodo currum 
Sol, ait, ad laevam ducat? Brevia illius orsa 
Ignavusque habitus, mea labra emittere paulum 410 
Impulerunt risum. Nil jam, tum protinus inqui, 

Me miseret, Belacque, tui; sed dissere, quaeso, (17) 

Cur piger hic sistis? quae te mora detinet? utrum 
Ductorem expectas? an mos te servat inertem? 

Ille mihi retulit: quid sursum tendere, frater, 

Profuerit? portae qui custos Angelus adstat, 

Indugredi haud sineret: tot enim illinc cogor abesse 
Quot mihi viventi Sol circumvolverit annos; 

Nam diem ad extremum sum crimina flere moratus, 

Ni mihi forte preces, quae puro ex pectore surgant, 420 
Auxilio fuerint: aliae sunt viribus orbae. — 

Jamque secutus iter, Vates anteibat, et: euge, 

Ajebat, propera: medium Sol igneus axem 
Jam tenet, ac Lybicis nox incubat humida terris. 

V. Umbris jamque his abstiteram, Vatemque sequebar, 
Cum, tollens digitum, est quidam post terga locutus: 
Cernite, non sol ad laevam lucere sequentis 
Apparet: vivo est similis. Mea lumina verti 


Hosted by Google 



128 

Continuo ad vocis sonitum*, vidique stupentes 

Me me Animas illas, et ruptam cernere lucem. 430 

Cur tua mens rebus sese sic implicat? inquit 

Tunc Vates, ut lentus eas? Quod dicitur istie 

Quid tua nunc refert? tibi sit me cura sequendi, 

Ac gentem blaterare sinas: par turribus esto, 

Quarum nulla movent ventorum flamina culmen: 

Pluribus intentus, coepto vir saepe priori 
Abstrahitur*, nam se minuunt per mutua curae. 

Diceie tunc ego quid poteram, nisi: protinus adsum? 
Alque, colore genas, veniam qui saepe meretur, 

Inspersus, dixi. Transverso tramite sese 440 

Spirituum interea per montem turba ferebat 
Prae nobis paulum, sejunctis versibus una 
Hymnum Jessaei regis Miserere canentum. 

Cum mea viderunt radiis impervia membra, 

In longum ac raucum oh verterunt carmen hiantes. 

Mox duo, ab his missi, scitatum se ante tulere 
Conditio quae nostra foret. Queis: vadite, Doctor, 

Ac sociis, vera ex carne hunc constare referte, 

Dixit*, et hoc satis, umbram si mansere videntes, 

Ut reor: huic reddant, hos namque juvabit, honorem. 450 

Accensos nunquam prima sub nocte vapores 

Currere per coelum vidi, nec sole cadentes 

In mense augusti nubes, ut protinus illi 

Ad socios rediere suos*, cumque agmine toto 

Se ad nos verterunt, ut fraenis turba carentum. 

Nos gens multa petit, Vates ait, atque rogatum 
Te venit: intende his aures, ac insimul ito. 

O qui, clamantes ibant, ad gaudia pergis 
Indutus membris, quibus es de matre creatus, 

Siste parumper iter: quemquam num videris unquam 460 
Aspice, ut in terras illius nuntia portes: 

Cur tam praepes abis? cur non vestigia sistis? 

Nos omnes fnimus consumpti morte cruenta, 

Ui>que et ad extremam culpas servavimus horam: 

Coelica tum nostram movit lux denique mentem 3 
Quare praebentes veniam, scelerumque dolentes, 

Atque in pace Dei, moribundos liquimus artus. 

Qui nos nunc torquet magno se ardore videndi. 

His ego tum contra: quamvis vestra intuor ora 
Luminibus fixis, nemo se cognitus offert. 470 

Si quid vos juvet, ac mihi sit praestare facultas, 

Dicite, felices Animae, faciamque lubenter: 

Per quam de mundo in mundum, hoc duce, quaerere cogor, 
Obtestor pacem. Nihil est jurare neccssum, 

Unus ait: verbis nisi forte potentia desit, 

Cuique tuis est plena fides. Qui prae omnibus unus 
Alloquor, idcirco te, si unquam videris oram 
Inter Japygiam AEmiliamque, precor, mihi junctos 
Sanguine commoneas Fani, ut pia vota precesque 
Fundant pro me rite Deo, et mea crimina purgent: 480 
Hac fui in urbe satusj sed quae mihi vulnera vitam (18) 
Abstulerunt, muros (quo tutior esse putabam) 

Propter Agenoreos, mihi furtim illata fuerunt. 

Attius haec jussit, qui me plus oderat aequo. 

Si Miram versus fugissem, juxta Oriacuro 
Cum sunt me aggressi, cunctis fortasse periclis 
Exissem, atque etiam fruerer vitalibus auris 3 
Ast ego me in stagnum jeci-, cannaeque lutumque 
Implicuere pedes: caenoso in gurgite lapsus, 

Atque ibi transfixus, vitam cum sanguine fudi. 490 
Sic ille. Hinc alter: tibi sic expleta cupido 
Sit, dixit, per quam pergis conscendere montem, v 
Expleri da, quaeso, meam. Sum in monte creatus 
Ipse Ferentano: Boncontes nomine dicor. (19) 

Nulla mei superest uxori cura Joannae, 

Nulla cuique alii: auxilio sic indigus omni 

9 

Hos inter cogor demissa incedere fronte. — 

Quae ex Campaldino te vis fortunaque longe 
Tam pepulit, retuli, ut statio sit deinde sepulcri 
Ignorata tui! — Exoriens super, inquit, heremum 500 
Ex Appennino, Clusi sub defluit agros 
Torrens: Arclanum dicunt. Quo lapsus in Arnum 
Amittit nomen, transfixo gutture veni, 

Effugiens pedes, ac perfundens sanguine terram. 

Hic visum ac vocem amisi; quae desiit, almae 
Virginis implorans Mariae venerabile nomen. 

Vera loquor, vivisque refer. Me Numinis adstans 
Angelus excepit, dum clamans frenderet alter 
Tartareus: cur, Caelicola, hunc mihi subripis? unam 
Propter lacrvmulam, partem tu suscipis hujus 510 
jEtermm; ast ego corporeos immaniter artus 
Disperdam. Scis aetherium per inane vapores 
Surgere, et hic rigido densari frigore, ut inde 
In pluvias recidant. Malus ille, nefandaque posceus, 

Huc venit; fumumque suis pro viribus atrum 
Ac ventum movit; quare, cum deinde ruit nox, 

A Prato-magno tecta est caligine valles 

Ad magnum usque jugum; ac densus super horruit aether. 

Solvitur in pluviam aer: quam non terra receptat, 

In rivos fluit; et, cum amplos convenit in amnes, 520 
Sese regalem fluvium tanto impete versns 
Immissit praeceps, ut nil obsistere posset. 

Faucibus inveniens Arclanus corpus, in Arnum 
Impulit; et, quas more crucis, cum me dolor asper 
Evicit, junxi, palmas a pectore solvit. 

Per ripas ac fundum volvens atque revolvens 
Mox tulit, atque sua me obtexit denique praeda. — 

Oh, precor, in terras cum veneris, atque quiescas, 

Tunc memor esto mei, dixit tum Spiritus alter: 

Sum Pia: natalis Senae mihi terra fuere, 550 

Ac mortem occubui Thusci sub marmoris oram: 

Is plane hoc novit, qui me praecinxerat ante 
Annulo, eoque sibi dederat sociam esse cubilis. 

VI. Cum finem alea ludus habet, qui perdidit, aeger 
Consistit, repeti tque vices, ac discere tenta t: 

Victorem gens consequitur: praeit alter euntem*. 

Alter pone premit} lateri sese applicat alter: 

Non is proinde manet, nunc huic, nunc versus et illi} 
Et, quibus est quidquam largitus, sponte receduul: 

Sic turbam evadit. Talis tunc agmine denso 540 

Ipse ego vertebar, faciem circum undique volvens} 
Multaque pollicitus, simul expediebar ab illis. 

Hic Aretinum vidi, qaem funere Ghinus (20) 

Plectit} quique sequens hostes est mersus in Arnum. (21) 
Vidi protensis palmis orare Novellum, (22) 

Illumque ex Pisis, quem propter pectore fortem (23) 
Marsuccus sese ostendit. Comitem insuper Ursum (24) 
Vidi*, ac te, vel ut ajebas, sine crimine, leto, 

Propter et invidiam, Broccensis, dedite, Petre. (25) 
Prospiciat sibi, dum vivit, regina Brabantis, 550 

Ne dein morte obita loca deteriora receptent. 

His ubi me expedii, qui aliorum vota precesque. 

Ut sibi ad ora Dei tempus brevietur eundi, 

Quaerebant, me ad Vatem verti, ac deinde rogavi: 

O mea lux, quaedam tua verba negare videntur 
Quod quis jussa Dei possit mutare precando} 

Hoc isti exorant: num spe pascuntur inani? 

Aut tua non valeo plene deprendere dicta? 

Doctrinam esse meam, nisi sit mens devia recto, 
Agnosces claram} nec spes hos irrita fallit, 5(^0 

Ille refert. Domini non se sententia flectit, 

Si quis mortalis, divino incensus amore, 

Expleat in terris, momento temporis uno, 

Quod debent isti, qui sedibus hisce morantur. 

De hoc ubi sum fatus, defectum vota replere 
Haudquaquam poterant, quod summo a Numine abessent. . 
Hoc dubium ne mente fove, nisi dixerit illa 
Quae verum ac mentem inter erit penetrabile lumen. 
Mescio an id capias: mihi dicitur alma Beatrix. 

Quam super aspicies ridenti in vertice montis. 570 
Dux bone, tum retuli, properemus iterque sequamur 
Praerapide; jam non lassor, velut ante solebam: 

Jamque vides quod monte cadit prolixior umbra. 

Dum nitet ista dies, dixit, nos ibimus uitra, 

Quantum fas fuerit} sed res diversa profecto est 
Ac quam animo versas. Non ante adveneris illuc 
Quam, qui nunc rupe acclinis velatur ab alta, 
Proptereaque tuo radios haud corpore scindit, 

Aspicias reducem. Sed enim illic inspice solam 

Stare Umbram, ac nobis intento lumine versam: 580 

Illa quidem ostendet, brevior qua semita ducat. 

Continuo hanc petimus. Proh quam gravis atque severa 
Insubri Umbra viri, hic stabas! quam lente et honeste 
Lumina volvebas! Nullam dabat illa loquelam, 

Nos tantum inspiciens, recubantis more leonis. 

Accessit Vates, et qua minus aspera surgat 
Semita quaesivit. Nil reddidit illa roganti} 

At genus et patriam petiit. Tum Dux meus infit: 

Mantua. Sola loco surrexit protinus Umbra, 

Ulique occurrens: tellure creatus eadem 590 

En tibi Sordellus (26), dixit} cupidoque vicissim 
Complexu haeserunt. O foeta doloribus, atque 
Servili compressa jugo} ratis orba magistro 
Debacchantc hieme} meretrix, non arbitra gentium, 

Italia! Audito patriae vix nomine terrae, 

Gestiit illa animo, magnumque ostendit amorem 
Huic civi Umbra suo*, at vivi sine Marte cruento 
Non tibi sunt cives: eadem quos moenia claudunt, 

Fossaque quos eadem cingit, se mutua rodunt. 

Cerne tuas ad pontum oras; te in pectore cerne; 600 
Pax ubinara? Quidnam, quod Justinianus habenas 
Iam tibi composuit, prodest, si ephippium inane est? 
Quin minus, hae si deficerent, tibi dedecus esset. 

O gens, quae, devota Deo, quae, dedita sacris, 

Debueras sinere, ut Caesar se in sede teneret, 

Si sapis, ac manifesta tibi est sententia Christi, 

Aspice, ut indomitam, quoniam est calcaribus expers, 

Se gerat haec fera, postquam tu susceperis audax 
Frena mauu. O qui hanc indocilem temereque furentem 
Destituis, cui deberes insidere dorso, 610 

In genus, o Alberte, tuum descendat ab astris 
Iudicium, et clarum atque novum, ut sit territus ille 
Qui post sceptra geret. Cupidi ditione tenere 
Germanas terras, sivistis tuque paterque 
Desertum Italiam fieri. Hic hic aspice, segnis, 
Montecchios, Cappellettos, unaque Monaldos 
Atque Philippescos, illos jam clade dolentes, 

Hosce metu plenos. Huc huc, crudelis, adesto, 
Centilcsque tuos oppressos aspice, operaque 
Ferre malis propera: quantum hic secura videbis 620 
Est (27) Sanctaflora. Huc tua te nostesque diesque 
Roma voeat vidua; et quianam mecum esse recusas, 

Mi Caesar? clamat. Quam mutuus undique gentes 
Aspice jungat amor. Si nil tibi pectore nostri 
Est pietas, adsis, ut te tua fama pudore 
Impleat. O nostri generis Reparator et Auctor, 

(Parce meis verbis) alio cur lumina vertis? 

Aut est divinae non perscrutabile mentis * 

Consilium, fluat unde bonum, plenam esse tyrannis 
Terram omnem Italiae? ac Marcellum evadere, quisquis 630 
Rusticus in partes venit? O mea, vocibus istis, 

Queis sum digressus coepto, Florentia, valde, 


Hosted by Google 



134 

Est tibi gaudendum: non his nam tangeris ipsa. 

Cum tam recta tuos teneat sententia cives. 

Multi justitiam tacito sub pectore servant; 

Ac raro hanc adhibent, temere ne spicula vibrent: 

At tua gens summo ore gerit. Civilia multi 
Munia detrectant; at gens tua sponte gerenda 
Haec sumit, curisque alacris se dedicat urbis. 

Gaude igitur, nam jure potes gaudere lubenter: 640 

Tu dives, tu pace fruens, tu provida rerum: 

Nonne tua his dictis respondent omnia facta? 

Cecropidis qui jura Solon, qui jura Lycurgus 
Spartanis antiqua dedit, juvere parumper 
Si tibi respicitur, quae tales callida leges 
Constituis, quae vix mensem servantur in unum. 

Quoad meminisse licet, quoties et munia, et ipsos 
Munia qui exercent, moresque, ac jura novasti, 

Nec non et variis excusa numismata formis! 

Si mentem advertis, similem te noveris aegrae, 6&0 
Quae, thalamo recubans, nunc huc nunc vertitur illuc, 
Immutansque latus, quaerit lenire dolorem. 

VII. Dulcibus ac laetis indultum terque quaterque 
Cum fuit officiis, Sordellus destitit, atque: 

Qui vos estis? ait. Vates cui rettulit ultro: 

Ante Animae hunc montem, dignae conscendere Caelum, 
Quam colerent, jam tum Augustus mea membra sepulcro 
Condiderat: sum Virgilius: mihi crimina nulla 
Celestem abstulerunt sedem; verihn obstitit unus 
Defectus Fidei. Qualis, miracula rerum 660 

Qui nova continuo videt, admiratur et haeret 
Attonitus, secumque putat non esse vel esse; 

Taliter is tunc obstupuit: dein lumina flexit, 

Atque humilis Vati accessit; rituque minoris 
Genva est amplexus. Latiae ingens gloria gentis, 

Inquit, per quem est yisum, quanta potentia nostrae 

Sit linguae*, o illius terrae, sum unde creatus, 

Immortale decus, quae te mihi gratia monstrat? 

Quale ingens meritum? Nisi sum te audire loquentem 
Indignus, dic quaeso: num Flegetontis ab oris, 670 
Aut aliunde venis? Cunctos, respondit, Averni 
Emensus gyros, venio: me caelica virtus 
Movitque ac ducit; non est mihi namque supernas, 

Quo tu ire exoptas, vetitum conscendere sedes 
Ob factum, sed ob infectum; nam cognita sero 
Est mihi lux Fidei. Locus est tellure sub ima, 

Tristis, non poenis, sed caligantibus umbris; 

Quo suspiria, non autem lamenta doloris 
Ulla sonant: hic sedem habeo, cum infantibus illis 
Quos mors, nondum humana ablutos labe, momordit; 680 
Cumque is, qui sanctis haud se virtutibus unquam 
Induerunt trinis; vitiisque absentibus, omnes 
Noverunt reliquas, ac sunt apprima secuti. 

Si scis, atque potes, nobis da noscere signum, 

Ut cito pergamus, quo purgatoria vere 
Incipit haec sedes. Non est, tunc ille reponit, 

Nobis certa domus: sursum circumque vagari 
Fas est: quoad potero, veniam tibi ductor eunti. 

At jam prona dies, ut cernis, labitur axe; 

Nec quis nocte potest sursuoi vestigia ferre. 690 

Praestat proinde bona in noctem statione teneri. 

Sunt Animae ad dextram secreta in parte remotae: 

Si libet, huc ducam: tibi erit novisse voluptas. 

Quomodo! responsum fuit: anne ascendere noctu 
Vis aliena vetat? vel deficit ipse viator? 

Lineolam digito ducens Sordellus in ima 
Pronus humo: non tu, dixit, processeris ultra 
Tantillum hoc spatii, postquam Sol cessit Olympo. 

Non vis ulla vetat; sed nox nigrantibus umbris 

Vim cohibet, nec velle sinit: licet ire deorsum, 700 

Donec Sol latet, ac per costas undique montis. 

Tunc, quasi miratus, Vates: duc, rettulit, ergo 
Quo fore tu dicis nobis consistere gratum, 

Paulum hinc digressus, vidi subsidere montem 
In vallem, ut solet hic etiam mons saepe cavari. 

Ibimus huc, gremium rupes quo concava pandit, 

Umbra ait, atque hic Eoi expectabimus ortum. 

Non plano aut alto, flexo nos tramite duxit 
In latus hinc montis, quo se plus deprimit ora 
Dimidio. Argentum, atque aurum, cerussa, smaragdus 710 
Cum obteritur, coccus, lucentiaque indica ligna, 

Haud unquam possent varios aequare calores 
Herbarum ac florum, queis terra hic picta renidet: 

Valde etenim cedunt. Nec tantum gratia formae 
His erat; at mixtis fragrabat odoribus aura 
Ignotum in morem. Salve Regina canentes 
Tunc Animas vidi florenti in valle sedere, 

Quae foris haud cerni poterant. Nolite, priusquam 
Occumbat, Sordellus ait, pars prona diei, 

Ad turbam duci: tumulo ex hoc eminus alto 720 

Iliorum melius vultus cognoscere et actus, 

Quam simul his ima residendo in valle, licebit 
Altius ille sedens, qui se non munere functum 
Quod jam debuerit, vultu monstrare videtur, 

Nec cum aliis cantat, tristisque silentia servat, 

Est ex Germana induperator gente Rodulfus; 

Vulnera qui Italiae poterat curare peremptae, 

Queis nequidquam alius quaerit mox ferre medelam. 

Est alius, qui moerentem recreare videtur, 

Ottacherus: rexit terras, unde exitus undis, (28) 730 

Quas et in Albim Munda, atque Albis portat in aequor. 
Hic fuit in cunis melior, quam natus adultus 
Est Venceslaus, quem desidis otia vitae 
Luxuriesque terunt. Nasettum cernite regem, (29) 

Cui socium scsc adjungit, secretaque miscet 
Colloquia, is valde spectabilis ore benigno: (30) 

Hic fugiens perit, et Lili turpavit honorem. 

Cernite ut ille sibi pulsat nunc pectora palmis 
Utque gemens alter fulcit sua tempora dextra: 

Sunt pater ac socer illius, qui Gallica regna (31) 740 

Turpiter incestat: norunt opprobria vitae 

Ipsius, ac dolor hinc oritur, qui pectora torquet, 

Is vastus membris, cui concors concinit alter, (32) 

Naso ingens, virtute fuit praeclarus in omni: 

Et, si post illum puer obtinuisset habenas 

Qui pone adsidit, virtus transmissa fuisset 

Ex patre in natum: reliquis de haeredibus istud 

Non est fas equidem dici: ditione potiti 

Sunt Iacob Fridericusque, at meliore potitus 

Nemo quidem ditione fuit: nam rara resurgit 750 

Per ramos humana suos de stipite virtus. 

Hoc Dator illius facit, ut poscatur ab ipso. 

Nasutum pariter mea verba, unaque canentem 
Contingunt Petrum, unde et Narbo et Apulia drflent (33) 
Scilicet ipsa suo melior tam semine planta est. 

Quanto plus sese Constantia conjuge jactat, (34) 

Conjuge quam laetae sunt Margheris atque Beatrix. 
Anglorum regem solum spectate sedentem, 

Simplicis Henricum vitae: felicior iste 

Edendis fuit in ramis. Demissior ille, 760 

Qui sedet hos inter, sursum sua lumina tollens, 

Marchio est Guilelmus-, quem propter Alexandria 
Ferratum montem, et Canavejum Marte fatigat (35) 

VIII. Tempus erat, cum.puppe secantibus alta, cupido 
Vertitur, ac tenero mollescunt pectora sensu, 

Quo die amicitia junctis dixere valete-, 

Cumque novus sese persentit amore viator 
Adstringi, si forte sonum procul aeris acutum 

Audiat, interitum lucis quod flere videtur, 

Cum finem obtinuit cantus. Tum Spiritus unus 770 
Erexit sese, atque manu audiri ipse poposcit: 

Extulit hinc junctas palmas, os fixus in ortum, 

Dicere ceu vellet Domino: nil caetera curo. 

Ac tam deinde pie: Te finem luminis ante 
Incepit canere, atque adeo modulamine dulci, 

Ut memet mihi subriperet; reliquique sequentes 
Dulciter atque pie, caelo capita alta ferentes, 

Integrum cecinere hymnum Nunc dirige acutam 

In verum, o lector, mentem: subtile profecto 

Est ita velamen, quod sit traftsmittere pronum. (36) 780 

Turbam illam vidi, pallentem humilemque, silenter 

More expectantum, sustollere lumina Caelo; 

Ac vidi ex alto parili descendere lapsu 
Angelica de gente duo; mucrone carentem, 

Igneum gestantes gladium: Viridantibus ibant 
Vestibus induti, frondum de more recentum; 

Quas virides retro quassabant motibus alae. 

Unus nos supra paulisper constitit; alter 
Ad latus adversum venit; medioque sedentes 
Inclusere Animas. Flavos in vertice crines 790 

Cernere erat; sed lux vultum spectare vetabat, 

Obice ab immodico veluti vis obruta torpet. 

Virginis ex gremio, dixit Sordellus, uterque 
Adveniunt Mariae, sint ut custodia vallis. 

Infernum propter, qui sese huc deferet, anguem. 

Nescius ipse viae, per quam venisset, adhaesi, 

Membra rigens, humeris Vatis ; perque omnia circum 
Verti oculos. Vallem jam nunc adeamus et Umbras, 
Sordellus dixit: tum compellabimus illas; 

Cratam erit his valde conspectum visere vestrum. 800 
Tres tantum reor isse gradus, subterque jacentem 
In vallem veni; ac quemdam mihi figere vidi 


Hosted by Google 



139 


Intentos oculos, quasi me cognoscere vellet. 

Jamque aer obscurus erat*, non sic tamen ater 
Ut non parerent nos inter quae ante latebant. 

Ipse illi accessi, mihi contra accessit et ille. 

Ob quam laetitiam cepi, clarissime Nine, (37) 

Cum te conspexi mixtum non esse scelestis! 

Non fuit officii quidquam nos inter omissum. 

Dein mihi quaesivit: quam dudum istius ad imum 810 
Venisti montis, longas transvecte per undas? 

Huc tgo mane novo, retuli, per Tartara veni: 

Sum prima in vita, quantumvis altera eundo 
Nunc mihi quaeratur: Tulerunt vestigia retro, 

Hoc ubi responsum sonuit, Sordellus et alter, 

Ut gens miranda perculsa ab imagine rerum, 

Sordellus Vatem ; Ninus se vertit ad Umbram 
Hic prope sidentem, clamans: quod gratia Coeli 
Dat munus, Corrade, vide. Mihi deinde locutus: 

O per ego has grates, toto quas pectore debes 820 
Olli, qui causam primam sic celat et abdit, 

Ut nemo penetrare queat 5 cum deinde remensus 
Latifluas undas fueris, meam adire Joannam 
Esto memor natam: pro me dic invocet illum, 

Qui insontum votis responsum haud denegat unquam. 
Illius genitrix, vittas postquam exuit albas, (38) 

Me, reor, haud meminit*, quas nunc exoptet oportet 
Infelix. Ex hac plane deprendere fas est, 

Quam cito, ni tactus visusque accendat, Amoris 
Femineo fax corde perit. Non Vipera certe, 830 

Insigne Insubrum, fuerit cum functa, sepulcrum 
Tale dabit, Gallus Gallurae quale dedisset. (39) 

Talibus est fatus, vultum succensus amoris 

His flammis, queis corda calent moderamine justo. 

Ipse avida interea vertebam lumina Coelo, 

Plus ubi provolvunt tardo se sidera cursu 


Hosted by Google 



140 

U1 rota proximior centro. Quid, nate, tueris? 

Tum mihi Doctor ait: tria, dixi, conspicor astra 
Queis polus hic ardet lotus. Tunc ille vicissim: 

Clara sub Auroram quae sunt tibi sidera visa 840 

Sunt quatuor lapsa: ista locum cepere relictum. 

Haec fantem ad scse Sordellus traxit, et inquit, 
Intendens digitum: ecce illic, hostem aspice nostrum. 
Qua nullus valli est objex, subrepserat anguis, 

Qualis forte Evae pomum porrexit amarum. 

Per flores herbasque ibat, sibi vertice verso 
Dorsum interdum lambens, ut se bellua lingens, 

Non ego conspexi, nequeoque hinc dicere primum 
Alituum juvenum motum, at descendere vidi. 

Sensit ubi emotas alis viridantibus auras, 8o0 

Ilicet eflugit serpens*, pariliqne volatu 
Aliger ad sedes remeavit uterque relictas. 

Quae pridem Nino se adverterat Umbra vocanti, 

Non unquam abstiterat mihi lumina figere*, et orsa 
Haec ita deinde dedit: Sic quae te ducit in altum, 
Inveniat lampas tantum in te sistere cerae, 

Quanta opus ad summum vincendum est denique culmen, 
Si de Valle Macrae quid veri, aut parte propinqua, 
Noveris, ede mihi, qui olim his dominabar in oris. 

Gente Malaspina cretus, sum nomine dictus 860 

Corradus: non ille vetus, sed origine ab illa*, 

Dilexique meos, hic qui purgatur, amore. 

Nunquam, ego respondi, vestras sum vectus ad oras^ 

At quis in Europa has nescit? celeberrima vestrae 
Fama domus, terramque canit terraeque potentes*, 

Ac nemo ignorat, quamvis nunquam iverit illuc. 

Juro equidem, mihi sic celsum pervincere montem 
Jam liceat, vestram non deflorescere gentem 
Munificis opibus belloque potentibus armis. 

Insita vis animis, ac mos, communibus illam 870 

Efficit immunem vitiis: de tramite recto. 
Quanquam triste caput mundum per devia torquet, 
Unica progreditur recte, atque iter odit iniquum. 
Nunc vade, ille inquitj Solem non axe reversum 
Excipiet septem inde vices jam portitor Helles, 
Quaeque mea de stirpe putas, tibi pectore figent 
Majores clavi, quam quos dat publica fama*, 

Ni deducta suo fuerit sententia cursu. (40) 

IX. Ouccuba Titoni antiqui, jam dulcis amici 
Amplexus linquens, albebat margine Eoo: 

Frons erat illius gemmis redimita coruscis. 

Bclluae in effigiem, cauda quae frigida pulsat: (1) 
Et graduum, quibus ascendit, jam nox, ubi eramus, 
Explerat geminos, aliumque explere parabat*, (2) 
Tunc ego, qui mecum corpus terrestre gerebam, 
Sum captus somno, mollique in gramine fusus 
Decubui, quo Umbris quatuor simul ipse sedebam. 
Tempore, mane novo, cum questus edere hirundo 
Incipit, ob veteres forsan quos passa dolores^ 

Ac mens nostra, minus terrestribus obsita curis, 
Atque magis de carne vagans, divina creandis 
Est quasi imaginibus: pennis spectabilis aureis, 

Est aquila in somnis mihi visa, ex aethere pendens 
Extensis alis, ac jam descendere prompta. 

Illic, quo Superfim Ganymedes raptus in aulam 
Deseruit comitum turbam, mihi adesse videbar. 
Ajebam mecum: ex more huc se forsitan infert, 
Eque locis aliis fastidit in aethera ferre. 

Se paulo magis inde rotans, descendere raptim 
Fulminis in morem est visa, ac me attollere ad igneos 
Gelorum tractus, atque hic me ignescere et ipsam; 
Incendlque mihi sic membra excussit imago, 

Ut sopor abruptus fuerit. Non secius olim 
Excitus est somno, convertens lumina circum, 

Nescius iEacides quibus in regionibus esset; 

Cum mater sopitum ulnis Chironis ab antro 
Portavit Scyron, unde abduxere Pelasgi; 

Me velut excussi, ut sommnus mea membra reliquit; 30 
Ac, veluti qui corde riget formidine captus, 

Infeci pallore genas. Solum esse relictum 
Me vidi, ac lateri mihi tantum adsistere Vatem. 

Sol plusquam geminas cursOs confecerat horas, 

Atque ego fulgentes spectabam marmoris undis. 

Macte animi, mihi Ductor ait: vim collige, et omnem 
Pelle metum: in tuto est res: purgatoria sedes 
Proximat: huc vallum, quo clauditur undique, cerne; 
Cerne illuc ingressum, qno scissum esse videtur. 

Prima sub luce Aurorae, dum, lumina dulci 40 

Compositus somno, florenti in valle jaceres, 

Adfuit illustris mulier; quae: Lucia, dixit. 

Nuncupor; hunc sinite arripiam, dum membra sopore 
Vincta gerit; facilique virum sic tramite ducam. 

Sordellus mansit, simul utraque restitit Umbra; 

Ulaque te sumpsit, cumque aer lumine claro 
Effulsit, sursum venit; sumque ipse secutus: 

Hic te deposuit; pulcrisque ostendit apertum 
Illum oculis aditum; mox ipsa soporque recessit. 

Ut qui, primum anceps, clare tum deinde tuetur, 50 
Conceptumque metum laeta in solatia vertit. 

Cum videt amota sibi nube patescere verum; 

Sic ego me verti: curisque proinde carentem 
Aspicieus, Vates per clivum ascendere coepit, 

Ac simul ipse sequens. Magnum mihi surgere, lector, 
Cernis opus: ne mireris, si impensius ergo 
Exequar, atque omnes impendam versibus artes. 

Venimus ulterius: quo primum visus hiatus 
Esse velut muri, portam conspeximns esse. 

Cui gradibus trinis et versicoloribus itur. 60 

Janitor hic aderat, vocem non hactenus ullam 
Edens. Cum magis atque magis dein lumina fixi, 

Hunc summo residere gradu, tamque ore micantem 
Aspexi, ut fulgorem oculi perferre nequirent. 

Ensis erat manibus, nudus, radiisque coruscis 
Lumina perstringers. Quid vultis? pandite, dixit, 

Neu proferte pedes: ubi dux? advertite, ne vos 

Taedeat ascensus. Celestis femina, rerum 

Respondit Vates, istarum callida, nuper 

Ite, ait, hic est porta. Atque illa, ore benignus 70 

Janitor est fatus, det vos feliciter ire; 

Ad nostros propevate gradus. Perreximus illuc. 

Ex niveo lacvique prior gradus ille nitebat 
Marmore, uti speculum, mea quo parebat imago: 

Alter plusquam caeruleus, siccaque rudique 
Ex petra; quem per longum obliquumque secabat 
Rima duplex: quique hisce super se tertius addit, 
Purpureus; flammans, instar manantis hianti 
Sanguinis ex vena. Super hoc utrosque tenebat 
Angelus ille pedes, considens limine in ipso, (3) 80 

Quod solido ex adamante mihi splendescere visum est. 
Sursum me adduxit Doctor, monuitque precari 
Vultu animoque humili, vellet recludere portam. 

Procubui ante pedes, aditum mihi panderet, orans 
Suppliciter, palmaque prius ter pectora pulsans. 

Ille meam gladii signavit cuspide frontem. 

P septem; ac tales jussit detergere plagas 
Intus ubi fuerim: Cineris depicta colore 

Aut terrae arentis, quae sit defossa recenter, 

Olli vestis erat: sub qua mox ipse latentes, 90 

Auream atque argenteam, claves extraxit utrasque. (4) 
Argentea prius, inde aurea, tum talia fecit 
Portae, ut voti compos sit mea facta voluntas. 

Ex his siqua errat, dein subdidit ille, seramque 
Haud resta ingreditur, non haec se janua pandit. 

Est pretiosior una, sed amplius altera poscit 
Artis ct ingenii^ quippe est, quae vincula solvit. 

Tradidit has Petrus*, atque magis, quam claudere, jussit 
Sim reserare frequens*, dum gens mihi genva reflectat. 
Impulit, his dictis, portam: intro pergite, dicens, 100 
Sed revehi scitote foras, qui lumina retro (5) 

Volverit. Ut versi sunt aereo cardine postes, 
is fragor increpuit, quaem nec Tarpeja Metello 
Edidit avulso, cum Caesar sustulit aurum. 

Ad primum adversti strepitum; dulcique sono Te (6) 
Mixta audire Deum laudamus voce videbar: 

Ac talis mihi concentus veniebat ad aures, 

Quale,- sonum in templis cum cantibus organa miscent, 
Nunc prohibent, nunc verba sinunt, audire canentum 
X. Ingredimur portam, prohibet quam saepe recludi 110 
Pravus amor, blanda qui fallit imagine recti; 

Atque hanc audivi magno cum murmure claudi. 

Quam poteram culpae justam praetexere causam 
Si respexissem? Per petram utrique cavatam 
Vadimus inclusi: serpebat semita, partem 
Nunc hanc nunc illam versus; velut unda propinquat 
Atque fugit. Paulum, dixit tum Rector, oportet 
Arte uti, hoc nunc in latus, et nunc illud, eundo. 

Hoc nos tardavit; nec calle evasimus, ante 
Quam Lunae pars, luce carens, remearet in aequor. 120 
Egressi ut fuimus latebris, et in aera apertum 
Venimus emersi, quo mons se colligit arctans, 

10 

Fessus ego, incertique viae consistimus ambo 
iEquato in spatio, ac solo plusquam hispida terris 
Semita desertis; quod tantum a rupe patebat 
Ad latus exterius, quantum tria corpora sese 
Protendunt hominum. Quoad usque intendere visum 
Ad dextram et laevam poteram, dabat illa crepido 
Undique se cerni aequalem. Vestigia nondum 
Extuleram, cum praecisam, cunctisque negantem 130 
Ascensum pedibus, candenti ex marmore rupem 
Atque toreumatibus caelatam talibus esse 
Aspexi, queis non tantum Pulycletus, at ipsa 
Cederet omnino rerum Natura creatrix. 

Angelus ille, diu venit qui nuntius olim 
Optatae pacis, vetitumque reclusit Olympum, 

Hic ita parebat verax, tamque ore sua\i, 

Ut mutum esse neges, et Ave illic dicere jures. 

Quippe erat insculpta hic Virgo, quae, intacta pudoris. 
Obvolvit elavem, aeternum ut reseraret Amorem: 140 
Tam proprie has habitu monstrabat et ore loquelas, 

Ecce ancilla Dei , impressas ut cera figuras. 

Ne tantum huic vertes animum, mihi proximus adstans 
Ad laevam, admonuit Vates. His vocibus actus, 

Ulterius protendi oculos, aliamque propinquam, 

Virginis ad tergum, stabat qua parte Magister, 

Historiam vidi, caelatam cautibus isdem; 

Quare ego transilui Vatem, ac me protinus illuc 
Detuli, ut hanc oculis melius spectare liceret. 

Marmore sculptus erat currusque bovesque, trahentes 150 
Foederis hic arcam ; quae nunquam munere fungi 
Admonuit, cujus non sit mandata facultas. 

In septem divisa choros, gens multa praeibat, 

Quam canere ajebant oculi, auriculaeque negabant; 

Ac periter numquid plenis fumaret acerris 
Certabant oculi ac nares. Dans corpore saltus 

Anteibat David, sese sic rege minorem 
Majoremque gerens. Alta hunc spectabat ab aede 
Indignata Michol, vesano turgida fastu. 

Alteram ut historiam aspicerem, vestigia movi, 160 
Quae Michol a tergo albebat. Mihi gloria visa 
Hic est Trajani, Romani principis, Orco 
Quem Gregor! abduxere preces ob maxima facta. 

Ad fraenum huic vidua adstabat, turbata dolore 
Ac lacrymas fundens: equitum densissima turba 
Circum aderat', ventusque aquilas, quas signa gerebant 
Aurea, si credas oculis, per inane movebat. 

His misera in. mediis tales emittere voces 
Ore videbatur: Poenas te vindice solvat, 

Qui natum enecuit, cujus nunc funera ploro. 170 

Dum redeam, maneas, ait ille. Ac femina contra, 

Cui dolor adjungit stimulos: nisi forte redibis? 

Qui mea sceptra geret, vindex erit, ille reponit. 

Quod recte alter aget, respondit femina, quidnam 
Prafuerit tibi, si proprium tu munus omittis? 

Parce queri, tunc ille inquit, me munere fungi 

Ante decet, quam abscedam: jus pietasque reposcunt. 

Has, nova Qui nunquam vidit, dedit esse loquelas 

Quas liceat captare oculis: non noscere nobis 

Fas est*, quippe his in terris reperire negatur. 180 

Talibus his humilis dum mentem ac lumina pasco 

Cordis imaginibus, caris ob qui edidit auctor, 

Ecce hinc, mussabat Vates, (vestigia verum 
Lenta movent) gentes, poterunt quae ostendere callem 
Ad suprema jugi. Cupidus nova quaeque videndi 
Sieut eram, ad vocem confestim lumina verti. 

(Ne te proposito ex sancto, ut sibi debita solvi 
Vult Deus aspiciens, lector, deterritus aufer \ 

Ne poenas reputes, sed enim quod deinde sequatur, 
Quodque nisi usque diem poterunt durare supremum.) 190 

Duetori hinc dixi: quod nos incedere contra 
Aspicio, haud hominum formae, sed nescio quid sit: 
Tantum me fallunt oculi! Teterrima poenae 
Conditio sic hos ad terram, rettulit ille, 

Contrahit, ut me etiam pridem decepit imago. 

Tende oculos, illumque vide, qui pondere pressus 
Saxorum incedit: par omnes poena coercet. 

Mortales miseri, mentis quos luce carentes, 

Longius a recto vesana superbia ducit, 

Non nostis, nos vermes esse, ideoque creatos, 200 

Papilio angelicus nobis ut fiat ab ipsis, 

Qui volat ad summam, quo nil juvat atque tuetur, 
Iustitiam? Quibus ex causis mens vestra tumescit? 
Mancorum entomatum similes vos estis*, ut illa 
Vilia nempe insecta, quibus deest integra forma. 

Quale, pavimentum tectumque ut fulciat, olim 
Ponitur effigies, genibus quae pectora tangit*, 

Unde ab non vero verus dolor ingruit illis 
Talia qui cernunt; sic vidi hos pondere pressos, 
Cum r mentem adverti, (iravius prout pondus iuesset 210 
Aut levius, magis atque minus contracta videbam 
Corpora: quaeque magis patiens erat Umbra doloris. 
Flendo videbatur fari: sum viribus expers. 

XI. Summe Pater, qui regna tenes caelestia, non his 
Quod sis inclusus spatiis, sed propter amorem, 

Quo magis haec loca prosequeris, quae prima creasti; 
Virtutem Nomenque tuum res laudibus omnis 
Concelebret; tua quas sapientia summa meretur, 

Persolvat grates. Ad nos se deferat ipsa 

Pax regni alma tui, nostrae nam tendere ad illam 220 

Haud possunt vires. Veluti tua jussa facessunt 

Celestes acies, sic sint mortalia corda 

Obsequiosa tibi. Fac nos hac nutriat esca 

Quotidiana die; sine qua, sylvestre per istud 

Desertum vitae, qui impensius ire laborat, 

Retrorsum tendit. Sicut laedentibus ipsi 
Parcimus, indulge nobis*, nec respice culpas. 

Contra hostem infernum, nostrum tam debile robur 
Ne tentare velis: sed ab hoc defende potenter. 

Non hanc pro nobis (non est modo namque necessum), 230 
Extremam, Deus alme, precem tibi fundimus, ast js, 

Qui sunt terrenis, queis nos abscessimus, oris. 

Sic, bona tum sibi tum nobis haec rite precantes, 
Ponderibus subter, veluti quae insomnia praebent, 

At non mole pari, purgantes quaeque tumorem, 

Circum ibant Umbrae, tendit qua prima crepido. 

Si bene pro nobis illic hae dicere nunquam 
Absistunt, quid pro his dici fierique vicissim 
Hic, ab eis poterit, quibus est bona corde voluntas? 
Praebendum est his auxilium, ut detergere sordes, 240 
Quas secum tulerunt*, mundaeque ac labe carentes 
Quamprimum valeant Celi conscendere sedem. 

Oh sic justitia ac pietas vos ponere faxint 
Confestim, quod fertis, onus, sursumque levari 
In loca, quo vobis ire est accensa cupido, 

Pandite, qua in parte ad scalam via ducit euntes 
Promptius*, et, si non una illuc semita ducit, 

Qua minor ascensus*, quippe hic, quem vadere mecum 
Cernitis, ob, quibus induitur, terrestria membra, 

Sit quamvis animo velox, est tardus eundo. 250 

Responsum his \atis verbis vox reddidit*, at quis 
Reddiderit, latuit. Nobiscum tendite, dixit, 

Ad dextram, et callem, liceat quo incedere vivo, 
Invenies. Et ni premeret me sarcina saxi, 

Quae vultum mihi figit humi, domitatque superbam 
Cervicem, huuc vivum, qui sese haud nomine pandit, 
Intuerer, cernens num sit mihi notus, et istud 
Ut miseretur onus. Sum claro e sanguine Thuscus, 


Hosted by Google 



e 


150 

Aldobrandesco Guilelmo ex patre creatus; 

Nescio an hoc nomen vestras advenerit aures. 260 

Nobilitas generis, praeclaraque facta meorum 
Me in fastum extulerunt: communem pectore matrem 
Delerunt; adeoque animi fecere superbum, 

Dt mortis mihi causa fuit; Senensibus, atque 
Omnibus Etrusco velut est in littore notum. (7) 

Nuncupor Ombertus: nec Yana superbia solum 
Me dedit exitio, at consortes perdidit omnes. 

Hanc nunc ipse luo, saxi sub pondere, donec 
Poena satisfuerit Domino, inter corpore cassos, 

Efficere id quando, cum esset mihi corpus, omisi. 270 
Haec cum pronus humi audirem, sub pondere vultum 
Paulum alius torsit: me agnovit, meque vocavit, 

JEgre oculos mihi defigens, qui cernuus ibam. 

Nonne es tu, dixi, Oderisius inclytus ille, 

Eugubii decus, atque artis, cui a lumine ductum 
Gallia dat nomen? Frater, plus, ille reponit, 

Nunc rident chartae, quas Franci .dextera pingit 
Felsinei: nunc totus honos tribuendus eidem est, 

At mihi pars etiam. Certe non ante fuissem 

Tam largus, dum vivus eram; nam primus in arte 280 

Esse ego discupii: hic luit ista superbia poenas: 

Hic quoque non essem, nisi, dum delinquere possem, 
Pertaesus fastum. Domino me ex corde dedissem. 

Oh vanos hominum nisus! o gloria fallax! 

Quomodo paulisper viridi se vertice tollit, 

Ni rudis ingenioque carens successerit aetas! 

Primum se Cimabos pingendi credidit arte; 

Nunc primas tenet, illiusque abscurat honorem 
Giottus. Sic ex Guido ad Guidum gloria linguae (8) 
Transiit; ac forte est natus, qui vincet utrumque. 290 
Non hominum fama est aliud, quam ventus et aura, 
Nunc hinc, nunc illinc efflans, ac nomina mutans, 


Hosted by Google 



151 


Mutat quippe latus. Quid, si longaevus obibis, 

Plus tibi erit famae, quam si decesseris infans, 

Jam mille aute annos? brevior quae temporis aetas 
Ad spatium aeternum, quam oculi versatilis ictus 
Ad cursum, sese volventis tardius, orbis. 

Hic, qui procedit lentis me passibus ante, 

Etruscas late complevit nomine terras; 

Nunc vix mussatur Senis, quas ille Tegebat, 300 

Cum cladem ingentem passa est Florentia, tantum (9) 
Tunc elata animi, quantum nunc vilis et excors. 

Fama hominum est viror herbarum, quibus ille colorem 
Detrahit, ex terra pridem qui fecit oriri. 

Cui retuli: tua verba humiles mihi pectore sensus 
Insinuant, multumque adimunt ex corde tumoris. 

At dic, quisnam ille est, de quo modo es ipse locutus? 

Est Provenzanus, dixit, Silvanus: humique 

Dat poenas repens, quod regni dira cupido 

Egit, ut auderet sibimet submittere Senas: 310 

Sic sine iit requie, atque it, postquam morte peremptus 

Occubuit. Pretium sibi tale rependere sumit 

Quilibet immodice, vitam cum duxerit, ausit. 

Ipse autem contra: si quem sub limine vitae 
Poenituit, montis radices errat ad imas, 

Donec praetereunt totidem, quot vixerit, annos, 

Ni pia vota juvant, cur hac in sede moratur? 

Quid dedit ascensum? Cum laetis, reddidit, olim 
Floreret rebus, magnoque insignis honore, 

Non . illum puduit, mediis se sistere Senis 320 

Supplicis in morem, totisque tremiscere membris, (10) 

Ut Siculi eriperet de careere regis amicum. 

Amplius haud dicam: novi me obscura profari; 

At non multa dies ibit, veloque remoto 

Haec tibi scire, tuiqne dabunt clarere propinqui: (11) 

Id Provenzano dedit hanc ascendere sedem. 

XII. Fronte pari, similis subter juga bobus, onusta 
Ibam cum illa Anima, sivit dum vadere Doctor. 

At simul is dixit: jam nunc hunc desere, et ito, 

Hic opus est remis ac velo impellere lintrem, 330 
Quantum quisque potest, me rursus, sicut eundum est, 
Continuo erexi, quamvis mens flexa maneret. 

Jamque pedem extuleram post Vatem, jamque patebat 
Quae levitas utrique foret, cum: lumina fige, 

Is mihi dixit, humi: quo incedis, cernere campum 
Profuerit, relevare viae ut fastidia possis. 

Quales, quae terram insternunt, imposta sepultis, 

Saxa notant vultus, longum ut memorentur in aevum: 
Quare hic saepe, quibus defuncti mente recurrunt, 

Dant lacrymas: quae cura tenet pia pectora tantum: 310 
Sic erat hic, circum quae extabat semita rupe, 

(At meliore modo quoad artem) impressa figuris. 

Parte hac ille acies inter pulcherrimus omnes 
Qui fuit Angelicas, ut fulmen, ab axe ruebat. 

Parte alia, grave pondus humi, Jovis igne trisulco 
Tranfixus, vasta Briareus mole jacebat. 

Adstabant Patri, muniti fortibus armis, 

Pallasque et Mavors, nec non Thymbraeus Apollo, 
Passim strata solo mirantes membra Gigantum. 

Hic aderat, turrim velut exanimatus ad imam, 350 

Nembrotusj gentes, opus edificare superbum 
Respiciens ausas. Quam moestis, Tantalis, inter 
Bis septem occisos natos, te tramite in ipso 
Vidi oculis sculptam! Ut proprio transfixus in ense 
Exanimisque, Saul, in Gelboe monte jacebas! 

Quem non deinde imber, nec rorida gutta rigavit. 

Et tu visa mihi, in lacera quasi aranea tela, 

Jamque dolens operis, male quod, stultissima Arachne, 
Condere coepisti. Non his, Roboamc, minaris*, 

At fugis, invectus curru, formidine captus. 360 

Hic velat Alchmaeon Eriphylen pendere poenas 
Fatalis dederit torquis monstrabat imago. (12) 

Monstrabat velut in templo confossus ab ipsis 
Seunacberib natis fuit, atque relictus ibidem. 

Monstrabat Ciri interitum, clademque cruentam, 

Cum caeso Tamiris ait: quem immane sitisti, 

Sanguine te repleo. Assyrios, Holopberne perempto, 
Monstrabat bello profugos, pariterque ruinae 
Relliquias tristes. Trojam in spelae videbam 
Ac cineres versam: proh quam vilem atque subactam 370 
Urbs Priami praeclara, hic te ostandebat imago! 

Ecquis Apellaea tam doctus in arte, styloque 
Phydiaco insignis, tractusque umbrasque referret, 

Quas ibi et ingenium demiraretur acutum? 

Mortua functorum, vivorum corpora viva 
Cernere prorsus erat, quasi mors ac vita fuisset. 

Qui vidit verum, haud melius me is vidit id ipsum (13) 
Quod pedibus tum calcavi, dum cernuus ivi. 

Vade age, tolle caput, vultuque incede superbo, 
Progenies iEvac: flectas cave lumina terrae, 380 

Ne pravum videas, quo fers vestigia, callem. — 
Plusquam animus, varia detentus imagine rerum, 
Crederet, emensi gyrum jam montis eramus 
Solarisquc viae, cum qui vigilante praeibat 
Semper sollicitus cura: caput erige, dixit, 

Non est jam tempus suspenso vadere gressu*, 

Aligerum juvenem nos aspice adire parantem, 

Ac sextam ancillam famulatum explesse diei: 

Gestibus obsequium submissoque indue vultu. 

Ducere ne sursum pigeat*, neve immemor esto, 390 
Hanc nunquam inde diem, fuerit cum lapsa, reverti. 

His monitis jam suetus eram: nec proinde latere 
Me sermo hic poterat. Nos Angelus ille petebat 
Vestibus in niveis, ac taliter ore renidens, 

Ut matutinum praefulgens aethere sidus. 

Explicuit geminas alas, et brachia pandit, 

Atque, venite, inquit: non longe est semita: jam uunc 
Est equidem ascensus facilis. Gens rara vocatus 
Hos sequitur: eur vel tenuis te deprimit aura, 

O genus humanum, sursum volitare creatum? 400 

Haec ait, ac nos adduxit, quo secta gradatim 
Ascendit rupes. Alis mihi deinde coruscis 
Percussit frontem: atque viam promisit eunti 
Jam tutam. Velut ad dextram pergentibus altum 
In montem, ad templum, celsa quod fronte superstat 
Recte ductam (14) urbem, transmisso tramite pontis* 
Frangitur ascensus gradibus, quos condidit aetas, 

Quae modium et scriptum haudqua quam corrumpere norat, (1 5) 
Sic sese emollit, quae ex gyro ripa secundo 
Ardua descendit; cautes at radit utrinque. 410 

Felices humiles animo , dum volvimur illuc, 

Cantabant voces, nullus quas sermo referret. 

Oh quantum distat sedes ingressus in istas 
Ditis ab ingressu! hic duicis modulamina cantus, 
Excipiunt; illic lamenta horrenda doloris. 

Per sanctos nos ire gradus incepimus*, atque 
Ire mihi levior, quam per planum ante, videbar. 

Quare ego Ductori versus: quae sarcina, dixi, 

Est ablata mihi, ut quasi nil nunc ire laborem? 

Cum P, ait, reliqui, qili nunc tibi pene supersunt 420 
Extincti, abrasi fuerint, tibi recta cupido 
Urgebit sic ipsa pedes, ut blanda voluptas 
His erit impelli. Veluti qui vertice quidquam 
Nescius impositum gestat, nutuque videntum 
Admonitus, digitis explorat; quodque requirit, 

Invenit, atque manus, nequeunt quod lumina, praestat; 
Sic, ego contrectans elato pollice frontem, 

Aligeri primam signatam cuspide, novi 

Defecisse notam. Subrisit proinde Magister. 

XIII. Ad summum scalae pervenimus, altera montem 430 
Orbita ubi resecat, mala qui ascendentibus aufert. 

Hic etiam, ut prima, at gyro breviore, crepido 
Praecingit montem. Non ulla hic Umbra, nec ullum 
Apparet signum: rupes ac semita nudas 
Ostendunt sese, ex petrae livente colore. 

Hic, si ut scitemtur, gentem expectare liberet, 

Dux inquit, vereor nimium ne forte moremur. 

Haec ait, atque oculos fixit super aethera Soli, 

Hinc, latere ex dextro in laevum vertigine facta, 
Jucundum o lumen, dixit, cui fisus inire 440 

Aggredior novum iter, tali nos lumine, quaeso, 

Ut decet hic, deduc: tu lustras undique mundum, 

Atque calore foves: et, ni contraria causa 
Impediat, semper debes tu ducere euntes. 

Tempore jamque brevi (stimulos dat quippe cupido) 

Illic mensi iter, hic passus quod mille vocatur, 

Nos versum, haud visas, volitare audivimus Umbras, 
Effantes, et amoris mensam adiisse monentes. 

Deest epulis vinum , alta inquit vox prima volando, 

Post nos ingeminans. Cumque illa per intervallum 450 
Omnino audiri nondum desiverit absens, 

Altera praeteriens pariter: sum, dixit, Orertes . 

Quare ego: quae voces? quae sunt haec verba, Magister? 
Inqui. Vix haec fatus eram, cum tertia dixit: 

Diligite osores. Vates tum talibus orsus: 

Plectitur invidiae hic labes; ac proinde flagellum 
Funiculis constat, qui mutuo amore struuntur; 

Trudere nam vitium debet contraria virtus. 

Quod, reor, audibis, me demonstrante, priusquam 
Te locus accipiet (16) veniae. Sed lumina tende 460 
Longius, ac Umbras nos ante adsidere cernes: 

Ad cautem stat quaeque sedens. Intensius illuc 

Lumina direxi, ac tectas liventibus Umbras 
Vestibus, ut rupis liventia marmora, vidi. 

Ac, postquam ulterius veni*, resonavit ad aures 
O Maria , o Michael, Petre , et omnes astra tenentes, 
Pro nobis orate Deum . Tam pectore durum 
Non ullum esse reor, cui non dolor ingruat acer, 

Si videat, quod ego hic vidi. Cum namque propinquus 
His tantum adstiterim, ut vultus deprendere possem, 470 
Flere dedit me ingens pietas. His membra tegebat 
Saccus contextus setis*, humerisque vicissim 
Quisque erat alterius nixus, et cautibus omnes. 

Sic inopes sistunt ad templa frequentia caeci, 

Auxilium orantes: quorum caput unus in alterum 
Exerit acclinans, non tantum ut voce petentis, 

Verum etiam adspectu moveantur corda meantum. 

Ac veluti caecis nequidquam spicula lucis 

Immittit Sol, sic Celi se nulla videndam 

Lux dabat his Umbris*, nam ferrea fila suebant 480 

Cuique oculos, quo more solent his lumina claudi 

Vulturibus, certa renuunt qui sede quiesse. 

Ipse videre alios, aliis nec posse videri 
Haud contentus eram; mihi namque injuria visa est. 
Conversus sum proinde Duci. Non ille rogari 
A me expectavit: scibat quid mutus averet: 

Atque ait: eloquere, ac brevis argutusque profare. 
Virgilius ripae, gradiens, extrema tenebat, 

Unde rui poterat; nam nulla repagula claudunt. 

Parte alia stabant Umbrae; quibus ora rigabant 
Suturam ob diram lacrymae. O gens certa videre, 490 
His versus dixi, quod tantum vestra cupido 
Lumen avet, sic, quotquot habet conscientia vestra, 
(iratia prompti m abigat sordes, ut proinde per ipsam 
Clarus eat mentis fluvius (17), mihi dicite sodes, 

(Valde erit acceptum et gratum) quis numne Latinus 

Hic adsit: quod eum discam, illum forte juvabit. 

Mi frater, verae mortalis quilibet Urbis 

Est civis: sed numne Italis peregrinus in oris 

Qui fuerit, quaeris? Vox paulum ex parte remota 500 

Insonuit: propereque illuc sum gressus; et Umbra 

Visa mihi eloquium sublato poscere vultu, 

Ut mos est caecis: O qui cruciaris, ut alte 
Ascendas, inqui, mihi si responsa dedisti, 

Dic patriam aut nomen. Retulit: me Sena creavit; 
Cumque istis commissa luo, illum fletibus orans, 

Qui sibi nos jungat. Quamvis dixere Sapiam 
Nomine, non me ideo sapientem rere fuisse. 

Sum magis alterius rebus tristata secundis, 

Quam gavisa meis. Ne falsnm dicere credas, 510 

Audi; quamque mihi fuerit mens laeva, videto. 

Cum mea devexa in senium jam vergeret aetas, 

Atque mei cives prope Collem castra tenerent, 

Hostibus adversi, Domino tum vota ferebam, 

Ut fieret, quod is effecit. Rupto agmine, amaram 
Corripuere fugam: disjectas ipsa catervas 
Aspiciens, adeo concepi gaudia corde, 

Ut, nunquam sic laeta fui; vultuque protervo 
Sursum versa Deo, nil te jam deinde timebo, 

Su o fata, ut merula exiguo confisa sereno. 520 

Reddere me Domino volui sub limine vitae; 

Ac nondum explessem, quas debeo solvere, poenas, 

Ni memor inde mihi, dum fert pia vota, tulisset 
Pettinagnus opem, pietas quem plurima movit. 

At, tu, qui casus alienos discere curas, 

Nec consuta geris, nisi fallor, lumina, et efflas 

Dum loqueris, quis es? Hic, inqui, sed tempore parvo, 

Olim ero consutis oculis; nam vertere raro 

Hos fui ab invidia impulsus. Formidine terret 

Me multo majore, gravat quae poena deorsum; 530 

Usque adeo, ut videor jam nunc sub pondere pressus. 
Quis te ergo huc traxit, si, rettulit illa, deorsum 
Dein remanere putas? Hic, qui mihi proximus adstat, 
Atque silet, dixi: sum vivus, et aethere vescor. 

Quare age, dic quidnam in terras vis ipsa referri. 

Res nova, respondit: patet hinc tibi multa benignum 
Esse Deum: pro me ergo preces iterare memento: 

Perque id te exoro, quod tu super omnia quaeris, 

Si Thuscas ieris terras, mihi reddere famam 

Hic apud affines. Ilios gentem inter inanem 5i0 

Invenies, quam spe, non secius atque Diana, 

Eludit Telamon: majori at clade prementur. 

Imperitare viri celsis qui puppibus optant. (18) 

XIV. Quisnam hic, per nostrum qui fert vestigia montem 
Nondum morte obita? qui lumina sponte suapte 
Obserat et pandit? Quisnam sit nescio, vero 
Non solnm esse scio: tu, qui mage proximus illi es, 

Id rogita*, atque modis / ut disserat, excipe blandis. 

Sic geminae ad dextram de me acclini ore vicissim 
Ajcbant Umbrae: vultum hinc fecere supinum, 550 
Ut mihi dicta darent: atque una est talibus orsa. 

O anima, humani quae nondum corporis expers 
Is Celum versus, nobis solalia praebe, 

Dic quaeso unde venis, quisnam es: mirabile tantum 
Es nobis, quantum quae res non extitif unquam. 

Lene fluens, mediis ex cautibus Appennini, 

Tunc ego sum fatus, per millia multa volutus, 

It nitidus fluvius, Thuscasque intersecat oras. 

Hinc ego devenio: nomen nil promere refert, 

Nam parum adhuc resonat. Si rem, prius Umbra locuta 560 
Respondit, teneo, vis Arnum dicere. At: amnis 
Cur nomen siluit, dixit tum affata propinquam 
Altera, quale rei, quae non sit grata loquenti? 

Nescio: sed dignum ut pereat, ait Umbra rogata, 

Fluminis est hujus nomen: nam ab origine prima, 

Qua sic assurgit mons, scinditur unde Pelorus, 

Ut paucis se deinde locis magis erigat, usque 
Quo redit, ut pelago instauret, quod subripit aether 
Unde trahunt fluvii, secum quod in aequora volvunt, 
Undique sic virtus fugitur, velut horridus auguis. 570 
Sive loci vitio, pravo seu more colentum, 

Sic naturam hujus vertit gens incola vallis, 

Ut credas illi Circen alimenta dedissse. 

Inter namque sues it primum parcior amnis, 

Glande magis dignos, hominum quam vescier esca. 
Invenit hinc catulos, ultra queis ringere vires 
Mos est$ atque ideo, indignatus, ab hisce recedit. 

Ulterius tendens, quanto fit ditior undis, 

Ex catulis tanto plures nanciscitur aspros 

Deinde lupos fieri. Labens mox gurgite major, 580 

Tam vafras reperit vulpes, ut prendere nullum (19) 

Has queat ingenium. Nec quod me sentiat alter (20) 
Dicere destiterim: quin hunc exinde juvabit 
Id meminisse, mihi verax quod spiritus edit. 

Fluminis in ripa, ipse tuo de sanguine cretum (21) 

Hos captare lupos video, atque implere timore: 

Vivos hos vendit, senis hinc bovis enecat instar: (22) 
Exuit et vita multos, ac semet honore: 

Sanquineus silva egreditur, talemque relinquit, (23) 

Ut nequeat post mille annos in pristina reddi. — 590 

Ut dolet auditor, siquis fortasse futuros 
Nuntiet eventus tristes, commotaque turbat 
Ora metu, quacumque instet de parte periclum; 
Tristitiam his sic auditis Umbra altera vultu 
Induit. Istius dolor, ejusque aspera dicta, 

Egere ut cuperem utriusque agnoscere nomen, 

Ac prece commixta hoc petii. Qui Spiritus ante 
Effatus mihi jam fuerat, sic rettulit orsa: 

Vis ut in id veniam, quod tu praestare recusas*, 

At quia Kex Caeli sinit ut sua gratia tantum 600 

Exeret in te fulgorem, non dicere parcam. 

Guidus ego Del-Duca sum: mihi corda venenum 
Imbuit invidiae: siquem gaudere videbam, 

Tu mea vidisses livoribus ora notari. 

Haec mihi nunc metitur tali de semine fruges. 

Cur, genus humanum, rebus cor ponis in illis, 

In quibus ut consors potiundis desit oportet? 

Hic est Calbolidum Rinierus gloria gentis, 

Nullus ubi est hujus vestigia clara secutus. 

Nec tantum istius genus, inter marmoris aequor 610 
Rhenumque atque Padum et montem, est his omnibus expers, 
Queis opus ad vitam est recte pulcreque gerendam: 
Finibus his regio sic late est stirpibus omnis (24) 

Plena veneniferis, ut vix jam tempore longo 
Dcticiant, licet ingeminet cultura labores. 

Nunc ubinam et Litius bonus, Henricusque Manardus, 

Et Traversarus Petrus, et de gente creatus 
Guidus Carpinea? O virtutem oblita vetustam, 

Gens Romandiolae! quando vel Felsina Fabrum 
Praestantem renovat, vel clara Faventia Foscum? 620 
Foscum vulgaris germen praenobile trunci? 

Ne, Thusce, obstupeas me fletibus ora rigare, 

Cum mihi succurrit menti lux inclyta Pratae 
Guidus, et Attiades nostris qui vixit in oris, 

Ugolinus, Tignosus Fridericus, et hujus 
Lecta cohors, et Traversara, atque Atiastagi, 

Quorum non ullus laudis nunc provenit haeres. 

Cum muliebre genus mihi mente equitesqne recurrunt, 
Commodaque et curas, quas large adhibere solebant 
Comiter eque animo, quo sunt nunc improba corda. 630 
O fuge, Brettinorum, cum, quae tua fraena regebat, 
Abscessit domus, atque simul gens multa migravit, 

Improba ne fieret, Felix tu prole negata 
Es, Gabeum. Infelix vero Coniumque magisque 
Salsubium, Comites curant qui gignere tales. 

Paganis bene succedet, cum Daemon abibit-, (25) 

Non adeo tamen, illorum sit ut integra fama. 

Nominis es tutus, cui spes est nulla ferendae, 
Fantoliniade, prolis; nam degener ullus (26) 

Non erit, hoc qui dedecoret. Sed, Thusce, facessas; 640 
Nam, plusquam fari, cupidus sum fundere fletus. 

Nostra etenim regio valde mihi pectora movit. — 

Non erat ignotum nobis, haurire meantum 
Auribus has Animas sonitum. Cum proinde silerent, 
Tendere nos recto rebamur tramite gressus. 

Cum fuimus per iter soli, tum, fulguris instar, 

Aera cum rapide scindit, vox obvia venit; 

Me perimet , dicens, quisquis deprendet; et ibat 
Etfugiens, tanquam tonitru per inane volutans, 

Cum subito elisis prorumpit nubibus ignis. 650 

Desiit haec vix audiri, subit alfera, et ipsa 
Assimilis tonitru: sum Aglauros , versa rigentem (27) 

In lapidem , clamans. Subita formidine captus, 

Ut Vati haererem, retro vestigia traxi. 

Vocibus elapsis aer cum deinde quievit. 

Haec sunt, ille inquit, cohibendis apta protervis 
Fraena cupidinibus; sed vos apprenditis escam. 

Atque ideo antiqui vos hamus pertrahit hostis. 

Nec monitus aut fraena valent obsistere contra. 

Sidereus Caeli, qui circumvolvitur, orbis 660 

Vos vocat, ac sua dat vobis decora alta videre; 

Vos autem aspicitis terram, justisque merentes 
Propterea poenis, qui perspicit omnia, plectit. 

XV. Quantum tertia ab hora Eoae lucis ad ortum 
Apparet sphaerae, pueri quae ludit ad instar, 

Occiduis tantum Sol tum distabat ab oris: 

ii 

Illic vesper erat, medium hic nox alta tenebat. 

Sol mediam nobis feriebat lumine frontem, 

(Nam sic circuimus montem, ut jam cernere tractus 
Fas erat occiduos), mihi cum percellere lucem 670 
Persensi majorem oculos; valdeque stupebam 
Non mihi visa prius; manibus tum proinde levatis, 

Ipse supercilio digitis umbracula feci, 

Quae nimiam lucem tenuant, radiosque retundunt. 

Sicut ubi e speculo aut unda versatile lumen 
In partem oppositam resilit, quo labitur, ipso 
Assurgens exinde modo; tantumque cadentis 
A lapidis casu distat, non dispare tractu, 

Quomodo dant artes atque experientia nosse; 

Sic ego refracta visus sum luce feriri, 680 

Quam mea continuo fugerunt lumina; et ipse, 

Conversus Vati: quidnam, pater optime, dixi, 

Est illud, cui non oculos intendere fixos 
Eraleo, ac nos versus sese ferre videtur? 

Ne stupeas, si caelestes tibi luce Ministri 
Perstringunt etiamnum oculos, mihi reddidit ille; 

Nuntius est hic, invitans ascendere montem. 

Iam prope tempus erit, cum talia cernere rerum 
Non tibi erit grave, sed gratum, quam scilicet ipsis 
Naturae fueris sentire ex viribus aptus. 690 

Aliger, ut propius venii: succedite, laetus 
Ore inquit, gradibus, qua se via mollius offert. — 

Dum sursum gradimur, nobis post terga canebant 
Felices , quibus est pietas; et gaudia captent 
Te quoque, qui vincis (28). Dum soli, ipse atque Magister, 
Progredimur, volvebam animo non segniter horas 
Ducere, at ex verbis doctrinam haurire Magistri. 

Quare ego quaesivi: voluit quid dicere Guidus 
Cum dixit: consors ut desit oportet? Et ille: 

Peccatum ille suum pejus quantum intulit ipsi 700 

Agnoscit cladentr ? atque hortatur proinde caveri. 

Cum res vos cupitis, quarum si possidet alter 
Quamtamvis partem, vobis minuatur oportet, 

Invidia hinc oritur. Bona si caelestia tantum 
Cordi esent, non haec vos livida cura teneret: 

Nam quantum est illic proprium, tam ditior unus - 
quisqae est, atque magis coujungit mutuus ardor. 

Sum minus expletus, quam si non ante rogassem, 

Dixi ego; mens mea nunc dubiis majoribus haeret: 
Quomodo namque bonis, quae distribuuntur habenda, 710 
Multi quam pauci magis his ditescere possunt? 
Quandoquidem rebus mentem terrestribus, inquit 
Ille mihi, intendis, tenebras ex luce revellis. 

Quod Caelo est Bonum inenarrabile et infinitum, 

Ut nitidum ad corpus radius, sic tendit amantis 
Ad cor} dat tantum ardoris, quantum invenit illic. 
Quantum ergo augetur charitas, augetur ibidem 
Et vis ipsa Bom*} et quanto plus gentis in illud 
Intendit, tanto fit copia major amoris} 

Inque vicem flammas corda, ut specularia, reddunt. 720 
Ni mea te exsaturat ratio, cum visa Beatrix 
Deinde tibi fuerit, penitus te rite docebit 
Quidquid scire cupis. Cura nunc vulnera quinque, 

Ut dm, deleri} quae sunt slaudenda dolore. 

Cum, satis ipse facis, jam respondere parabam, 

In gyrum sublatum alium, me sistere sensi} 

Et, cupidi spectare, oculi fecere silentem. 

Nam subito raptu mihi mens emota, videre 
Exhibuit templi faciem cum gente frequenti. 

Limine erat mulier, materno dulciter actu 730 

Visa loqui} curnam, fili carissime, nobis 
Talia fecisti? ecce pater materque dolentes 
Te quaerebamus. Vix haec est fata, recessit 
Quod visum ante fuit: rrulierque apparuit altera, 

Imbribus ora rigans, quos ira dolorque profundunt: 

Si regis hane urbem, cujus de nomine tantum 
Certavere Dii, omnisque unde scientia manat, 

Ajebat, meritis, conjux, ulcisscre poenis, 

Qui nostram amplecti est natam temerarius ausus. 
Reddere cui placido est visus Pisistratus ore: 740 

Osori quidnam facies, si plectis amantem? 

Dein gentem iratam saxorum grandine vidi 
Impetere innocuum juvenem, seseque cruentam 
In caedem hortari*, atque illum procumbere terrae 
Semianimum, ac Celum inspicere, veniamque precari 
Hostibus aspectu, pictas quo multa cietur. 

Cum mea mens extra rediit, verasque revisit 

Res foris, haud falsus tunc est mihi cognitus error. (29) 

Me Dux aspiciens, veluti qui vinctus inerti 

Exuitur somno: tua cur vestigia, dixit 750 

Fluxa labant? quid habes? plus quinquagintaque passus 

Ac mille isti, oculis clausis pedibusque plicatis, 

Ut somno vinoque gravis. Pater optime, si me, 

Inqui, audire velis, mihi quod comparuit, edam, 

Unde pedes vis destituit. Velamina centum 
Os tibi si tegerent, possent me nulla latere, 

Parva licet, quae mente geris. Sunt talia porro 
Visa tibi, ne pacis aquis tua corda recuses (30) 

Pandere, ab aeterno manant quae fonte perennes. 

Non ego ad id petii, quod vult qui conspicit illis 760 
Luminibus, quae post mortem nil ceruere possunt; 

At vim ut sufficerem pedibus. Sic addere lentis 
Est opus ac pigris stimulos; ut munia praestent. — 
Vespere jam facto, tendentes lumina longe 
Quam poterant, imus qua Sol jam pene cadebat. 

Ecce autem sensim, nos versus, surgere fumus 
Ut nox obscurus; nec erat quo exire liceret: 

Hic visum eripuit nobis atque aera purum. 

* XVI. Horrida nigrities Erebi, noctisque carentis 
Undique sideribus cunctis, sub paupere Coelo, 770 
Nubibus ut potuit septae, mihi lumina nunquam 
Occuluit tantum, nec contigit aspera sensus, 

Ille velut fumus, quem non potuere patentes 
Ferre oculi*, atque ideo mihi Dux catus atque fidelis 
Praebuit accedens humerum. Ceu lumine cassus 
Ductorem sequitur, ne tramite devius erret, 

Impetat aut aliquid, quod damnum possit eunti 
Inferre aut letum; non secins ipse sequebar 
Tunc per amarum fumum foedumque aera Vatem; 
Hortantem auscultans, ne abjungerer, atque caverem: 780 
Audibara voces: pacem veniamque precari 
Quaeque videbatur, qui crimina delet, ab Agno; 

Atque Dei Agnus erant illarum exordia: cunctis 
Unus erat modus, ac verbum simul omnibus unum: 
Cuncta pares, cunctis plena his coueordia. Numquid 
Vox haec Spiritum? dixi. Contraque Magister: 

Vera putas; nodum, quo vinxerit ira, resolvunt. 

Pande, quis es? dixit nostras vox reddita ad ures, 

Qui nostrum gradiens proscindis corpore fumum, 

Atque ita de nobis, ut si metere calendis 790 

Tempora, proloqueris. Responsum redde, Magister 
Ac pete, tum dixit, num sursum hinc semita ducat. 

0 qui te mundas, redeans ut pulcher ad illum, 

Ipse inqui, qui te fecit, mirabile disces, 

Si mihi te socias. Me quatenus ire licebit, 

Te sequar, ille ait; ac, si fumus denegat ater 
Alterno ore frui, jungent nos mutua verba. 

Vestibus indutus, coepi tunc ipse profari, 

Quas mors dissolvit, sum regna per infera vectus. 

Atque eo nunc sursum. Tanto si diva favore 800 

Gratia me impertit, celestem Numinis aulam 
Ut more insueto adveniam, dic quaeso, quis olim 

In terris fueris; die et quae semita ducit 
Ad montem; veJutique ducis tua verba sequemur. 

Nomine sum Marcus, Lombardo sanguine cretus, (31) 
Rettulit: egregias artes, despectaque cunctis 
Nunc studia excolui: recto te tramite defers, 

Ut montem ascendas. Pro me, cum veneris illuc, 

Funde preces, oro. Faciam quod tute requiris, 

Dixi ego: sit tibi certa fides. Sed viscera rumpor, 810 
Ni mihi dissuitur dubium, quod, cum ante fuisset 
Simplex, nunc factum est duplex: quae namque profaris, 
Spiritus est alter fatus: nunc utraque jungo. 

Est omni virtute carens late undique mundus, 

Quomodo tu memoras, vitioque involvitur omni? 

At, rogo, me causam doceas, ut noscere et ipse 
Atque aliis aperire queam: est sententia duplex; 

Altera nam terris hanc ponit, et altera Coelo. 

Is prius ex alto traxit suspiria corde, 

Atque ita mox dixit: densa caligine septus 820 

Est mundus, tuque inde venis: caelestibus astris 
Gens hominum rerum successus imputat omnes, 

Tanquam si secum rapiant, faciantque neccssum. 

Si foret hoc autem, foret et destructa facultas 
Libera tum mentis; nec praemia reddere justum 
Virtuti, aut esset culpis infligere poenas. 

Incohat humanos motus, non attamen omnes, 

Coelorum influxus; sed lux secernere vobis 
Est data triste bono, atque facultas libera mentis; 

Quae, primum coelo pugnans, si invicta laboret, 830 
Ac bene se dapibus nutrit, dehinc omnia vincit. 

(*) Vos melior natura regit, sed sponte gerentes: 

Haec mentem condit, quae non influxibus unquam 
Subdita Coelorum est. Ideo, si ex tramite recto 
Praesens digreditur mundus, ne quaerite causam 
(*) Deus 

Exterius} sed quisque suo sub eorde requirat 
Hoc tibi nunc pandam. Pueri de more tenelli 
Risumque flctunque edentis, spiritus exit 
Artificis manibus} quam fiat, eum ante tuentis. 

Nescius is rerum, laeto ex factore profectus, 840 

Sponte ad eum redit, fili qui solatia praebet. 

Terreni inde boni incipiens gustare saporem, 

Decipitur, sequiturque malum, quod profore credit, 

Ni dux aut fraenum illius detotquet amorem. 

Legibus hinc opus est, est et rectore necessum, 

Verae urbis valeat saltem qui cernere turrim. 

Sunt leges} at quis sequitur? quis et utitur illis? 

Nemo quidem: ante etenim qui fert vestigia Pastor, 
Ruminat ille quidem, diffissa sed ungula deest: (32) 

Gens igitur, bona, queis inhiat, perquirere eernens 830 
Rectorem ipsa suum, haec sequitur, nil caetera curans. 
Non ex natura, quod sit vitiata, scelestus 
Est mundus: pravum hunc regimen corrumpere constat. 
Quae dabat integros olim splendescere mores, 

Roma duos Soles habuit, mundique Dcique 
Monstrarent qui rite viam. Nunc unus ab altero 
Extinctus periit: gladius coiere pedumque} 

Ac male propterca fungantur munere oportet} 

Namque, simul junctos, illos non ulla refraenat 
Mutua formido alterius. Spicam aspice, dictis 860 

Credere si nescis: ex semine noscitur herba. 

Quas Padus atque Athesis perfundunt flumine, terris 
Virtutem ac pulcros mores reperire licebat, 

Jurgia cum nondum ac litem Fridericus haberet} 

Nunc tutus transire potest, qui obstante pudore 
Ingenuis rectisquc viris occurrere nolit. 

Tres superant uni, quorum virtute recentem 
Arguit antiqua aetatem: nimiumque videtur 
His cessare Deum ad meliorem ducere vitim. 

Nempe et Corradus, quo Brixia gaudet alumno, 
Gherardusque bonus, Reggensis et incola Guidus, 

A Gallis dictus Lombardus nomine simplex. 

Dic age, quod duplex quoniam conjuncta potestas 
Est illi, in coenum cadit, et se Roma suumque 
Turpat onus. — Verum, retuli, mi Marce, profaris: 
Nunc video cur Leviadis tellure potiri 
Non est lege datum. Sed quis tibi dicitur acti 
Exemplum in nostri Gherardus dedecus aevi? 

Me tuus aut sermo fallit, tum rettulit ille, 

Aut tentat*, nam, cum Thusca tu voce loquaris, 

Nil scis de Gherardo: alio non nomine novi, 

Ni sumam illius prognatae ex sanguine Gajae. 

Vos Deus usque juvet: vobiscum haud amplius ibo: 
Aspice per fumum jam nunc albescere lucem: 

Hinc me propterea discedere oportet: ibidem 
Angelus est etenim, mihi quem spectare vetatur. 
Haec ait; ac, me audire negans, vestigia vertit. 


880 

DANTIS ALIGHERII 


DIVINAE COMOEDIAE 


LIBER VII. 


XVII. Jisto memor, lector, (gelidas si forte per Alpes 
Te nebula obtexit, per quam res ipse videres, 

Non secus atque solent pellis per tegmina talpae) 

Ut Solis, cum congeries condensa vaporum 
iEthere rarescit, lux aurea trajicit illos: 

Ex hoc percipies, ac viva occurret imago, 

Quomodo tunc Solem, labentem ex axe, revisi. 

Sic, mea Ductoris vestigia passibus aequans, 

Egressus fumo, ad radios, quibus ima carebant 
Jam loca, deveni. Oh fixae vis vivida mentis, 10 

Sic hominem . tibi devincis, ut classica mille 
Eripere aud valeant sonitu. Quo actore moveris, 

Si tibi nil offert sensus? Lux, aethere missa, 

Te movet, ex sese, aut mittentis numine. Primum 
Illius, in volucrem versae, quam cantibus auras 
Plus implere juvat, menti se ostendit imago. 

Atque ita defixit, nullas admittere formas 
Ut posset aliunde datas. Sese obtulit ore 
Quidam deinde truci, cruce fixus, ibique peremptus: ' 
Magnus circum erat Assuerus, formosaque conjux, 20 

Et Mardocheus, verbisque ac integer actis. 

Cumque haec, assimilis bullae, cui deficit unda, 

Ex qua facta cadente tumet, se abrupit imago, 

Paruit illacrytnans virgo: cur, flebilis ajens, 

Ira egit te, cara parens, abrumpere vitam? 

Quaesisti mortem, nolens amittere natam, 

Et natam amittis: te te Lavinia ploro, 

Teque priusque tuum, alterius quam funus acerbum. 

Ut sopor excutitur, cum lux inopina repente 
Perstringit vultum, titubatque, ac deinde recedit-, 30 
Sic mea mens, longe majori lumine, quam quod 
Usibus inservit nostris, percussa figuras 
Expulit exceptas. Ut qua essem in sede viderem 
Tunc ego vertebar, cum vox: hic scanditur, ajens, 

Me visu omni alio eripuit, pariterque videndi 
Quis foret hoc fatus mihi talem induxit amorem, 

Qui, nisi quod puacrit reperit, requiescere nescit. 

At, ceu Sol aciem pervincit lumine nostram 
Immodico, mea sic virtus cedebat ibidem. 

Ac Doctor mihi tunc dixit: qui luce videri 40 

Se negat ipse sua, divinae est nuntius aulae: 

Sponte viam ostendit: nobis sese exhibet ille, 

Ut vir quisque sibi} quisquis nam cernit egentem, 
Expectatquc preces, jam se dat nosse negantem. 
Acceleremus iter, quo nos vocat ille benignus. 

Atque prius sursum, quam nocte involvimur atra, 

Vadere nitemur} nam deinde haud ire liceret 
Donec mane novo lux ex Oriente revertat. 

Dixit} et ad scalam gradientes venimus ambo} 

Vixque gradum attigeram primum, cum concita pennis 50 
Aura meam afflavit frontem, ac vox venit ad aures: 

Felix , cui pax est cordi , et mala deficit ira . — 
lam, quos nox sequitur, tantum nos desuper alte 
Surgcbant radii, ut caelo passim astra viderem. 

Tunc ego, qui pedibus fessis absistere vires 
Persensi: cur me, mea virtus, deseris? inqui. 

Venimus ad scalae summum, et consistimus illie, 

Non secus ac navis, quae littoris attigit oram. 

Cum paulum adverti, num quidquam in sedibus illis 
Audirem, versus Vati: pater optime, dixi, 60 

Quae culpa hic luitur? ne, si vestigia sistunt, 

Sistat item sermo. Plenus cui deficit ardor 
Muneris explendi, locus hic dat pendere poenas*, 

Hic male tardatus punitur in aequore remus. 

Ille ait. Ut melius valeas hoc cernere, mentem 
Adde mihi; eque mora poteris sic ferre juvamen. 

Nullus amore caret, non res, non ipse Creator: 

Est ex natura aut animo: tu talia nosti. 

Quem natura creat, prorsum est erroribus expers*, 

Ast alter peccare potest, vel prava secutus, 70 

Sive parum nimiurave vigens. Cum caelica tendit 
In bona, cumque in terrenis se temperat ipsum, 

Esse nequit causa, ex qua oriatur prava voluptas. 

In mala cum vero tendit, curave minori 
Aut majori, quam par sit, bona quaerit, in ipsum 
Factorem tunc ille gerit. Deprendcre porro 
Inde potes, quod amor vobis probitatis origo est 
Nequitiaeque simul. Cum quisque salutis amator 
Sit propriae, haud odium inde suum res ulla veretur} 
Cumque Deo abjungi, ac per se ipsum existcre nemo 80 
Evaleat, nulli est ideo hunc odisse facultas*, 

Restat proinde malum in similes, nisi fallor, amari: 
Trinis nempe modis. Est qui, si forte propinquus 
Oppressus fuerit, sperat grandescere, et optat 
Prapterea huic cladem. Timet ille amittere honorem, 
Rem, famam, et vulgi auram, si se eiexerit alter, 

Quare animo dolet, atque fovet contraria vota. 

Est qui vindictam, propter quae injuria quondam 

Illata est ipsi, cupit inflammatus ab ira} 

Atque hic alterius damnum meditetur oportet. 90 

Iste triformis amor luitur tribus orbibus hisce, 

Quos sumus emensi. Alium nunc dicere praestat, 

Qui nempe in bona, non quali decet ordine, tendit. 
Quisque bonum obscure apprendit, quo corda quietem 
Inveniant: hoc et cupit, atque adquirerc curat. 

Si quem lentus amor seu quaerere sive videre 
Hoc adigit, pertaesum culpae hic poena fatigat. 

Est et deinde bonum, quod non facit esse beatos: 

Non hoc prosperitas, non hoc essentia porro 

Est bona, cunctorum fructus radixque bonorum: 100 

Hoc nimius qui poscit amor, tribus hisce supernis 

Orbibus eluitur. Sileo se quomodo trinas 

Dividat in species, ut tu tecum ipse requiras. 

XVIII. Finierat Vates, atque in me fixa tenebat 
Lumina, perspiciens, numquid verba ore probarem. 

Atque ego, cui nondum discendi cesserat ardor, 
Haerebam tacitus labiis, sed pectore mecum: 

Forte illum, ajebam, nimium me poscere taedet. 

At Pater, advertens me promere verba vereri, 

Ipse, loquendo, animum mihi praebuit inde loquendi. 110 
Quare ego tum dixi: mihi sic, dilecte Magister, 

Illustras mentem, ut, quae disseris, omnia cernam: 

Ergo age, te precor, edoceas, pravique bunique 
Quomodo fons sit amor. Mentem mihi dirige acutam 
Ille ait} ac tibi nosse dabo, quam detinet error, 

Qui voluere aliis sese praebere magistros. 

Natus amare animus, ad res est mobilis omnes, 

Quae gratae obveniunt, ubi ad actum blanda voluptas 
Excierit: verae inde rei mens vestra receptat 
Effigiem, atque illam vobis simul explicat intus} 120 
Unde animus trahitur: qui si flectatur eidem, 

Flexus hic est amor, ac naturae ab origine manans} 

Qui, delectando, hinc animo geminatur in ipso. 

Natura mox quale sua salit ignis in altum, 

Quo sibi materia est consors, re quaerit amata 
Ille frui; ac nunquam, nisi sit possessa, quiescit. 

Hinc tu nosse potes quantum de tramite aberrent 
Recto, qui esse putant laudabile semper amorem, 

Quod bona materies semper fors esse videtur; 

At, bona sit quamvis cera, haud bona semper imago est. — 1 30 
Sermo quidem tuus, et mea mens, hunc rite secuta, 

Tunc ego respondi, dederunt mihi noscere amorem. 

At magis obtineor dubiis: hunc extima rerum 
Si generat facies, animusque huic ambulat haerens, 

Quid meruisse potest, si recte aut secius ibit? 

Quatenus intendit ratio, tibi dicere tantum 
Evaleo, ille refert: tua diluet alma Beatrix, 

Divinae quod lucis eget. Qui diditus atque 
Est pariter junctus terrenis artubus, omnis 
Spiritus ingenita ac propria virtute potitur, 140 

Quam, nisi ad actum venerit, haud agnoscere fas est; 
Elfcctuque patet, ceu vivere planta virore. 

Notio primarum rerum, affectusque priores 
Propterea, qui sunt animis, ut mella creandi 
Est apibus studium, haud homini patet unde creentur. 
Non hic primus amor laudem probrumque meretur: 

Ast, alius quoniam hinc omnis venit, altera virtus 
Innata est, quae consulit, et quae limine debet 
Sistere in adsensus. Vobis hinc prima merendi 
Causa venit, prout illa bonos admittat amores, 150 
Rejiciatque malos. Sophiae id novere magistri, 

Multaque propterea morum documenta dedere. 
Quantumvis animis ergo exoriantur amores 
Est opus, hos tamen est illis pepulisse facultas; 

Liberum et arbitrium vocat hanc elaram alma Beatrix 
Virtutem; esto memor, si de hac tecum ille loquatur. — 

Poene ad dimidium noctis jam luna morata. 

Rara dabat nobis effulgere sidera celo, 

Ut situla apparens, quae tota exardeat, ingens*, 

Ac Coelum adversus currebat tramite, quem Sol 160 
Accendit, cum inter Sardos Corsosque cadentem (1) 
Roma videt: Ductorque bonus, quo Mantua cedit 
Andibus, abstiterat mihi respondere roganti; 

Atque ego, jam mentem dubiorum ambage solutus, 
Somno instar titubantis eram. Sed protinus omnem, 

Quae post nostra frequens veniebat terga, soporem 
Turba mihi eripuit. Veluti strepere agmina circum 
Ismenus quondam atque Asopus littore vidit, 

Cum Bacchi auxilio [«opulus Thebanus egeret. 

Sic ego per gyrum vidi se ferre catervas, 170 

Quas recti flammabat amor justique cupido. 

Nobis continuo adstiterunt; namque alite gressu 
Currebant; flentcsque duo velociter ante 
Clamantes ibant: Propere Jcssaea virago 
Se tulit in montem; quateretque ut Caesar Ilerdam, 
Massiliam pupugit, rapideque petivit Iberum. 

Actutum, actutum; ne paucum propter amorem, 
ClamabaDt alii, tempus decurrat inane; 

Gratia namque bonum studio revirescit agendi. 

O gens, cui fervor nunc forte rependit acutus 180 

Segnitiem atque moram, Doctor tum dixit, es olim 
Queis operata bonum; hic, qui Coeli ucscitur aura, 

(Vera loquor) cum Sol primos ostenderit ortus, 

Ire cupit sursum: qua sit via pandite quaeso. 

Talia dicenti respondit Spiritus unus: 

Nos sequere, inveniesque aditum: sic ardor eundi 
Nos agit, ut nunquam cursum requiessc queamus: 
Ignoscas igitur, tibi si est injuria nostrae 
Est quod justitiae. Veronae rector in urbe 
Caenobii ipse fui, Zenonis nomine divi, 190 

Cum bonus imperium jam Barbarossa teneret, 

Quem Mediolanum memorat corde hactenus aegro. 
Proximus est quidam tumulo, quem hujusce dolebit 
Caenobii, atque habiti hic juris; verique pigebit 
Pastoris posuisse loco, membrisque animoque 
Deformem, natum, foedis natalibus ortum. 

Nescio, (nam longe aufugit) num plura lucutus 
Js fuit; hoc autem audivi, placuitque tenere. 

Ac tunc ille mihi, auxilium qui ferre solebat 

Casibus in cunctis: te, dixit, verte, duosque 200 

Aspice, segnitiem monitis qui ingentibus urgent. 

Extremi illi ibant, clamantes: Occidit omnis 
Gens prius, abscissis patuit cui fluctibus aequor, 

Cerneret haeredes sibi quam Jordanis adesse; 

Quaeque sub iEnea est longos pertaesa labores, 

Maluit in Siculis ingloria vivere terris. 

Qui simul ac adeo ex oculis abiere citatim, 

Amplius ut cerni haud possent, tunc altera menti 
Cura mihi propere incubuit; quam deinde secutae 
Sunt aliae atque aliae; perque illas mente vagatus, 210 
Clausi oculos; ac sunt mihi curae in somnia versae. 

XIX. Qua, aut terra aut Saturno interdum victus, in hora 
Ulterius Lunae frigus mollire diurnus 
Haud potis est fervor; cum sub Pallantidos ortum 
Majorem cernit geomantes surgere Sortem 
Tramite, qui non deinde diu nigrescere durat, 

Visa mihi in somnis pallenti est femina vultu, 

Trunca manus, distorta pedes, ac balba loquelam, 

La^sa oculos. Illi figebam lumina; et, ut Sol 
Frigentes reficit, quos nox depresserit, artus, 220 

Sic meus intuitus dabat illi solvere linguam, 

Erigier pedibus, vultumque ornare colore 
Qualem poscit amor. Vix facta est libera fando, 

Sic coepit canere, ut vocis dulcedine captus. 

iEgre hinc me eriperem. Sura ego dulcissima Siren, 
Cantabat, medio quae duco ex aequore nautas; 

Dulce adeo gratumque cano! mea carmina cursu 
Dulichium abduxere Ducem: quicumque moratus 
Assuescit mecum, raro a me deinde recedit: 

Tam mea laetificat mortalia corda voluptas! 230 

Nondum ea finictat, mulier cum sancta citatim 
Me- prope devenit. Vatique obversa, severe: 

O Maro, quaenam est ista, Maro? clamabat; eamque 
Fixus spectabat Vates. Mox arripit alteram, 

Arreptaeque aperit, discissis vestibus, alvum: 

Prodivit foetor, pulsus quo somnus abivit. 

Lnmina tum verti; ac mihi: te bis tervc vocavi, 

Virgilius dixit; quid stas? jam sorge, aditumque 
Quaeramus, quo sursum intres. Mea membra levavi; 

Et jam Sol totum lustrabat lumine mentem, 240 

Nobis a tergo exoriens; Vatemque sequebar 
Incurvus frontem, ut curis qui pluribus auctus, 

Pontis dimidium ex se cernuus efficit arcum: 

Cum vox: hic aditus, tam dulce ac comiter inquit, 

Ut nunquam audiri datur his terrestribus oris. 

Quique illam misit, passis candentibus alis, 

Direxit sursum, muros saxi inter utrosque: 

Ventilat hinc motis pennis; clamatque: beati , 

Qui lugent; quippe his solatia multa dabuntur . 

Cum parum ab Aligero abstitimus: quid lumina terrae 230 
Figis? ait Ductor: tacito quid pectore versas? 

Atque ego ei contra: dubium me reddit imago, 

Quae nova sese offert, et qua nequeo ipse revelli. — 
Sagam illam antiquam vidistin, sola superne 
Quae luitur? retulit, qualique repellitur arte? 

Hoc satis: accelcraque gradus, ac suspice signum, 

Quod Rex aeternus magnis rotat orbibus altum. 

Ut prius accipiter plantarum extrema tuetur, 

Aucupis hinc sequitur vocem, ac velociter alas 
Dirigit ad pastum, revocat quo ex more cupido; 260 
Sic tunc ipse fui: atque hinc, quantum concava rupes 
Sese ad iter pandit, tantnm vestigia sursum 
Intuli, ad usque novo qua Circuit orbita gyro. 

Huc ubi delatus, largos effundere fletus 
Agmina prona solo vidi; ac vox impulit aures: 

Haesimus afflicti terrae ; sed crebra sinebant 
Integras vix audiri suspiria voces. 

Gens electa Dei, cujus tormenta levantur 

Et spe et justitia, qua sursum ostendite eatur. — 

Si non est vobis poenam perferre jacendi, 270 

Atque iter optatur brevius; pars extima montis 
Sit vestram ad dextram. Petiit sic voce Magister, 

Atque ita responsum est paulo nos ante remissum. 
Ambigere ex dictis Umbram me vivere sensi; 

Propterea Vatem inspexi; nutuque benigno 
Ille mihi assensit, quod prodidit ore cupido. 

Cum mihi pro lubitu est agere impertita facultas, 
Umbram adii, cujus sermo me advertere fecit. 

Spiritus o, dixi, lacrymis qui perfieis illud 

Quo sine nemo potest ad Numinis ora reverti, 280 

Parce parum curae, quae te super obtinet omnes; 

Ac mihi dic queso, qui sis, quo crimine sursum 
Vertatis tergum, et si quid tibi finibus illis, 

A me vis fieri, sum vivens unde profectus. 

Cur nos, ille refert, Coelum sibi vertere fergum 
Cogat, deinde scies: Petri me in sede fuisse 
Nunc positum scito. Pulcher fons effluit inter (2) 
Claverium ac Sestrim, cujus de nomine sanguis 
Fit meus illustris, titulique assumit honorem. 

Plus paulo unius sum expertus tempore mensis 290 
Potificalis honos quanti sit ponderis illi, 

Qui studet hunc omni semotum sorde tueri; 

12 

Tam gravis, ut quodvis aliud quasi pluma videtur. 

Sero eheu! me poenituit: cum sede potitus 
Sum Petri, humanae adverti mendacia vitae: 

Vidi non illic requiescere corda, nec ultra 

Posse illa in vita ascendi} ac me proinde cupido 

Istius cepit. Domino sejunctus, avaras 

Jam fueram sectatus opes-, ideoque rependo 

Hic poenas, velut ipse vides. Cognoscere ab ipsa 300 

Fas est, conversas Animas quae poena repurgat, 

Quod fit avaritia^ nec monte hoc altera major. 

Nostra velut, semper terrenis dedita rebus, 

Extulerunt Coelo nunquam se lumina, sic nunc 
Justitiae haec terrae figit} velutique cupido 
Tristis opum, sub corde boni restinxit amorem-, 

Atque labor (3) periit} nobis sic crura manusque 
Justitia obstrictis cohibet} quantumque placebit 
Coelitum Regi, immoti extensique manemus. 

Poplite decideram flexo, ac responsa parabam 310 

Reddere} sed, cum paene incepi, atque auribus husuit 
Obsequium ille meum: quae te subsidere cogit 
Causa? inquit. Tua, respondi, suprema potestas, 

Ut bona mens monuit. Surge, ac tete erige, frater, 

Is mihi tum retulit} ne imprudens occupet error: 

Non aliter quam tu atque alii sum subditus aeque-, 
Unaque nos omnes regit infinita potestas. 

Si reputas animo divini verba Magistri, 

Nomina cum docuit sponsae sponsique peractae 
Desinere ad vitae fines, cur talia dicam 320 

Nosse potes. Sed jam abscedas: sine libera dedam 
Fraena meis lacrymis, quibus id quod es ipse locutus, 
Perficio. Est terris mihi, nomine Olagia, neptis, 
Intemerata animum, ni exempla domestica pravos 
Inducant mores: haec est mihi sola superstes. 

XX. Non bene cotendit meliori quaeque cupido. 


Hosted by Google 



179 


Proinde, ut ei gererem morem, non sponte retraxi 
Spongiam, aquis nondum plenam. Plorantibus Umbris 
Per vacuum ingredimur callem, rupique propinqui, 

Ad pinnas veluti per murum vaditur arctum: 330 

Namque malum ex oculis, quod terras occupat omnes, 
Gens guttatirn edens, nimium consistit ad oram 
Externam ripae. O exccrabile monstrum, 

Immanis lupa, quae nulla saturaris ab esca, 

Ingluvieque feras omnes pervincis edaci, 

Quando erit ut Celum, cujus vertigine rentur 
Humanas variare vices, te denique pellat? — 

Lentos ac parcos gressus <mm Vate ferebam. 

Intendens Umbris, quas flere ac fundere questus 
Hauribam*, ac forte audivi: o Parthenis alma, 340 

Flebile clamari, mulier ceu proxima partu, 

Quam pauper fueris, specus est asperrima testis, 

Quo sanctum edideris partum. Mox dicere sensi: 

Visa tibi est potior virtus in rebus egenis 
Quam vitium, bone Fabriti, cum divi te censu. 

Hic milii tam placuit sermo, ut cognoscere amarim 
Quis daret, antetulique pedem. Celebrabat et aurum, 
Quod Lycius pastor, motus pietate, puellis 
Tradidit, intactumque dedit servare pudorem. 

O bona, tam pulcras effundens Umbra loquelas, 350 
Fare, quis es, dixi, et quare tam grandia solus 
Haec exempla refers: non te pro munere reddam 
Mercedis vacuum, si sursum implere revertar 
Exiguum vitae, finem tetigisse volantis. 

Ille mihi contra: non me solatia terris 

Quae non ulla moror, sed quae tibi plurima fulget 

Gratia adhuc vivo, respnsum reddere suadet. 

Arboris ipse fui radix infausta nocentis. 

Quae sic Christiadum late contaminat omnes 

Terras, ut raros bis sit fas carpere fructus. 360 

Belgarum vero si vires urbibus essent, 

Ultricem peterent poenam, quam fervidus illum, 

Qui jure ac merito dijudicat omnia, posco. 

Japetus vocor Ugo: ex me, qui Gallica sceptra 
Gestant, et Ludovici venere atque Philippi: 

Parisiis, lanii sum patris semine cretus: 

Cum veteres omnes cessarunt vivere veges, 

Tantum uno excepto, cinereum qui sumpsit amictum, 
Imperii fraenum manibus sum nactus habere, 

Ac tantis opibus, procerumque favore potiri, 370 

Ut mea regalem ad sedem provecta vacantem 
Progenies fuit*, ex qua his regibus incipit ordo. 

Cum genti dos magna meae Narbonica nondum (4) 
Dedecus abluerat, non viribus illa valebat 
Multis, ac pariter nunquam nocumenta ferebat: 

Hic est illa suas vi ac fraude exorsa rapinas. 

Ut scelera emendet, Normania, Neustria, Pontes, 

Hinc capiuntur ei. In terras se Carolus infert 
Italicas, et Corradinum funere mergit, 

Utscelera emendet: Thomam et inde remittit Olympo, (5) 380 
Ut scelera emendet. Nec multum tempus abibit, 

Carolus ecce alter Gallorum ex finibus exit, 

Ut sese atque suos det nosse*, haud fortibus armis 
Usus, sed tantum, qua Judas militat, hasta: 

Hanc jacit, ut sectum doleat Florentia ventrem: 
Quapropter non ille solum, sed dedecus ingens 
Accipiet*, gravius, quanto minus ille putabit. 

Alter, qui, postquam captus de nave refugit, (6) 

Venum dat pretio natam, ceu vendere praedas 
Femineas pirata solet. Quid feceris ultra, 390 

Turpis avarities, nostro cum sanguine cretos 
Sic tibi constringis, nulla ut sit cura suorum? 

Utque minus, quod erit quodque extitit ante, putetur, 
Gallorum mihi capta videtur Anagnia signis, 

fnque suas obeunte vices ludibria Christus 

Fel et acetum iterum passus, mortemque cruentam 

Latrones inter vivos. Nec talibus hisce 

Pontius hic novus expletur; sed sponte rapaces 

In templum, sine jure, manus cupidissimus infert. (7) 

Quando erit, Omnipotens, ut te jam sumere laetus 400 

Vindictam aspiciam, tua quam sapientia condit 

Interiore sinu, atque tibi dulcem efficit iram? (8) 

Quod sum autem fatus, Matrem cum voce vocavi 
Numinis, ac mihi scitatum te vertere feci, 

Nostris id precibus servit, dum luce diurna 
Hic locus induitur: postquam nox explicat umbras, 
Diversus resonat sermo. Tum voce refertur 
Pygmalion, qui fur et proditor atque cruoris 
Fraterni effusor fuit, auri propter amorem; (9) 

Et clades, quam sponte sibi rex Mida petendo 410 
Adduxit fatuus, multo ridenda cachinno. 

Commemoratur Acham, vetitas sibi sumere demens 
Exuvias ausus, quem Josue territat ira; 

Et Sapphira suo cum cunjuge dedita leto. 

Laudantur calces, queis perculit Heliodorum 
iEthere missus eques; totumque infamia montem 
Bistonii regis, Polidori ob funera, replet. 

Denique clamatur: dic nobis, Crasse, quid aurum, 

Nam debes tu scire, sapit? Non omnibus idem 
Est tenor; ast alii submissa voce loquuntur, 420 

Elataque alii; prout quisque impulsus amore 
Est dare vim voci majorem sive minorem. 

Non ego solus eram, qui verba diurna referrem 
Nuper; sed solus de circumstantibus alte 
Tolleban vocem. Sic dixit, eoque relicto 
Extulimus gressum; quamtumque erat ire potestas 
Carpebamus iter, cum montem, ut siqua ruit res, 
Intremere audivi: correptus frigore membra 


Hosted by Google 



182 

Obrigui, veluti mortem qui occumbere pergit. 

Non equidem Delos sese sic ante movebat 430 

Quam pareret Latona duo illic lumina Coeli. 

Undique dehinc clamor coepit*, propriusque Magister 
Proinde mihi accedens: duce me, inquit, parce timere. 
Gloria in excelsis , clamabant uniter omnes, 

Quantum non longe potui deprendere vocem. 

Haesimus attoniti, ut pastores carmine primum 

Hoc olim audito, donec cantusque quievit 

Tellurisque tremor. Rursus tunc imus, ad Umbras 

Jugiter intentis oculis, impressa tenentes 

Ora solo, atque iterum ad lacrymas questusque reversas. 440 

Tantum nulla rei, si mens mihi vera reducit. 

Me cupidum fecit discendi inscitia* quantum 
Tunc ego sum factus: sed non deposcere quidquam, 

Dum propero, audebam; nec erat quod ibi ipse videremr 
Ibam propterea pavidusque ac multa volutans. 

XXI. Quam natura parit, nesci tque extinguier ulla, 
Praeter quam mulier petiit Samaritis, ab unda, 

Me sitis urebat; studioque urgebar eundi 
Interea per iter stratum plorantibus Umbris, 

Et, quos justitia infligit, pietate dolorum. 4&0 

Ecce, velut tumulo aetherias redivivus ad auras 
Discipulis olim Christus pergentibus Emaus, 

Ut momorat Lucas, nobis apparuit Umbra; 

Post nos tendebat gressum, ad vestigia retro (10) 
Prospiceret dum turba jacens; nec sensimus ante 
Quam vocem ediderit. Pacis vos munere, fratres, 

Sospitet Omnipotens, inquit. Nos protinus illi 
Vertimur, his vix auditis; Vatesque vicissim 
Innuit, ut decuit; nutumque est voce secutus: 

Det Coelum tibi pace frui, quod sedibus illis 46(fr 

Me procul exilio per saecula cuncta relegat. — 

Quare, quove modo, montem tam praepete gressu, 

'Respondit, si vos Deus indignatur, aditis? 

Quo duce venistis? Contra cui talia Vates: 

Si, quae hic fronte gerit, quaeque Angelus imprimit ense, 

Tu signa aspicias, nimirum opus esse videbis 

Hum inter regnare bonos*, at stamina quando 

Nondum illi Lachesis nerat, quae imponere Cloto 

Unicuique solet, solus se ferre nequibat 

Spiritus illius, nobis qui est frater utrisque} (11) 470 

Quippe etenim nescit nostro discernere more: 

Quare ego sum vastis detractus faucibus Orci, 

Ut comes ibi adsim, ac vivis impervia regna 
Ostendam} quantumque sciam haec ostendere pergam. 

At dic, si nos\i, cur magno concita motu 
Intremuit rupes? sonuit cur udique clamor 
Usque ad radices, vitreum quas alluit aequor? 

Haec Doctor poscens, placitum mihi prorsus agebat} 
Ardentemque sitim spes hinc exorta levavit. 

Nil extra morem, i\lc ait, aut absque ordine, montis 480 
Relligio patitur: nulla inconstantia regnat. 

Nil valet hic aliud diversos edere motus, 

Quam quod caelestis regio ex se suscipit ipsa} 

Non etenim scala ulterius, quam triplice tantum 
Vidisti constare gradu, nix, atque pruina, 

Ros, imber, grandoque cadunt. Non fulgura, nubes, 
Aridus et vapor, atque vagus Taumentidos arcus 
Transiliunt limen, quo claviger Aliger adstat. 

Inferius fortasse tremit multumve parumve} 

At, ventum ob terra inclusum, (cur nescio) nunquam 490 
Hic tremuit. Tremit hic, macula cum Spiritus omni 
Exutus, sese movet, atque assurgere sumit} 

Ac tremor excipitur cantu. Est sola voluntas 
Munditiae indicium, qua liber Spiritus actus 
Optat sedem aliam*, atque illi est voluisse juvamen. 

Ante etiam optabat} sed poenam implere voluntas 

Illi inerat. Deus invitae quam subjir.it ultor$ / 

Ut poenam cupiat, veluti peccare cupivit. 

Hinc mihi, qui has curas quingentos amplius annos 
Sum passus, sedis mutandae est orta voluntas*, 500 
Atque ideo motum audisti, laudesque canentum 
Spirituum Domino, qui mox se ascendere donet. 

Haec ait; et, quoniam potandi est tanta voluptas, 

Quo major fuit ante sitis, non promere verbis, 

Quam mihi profuerit, scirem. Cui deinde Magister: 

Quae vos hic vinctos tenet, et quae causa resolvit, 

Jam novi} unde tremor terrae, cantusque sequaces. 

Nunc age, qui sis, et cur hic tot saecula passus 
Discere fac poenas. Cum, Caeli Rege juvante, 

Spiritus is retulit, Titus est ea vulnera jiello 510 

Unde eruor fluxit, Judas quem vendidi^ ultus, 

Nomine, quod plus et viget, et plus addit honoris, 

Ipse insignis eram, at Fidei nondum assecla Christi. 
Carmina erant adeo mea grata, ut ab urbe Tolosae 
Accierit Roma, atque ornarit tempore myrto. 

Dictus sum terris Statius, fraternague bella 
Thebarum cecini, Peleique ex sanguine Achillem} 

Ast onus haud potui vivens explere secundum. 

Ardori divina meo genitabile semen 

Flamma fuit, cujus quamplures lumine clarent} 520 

Haec mihi materque ac nutrix: Aeneida dico, 

Qua sine nil feci, quidquam cui ponderis esset*, 

Atque, ut Yirgilii vixissem tempore, Solem 
Exilio vellem decedere serius unum. 

Haec me Virgilio dederunt tali ore tueri 
Quod dicit, nil fando, sile. Sed victa voluntas 
Motibus interdum cedit} sunt quippe sequaces 
Risusque ac planctus curae, unde utrique creantur} 
Ingenuisque viris minus imperat ipsa voluntas: 

Ast ego subrisi tantum, nictantis ad instar. 530 

Quare Umbra, hoc cernens, presso stetit ore*, mihique, 
Quo magis apparent inclusi pectore sensus, 

Intuita est oculos. Sic coepti attingere finem 
Sit tibi fas, dixit, quare tibi nuper in ore 
Prorupit risus? Diversis partibus anceps 
Comprimor: una silere jubet, jubet altera fari: 

Corde dabam gemitus. Sensit Praeceptor, et inquit: 

Fare quidem, et narra quod sedulus iste requirit. 

Tunc ego: quod risum ediderim, tu forte, vetuste 
Spiritus, obstupeas; magis at mirabile disces: 540 

Qui mihi doctor adest, ac me super ardua ducit, 

Hic est ille Maro, unde animos, ut facta virorum 
Atque Deos caneres , hausisti. Si altera risus 
Causa, tuae obveniat menti, fuge credere veram*, 

Quae porio de illo es fatus, vera omnia rere. 

Is se inclinabat, complecti genva Magistri 
Adproperans; ast ille inquit: ne talia faxis; 

Umbra utrique sumus. Cui surgens rettulit alter: 

Jam nosces quanto tibi sum divinctus amore, 

Corpore cum fuerim nos esse oblitus inanes. 550 

XXEI. Jam sextum ad gyrum qui nos direxerat. Ales 
Pone relictus erat, signumque abraserat ore; 

Et qui justitiam cupiunt , mihi voce beati 
Ediderat; mox cura sitiunt sua verba quierunt. 

Atque ego, jam multo levior, sic impinger ibam 
Ut geminis Umbris adjungerer, absque labore, 

Tum sic Virgilius: Virtute accensus, amorem 
Semper, ait, succendit amor, dum flamma patescat. 

Ex quo igitur Limbi venit Juvenalis ad umbras, 
Quamque mei caperere, dedit cognoscere, amore, 560 
Tali igne exarsi, quanto exardescere possit 
In quemquam haud visura; valdeque videbitur ergo 
Haec mihi scala brevis. Sed tanquam foedere junctis 
Dulcis amicitiae, dic quaeso, ac parce benignus, 

Si nimium fidenter ago: dic, quomodo turpis 
In tuo avarities potuit considere corde 
Inter doctrinam tantam, quam adquirere plene 
Cura tibi fuerat? Statius subrisit, et inde: 

Vox tua, respondit, mihi cari est pignus amoris. 

Res saepe apparent, quarum latet abdita causa, 670 
Ac mentem hinc dubio involvunt. Te credtre sermo 
Ostendit, me, vitali dum vescerer aura, 

Turpi ab avaritia victum, ob quam forsitan oram 
Incolui montis: sed scito, quod ardor habendi 
Abfuit a me tum nimium; atque hoc multa luenti 
Luna recurrit iter. Nisi dein mihi versa fuisset 
Cura animo, ad tua converti cum carmina mentem, 
Naturam quasi in humanam queis percitus ira 
Inclamas: quid non mortalia pectora cogis, 

Auri sacra fames ? paterer certamina saxi. 580 

Posse manus didici impensis nimis esse patentes, 

Ac me poenituit, nec non et caetera vitae 
Crimina devovi. Quot tonso crine resurgent. 

Quos hujus vitii, vitae dum tempora durant, 

Et cum summa dies venit, ignorantia posse 
Poenituisse vetat! Scito, quod quaelibet ulli 
Opposita est recte sceleri, hic damnatur eisdem 
Culpa malis: ideo, si me locus inter avaros 
Purgandum tenuit, sedes mihi contigit illa 
Ob scelus oppositum. — Edipodoniadum impia bella 590 
Bucolici dixit Mantous carminis Auctor, 

Cum tu jam caneres, (quantum dat noscere, ibidem 
Quod tua pertractat Clio), nondum esse videris 
Addictus Fidei, quae si defecerit, haud est 
Sat benefecisse: ecquis sol, quae vivida tantum 
Fax tibi dehinc potuit depellere mente tenebras, 

Ut tua post Piscatorem vestigia ferres? 

Tu me Pegaseas duxisti, ille inquit, ad undas; 

Tuque Deum versus clarasti lumine primo: 

Egisti, ut qui post tergum fert lampada noctu, 600 
Non sibi sufficiens lumen, sed pone sequenti. 

Cum caneres: Redit et Virgo, et Saturnia regna ; 
Magnus ab integro seclorum nascitur ordo , 

Ac nova progenies Coelo demittitur alto , 

Tu me fecisti vatem Christique sequacem. 

At magis haec certis volvam per singula dictis. 

Mundum omnem, aeterni praeconibus edita regni, 
Implerat jam vera Fides. Cum consona eorum 
Dicta tuis essent, illos invisere coepi; 

Atque adeo inveni sanctos morumque pudicos, 610 
Ut, cum supplicia ac caedes is ferret iniquas 
Flavius, ingemui, miseratus corde dolores: 

Dum vixi, hos juvi; quaeque illis integra vitae 
Est probitas, quascumque dedit me temnere sectas. 

Cum nondum Argolicos duxissem ad flumina Thebae 
Carminibus, me respersit Baptismatis unda: 

Sum veritus vero, captus terrore, vocari 
Christiadam; finxique diu Dis reddere cultum: 

Isque tepens animus complecti cursibus orbem 
Quartum, me plusquam quatuor per secula fecit. 620 
Tu modo, per quem discussis divina tenebris 
Lux mihi perfulsit, superat dum semita montis, 

Dic ubi sunt Plautus, priscusque Terentius, atque 
Varro et Caecilius: teter num Tartarus illos, 

Et quis vicus habet? Sunt omnes carceris atri 
Circuitu in primo, retulit Maro: Persius hic est, 

Atque alii multi mecum, cum Vate Pelasgo, 

Quem, cunctos super, Aonides aluere sorores. 

Mons hic saepe biceps memoratur, grata Camoenis 
Sedes: sunt hic Simonides, Agatho, Euripidesque, 630 
Teius et Vates, aliique ob carmina Graji 
Tempora praecincti lauro: sunt insuper una 

Quaedam ex gente tua, Antigone, Ismenaque tristis, 
Deiphile, Argia, et fontem quae ostendit Achivis } 

Hic Thetis, hic et Deidamia, ejusque sorores, 

Nataque Tyresiae. — Vates jam utrique silebant, 

Scala parietibusque egressi, ac omnia late 
Rursum lustrantes oculis*, quatuorque diei 
Abstiterant famulae: temonem quinta regebat, 

Ardentem torquens convexa per ardua currum. 640 
Tum meus haec Ductor: dextram reor esse tenendam, 
Extremum ad ripae, veluti consuevimus ante 
In montis gyrum. Sic dux vadentibus illic 
Mos fuit; atque viam, Statii cum assenserit Umbra, 
Tutius ingredimur. Solus, praeeuntibus illis, 

Ipse ibam, atque sileus hauribam verba loquentum, 

Quae mihi Pierio lustrabant lumine mentem. 

Eloquium abrupit, medio quae tramite, pomis 
Est inventa bonis ac suaveolentibus, arbos. 

Ut ramos abies, quo se magis erigit alte, 650 

Hoc magis exiles pandit*, sic illa deorsum, 

Ordine converso} ne quis sursum, arbitror, iret. 

Qua parte assurgit mons, ac se semita claudit, 

Fonte liquor puro manabat cautibus altis, 

Perfundens rigua virides aspergine frondes. 

Adstiterunt Vates plantae} ac vox reddita ab ipsis 
Frondibus: hanc caram vos, inquit, habebitis escam. 

Non sibi, mox ait, at mensis sponsalibus olim 
Prospexit, quae pro vobis Maria orsa reponit: (12) 
Romanae veteres sese abstinuere Lyaeo: 660 

Doctrinam accepit Daniel, cum spreverit escam: 

Quae fuit ante alias, atque aurea dicitur aetas, 

Esurie atque siti glandes sumpsisse saporem 
Fecit, et amnis aquas dulcescere, nectaris instar: 

Incola sylvarum sese meile atque locustis 
Zacharides aluit} quare tot laudis honores 

Promeruit, quot nosse sacri dat pagina libri. 

XXIII. Dum virides inter frondes mea lumina ferrem, 
Aucupis occultas scrutantis more volucres. 

Ille mihi plusquam genitor: te proripe, dixit, 670 

Quodque datur, melius sit curae impendere tempus. 
Arripui conversus iter, vestigia Vatum 
Pone sequens, sic inter sese alterna loquentum, 

Ut me nil via vexaret. Tum fletus et una 
Est canor auditus: Deus o mihi labra reclude , 

Ut mihi laetitiam simul excieritque dolorem. 

Quid, Pater, hic sonitus? dixi. Sunt, rettulit, Umbrae, 

Ut puto, quae, quod debuerant, nunc rite rependunt. 

Non secus ac gradiens suspensa mente viator, 

Si gentem assequitur, tendentem tramite eodem, 680 
Ignotam, haud cunctatus iter, respectat euntem; 

Sic, nostrum in tergum veniens, citioreque gressu 
Praeteriens, nos spectabat pia turba Animarum, 

Obtutuque silens. Cava lumina quaeque gerebat, 
Pallentem faciem, atque omni sic carne carentem, 
Ossibus ut cutis haereret. Non Thessalus olim 
Est tam Eresichthon ingluviae oensumptus edaci, 

Cum proprios, cogente fame, discerperet artus. 

En, mccum ajebam, Solymae gens passa ruinam, 

Cum genetrix nati fecit sibi pabula corpus. 690 

Intus erant oculi, gemma velut annulus expers; 

Quique omo in humani structura perlegit oris, 

M bene in istorum potuisset cernere vultu. 

Pomorum atqne undae unus odor pariebat in illis 
Esuriem atque sitim: quis tam mirabile credat? 

Dum, causae ignarus, stupeo quod tantus inesset 
Squalor, ct informis macies, mihi protinus Umbra 
Ex imis capitis latebris tum lumina vertit 
Ac fixit, mox inclamans: quae gratia! dixit. 

At nunquam agnorim; sed vox mihi prodidit illud 700 

Adspectus quod dclerat: mens indice ab illo 

Est penitus mihi facta memor: noviquae Foresem. (13) 

Oh, me compellans, maciem ne adverteris, inquit, 

Qua tenuor, scabiemque adimit quae ex pelle colorem: 
De te vera refer^ dic quae sint, deprecor, illae 
Quae tibi sunt comites, Umbrae: ne absiste profari. — 
Me tua, repondi, quam raptam funere flevi, 

Non minus affligit facies, tam informis et horrens 
Quod mihi conspicitur: quapropter dissere, quaeso, 

Quid vos sic terit: attonitum me dicere noli*, 710 

Non bene nam fantur, quos altera cura fatigat. — 
Numinis aeterni virtus, tunc ille reponit, 

Quas retro vidisti, in plantam descendet et undam, 

Unde ipse attenuor: gens haec, quae luget et una 
Dat cantum, sine more gulae quod favit edaci, 

Nunc per et esuriem atque sitim se crimine inundat. 

Ex pomis manans, ac frondes fonte riganti, 

Gratus odor, potus esusque inducit amorem. 

Nec semel hanc poenam patimur*, nam, saepe recursum 
Dum facimus, sese renovat*, solatia dicam, 720 

Non autem poenam: siquidem nos illa voluntas 
Arboris ad truncum ducit, quae duxit Jesum, 

Cum montem ascendit laetus, quo diceret Eli, 
Humanamque suo servaret sanguine gentem. — 

Illi ego tum contra: quintus non volvitur annus, 

Ex quo, morte obita, melior te vita recepit: 

Si tibi peccandi fuit ante erepta facultas, 

Quam, junctura Deo, subvenerit hora doloris, 

Tam cito cur huc venisti? te rebar ad imas 
Detentum cautes, quibus hora rependitur hora. — - 730 

Me lacrymis precibusque suis ad dulcia duxit, 

Ille mihi rettulit, potanda absynthia conjux. 

Ipsa gemens, ac vota iterans, me a littore rupis 
Abduxit, reliquosque dedit transmittere gyros. 

Hoc magis est ea grata Deo, (dulcissima conjux 
Quam vivens tam dilexi!) quod sola pudorem 
Justitiamque colit: nam, quo Barbagia terris 
Sardois colitur, genus est muliebre pudicum 
Moratumque magis, quam queis illam ipse reliqui. 

Quid dicam, frater? Longum non tempus abibit, 740 
Cum Florentinis sacri per templa vetabunt 
Praecones ferri nudatas pectore mammas. 

Quas Arabum de gente satas, quas sanguine cretas 
Rarbarico, poenis fuit exterrere neccssum, 

Ut sese tegerent? At, si ventura procaces, 

Quae parat his Coelum velox, praenoscere possent, 

Jam nunc inciperent implere ululatibus auras. 

Praescia ni mens me fallit, certe ante dolebunt, 

Quam lac nunc sugens, velet lanugine malas. 

At te pande, precor: non me dumtaxat, at omnes 750 
Has gentes oculos illuc convertere cernis, 

Quo Solem ipse tegis. — Memori si mente revolvis, 
Dixi, qualis ego tecum ac mecum ipse fuisti, 

Nunc etiam in praesens valde neminisse dolebit. 

Me vita ex illa nuper, cum plena refulsit 
Cyntia, is abduxit, qui me paecedit euntem. 

Per veram passorum mortem horrentia regna, 

Me vera cum carne tulit: mox traxit in altum 
Per gyros montem, qui dat consurgere rectos, 

Quos mundus torsit. Mihi dux ait inde futurus 760 
Quatenus adveniam, quo me divina Beatrix 
Excipiet: mihi tunc erit hoc ductore carendum. 

Hic est Virgilius, qui talia fatur, et alter 
Umbra est, per quam contremuit modo concita rupes, 
XXIV. Unde illa abscedit. — Nec vocem gressus eundo, 
Nec vox tardabat gressum} sed mutua fantes, 

Ut ratis, ibamus celeres, vento acta secundo} 

Turbaque Spirituum, quasi bis extincta, cavatos 

Haerebat defixa oculos, me vivere mirans. 

Sermonem ipse sequens: fors, dixi, illa ire moratur 770 
Alterius causa: sed tu, si noveris, ede 
Quo Piccarda manet; nec dicere mitte, tot inter 
Qui me respiciunt, num sit quis forte notandus. — 
Haec mea cara soror, quae nescio an integra morum 
An magis extiterit praestanti praedita forma, 

Nunc rutilo in Coelis serto redimita triumphat. 

Ille prius dixit; sic fari est deinde secutus: 

Non hic est vetitum appellari nomine quemquam; 

Delerit veteres macies cum lurida formas. 

Hic (et tenso monstravit digito) est Bonajuncta, (14) 780 

Est Bonajuncta ex Lucca. Aliis macilentior ille 
Haud procul, Antistes sacrorum maximus olim (15) 

Ex Turonum terra fuit; extintasque falerno 
Volsinii anguillas nunc per jejunia purgat. 

Multos praeterea ostendit; ac quisque vocari 
Nomine gaudebat: nullius taedia vidi. 

Vidi Ubaldinum ex Pila frustra ora movere, (16) 
Impellente fame; atque pedum te deinde gerentem 
Quo gentes multas, Bonifaci, ad pascua duxti; (17) 

Et Bigogliosum vidi, qui haurire Lyaeum (18) 790 

Desiit haud unquam, quamvis minus arida fauces 
Tum sitis afficeret, quam nunc saevissima torquet. 

Ut qui, conspiciens multos, dehinc eligit unum, 

Sic ego Lucensem, cui notior esse videbar, 

Omnibus antetuli. Verborum murmur in ore, 

Quo Deus hos punit vindex, illum edere sensi, 

Et mihi, nescio quid Gcntucca, sonabat ad aures. 
Spiritus o, dixi, qui mecum verba videris 
Tam conferre avidus, claro, quae pectore condis, 

Pande sono, ac nos alterna fac voce fruamur. — 800 

Jam nata est, ac nondum se velamine texit, 

Quae patriam dabit esse meam tibi femina gratam. 

Ille inquit, quamvis alii hanc utcumque reprendant: 

Haec tecum praevisa gere*, et, si in murmure nostro 
Cepisti errorem, facient te vera scientem. (19) 

At dic: vatemne aspicio, nova carmina dulci 
Edentem plectro, ac tali incipientia cantu 
Vos, precor, experto dociles in amore, puellae? 

Quidam ego sum, retuli, qui, quos sub pectore sensus 
Subdit Amor, servo, talesque ad carmina duco. 810 
Nunc nodum, is dixit, video, qui attingere dii 
Et me et Guittonem et Scribam modulamina cantus 
Impediit, cunctas qui nunc adeo allicit aures. 

Sat mihi comperitur, quod vos sectamini Amorem, 

Atque huic haeretis*, quod nunquam fecimus ipsi: 
Quisquis et illius tentat transmittere fines, 

Quam stylus abludunt inter se nescit uterque. 

Haec ubi dicta dedit, contentus pene quievit. 

Ut volucres, agit ad tepidum quas bruma Canopum, 
iEquata nunc fronte viam per nubila carpunt, 820 

Ocyus inde volant, oblongoque ordine tendunt } 

Sic gens illa gradum, cordisque cupidine multa 
Ac maerore levis, versa tum fronte, citavit. 

Ac, veluti longo lassatus pectora cursu 
Vir quondam, sociis dimissis, sistit anhelans. 

Donec ab immodico respirent ilia pulsu. 

Sic agmen socium sivit transire Foresis, 

Ac me pone sequens: quando te, ait, ipse revisam? 
Nescio, respondi, quantum mihi vivere detur } 

Haud ita confestim tamen hanc provolvar ad oram, 830 
Quam moa vota velint*, quippe urbs, ubi lucis in auras 
Aetherias veni, magis ac magis usque bonorum 
Fit vacua, et certum excidium incursura videtur. 

Vade age, subjecit: qui prima est causa malorum, (20) 
Hunc ego equi video per saxa rigentia cauda 
Raptari in vallem, qua nulla piacula culpae: 

13 

Praecipitat quadrupes cursu magis usque citato, 

Percutit, exaniraemque virum lacerumque relinquit. 

Non istos longum converti videris orbes, 

(Ac celum aspexit), tibi cum clarere videbis 480 

Quod nunc ulterius nequeunt mea pandere dicta. 

Sed tu jam maneas, oro: sunt tempora valde 
His pretiosa locis: tecum vestigia ducens 
Jam nimis amitto (21). Sic fatus, praepes abivit. 

Qualis fortis eques, digressus ab agmine, in hostes 
Prosilit, ut pugnae primos adquirat honores; 

Haud secus is me deseruit, solusquae remansi 

Cum geminis, mundi qui tam praeclara fuere 

Lumina. Cumque is tantum abit, ut captare sequentes 

Tunc possent oculi, vel uti mens ante loquelas, 850 

Altera cum gravidis ramis vivacibus arbos 

Visa est baud longe, cum illuc modo lumina ferrem. 

Circuo-fusa manus frondes tollebat in altas, 

Nescio quid pia turba loquens; velutique puelli. 
Quidquam illum orantes, qui non respondet, et alte 
Rem tenet optatam, ut major sit proinde cupido: 

Mox, quasi consilium mutans, ex arbore cessit. 

Nos quoque, tot questus frustrantem ac vota petentum, 
Venimus ad plantam; at: ne huc accedite, et ultra 
Tendite, nescio quis mediis ex frondibus inquit: 860 

Planta est ulterius prima demorsa parente; (22) 

Haec est illius tristi de germine nata. 

Virgilius Statiusquc et ego discedimus ergo, 

Parentes monitis; ac sub latera ardua rupis 
Progredimur. Memores estote, hinc dixit, ut olim, 
Postquam se implerunt dapibus multoque Lyaeo, 
Nubigenae Theseum bello impetiere bimembres; 

Utque olim Abramidae prona cervice biberunt, 

Quos ideo haud voluit Gedeon deducere secum, 

Cum Madian versus colles descendit in hostem. 870 

Sic, rupis dorso haerentes, audimus eundo 
Crimina multa gulae, multum lucrata malorum. 

Plusquam mille gradus patefacto hinc tramite solo (23) 
Vadimus ulterius, sub pectore quisque volutans, 

Nullam edens vocem: Quid mente putatis, euntes 
Sic vos tres soli? vox protinus impulit aures. 

Sum simul excussus, subiti ceu bellua motus 
Capta metu; erexique caput, vox unde veniret 
Luminibus qaerens. Nunquam vel massa metalli 
Aut vitri, ardenti sic fulgida prodit ab igne, 880 

Ut quemdam aspexi, dicentem: ascendere sursum 
Si mens est vobis, opus hic est flectere gressum: 

Hac quisque ingreditur, regnum cui pacis aditur. 

Lumine perstrictus, Vates sum versus ad ambos, 

Ut qui carpit iter, vocem prout auribus haurit. 

Mense velut Maji, venientis nuntia lucis. 

Spirat odoriferis imbuta vaporibus aura 

Herbarum ac florum; allambi mihi flamine frontem 

Sic mediam sensi, ac motis fragrantia pennis 

Missa est ambrosiae. Felix, cui gratia Caeli 908 

Temperat esuriem, vox altera dixit, et esus 

Cui nisi justus amor, nisi potus justa cupido^ 

DANTIS ALIGHERII 

DIVINAE COMOEDIAE 


LIBER VIII. 


XXV. nolebat tunc hora moram, nam liquerat axem 
Sol medium tauro, atque nepae nox atra teneri. (1) 
Propterca, veluti, cui res incumbit agenda, 

Vir coeptum molitur iter, nihil obvia curans; 

Sic, scalam ingressi, per callem vadimus arctum, 

Alter post alium; velut ire angustia cogit. 

Ut tener is pullus, quem vere ciconia gignit, 

Attollit pennas, correptus amore volandi, 

Mox premit has pavidus, non audens linquere nidum, 
Tunc ego talis eram, nolensque volensque rogare, 10 
Pene loqui incipiens: Quanquam perniciter iret, 

Non me Dux liquit, dixitque; emitte sagittam 
Eloquii ex arcu, ad ferrum quam adduxeris ipsum. 

Tunc ego fidenter fari sum talibus orsus. 

Quomodo fit macies, ubi opus nutrimine deest? - 

Si memor hic esses Meleager quomodo leto 

Sic fuit absumptus, prout truncum absumeret ignis, 

Id tibi difficile haud foret; et, si forte putares 
Quomodo et in speculo sic ipsa movetur imago, 
Inspiciens ut membra movet, quae dura videntur, 20 

Mollia tum fierent. Verum, ut tu mente quiescas. 

En Statius, quem oro atque rogo ut tua vulnera sanet - 
Prospectum aeternum si nunc te pandere coram (2) 
Sumam, respondit Statius, tua certa voluntas 
Me culpa absolvat, cui sum parere coactus. 

Sic deinde incepit: Fili, mea percipe dicta, 

Atque modum, quem scire cupis, te rite docebunt. 
Perfectus sanguis, venis sitientibus unquam 
Qui non hauritur, superest, velut esca superstes 
Tollitur ex mensis. Trahit hic ex corde vigorem 80 
Formandi membra, ut venas qui permeat omnes, 

Haec eadem ut faciat. Digestior affluit illuc 

Quo magis haud fari decet: hinc vas stillat in aptum, 

Sanguine in alterius: simul hic miscentur utrique, 

Hic pati et ille agere aptusj propter scilicet, a quo 
Perfecto premitur loco. Ubi pervenerit illuc, 

Continuo exorditur opus*, densatque liquentem 
Materiam: ac, postquam coalescere fecit, eamdem 
Vivificat. Virtus cum activa hinc denique facta 
Est anima, ut plantae (nisi quod planta attigit oram, 40 
Haec etiamnum est in cursu) tantum illa operatur 
Ut motu ac sensu, aequorea ceu fungus in alga, 

Materies potitur*, struiturque hinc quaeque facultas. 
Quarum ipsa est semen. Generantis (percipe, fili,) 

Virtus, corde fluens, ex quo Matura creandis 
Omnibus intendit membris, se flectit, et omnes 
In partes tendit, variosque inservit ad usus. 

Quomodo at in foetu mentis spectabile lumen 
Insinuet, nescis. Res haec adeo ardua captu est, 

Ut mage te multo sapiens errarit in ipsa. (3) 50 

Abjunctum hoc animo (quod non invenerit ullam 
Quam teneat partem) is statuit. Tu percipe verum. 
Perfectum ut cerebri est textum, se Conditor orbis 
Tam miro Naturae operi convertere gaudet. 

Atque, novam huic animam, plenam virtutibus, afflat; 
Quae quodcumque activi in foetu repperit ipso, 

Attrahit, attribuitque sibi: fit spiritus unus, 

Qui vivit, sentit, sese in sese ipse reflectit. 

Utque minus stupeas, solarem cerne calorem, 

Qui, viteo humori junctus, fit vineus humor. 60 

Stamina cum Lachesi desunt, se corpore solvens, 

Fert virtute sua divina humanaque secum. 

Qua meminit, qua vult, qua intelligit, omnis in actu 
Haec est vividior, membris exuta, facultas; 

Cunctae aliae, mutae remanent. Nihil ille moratur: 
Sponte, modum in mirum, Tibris aut Acherontis ad oram 
Labitur: hic primum quae sit data semita discit. 

Sede nova adstrictus, virtute inducere formas 
Apta, ceu cum habuit corpus, stantem aera circum 
Imprimit: utque aer pluviis in nubibus olim 
Induitur varios adverso sole colores; 70 

Haud aliter formam vicinus suscipit aer, 

Quam praebet virtute sua illic spiritus adstans: 

Atque, ut flamma suo nunquam se dividit igne, 

Sed quo ierit, sequitur; forma sic spiritus unquam 
Deseritur non ipse nova. Cumque inde videndum 
Spiritus ostendat sese, proin Umbra vocatur. 

Hic, usque ad visum, sensus sibi comparat omnes: 
Edimus hinc planctum ac risum, vocemque ciemus, 
Quaeque per hunc multa audisti suspiria montem. 

Sic animi motus varios occultaque vota 80 

Pandimus, ut sua cuique flagrat dictatque cupido. 

Haec causa est equidem, quee te stupuisse coegit. — 
Extremum attigimus gyrum; dextramque meantes 
In partem, intentos nos altera cura tenebat: 

Nam rupes eructat flammas, atque cre pido 
Emittit ventum, qui has rejicit atque repellit: 

Quare erat extremo sejunctis margine eundum; 

Meque hinc terrebat .flamma, hinc declive ruinae. 

Hic, meus ajebat monitis Praeceptor amicis, 

Est fraennm cohibendum oculis* cautcque meandum*, 90 
Nam valde nocuisse potest vel parvulus error. 

Numinis o summi pietas, audita per ignes 
Vox cecinit medios, ac me illuc vertere adegit 
Lumina, quae dubio tum calle intenta ferebam. 

Ire Uuibras per flammam vidi; illasque tuebar 
Atque viam, alternans oculos. Cum desiit hymnus 
Clamabant alte: non est mihi conjugis usus , 

Ac submissis hymnum iterabant vocibus ipsum. 

Hoc quoque finito*, Silvam Diana petivit, 

Clamabant iterum, atque Helicen irata removit , 100 

Quod fuerat Veneris blandum perpessa venenum . 

Hinc indulgebant cantu, hinc exempla ferebant 
Matrumque atque virtim, vitam qui rite pudicam 
Egere, ut virtus et vincla jugalia poscunt. 

Hunc, puto, lustrali donec versantur in igne, 

Observant morem: tali medicamine plaga 
Obsuitur, quam montis habet suprema crepido. 

XXVI. Margine dum sieprogredimur*, cave, saepe Magister 
Ajebat, monitusque mei dent esse sagacem. 

Sol mihi dextrum humerum lustrabat, qui aethere pronus 110 
Caeruleam prius, occiduam nunc lumine partem 
Candenti induerat totam*, magis atque videri 
Corpore jacta meo dabat umbra rubescere flammam*, 
Quod multas Umbras mirando advertere vidi. 

Hoc fari has fecit: Non hic ex aere constans, 

Dixere, est corpus. Quantum potuere, propinquae 
Exin se tulerunt, at non extrinsecus ignem. 

O, qui posterius, non quod sis segnior, at quod 
Forsitan in reliquos teneat reverentia, pergis, 

Da mihi responsum, qui torreor igne sitique^ 120 

Nec mihi dumtaxat, yerum haec quoque cetera turba 

Responsi est pariter sitiens, plusquam Indus et Afer 
Sit frigentis aquae: cur non te lumina Solis 
Trajiciunt, ut nondum ingressum retia mortis? 

Sic horum unus ait. Cui mox responsa dedissem, 

Ni nova me res abriperet: gens quippe per ignes 
Obvia sese his obtulerat, sibi mutua figens 
Oscula, quin sistat, contenta hoc pignore amoris. 

Tramite non aliter nigranti, atque ordine longo, 

Formicae sociis occurrunt, oraque jungunt, 130 

Quaerere uti credas, quo tendant, quidve facessant. 
Cumque amplexum solvunt, non cursum ante resumunt 
Quam clament alte*, nova gens: Sodoma atque G ornor r a; 
Atque alia: est ingressa bovem , coitura juvenco 
Pasiphae. Inde, grues veluti, pars saxa petentes 
Riphea, ac pars Marmaricae telluris arenas, 

Hae nimium frigus pertaesae, illacque calorem; 

Altera gens vadit, venit et gens altera; flentesque 
Ad primum redeunt cantum, et sibi congrua verba, 
Accessere mihi, quae me paulo ante rogarant, 140 

Oribus intentis mea verba audire paratae. 

Tunc ego, cui bis illorum jam vota patebant: 

0 Animae, dixi, certae jam pace potiri, 

Quandocumquc id erit, nec acerba virentibus annis, 

Nec senio matura gravi, mea membra reliqui, 

At mecum ipse gero cum sanguine et ossibus una: 
Sursum eo, ut adquiram lucem: mihi femina Caelis 
Dextra favet, per quam vestrum cum corpore montem 
Fas mihi adire fuit. Sed sic expicta cupido 
Vextra sit extemplo, ut Caeli vos aula receptet 150 
Quod large implet Amor, reliquis magis omnibus amplum, 
Dicite, ut haec etiam valeam committere chartis, 

Dicite qui vos estis, quaeque illa ad vestra migrantum 
Terga cohors. Turbatur uti rudis incola montis 
Attonitusque silens, huc lumina vertit et illuc, 

Cum, sylvae assuetus, magnam devenerit urbem; 

Sic quaeque Umbra fuit. Stupor ut de pectore cessit, 
(Magno in corde brevis), quae me prior Umbra rogaral: 
Felix, cui per nostras experientia sedes, 

Ut melius vitam ducas, adquiritur, inquit, 160 

Obvia quae nos praeteriit jam turba cilatim, 

Flagitium admisit, per quod regina triumphans 
Audivit dici Caesar; Sodomamque proinde 
Discedens ait, improperans sibi crimen, ut audis; 
Ardoremque auget, perfundens ora rubore. 

Flagitium nostrum fuit Hermaphroditus; (4) et inde, 

Cum nos humanas leges violare cupido, 

Ut bruta, impulerit, sic, nostrum ad dedecus, illam 
Dicimus in discessu, quae sub imagine bruti 
Concubuit bruto. lam nunc, quae nostra fuerunt 170 
Crimina, quique sumus, nosti. Si nomina velles 
Discere, nec tempus sineret, nec dicere scirem. 

De me scire dabo. Guinicellus nomine Guidus 
Dicor ego: bic purgor, tempus quoniam ante supremum 
Poeniluit. Veluti, cum nati morte Lycurgus 
Indoluit, sese, ut caram videre parentem, 

Gesserunt gemini, commoti pectora, fratres; 

Sic ego me gessi, (non ausus surgere tantum), (5) 

Ut patris eximium venit mihi nomen ad aures, 

Patris nempe mei, atque aliorum, quotquot amoris 180 
Carmina dulcisona ediderunt; ibamque silenter, 

Atque sine auditu, illius defixus in ore; 

Non autem accessi, metuens ne laederer igne. 

Postquam sum visu expletus, me comiter illi 
Exhibui; et, quaecumque velit, sum cuncta professus. 
Hisce modis, praebere fidem queis cogitur alter. 

Talia, respondit, vestigia pectore in imo 
Tu mihi defigis, quae nec delere, nec unquam 
Sit tenuare potens Lethei flnminis unda. 

Sed, si vera refers, mihi dic; quae causa profecto 190 
Te movet, ut mihi tam magnum testeris amorem? 

Non unquam laudanda satis, tua carmina, dixi, 

Quae tantum vivent, praesens dum vixerit usus. (6) 
Frater, hic (ostendens digito) omnes praestitit, inquit, 
Materno eloquio, juncto pede sive soluto; 

Ac sine jam stulti blaterent, praecellere vatem 
Lemosinem (7): plusquam verum, vox imperat illis; 

Non arte aut ratione putant, sed murmure famae. 

Floruit et Guitton multis laudantibus olim 

Donec eum vicit per plures denique verum. 200 

Tu modo, sidereas sedes si tanta facultas 

Est tibi ut ascendas, queis Christus praesidet, illi 

Funde preces, quas ipse dedit, quoad usque necesse 

Est nobis, queis posse ereptum admittere culpas. 

His dictis, ut forte locum daret ipse propinquo, 

Vanuit in medios ignes, ut piscis in undas, 

Ima petens. Paulum, Guidus quam ostenderat, Umbrae 
Accessi, ac dixi: mihi res gratissima, qui sis 
Scire, erit. Ac ille est contra sic deinde profatus: 

Tanta tuis equidem pandit se gratia dictis, 210 

Ut nequeam nolimque meum tibi condere nomen. 
Arnaldus (8) dicor: ploro et cano; quippe peractam 
Moestus Stultitiam video, gaudensque futuram 
Laetitiam, quam spero brevi jam posse potiri. 

Per virtutem illam, quae vos deducit euntes 
Ad scalae summum, exoro, cum tempus amicum 
Adfuerit, nostri memores estote doloris. 

Haec fatus, se lustrales abscondit in ignes. 

XXVII. Ut cum mane novo vibrat sua lumina terris, 
Christus ubi interiit, dum Libram subter lberus 220 
Labitur, et Ganges nonae calet aestibus horae, 

Sol erat, urgebatque diem nox proinde cadentem, (9) 
Margine cum ripae laeto sese Angelus ore 

Obtulit extra ignem; mundo sunt corde beati 
Voce canens viva, plusquam det nostra sonorem. 

Mox ait: ulterius non est fas ire, priusquam, 

O Animae sanctae, vos flamma momorderit: euge, 

Hanc intrate alacres; neu surdis auribus este 
Ad cantum hinc missum. Sic, cum prope venimus, inquit. 
Expavi his dictis; ac sum formidine factus, 230 

Non secus ac fovea vir qui defigitur alta; 

Consertis manibus steti, et ignem ardescere cernens, 
Ante inspecta mihi comburi corpora flammis 
Mente revolvebam. Versantem talia fidi 
Respexere duces. Potes hic perferre dolorem, 

Non mortem, mihi Doctor ait: reminiscere, fili: 

Geryonis si te potui traducere dorso, 

Quid faciam propiore Deo? Si mille per annos 
Haec te, crede quidem, cohiberet flamma, ncc unum 
Eriperet crinem. Si falli reris, adesto, 210 

Experiare manu, atque tui velamiuis ora; 

Eja age pone metum, teque huc interritus infer. 

Ast ego perstabam firmus, mentique repugnans 
Ipse meae. Ut monitus se fundere vidit inanes, 

Turbatus paulum: fili, nunc prospice, dixit; 

Hoc tibi transmisso spectabitur igne Beatrix. 

Qualis, ab audito perculsus nomine Thisbes, 

Pyramus in media reseravit lumina morte, 

Atque illam inspexit, cum candida mora colorem 
Induerunt nigrum; sic protinus omnis abivit 250 

Tunc mea durities, audito nomine, in alto 
Quod mihi perpetue manet indelebile corde; 

Ac me ad Doctorem verti. Quid sistimus ergo? 
Concutiens ait ille caput; mox, ore renidens, 

Ut fit cum puero, capitur qui munere pomi, 

Subrisit; seseque prior conjecit in ignem; 

Exorans Statium, ut retro vestigia ferret, 

Qui sese in medio prius inter utrumque ferebat. 
Ingressus flammam, tanto fervore teneri 
Undique me sensi, tantoquo urebar ab aestu, 260 

Ut bullens vitrum, quaerens solamen, adissem. 

Dux mihi dulcisona praebebat voce levamen, 

Usque Bcatricem memorans*, atque: illius ora 
Cernere jam videor, dicens. Ducebat euntes 
Adversa vox parte canens-, illique meantes 
Intenti, exterius, quo dat conscendere trames, 

Venimus. Hic medio resonans vox lumine: adesto , 

Gens , dixit, dilecta Deo . Mihi vivida vicit 
Lux oculorum aciem, nequiique intendere visum. 

Sol cadit, inde inquit, post quem jam vespera surgit: 270 
Ne mora vos segnis teneat} vestigia raptim 
Tendite, cum nondum tenebris involvitur aer. - 
Celsa per incisam ducebat semita rupem 
In partem, qua Sol radiis mihi terga feriret 
Occiduus. Vixdum paulum processimus alte, 

Sensimus ex cessante mei tum corporis umbra 
Quod Sol deciderit. Nostrum tum quisque, priusquam 
Nox unam formam immenso protenderet orbi, 

Stravit membra gradu: plus namque ascendere vires 
Natura fuerant montis, quam infracta cupido. 280 

Ut grex caprarum, qui pridem celsa protervus 
Per juga reptabat, placide dehinc stratus in umbra, 
Fervescente die, depastas ruminat herbas, 

Dum pastor, baculo innixus, recubantibus adstat-, 

Utque gregis custos, procul a praesepibus absens, 

Ducit apud pecudes noctem, ne forte ferarurn 
Has petat incursus: sic nos decumbimus illic; 

Illi pastorum similes, atque ipse capellae; 

Rupe cava hinc illinc septi. Vix inde videri 

Quid poterat; sed, prout poterat, fulgescere Caelo 290 

Sidera, plus solito magna atque corusca, videbam. 

Haec mihi cernenti, ac versanti plurima mecura 
Incubuit somnus-, somnus, qui saepe, priusquam 
Eveniant, homini praesagus facta revelat. 

Tempore, quo primum Veneris (puto) sidus ab oris 
Tollitur Eois, igne ardens semper Amoris, 

Egregia mulier forma atque virentibus annis. 

Visa mihi est pictos per campum carpere flores, 

Ac dare, cantando, has voces: quo nomine dicor 
Discere siquis avet, sum Lia, et brachia tendo, 300 
Ut mihi componam sertum: me hic floribus orno, 

Ut mihi complaceam ad speculum. Germana moratur 
Ad speculum semper RacheI, nescitque revelli. 

Me juvat ornari, juvat illam lumina pasci-, 

Illam spectandi, me detinet ardor agendi. — 

Jamque redux Coelo lux matutina rubebat, 

Quae peragre advectis hoc gratior aethere fulget 
Quo propius venere domum: nox omnis abibat, 

Ac somnus cum nocte simul mea membra reliquit. 
Surrexi, aspiciens jam surrexisse Magistros. 310 

Dulce illud pomum, quod per tot sedula ramos (10) 
Quaerit gens hominum, ut tua sit satiata cupido 
Plene hodie efficiet; dictis est talibus usus 
Tunc mihi Virgilius. Nunquam tam grata fuerunt 
Munera, et unde mihi manaret tanta voluptas. 

Tam me cepit amor, tamque impulit ire voluntas, 

Ut magis atque magis semper succrescere plantis 
Sentirem pennas. Cum scalam evasimus omnem, 

In me Virgilius defixit lumina, et inquit: 

Tempus habentem ignem, et nullum sibi tempus habentem, 1 20 
Me duce, vidisti, fili: nunc vectus es illuc, 

Cernere quo ulterius non est mihi facta potestas: 

Huc ego te ingenio deduxi atque arte magistra. 

Nunc tibi dux esto, tua sil dux ipsa voluntas. 

Nulla tibi via jam superest nec celsa nec arcta. 

Aspice Solem illuc media tibi fronte micantem. 

Aspice odoriferos flores herbasque nitentes, 

Et quas sponte parit tellus haec dedala plantas. 

Dum veniat, quae, fletu oculos suffusa decoros, 

Ad te me misit, potes hic considere, et ire 330 

Per virides tractus. A me non amplius ullum 
Expectes monitum: tua mens nunc libera, sana, 

Ac recta est: crimen foret illi obsistere velle, 

Teque ideo dominumque tui regemque corono. 

XXVIII. Undique praecupidus divinam visere sylvam. 
Quae, densa, ac viridis, frangebat tela diei, 

Haud mora, deserui ripam*, sursumque ferebar 
Per campum lentus, qui suaviter undique olebat. 

Aura mihi dulcis, mutari nescia, frontem 

Non magis afflabat, flamen quam lene favoni} 340 

Qua frondes tremulae in partem, quo projicit umbras 

Mons primas, se curvabant, non taliter autem 

Ne volucres dulci mulccrent aethera cantu*, 

Quae, ramo innixae, gaudebant aeris haustu, 

Laetisonam edentes vocem*, cui consona motae 
Murmura reddebant frondes*, ut saepe Ravennae 
Pinea sylva sonat, cum solverit Aeolus Eurum. 

Jam tantum progressus eram, ne cernere possem 
Unde ipse intraram, tenuis cum rivus euntem 
Impediit^ qui, lene fluens, in margine natas 350 

Flectebat virides herbas, laevamque petebat. 

Quicumque est terris lymphae purissimus humor, 
Limosus foret, huic siquis componere vellet*, 

Qui nihil abscondit, quamvis se fuscus in umbra 
Perpetua volvat, radios quo immittere nullos 
Nec Titan nec Luna queunt. Vestigia pressi, 

Atque amnem transivi oculis, tam florida ut illic 
Aspicerem varioque adeo loca picta colore. 

Ut res quondam oculis offert se mira repente, 

Quae mentem rapit, et curas procul amovet omnes; 360 
Solivaga haud aliter mulier mihi visa canoros 
Est dare voce sonos, ac lectos carpere flores, 

Unde renidebat tellus. O candida Virgo, 

Dixi, quae quidem amore cales, si credere par est 
Vultu, qui dat saepe animi notescere sensus, 

Ne, precor, huic pigeat paulum succedere ripae, 

Ut, quas ipsa canis, valeam dcprendtre voces. 

Te mihi cernenti Proserpina mente recurrit, 

Qualis erat, qualique loco, quo tempore natam 
Amisit genetrix, ac vernos filia flores. - 370 

Ut, sibi collectis pedibus, se femina vertit 
In choreis, plantam vix visa abjungere planta; 

Haud secus in variis vertit se floribus illa, 

Virginis assimilis, oculos flectentis honostos. 

Annuit oranti, lantnmque accessit ad oram, 

Ut mihi fas fuerit cantus deprendere sensum. 

Postquam autem venit, qua rivus gramina lambit, 

Tollere dignata est oculos. Non lumina tantum 

Jam Veneris fulsisse reor, cum cuspide nati 

Fixa fuit, non matrem equidem fixisse volentis. 380 

Ridens adversa iu ripa vario illa colore 

Carpebat flores, quos dat sine semine tellus. 

Nos tantum trinis dirimebat passibus amnis. 

Non sic Hellespontum, quo sibi puppibus olim 
Fecit iter Xerscs (fraenum immortale superbis) 

Leander, Sexto quod Abidum abscinderet, odit, 

Ut rivum hunc ego, quod mihi non patuisset eunti. 

Hac estis vos sede novi, tunc incipit illa: 

Suspicio vos forte tenet, quod me edere risura 
Cernitis hac terra, humanis quae gentibus olim 390 
In nidum concessa fuit; sed Davidis hymnus 
Me delectasti illustrat, dubiumque resolvit. 

O qui prae reliquis incedis, meque rogasti, 

Dic, si quid jam scire cupis*, nam prompta petenti 
Ut referam veni, ac mentem caligine solvam. 

Rivus aquae sylvaeque sonus, contraria dictis 
Sunt, ego respondi, quae jam mihi facta fuerunt. 

Rerum, quas tu miraris, tunc rettulit illa, 

Evolvam causas, abigamque ex mente tenebras. 
Immensum Deus ille bonum, qui complacet uni 400 
Ipse sibi, dedit esse homini, rectumque creavit, 

Atque licum hunc tribuit pro aeternae pignore pacis; 
(Ob scelus ille suum non longum hic vixit; et amens 
In planctum ac fletum, risumque et gaudia vertit); 

Utque ex turbinibus, quos terrae undaeque vapores 
Efficiunt, aestu attracti, ne deinde veniret 
Quid nocumentum homini, montem hunc tam erexit adastra, 
Atque ideo ex illa est liber, qua clauditur, ora. 

At, quia cum primi rapida vertigine Coeli 

(Ni quidquam impediat cursum) pervolvitur aer, 410 

Impetus ille nemus, quod tollitur aere puro, 

Verberat; ac densae respondent murmure plantae. 

Tunc agitata suis implet virtutibus arbos 
Aera, et has circum commotus decutit aer. 

(*) Altera propterea tellus, (prout commoda Coeli 
Temperies, glebaeque humor), virtutibus hisce 
Deinde gravis, parit, et varias dat surgere plantas. 

Hoc autem audito, non est mirabile, vestra 
Siquid terra oritur noto sine semine germen. 

Et te scire volo, qua nunc tellure moraris, 420 

Esse hanc seminibus plenam, fructusque creare, 

Quales nulla plagis vestratibus educat arbos. 

Non haec, quam cernis, de vena prosilit unda, 

Quam vapor instauret, gelidos conversus in imbres, 

Ut quae decrescunt aut crescunt flumina cursu: 

Fonte scatet solido ac certo; atque huic diva voluntas 
(*) Nostra 

Suppeditat, quantum in partes dimittit utrasque. 

Ex hac parte fluit, pariens oblivia culpae, 

Ex alia in memorem mentem benefacta reducens. 

Hic Lethes, aliaque Eunies parte vocatur: 430 

Tantum vero juvant, quando gustantur utrique. 

Cum nempe hinc primum, posthac gustatur et illinc: 
Dulcior istorum est omnes super unda sapores. 

Quamvis hisce tibi penitus satiata cupido 
Esse queat dictis, non attamen ipsa silebo-, 

Nec te, si quidquarn promissis amplius addam, 

Posse pigere reor. Qui sunt antiquitus auream 
Commenti aetatem, per somnia forte poetae 
Hunc videre locum: humana hic fuit integra radix, 

Hic ver perpetuum, fructusque hic omnis*, et isti 440 
Sunt porro, a cunctis memorati, nectaris amnes. 

Sic ea. Respexi Vates, ambosque notavi 
Extremas voces risu excepisse loquentis. 

Ad pulcrum hinc rursus direxi lumina vultum. 

XXIX. Cum finem inposuit dictis, ut cuspide Amoris 
Saucia cor mulier, cantum rursum edere coepit. 

Felices , deleta quibus sunt crimina , dicens. 

Ac, veluti Nymphae, nemora inter frondea solae 
Ibant, illa petens, haec Solis lumina vitans; 

Sic, fluvium contra, per ripam se illa ferebat; 450 

Ac modicos modicis adversa ego passibus ora 
Virginis aequabam gressus. Ej usque meique 
Haud centurn fuerant passus, cum se utraque torsit 
Ripa, atque in partem rursus sum versus Eoam. 

Huc quoque vadentes, non multum tendimus uUra, 

Cum mulier, conversa mihi: circumspice, et audi, 

Frater, ait. Totamque simul clarescere sylvam 
Lumine conspexi ingenti; quare ipse putavi 
Ambiguus, subito diffindi fulgure coelum; 

At, quoniam hoc cessat, simul ac per inane cucurrit, AfiO 

i*» 

Id vero usque magis clarumque ardebat et amplum, 
Mente sub incerta: quid sunt haec talia! fabar. 

Concentus late dulcis per luce micantem 
Aera currebat, quo circum sylva sonabat. 

Fervor tunc me corripuit reprehendere primae 
Flagitium matris: quae, dum tellusque polusque 
Parerent, muliercula sola, recensque creata, 

Noluerit nescire aliquid*, quod ni ausa fuisset, 

Deliciis illis multoque diutius essem 

Ac prius affectus. Per tot praeludia gaudi 470 

Dum feror aeterni, cupidus meliora potiri, 

Sub virides ramos, quasi flamma, incanduit aer; 

Quodque melos fuerat, cantum cognovimus esse. 

O, si pro vobis jejunia, frigora, noctes 

Sum vigiles passus, mihi nunc, Heliconides almae, 

Reddite mercedcm, cogit quam causa rogare: 

Nunc mihi Castalius fundat fons largiter undas, 

Adjuvet Uranie, nec non et turba Sororum, 

Grandia concipere et mente, atque expromere versu. 
Ulterius paulo, falsa sub imagine, propter - 480 

Oblongum spatium, septem aureas surgere vidi 
Arboreas plantas: cum tam prope venimus autem, 

Ut quod commune est, longumque per intervallum 
Eludit s< j nsus, formam non amplius ullam 
Abdiderit; quae dat verum penetrare facultas 
Candelabra esse, ac voces Osanna canentes 
Uicet agnovit. Funalia lumine claro 
His super ardebant; quo nunquam Luna, sereno, 

Nocte super media, medioque in mense, refulget. 
Obstupui, ac me Virgilio, confusus et anceps., 490 

Obverti: stupor hunc etiam comprenderat ingens. 

Rursus deinde altis direxi lumina rebus; 

Atque has nos versus tam lente incedere vidi, 

Ut citius soleant nuptum se ferre puellae. 

Me tunc increpuit mulier: cur semper inhaeres 
His facibus? nec mentem adhibes, quae pone sequuntur? 
Tunc gentes vidi his retro, ut ductoribus, ire 
Vestibus in niveis: haud nostro hic candor in orbe v 
Unda, repercussu septeni luminis ardens, 

Laevum humerum mihi reddebat, si forte tuerer, 500 
Ut speculum. Cumque inde, mea progressus in ora. 

Illuc deveni, quo tantum abjungeret amnis, 

Constiti, ut aspicerem melius; vidique coruscas 
Ante meare faces, caelumque relinquere septem 
Desuper ornatum zonis; quae tractibus omnes 
Peniculi similes, gestabant quaeque colores, 

Queis sibi Sol arcum, ac cinctum sibi Delia format. 
Quae retro erant zonae, plusquam mea lumina tendant, 
Surgehant alte; atque latus quae utiumque tenebant, 
Distabant bis quinque gradus; nisi falsus opinor. 510 
iEthere sub tam claro, tamque sub aere puro, 

Bis deni quatuorque senes ex ordine bini 
Ibant, alba quibus cingebant lilia frontem. 

Adami inter natas sis benedicta , canebant 
Omnes; sit tua in aete\num benedicta venustas . 

Postquam gens haec praeteriit, ceu sidera Caelo 
Sideribus subeunt, sic deinde animalia sese 
Quattuor obtulerunt, viridi redimita corona: 

Sex, plenaeque oculis, quales olim Argus habebat, 

Cuique inerant alae Varias describere formas 320 

Non ultra adjiciam, lector; me impendia quippe 
Sic urgent, ut non valeam hic tibi prodigus esse. 
Ezechicl legito, cui quondam visa fuere 
Cum vento et nube ac igni descendere ab Arcto. 

Qualia ibi invenies, sic sunt mihi visa; sed alas, 

Non quas is vidit, sed .quas deinde Joannes. 

Hisce triumphalis mediis basterna, duabus 
Vecta rotis, inerat, quam Gryps cervice trahebat. 

Inter tres ac tres zonas mediamque, levabat 

Is geminas sublime alas, quin laederet illas: 530 

Nemo alte erectas potuisset prendere visu. 

Aurea erant illi membra, ales quatenus esset: 

Commixtus rubro velabat caetera candor. 

Non equidem tali curru jam Roma superbos 
Scipiadum Augustique dedit splendere triumphos: 

Cederet huic currus Solis, qui devius arsit, 

Indulsit precibus terrae cum Juppiter aequus. 

Trina rotam ad dextram laetas festiva choreas 
Ducebat mulier: quarum sic una rubebat, (11) 

Ut par igni esset*, viridi quasi facta smaragdo 540 

Altera erat; nivibus similis modo tertia lapsis. 

Nunc rubra, nunc candens praeerat; reliquaeque jubentis 
Ad nutum, sese rapide lenteque movebant. 

Quattuor ad laevam saltabant, murice tectae, (12) 

Unius ad normam, tria lumina fronte gerentis. 

Post totum hoc agmen geminos procedere vidi n 

Insignes gravitate senes, sed dispare cultu; 

Alter enim Hippocratis sese ostendebat alumnum, 

Quem generi humano auxilium Natura creavit; 

Oppositam sibi curam alter monstrabat inesse, 550 
Ensis enim illi inerat; qui me cis terruit amnem. 

Quattuor hinc umiles vultu, solumque venire 
Post omnes vidi seniorem, lumina dulci 
Sopitum somno, argutoque ore vigentem. 

Septem his vestis erat, qua primum incesserat agmen, 
Candida: non autem gestabant lilia fronte. 

Gestabant vivasque rosas floresque rubentes; 

Si procul haud multum aspiceres, ignescere flammis 
Credideris frontes. Cum se mea currus ad ora 
Detulit, increpuit tonitru; totumque repente 560 

Constitit, ut jussum, primis cum insignibus agmen. 

XXX. Ut Coeli primi Septemtrio (nescius ortus (13) 

Aeque ac occasus, celari nescius ulla, 

Ni scelerum, nebula*, proprio qui munere fungi 
Illic quemque dabat, tanquam per marmoris aequor 
Dirigit inferior puppes attingere portum), 

Constitit, ad currum, velut iuventura quietem. 

Gens ea, quae Gryphum jam venerat inter et illum, (I i) 
Confluxit. Quorum unus, tanquam missus Olympo: 

De Libano , ter dulce canens, pulcherrima , dixit, 570 
Sponsa , veni } atque alii clamabant uniter omnes: 

Sponsa, veni . Quales, cum vox extrema sonabit. 
Exsurgent tumulis, redivivaque membra Beati 
Gratantes, laeto complebunt aethera cantu} 

Haud aliter curru, ad vocem cantantis, ab alto 
Centum perpetuae vitae nunci atque ministri (15) 
Extulerunt sese: benedictus , quisque canebat, 

O qui ades *, ac, flores jaciens circumque supraque, 
Clamabat pariter, manibus date lilia plenis . 

Vidi ego, mane novo, roseo fulgere colore 580 

Eoam Coeli partem, dum caetera late 
Lumine caeruleo splenderent picta sereno, 

Et tenui nebula tectum sic surgere Solem 
Ut longum possent oculi perferre nitorem. 

Sie florum in nimbo, manibus qui jactus in auras 
Angelicis, extra currum recidebat et intus, 

Velo tecta caput niveo, redimitaque oliva. 

Vestibus in rubris, viridi circumdata amictu, 

Visa mihi est mulier. Mea mens, quam ex tempore tanto 
Haud stupor illius confregerat ore trementem, 590 

Quanquam non oculis nossem, virtute latenti, 

Quae ex illa effluxit, veteris vestigia flammae 
Continuo sensit, simul ac mihi lumina virtus 
Perculit, a teneris quae me succenderat annis. 

Protinus ad laevam vertor, quo more parenti, 

Si timor aut dolor inciderit, convertitur infans, 

Virgilio ut dicam: sanguis mihi contremit omnis; 
Agnosco agnosco redivivae semina flammae. 

Virgilius sed nusquam aderat: discesserat ille 
Virgilius, pater ac ductor; dulcissimus ille 600 

Virgilius, cui me mandaverat illa tuendum. 

Quam prima amisit mater, quaque ipse fruebar, 

Non valuit regio, ne, quae ros terserat, ora 
Rursus turparent lacrymac. Fletum edere, Dantes, (16) 
Parce ob Virgilii abscessum, fletum edere parce; 

Majori est flendum causa. Ceu ductor in altam 
Aut proram, aut puppim, quondam se nauticus infert, 

Ut reliquis operam exercentes navibus illinc 
Prospiciat, stimulatque suo bene munere fungi; 

Sic meo ut audito converti nomine vultum, 610 

(Quod rerum ob seriem sum commemorare coactus) 

Ex currus laeva mulier, quam in turbine florum 
Ante ego conspexi angelico, mihi vertere visa est 
Lumina cis ripam; quamvis, quod vertice candens 
Pendebat velum, praecinctum fronde Minervae, 

Os cerni haud sineret. Regaliter ore protervo 
Sic deinde est orsa; ut valido sermone perorans, 

Quae robusta magis retur, postrema relinquit. 

Fige oculos, mihi fige oculos; sum ego, sum ipsa Beatrix. 
Quomodo dignatus tandem es tu accedere monti? 620 
Numquid nescieras mortalem hic esse beatum? 

Lumina dejeci nitidas in fluminis undas. 

At, me ibi conspiciens, vicina in gramina verti: 

Tam fuit ingenti mihi mens onerata pudore! 

Ut mater nato, sic est tunc illa superba 
Visa mihi: improperantis enim pietatis amarus 
Est sapor, ac latices absinthi porrigit ori. 

Vix ea conticuit, cecinit chorus aliger hymnum 
ln te speravi , Domine , usque pedes ; ac deinde quievit. 

Ut nix arboribus, juga summa per Appennini, 630 

Fit gelu, ab Arctois sufflata coactaque ventis*, 

Hinc fluit, in sese penetrans, cum ventus ab Afris * 
Efflavit terris, ut cera resolvitur igne: 

Sic ego tum carui lacrymis gemituque, priusquam 
I cantum ediderint*, semper qui voce sequuntur 
Quos dant siderei concentus aetheris orbes. 

At, postquam audivi numeris ex dulcibus, illos 
Indulgere milii*, et quianam, quasi dicere, torques 
Sic miserum, mulier? mea quae praecordia circum 
Adstiterat, glacies, tum spiritus undaque facta, 610 
In fletum ac gemitus oculis prorupit et ore. 

Stans illa in currus laeva, sic deinde secuta est, 

Aligeris conversa piis: Noctuque diuque 
Vos tenet aeterni vigiles lux alma diei, 

Nec quod secla gerunt sopor aut nox occulit unquam*, 
Major proinde mihi responsum est reddere cura, 

Quod bene percipiat, qui flet trans fluminis undas, 

Ut par et culpae mensura sit, atque doloris. 

Non tantum coeli influxu, qui semina certum 
Dirigit ad finem, prout sit nascentibus astrum*, 650 
Divinae sed opis quoque, quae trahit inde vapores 
In pluviam, quo nostra acies accedere nescit, 

Hic, ineunte aevo, tali fuit indole pulcra, 

Ut vi naturae ipse suae se moribus aureis 
Induere, ac miros potuisset reddere fructus. 

Verum fit tanto magis hispidus atque malignus 
Semine cum tristi campus, cultore carendo, 

Quo vigor est terrae major. Primum ore decoro 
Hunc ego sustinui*, ac, juvenilia lumina monstrans, 

Per rectum ducebam iter: at, cum deinde secundae (17) 660 
Aetatis tacto mutavi limine vitam, 

Hic, me distituens, alii se dedidit amens. 

Terrenos exuta artus, cum spiritus essem, 

Ac magis excellens forma, et virtutibus aucta, 

Illi grata minus, minus illi acceptaque veni*, 

Per falsum se misit iter, simulacra bonorum 
Vana sequens, plenamque fidem praestantia nunquam. 
Numinis afflatum implorans, per somnia frustra 
Atque aliter monui, fuit illi tantula cura! 

Atque adeo in praeceps iit, ut via nulla salutis 670 
Jam foret, inferni nisi gentem ostendere regni. 

Inferni proin limen adi, perfusaque fletu 
Ductorem hic illum petii, qui detulit istuc. 

Rupta essent decreta Dei, transmittere Lethen 
Si foret huic fas, atque dapem hanc haurire liceret, (18) 
Symbola quin praeeat lacrymarum, quas dolor ingens 
Exprimat ex oculis, ut poeni tuisse patescat. 

XXXI. 0 qui trans fluvium sistis, mihi deinde loquelam 
Intendens punctim, quae tam fuit aspera caesim, 

Nil cunctata, inquit: sunt, sunt haec omnia vera? 680 
Est equidem fatearis opus. Tam pectore virtus 
Omnis erat confusa mihi, ut vox reddere verbum 
Sumpserit, ac prius abstiterit, quam erumperet ore. 

Illa, parum hoc passa: ecquid, dixit, mente volutas? 

Da mihi responsum*, nondum nam crimina mente 
Delevit Lethe. Stupor ac metus edere labris 
Impulit assensum*, sed quem deprendere visu 
Esset opus. Ceu, tensa nimis, ballista refringit 
Et chordam atque arcum, metamque emissa sagitta 
Segnius attingit: tanto sub pondere sic sum 690 

Tunc ego disruptus, fletum ac suspiria fundensj 
Et vox, deficiens, prodivit debils ore. 

Exin illa sequens: cum te mea cura vocaret 

Ad bonum amandum, trans quod nil optabile prorsum est, 

Quae foveae obstiterunt?, quae devinxere catenae, 

Ut tibi spem raperent ultra producere gressum? 

Quas tibi delicias aliae aut conpendia vultu 
Ostendere suo, ante illas ut fervidus ires? (19) 

Post magnam gemitum, vocem vix pectore traxi, 
Labraque vix hanc ediderunt. Meo ab ore remotus, 700 
Flens dixi, ut tuus est vultus, sub imagine falsa 
Res mihi praesentes tulerunt per devia gressus. 

Atque ea: si tegeres, quam tu nunc ipse fateris, 

Si inficias ires, pariter tua culpa pateret; 

Ille etenim novit, qui perspicit omnia, judex; 

At, cum flagitium delinquens ipse fatetur, 

Contra aciem ferri in nostra rota volvitur aula. (20) 

Ut tamen et pudor erroris sit major, et inde 
Cum vocem audieris Sirenum ut fortius obstes, 

Abjice jam semen fletus, ac sedulus audi 710 

Quomodo te adversam in partem mea membra sepulta 
Mittere debuerant. Tibi gratum et amabile nunquam 
Ars aut Natura obtulerunt, ut membra decora 
Queis induta fui, quae nunc sunt putrida terra. 
Propterea, si morte mea te summa voluptas 
Defecit, quae res animum mortalis amore 
Debuerat vincire tuum? Ex vulnere primo 
Doctum vanarum rerum, te ad sidera mecum, 

Quae non talis eram, sursum transferre decebat: 

Non tibi cunctari pennas, ut plura maneres 720 

Vulnera, debuerat virgo, breviterque fruenda 
Res alia instabilis. Bis terque volucris ad ictus 
Nata recens manet; at, cum pennas induit omnes, 
Nequidquam aut tela aut retes tenduntur eidem. 

Ut taciti, dejecti oculos, plenique pudore, 

Adsistunt pueri monitoris vocibus, atque 
Admissa agnoscunt, ac poenituisse fetentur; 

Tunc ego talis eram. Si te mea verba dolentem 
Efficiunt, tunc illa inquit, barbam erige: visus 
Vividius moerere dabit. Radicitus Euri 730 

Aut Boreae flabris ilex impulsa sonoris 
Promptius eruitur, quam tunc ego voce jubentis 

Extulerim mentum, et, quoniam me poscere vultum 
Per barbam voluit, bene sensi quale lateret 
Virus in hoc dicto. Postquam faciem ipse levavi, 
Angelicam turbam jactu desistere vidi. 

Luminibusque meis titubantibus illa biformi 
Visa est versa ferae. Quamvis velamine tecta, 

Ac procul abstaret viridem trans fluminis oram, 

Paruit antiqua mihi se formosior ipsa, 740 

Plusquam prae reliquis fuerat jam viva puellis. 

Tunc me poenituit: quod plus me illexit amore, 

Plus ego tunc odi. Talis mihi corda momordit 
Cognitio, ut victus caderem} qualisque fuissem, 

Scit tantum, quae causa fuit. Cum rursus in artus 
Cor mihi restituit vires, quae carpere flores 
Visa mihi fuerat mulier, me desuper ipsam 
Adstare aspexi: mihi adhaere, ajebat, adhaere. 

Gutture me tenus in medias deduxerat undas} 

Ac, me pone trahens, liquido super amne meabat, 750 
Non secus ac radius percurrit stamina telae. 

Fluminis adversae venit cum proxima ripae 
Me aspei ges late auditum est tam dulce sonare, (21) 
Non modo ne valeam verbis describere, verum 
Nec meminisse queam. Pandit tunc illa lucertos*, 
Amplectensque caput, vitrea me mersit in unda} 

Atque hanc haurivi. Mox extulit, atque madentem 
Quattuor exhibuit choreas ducentibus*, illaeque 
Obtexere suis brachiis. Nos sidera Coelo, (22) 

Hic Nymphae sumus: ante etiam quam membra Beatrix 760 
Terrena indueret, famulas huic Numen amicum 
Nos dedit: illius nos te ducemus ad ora} 

Lumen at ut videas, oculis quod in illius ardet. 

Est opus ut tibi treL aliae, qrieis visus acutus 
Est magis, exacuant aciem. Dixere canentes} 

Atque ferae ad pectus postquam me deinde biformis 

Duxerunt, stabat nobis ubi versa Beatrix; 

Optatis animum, addiderunt, obtutibus exple; 

Corne faces, Amor unde tibi sua spicula torsit. - 
Plurima tunc mihi, plusquam ignis flammata, cupido 770 
Obstrinxere oculos oculis lucentibus, ipsum 
Jugiter in Gryphum fixis. Ut Solis imago 
In speculo, sic his Gryphi radiebat ulrisque 
Effigies, nunc illa aquilae, nunc illa leonis. 

Conjice jam, lector, stupor an me invaserit ingens 
Cum Gryphum integrum, atque oculis parere viderem 
Dividuum. Dum laetitia plenusque stupore 
Gustarem escam, quae, explendo, magis ipsa sititur, 

Tres atiae adstiterunt, supremo ex ordine ab actis 
Visae, atque angelica comitantes voce choreas: 780 

Pande tuo fido, cantabant, pende, Bealrix, 

Lumina, qui per iter duxit vestigia longum, 

Ut te conspiceret: da, quaesumus, ora videre 
Ac tua, quam celas, sit nota secunda venustas. — 

Lucis o aeternae splendor, quis palluit unquam 
Parnassi sub rupe sedens? quis fluminis undas 
Hausit Castalii, cui non caligine septa 
Mens fuerit, si qualis eras describere tentet, 

Coelum ubi te umbrabat, concentibus aera replens, (23) 
Cum te spectari manifesta in luce dedisti? 790 

XXXII. Usque adeo ipse sitim cupidus saturare decennem 
Intentis haerebam oculis, ut sensibus essem 
Pene carens aliis; reliquarum incuria rerum, 

His erat hinc illinc paries; tam prisca beati 

Retia vincibant risus! Sed vertere vultum 

Sum propere in laevam Nympharum voce coactus. 

Intueris, dixere, nimis. Quae ex Sole corusca 

Fit caligo oculis fixis, haec lumina paulum 

Tunc mea privavit visu. Cum cernere paucam 

Dein lucem incepi (paucam, splendoribus illis 800 

Collatam nempe, unde fui per vim ante revulsus), 

In dextram conversum agmen, cura Sole reverti 
Ante oculos, vidi, ac septem funalibus ipsis. 

Tecta velut clypeis, ut tela hostilia vitet, 

Sese acies vertit, signumque secuta, revolvit, 

Cum non tota queat mutari tempore in uno*, 

Sic Coeli tunc illa acies, quae se ante ferebat, 

Ordine progrediens, transivit tota, priusquam 
Curriculus sese, verso temone, moveret. 

Continuo ad lapsus Nymphae rediere rotarum: 810 

Gryps currum movit, quin pluma tremisceret ulla. 

Ac mulier, quae me ad flumen duxit, Statiusque. 

Ac simul ipse, rotam, qu^ se breviore revolvit 
Arcu, subsequimur. Sylvam cultore peragrans 
Sic vacuam, culpa illius quae credidit angui, 

Angelici ad numerum cantus, vestigia movit. 

Post quantum triplici jactu vibrata sagitta 
Percurrit spatii, descendit ab axe Beatrix; 

Omnium et audivi mussari vocibus Adam. 

Floribus hinc plantam ac foliis cinxere carentem. (24) 820 
Quo magis haec surgit, magis ardua brachia pandit, 
Vertice tam celso, foret ut mirabilis Indis. 

Felix, Gryphe, nimis, qui non discindere rostro, 

Dulce ori, hoc lignum curas (25)^ nam viscera quondam 
Carpenti hoc torsit. Plantam sic undique circum 
Clamabant alii$ quibus ales deinde biformis: 

Omnis sic est justitiae servabile semen. 

Temonem hinc capiens, foetuque ac fronde carentem 

Continuo ad plantam traxit, truncoque ligavit 

IHius ex secto compactum robore currum. ^ 830 

Sicut in arboribus nostris, cum mixta refulget 

Aurea lux Solis nitidis fulgoribus astri 

Quod sequitur Pisces, fluidus diffunditur humor, 

Unde tument, vestitque novo se quaeque colore, 

Ante aliud quam Solis equos exceperit astrum-, 

Haud aliter, quae nuda fuit, tunc planta revixit*, 

Plus violae, atque rosae minus, exornata colore. (26) 

Non ego deprendi, nec terris editur hisce 
Quem cecinit gens illa hymnum*, nec ferre tenorem 
Integrum potui. Si pingere carmine possem 810 

Quomodo crudeles, cum de Syringe canentem 
Audirent, oculos clausit dulcedine somnus, 

Queis nocuit vigilare nimis*, me quomodo dulcis 
Tum cepit somnus, pictoris more referrem. 

Qui pingit, subjecta oculis exempla secutus. 

Hoc pingant, quicumque velint*, ego deferor ultra. 

Vivida me lux sopitum discussit, et una 
Vox mihi dicentis: quid cessas? abjice somnum. 

Ut, visum (27) mali flores (felicibus explet 

Quae Superos pomis, et connubialia semper 850 

Dat Coelis epula) adducti, mox voce, potenti 

Rumpere majores somnos, rediere vocati 

Discipuli tres*, ac Mosem et Tesbiten abisse 

Videre, atque ipsum vestes mutasse Magistrum: 

Sic ego tum redii e somno} atque adsistere cernens 
Quae mihi dux fuerat propter jam fluminis oram: 

0 ubinam, dubius dixi, mihi fare, Beatrix? 

Arboris illa sedet, retulit, sub fronde recenti, 

Atque ipsum ad truncum: circumstant, aspice, Nymphae. 
Post Gryphum reliqui sursum vestigia tendunt, 860 
Carmina cantantes plus dulcia plusque profunda. 

Nescio num plura edidit: illam quippe videbam 
Quae mentem reliquis prohibebat vertere rebus. 

Sola toro in viridi ac vera tellure sedebat, 

Ut custos plaustri, quod Gryps plantae ante ligarat: 

Cum facibus, quas non Aquilo restinguit et Auster, 
Septem circum aderant Nymphae. Hic, mibi fata Beatrix^ 
Sylvanus brevis, inquit, eris, sed tempus in omne 

Civis eris mecum, quam Christus dirigit, urbis: 

At, male viventi ut mundo auxilieris, in ipsum 870 
Tende oculos currum; et quidquid conspexeris, oliin 
Cum fuesis terris, scripto mandare memento. 

Dixit. Ego, illius mandata facessere promptus, 

Quo fueram jussus, mentemqiie ac lumina verti. 

Non unquam tanto densis ex nubibus ignis 
Impete praecipitat, cum decidit imber aquarum, 

Fusus ab aetheria, quae surgit celsior, arce; 

Ut ruit in plantam praeceps Jovis armiger ales; (28) 
Frondesque ac flores, discisso cortice, rupit; 

Vi currum incussit magna; quare ille, carinae 880 

Est similis versus, quam nunc agit unda sinistrum 
Nunc latus in dextrum. Inde, dapum jejuna bonarum. 

In fundum currus vulpes irrupit; at illi (29) 

Mille mea objiciens mulier mala facta, fugavit 
Tam propere, quantum poterant sine carnibus ossa. 

Calle remensa vias, per quam jam venerat, inde 
Regina alituum rursus descendit in arcam, 

Atque suis pennis indutam, avecta, reliquit: (30) 

Qualis et ex animo prorumpit moesta dolenti, 

Vox ait ex Coelo: o mea, quam male, cymba, gravaris! 890 
Inter utramque rotam mihi visa dehiscere terra 
Hinc fuit: atque exire draco, qui sursus iniquam (31) 
Per currum inseruit caudam, quam deinde reducens 
In morem vespae, stimulum retrahentis acutum, 

Ex fundo abstraxit partem, atque vagatus abivit. 

Quod fuit hinc reliquum, vivax ut gramine tellus, 
Indutum est pennis, quas mens fortasse benigna (32) 
Tradidit; hisque rotae geminae et temo undique tectus 
Est citius, quam quis gemitum prorumpat ab ore. 

Currns, ita inversus, septem capita edidit: unum (33) 900 
Per quodeumque latus: tria sunt temone recepta. 

Trinis, more boum, surgebant cornua bina; 

Unum inerat quatuor: monstrum haud tale extitit unquam. 
Hoc super, ut celso surgens arx monte, sedebat, 

Ore procax, meretrix, Iascivaque lumina vertens. (34) 
Tamquam ne sibi rapta foret, huic proximus ingens (35) 
Stabat mole gigas Inter se mutua quondam 
Oscula figebant*, at, cum mihi verterit illa (36) 

Lascivos oculos, illam de vertice ad imos 

Verbere percussit talos crudelis amator. (37) 9i0 

Suspicione dehinc ac multa percitus ira 

Dissoluit monstrum, ac sylvae per devia traxit: (38) 

A meretrice novaque fera me sylva diremit 

XXXIII. In tua , sancte Deus , venerunt atria gentes , 
Quattuor ac tres alternis coepere canentes 
Cum lacrymis Nymphae*, atque illis intenta Beatrix 
Sic aderat moerens, ut paulo tristior olim 
Ante crucem fuerit Christi flens funera Mater. 

Postquam desierunt cantum, potuitque profari, 

Erexit sese, vultumque accensa decorum, 920 

Assimis flammae: dilectae , est fata, sorores , 

Jam tempus modicum, nec erit me visere vobis; 

Mox iterum modicum, et vos me spectare licebit, (39) 
Septem hinc praemisit Nymphas, ac me Statiumque 
Nympham et florilegam nutu post vadere jussit. 

Nec denos reor isse gradus, cum fixit ocellos 
Versa meis oculis, ac vultu dixit amico: 

Adpropera, atque accede mihi, ut, si eloquar, aures 
Vocibus intendas melius. Quod jusscrat, egi 
Ac tunc illa mihi: frater, cur quaerere quidquam 930 
Non audes, mecum veniens? Velut accidit illis, 

Qui, nimium veriti, majorum ante ora loquentes, 

Vix proferre queunt haerentia gutture verba} 

Et mihi tum sic evenit} qui, voce locutus 
Abrupta: tu, Diva, mihi quod proficit, et quo 
Scis egeam, dixi. Atque ea: te formidine solvas 

Atque pudore volo, ne verba deinde loquaris 
Vir velut in somnis. Currus, quem ruperit anguis, 

Jam fuit, ac non est (40)*, hujus sed criminis auctor 
Compertum certumque habeat, quod Numinis ultrix 940 
Intrisum vino panem non ira timescit. (41) 

Non sempcr volucrum regina haerede carebit, (42) 

Quae pennas curru dederit, quibus obsitus ille 
Est monstrum ac praeda hinc factus. Jam praescia cerno 
(Atque ideo hoc narro) tempus bona sidera amicum 
Volvere, quod mora nulla ac nullus detinet objex. 
Quingenti atque decem et quinque alto aNumine missus, (43) 
Hanc moecham interimet, concumbentemque gigantem. 
Forte meus sermo, Themidis vel Sphingis ad instar, 

Non tibi persuadet, nam mentem ambagibus obdit. 850 
Facta patere dabunt, et erunt quasi Najadcs, istud (44) 
Quae, pecude ac segete intactis, aenigma resolvent. 

Haec tu mente nota$ eque meo velut excipis ore, 

Nuntius inde refer vitam ducentibus illam, 

Quae ad mortem est cursus. Cum scribas, quomodo plantam 
Videris, haud sileas, quae bis nunc passa rapinam est. (45) 
Vellere quicumque hanc ausit, vel scindere quidquam, 
Ille Deum contra gestis blasphemia torquet, (46) 

Qui sibimet sanctam propriosque creavit in usus. 

Millia plus quinque annorum qui hanc ore momordit (47) 960 
Primus homo in poena desiderioque peregit, (48) 

Illum optans, morsum qui se punivit in ipso. 

Obdormis certe, si causam attingere nescis, 

Cur tantum assurgat, cur et sit vertice versa. 

Ni ex curis vanis, velut unda ex fluminis Elsae, (49) 
Mens tua duruerit, fueritque his blanda voluptas, 
Pyramus ut moris, quae mutavere colorem-, 

Justitiam agnosces Domini, tot imagine rerum 

Qui hanc vetuit laedi. At, quoniam lapidescere mentem 

Ipsa tuam cerno, et peccato tinctus hebescis, 970 

Dictorumque jubar nescis haurire meorum: 

Haec volo, ni scripta, at saltem tibi pectore in imo 
Picta geras, causam nimirum propter eamdem, 

Qua baculus fertur palmarum fronde revinctus. — 

Cera velut formam, qua sit signata sigillo, 

Inqui ego, quae memoras, servabo in corde reposta. 

At quianam tua dicta meum sic ardua captum 
Exuperant, ut, quo magis haec deprendere nitor, 

Me magis effugiunt? Ut, quam sis ipse secutus, 
Doctrinam agnoscas, ait, et mea quomodo possit 980 
Verba sequi*, utque etiam discas, absistere vestrum 
Tramite divino, quantum alto ex vertice Caeli 
Quod citiore suum peragit vertigine cursum, 

Terreus orbis abest, — A vobis devius isse 
Non memini, dixi} non haec me cura remordet. 

Tunc ea subridens: si non reminisceris, inquit, 

Te modo Letheos latices potasse memento. 

Occultus velut ex fumo dignoscitur ignis, 

Sic clare ista tuam retegunt oblivia culpam, 

Quod fuerit tua nempe alio conversa voluntas. 990 
Jam nunc clara loquar, dictis ac talibus utar, 

Qualia conveniunt septae caligine meuti. — 

Jamque, magis rutilans, ac pergens lentius, orbe 
Sol medio ardebat, qui pro ratione locorum 
[pse etiam hic illic variat, cum protinus instar 
Qui turbae dux monstrat iter, si tramite in ipso 
Occurrat quid forte novi, vestigia septem 
Presserunt Nymphae, finem pallentis ad umbrae, 

Qualem protendunt fluviis algentibus Alpes 

Tegmine ramorum, nigranti fronde comantum. 1000 

Ante illas milii sunt visi, uno ex fonte fluentes, 

Tygris et Euphrates, cursuque abscedere lento, 

Instar amicorum, se dissociare dolentum. 

O lux, o humanae pulcherrima gloria gentis, 

15 

Ecquaenam haec, dixi, est aqua, quae^una ab origine manans, 
Scinditur, atque duos ex se dat currere rivos? 

Illa sub haec: praesens hoc te Mathelda docebit. 

Hoc illum atque alia edocui, tum candida Virgo 
Respondit, veluti qui sese crimine purgat: 

Atque scio ex Lethe non haec deleta fuisse. 1010 

Cura illum major, retulit tunc orsa Beatrix, 

Quae memorem sensum nonnumquam mente revellit, 
Reddidit im memorem. Sed jam illic cerne fluentem 
Euniam: hunc propere deduc illius ad amnem; 

Fac sua, more tuo, virtus sopita revivat. 

Ut vir, corde bonus, nullas afferre negandi 
Scit causas; sed, vix per signum aliena voluntas 
Notuit, hanc facit ipse suam; sic protinus illa, 

Postquam me eepit. mulier se candida movit; 

Ac Statio: huic comes adsis, jussu indixit herili.- 1020 
Si mihi scribendi, lector, spatium amplius esset, 
Prosequerer partim dulcem nunc carmine potum, 

Quo mea non unquam si iis exaturata fuisset: 

At, cum, quas poscunt haec altera cantica, plenae 
Sint penitus chartae, ulterius procedere frena 
Impediunt artis. Veluti nova frondibus arbos 
Compta novis, sancto redii instauratus ab amne, 

Ac purus; Caelique aptus conscendere ad astra 

DANTIS ALIGHERII 


DIVINAE COMOEDIAE 


LIBER IX. 


I. Mirifica illius, qui commovet omnia solus, 

Gloria per mundi partes sese inserit omnes, 

Hac magis, hac minus effulgens. Caelum ipse petivi, 

Ex illa plus lucis habens; ac talia vidi, 

Quae nequit ac nescit, quisquis redit inde, referre: 
Namque Bono, quod prorsus avet, mens nostra propiquans 
Usque adeo insinuat, seseque intrinsecus infert, 

Ut nequeat posthac retro memor ire facultas. 

Quod mihi caelestis sub mente reponere regni 

Fas fuit, hoc totum numeris ostendere sumam. 10 

0 bone, succurre extremo nunc, Phoebe, labori: 

Adsis o felix, ac tales suffice vires, 

Quales adquirenda petit tua laurus amata: 

Hactenus ex uno Parnassi vertice tantum 
Sat fuit aura mihi: nunc afflet oportet uterque: 

Illabare mihi; atque cane, ut cum, carmine victus, 

Marsya pelle dedit, detracta ex corpore, poenas; 

Sic, Virtus divina, fave, ut, mihi condita mente, 
Carminibus pateat regni caelestis imago: 

Tum laurum accedam, ac serto mea tempora cingam, 20 

Quod mihi tu dederis, coepturnque insigne, mereri: 

Tam legitur raro, ut vates Caesarque triumphet, 

Propter, quae humanae est genti probrosa voluntas, 

Esse ut Delphiaco deberent gaudia Divo, 

Si quis Penejae frondis capiatur amore. 

Ingens exiguae succedit flamma favillae: 

Post me forte aliquis precibus melioribus olim 
Orabit, quibus ex Cirrha responsa dabuntur. 

Surgit ab Eoi vario Sol margine Caeli*, 

At crucibus trinis qui nectit quattuor orbes, (1) 30 

Hinc cursu ac juncto meliori sidere surgit, 

Liberiusque suo mundanam lumine ceram 
Temperat ac signat. Mane hac in parte coortum (2) 
Illinc, atque bine Vesper erat; pene omnis et illinc 
Clarus erat radiis, niger hinc semiorbis ab umbris; 

In laevum cum versa latus, formosa Beatrix 
Soli oculos fixit: nunquam sic firmiter illum 
Inspexit regina avium. Velutique secundus 
Exoritur primo radius, sursumque resurgit, 

Non secus ac patrias remeans peregrinus ad oras; 40 
Sic, meam ubi mentem illius tum perculit actus, 

Ex me actus similis prodit; Solique corusco 
Ipse etiam direxi oculos, nec lumine laesus, 

Mortali de more, fui: nam sensibus illic, 

Quod fuit humanae sedes ea dedita genti, 

Multa licent, ad quae his alibi est erepta facultas. 

Non longum breviterque tuli, cum luce refulsit 
/Es velut ignitum; atque dies est visa diei 
Addita, non aliter quam Sol si fulserit alter. 

Hujus in ardentem faciem defixa Beatrix 50 

Stabat luminibus cupidis; ab eoque remotis 
Ipse oculis illi haerebam. Sic ejus ab ore 
Sum factus confestim intus, ceu Glaucus, ut herbam, 

Per quam Numinibus pelagi fuit additus, hausit. 

Naturam exuere humanam per verba notari 
Voce potest nulla: sat Glauci ostendit imago: 

Gratia queis Caeli dabit, haec miracula norint. 

Si tunc illud eram, quod primitus ipse creasti, 

Tu scis, Caelorum moderator, Spiritus alme, 

Lumine sum cujus superas sublatus in oras. 60 

Cum rota, quam' tu perpetua vertigine torques 
Optatus, sibi converti me compulit, illo 
Concentu, quem tu moderas ac digeris auctor, (3) 
Tantum ego tum Caeli succensum Solis ab igne 
Conspexi, ut numquam fluvius vel plurimus imber 
Tam dederit patuisse lacum. Lucisque sonique 
Me novitas tanto causas incendit amore 
Discendi, ut nunquam tantum me incesserit acer. 

Atque ea, quae velut ipse ego, quidquid mente putarem, 
Scibat, cum nondum peterem, mihi ferre quietem 70 
Adproperans, sic est effari protinus orsa: 

Te facis ipse rudem, confusus imagine falsa*, 

Qua sine perspiceres, quae nunc deprendere nescis. 

Non. es, uti rere, in terris: non fulminis ignis 
Sic fugiens de sede sua, it velociter unquam, 

Quomodo tu, hanc repetens. Paucis his vocibus, unum 
Si me deseruit dubium, mihi fortius haesit 
Deinde uliud. Qui me, dixi, stupor altus habebat, 

Omuis abit*, sed nunc miror, quod corpora possim 
Haec levia ipse gravis volucri transcendere cursu. 80 
Illa mihi, postquam suspiria pectore traxit, 

Versa oculos, nato ceu mater mente carenti, 

Sic fari incepit: Res omnes ordine certo 
Sunt inter sese*, atque Dei hinc apparet imago: 

JEternae virtutis ibi vestigia cernunt 
Sublimes Animae, finis qui est ordinis hujus. 

Omnis in hunc pro sorte sua res undique vergit, 

Plusve minusve propinqua Deo. Prout insita in illis 


Hosted by Google 



230 

Propterea est vis, ad varias se quaelibet oras 

Res movet. Hac Lunam versus vi tollitur ignis, 90 

Accipiunt hac quaeque suos animalia motus, 

Hac terra in solidam constringitur arida molem*, 

Nec tantum haec adigit vis res ratione carentes, 

Sed quibus intellectus inest. Qui talia mire 
Ordinat ac regit, ipse suo implet lumine Caelum, 
Imraotumque facit. Hoc subter, vulvitur illud, 

Quod se prae reliquis motu citiore revolvit. 

Huc, velut ad certum signum, nunc evehit illa 
Indita nos virtus*, quae, quidquid moverit, usque 
Dirigit in laetum signum sedemque quietam. 100 

Saepe quidem, ut mens artificis non obtinet illam 
Quam vellet formam, propter, quae calcitrat arti, 
Materiem indocilem; sic his impulsibus obstat 
Res ea, cui plena est alio se ferre potestas, 

(Ut nube ignis abit), retrahit si forte voluptas. 

Non igitur, si vera reor, te ascendere sursum 
Est tibi mirandum, plusquam descendere rivum 
Cautibus aeriis. Potius res mira fuisset 
Obice si nullo adstrictus, tellure sederes, 

Non secus ac si vivus humi subsideret ignis. 110 

Haec ait, ac Celo fulgentia lumina vertit. 

II. O quicumque meam parvo estis lintre secuti, 
Optantes audire, ratem, quae caerula eantat 
iEquora percurrens, ad littora vestra redite; 

Neve intrate salum, vastas ne forte par undas, 

Me amisso, ignoretis iter: freta pervia nulli 
Nunc primum ingredior: spirat Tritonia Pallas, 

Phaebus agit, monstrantque novae Ursarum astra Camoenae. 
Vos pauci, Angelicam qui jam vertistis ad escam 
Sollicitos animos, qua in terris vivitur, at non 120 
Unquam fit satias, vos proram mittite in altum, 
Sectantes, quem nostra aperit ratis incita, sulcum, 

Ante recurrenti quam sit delebilis unda. (4) 

Non stupor obtinuit tantus, vos quantus habebit, 

Heroas Grajos, quos Colchida vexerat Argo, 

Cum videre jugo submittere Jasona tauros. - 
Insita caelestis regni atque aeterna cupido 
Nos, tanquam Coelum, veloces pene ferebat. 

Ductricem ipse meam, atque ea suspiciebat Olympum. 
Quam cito stat, volat, atque arcu discedit arundo, 130 
Huc ego perveni, quo me sibi vertere mira 
Res oculos dedit*, atque ea, quam mea nulla latebant 
Acta, hilaris vultu, non secius atque decora: 

Grates redde Deo, qui primum attingere, dixit, 

Nos fecit sidus. Mihi visum est undique nubes 
Quod nos obtegeret, densa, et solida, atque polita, 
Usque adeo effulgens, sicut, quem luce corusca 
Sol adamanta ferit. Nos intus stella recepit, 

Indivisa velut lucis radium unda receptat. 

Si tum corpus eram, nec fas hic noscere porro est 140 
Quomodo tunc aliud corpus penetrare liceret, 

Nos agere id major deberet cura videndi, 

Quo fit perspicuum, naturae quomodo junctus 
Est Deus humanae. Quod nunc dat credere nobis 
Arcanum ignotumque Fides, tum noscere clare 
Atque palam dabitur, tanquam primordia veri. - 
Omni ope, respondi, cunctis et viribus illi 
Reddo pias grates, qui me tellure removit: 

At tu dic age, quid sunt hoc in corpore signa, 

Quae faciunt terris fabulas compingere vulgo? 150 

Subrideus retulit: Si homines sententia fallit, 

Pandere quo nequeunt sensus, mirabile certe 
Jam nunc esse tibi non id deberet; et ipse 
Scis bene, quod ratio senshs male nititur alis. 

At quid tute putas? Prout, inqui, hic corpora rara 
Aut sunt densa, reor terris diversa videri. 

Illa mihi: nosces sic te non vera locutum, 

Si, quae adversa feram, dictis intenderis aures. 

Orbita in octava cernuntur sidera multa, 

Aspectu ac mole inter se distantia valde: 160 

Si tam magna esset densi rurique potestas, 

Plusve minusve foret virtus his omnibus una; 

Diversa at virtus variis procedere debet 
Principiis; quae, uno excepto, tuus omnia sermo (5) 
Destrueret. Si nigrantis sit causa coloris 
Praeterea rarum, vel parte in utraque, vel una, 

Materiae valde esset inops hoc sidus, et instar 
Corporis in quo pars careat, pars pinguis abundet; 

Ac velut in libro mutatur pagina. Primum (6) 

Hoc Sol esse negat, patitur quando ille labores; 170 
Nam radii tunc transigerent, ceu corpore in omni 
Contigit hoc raro: quod non autem esse videtur. 

Nunc de alio dicam; quod si delere licebit, 

Evincam falsum, tua quod sententia profert. 

Si rarum non praetereat, sit denique punctum 
Est opus, a quo lux ultro transire vetetur, 

Ac Solis radius sic in sese ipse refundat, 

Ut color in speculo. Radium hic nigrescere dices, 

Quod mage longinqua fuerit de parte refractus. 

Hoc, si unquam tentes, negat experientia; quae est fons 180 
Unde solent artes sibi rivos ducere vestrae. 

Sume triplex speculum: procul a te bina locato, 

Longius ast aliud: medio te siste; tuumque 
Post tergum funale loca, quod spicula lucis 
Omnibus immittat speculis; et, ab hisce repulsa, 

Ad te perveniant. Etsi, quam longius abstans 
Emittit speculum, sit lux minor, omnia claram 
Aspicies aeque specularia mittere lucem. 

Nunc, quoniam, ut Solis radiis tepefacta calorem 
Ac frigus nix amittit, caligine pulsa 190 

Es factus; menti tibi claram infundere lucem 
Ipsa volo, quam tu penitus radiare videbis. 

Sub Coelo aeternae pacis, se maximus orbis 
Circumagit, cui talis inest uberrima virtus, 

Omnia ut obtineat variarum semina rerum; 

Quae, subtus sese volvens, hinc dividit orbis 
Sideribus multis, quae in sese continet ipso. 

Haec eadem certo dispensant ordine septem 
Deinde orbes, qui se celeri vertigine versant. 

Celorum haec series, ut conspicis ipse, gradatim 200 
Sic igitur peragit, talique est foedere juncta, 

Ut, quod desuper accipiunt, dant deinde deorsum. 

Inspice ut ad verum tendam, quod discere quaeris, 

Ne solus reperire vadum sis nescius amnis. 

Mentibus ex superis, summos quae temperat orbes, 
Progreditur virtus; ut, qua dat malleus istum, 

Ars venit ex fabro. Orbis, quem tot sidera pingunt, 
Excipit effigiem mentis, qua volvitur, ipsam; 

Insculpitque aliis. Humano ut corpore clausa, 

Sese anima insinuat, varios diffusa per artus, 210 

Dispensatque habiles diversa ad munera vires; 

Sic mens multiplicat sese, funditque per astra, 

Unica circumiens. Diversa exinde creatur 
Mixtura, ex varia virtute in sidere mixta, 

Cui sic inseritur, ceu vestro in corpore vita. 

Naturam ob laetam, qua virtus mixta creatur, 

Qualis laetitia ex oculis, lux fulget ab astris. 

Hinc fit differitas lucis: producere nescit 

Hanc fuscum aut clarum: interna ab origine prodit. 

III. Is, qui me primo Sol inflammavit amore, 220 
Et sua confirmans et nostra effata refutans, 

Dulce mihi dederat dictis deprendere verum; 

Atque ego ut errorem ac verum agnovisse faterer, 

Quoad decuit, vultum extuleram; sed visa repente 

Sic mihi res mentem devinxit, ut inde fateri 
Oblitus fuerim. Velut ex vitroque nitenti 
Lymphisque haud altis adeo, ut fundi ima nigrescant, 
Languida sic oculis resilit spectantis imago, 

Ut citius nivea det sese in fronte videndam 
Indi bacca maris; sic fundere verba paratos 230 

Vidi ego tum vultus multos. Contrarius error 
Me cepit, quam qui Narcisum fontis ad undam. 

Hos simul ac vidi, fulgenti reddita vitro 
Sum simulacra ratus*, flexique hinc lumina, veros 
Aspectus quaerens. Nil vidi*, oculosque reflexi 
Dulcis in ora Ducis, blando fulgentia risu. 

Ne stupeas, quod te puerili more putantem 
Subrisi aspiciens, inquit: consistere recto 
Nondnm pes tuus edidicit, sed devius errat. 

Non simulacra vides: sunt his in sedibus illi, 240 

Qui, quibus adstricti fuerant, non vota replerunt. 
Alloquere hos ergo atque audi, nec credere parcas; 

Nam lux, qua plene gaudent, clarissima veri 
Haud ullum ab se perpetitur divertere gressum. 

Quae magis eloquii cupidam se praebuit Umbra 
Tunc ego congressus, sum sic effatus, ut ille 
Quem nimius fandi tenet et simul impedit ardor. 

O felix Anima, aeternae dulcedine vitae 
Deliciisque fruens, quas, ni gustantibus, unquam 
Non est nosse datum, gratum mihi crede futurum, 250 
Si nomen sortemque tuam me noscere faxis. 

Illa alacris laetisque oculis, ait: aequa petenti 
Sollicitae annuimus, velut is, qui incensus amore, 
Succensas nos igne pari fervescere cogit. 

Virgo fui, ac voto adstrictis sociata puellis*, 

Sique memor religis priscae vestigia formae, 

Pulcrior haud facies tibi me celabit; et esse 
Piccardam nosces; quae sum sine fine beata 

Cum reliquis, quas segnior hic amplectitur orbis. 
Numinis aeterni nos magno ardemus amore 260 

Parendi placitis; nobisque est plena voluptas 
Hunc aperire modis, qui praescribuntur ab illo. 

Tali in sorte sumus quae tam demissa videtur, 

Quod voti abstitimus cunctas absolvere partes. - 
Divinum quiddam vestro sic fulget in ore, 

Tunc ego respondi, ut prisca immutetur imago*, 

Sum te propterea in mentem revocare moratus*, 

At nunc, quae memoras, pronum mihi noscere reddunt. 
Dic vero: Vobis, quibus hic est dia voluptas, 

Ulterioris inest sedisve gradusve cupido, 27 

Ut magis et visu et dulci sit amore fruendum? - 
Paulum cum sociis subrisit; laetaque vultu, 

Deinde, velut primi flammis arderet amoris: 

Frater, ait, charitas nos hic facit esse beatas; 

Quodque datnr, fruimur; nec quidquam quaerimus ultra. 
Alterius sortis si cura aut ulla cupido 
Nos utcumque ageret, divinae dissona menti 
Illa foret, quae nos discreta hac sede locavit: 

Quod nequit hic fieri, hic charitas si regnet oportet, 
Quaeque sit illius natura expendere sumas. 280 

Jussa Dei velle, hoc ipsum facit esse beatum; 

Quippe voluntates nostrae conflantur in unam. 

Quomodo in ordinibus variis nos proinde locatae 
Hoc sumus in regno, regni placet omnibus hujus, 

^on secus ac Regi, qui nos sic velle lacessit. 

Illius est libitum pax nostra; ejusque voluntas 

Est mare, quo se cuncta movent, quae condidit ille 

Ac Natura parit. Dictis ex talibus ipse 

Glariter agnovi, quod in omni parte beatum 

Esse licet Caeli, quamvis discrimina servet, 290 

Nec divina pares effundat Gratia rivos. 

Ut solet interdum, quod quis satiatur ab esca, 

Atque aliam exoptat*, quare hanc efflagitat, atque 
Ex ea agit grates: sic actu et vocibus egi, 

Ut telam scirem, nequiit cui imponere finem. - 

Altius est Caelo mulier, perfactaque morum 

Magnaque, ait, meritis*, cujus de more puellae 

In terris sese velant, ut tempus in omne 

lungantur sponso, qui respondentia clemens 

Vota suis placitis recipit. Cum aetate virerem, 300 

Huic ego me addixi} memet velamine texi, 

Obstrinxique fidem, ac legem sum hujusce secuta. 

Impia gens dulci eripuit me deinde recessu. 

Quam vitam hinc egi, scit qui corda intima novit. 

De se et idem memorat, quae ad dextram luce renidet, 
Omnibus effulgeus hujus splendoribus orbis: 

Haec etiam indignisque modis invitaque claustro 
Erepta est olim: sed, quanquam reddita mundo. 

Non unquam memori velamen corde removit. 

Haec est, quae ex tumida Constantia stirpe Sueviae 310 
Induperatorem est Fridericum enixa secundum. 

Tertium et extremum qui tali est auctus honore. 

Haec est illa effata, et Ave Maria , inde canendo 
Incepit} cantumque sequens evanuit, instar 
Ponderis, in multa quod lapsum absconditur unda. 
Postquam oculis abiit, quantum potuere, seculis, 

Sum versus, quo major amor mea pectora ducit, 

Atque Beatricem inspexi: verum illa refulsit 
Tam luce ingenti, ut visus perferre negavit. 

Quare ego, quae volui, sum promere verba moratus. 320 
IV. Inter distantes pariter pariterque moventes 
Si quis forte duas liber consisteret escas, 
x\nte fame occideret, quam dentibus applicet unam: 

Inter utrosque lupos, metuens aequaliter, agnus 
Sic staret} geminosque inter sic damma molossos. 

Quare ego non laudo aut damno, si, aequaliter actus 

Tum dubiis (cogebar enim) presso ore quievi. 

Ipse silens aderam, sed vultu impressa cupido 
Cordis erat, clareque magis quam lingua petebat. 

Sic mecuin sese gessit tum diva Beatrix, 330 

Regis ut Assyrii Daniel cum somnia pandit, 

Excussitque trucem, qua injuste exarserat, iram-, 

Ac dixit: video quod habet te bina cupido, 

Atque ita se impediunt, nequeant ut voce patere. 

Tu tecum reputas: cur vis aliena merendi 
Mensuram minuit, superest cum recta voluntas? 

Ambigere et tibi praeterea dant dicta Platonis, 

Sidereos remeare animas qui affirmat in axes. 

His tua mens parilcr dubiis est acta duobus. 

Quod plus fellis habet primum tibi solvere sumam 340 
Ex Seraphim quisquis mage Numinis ore fruatur, 

Et Samuel simul et Moses et uterque Joannes, 

Nec Maria excepti, haud alia in regione morantur 
Celesti, quam quas Animas conspexeris} atque bis 
Non varia est aetas, sed tempus in omne manebunt. 
Fulgida, stellantes supra quae tollitur orbes, 

Regia spirituum caetus complectitur omnes, 

Et plus atque minus gaudent dulcedine vitae, 

Prout minus aut plus afflati sunt Numinis aura. 

Hic sese ostendunt, non quod sit degere ibidem 350 
Sorte datum, verum ut pateat locus ultimus illis 
Esse in sede Dei. Sic namque ostendere vestro 
Est opus ingenio, cum mens, nisi noscere sensus 
Ante dedit, quidquam nequeat deprendere verum. 

Sic membris constare Deum dat Biblia. vestrae 
Indulgens menti; atque hominum sub imagine vobis 
Michael et GabrieI, et qui sanare Tobiae 
Curavit caecos oculos, Ecclesia monstrat. 

Quae Timaeus ait, non sunt his consona visis; 

Ille etenim, quod verba sonant, sentire videtur; 360 

Quippe Animas dicit sua quamque revertere ad astra , 
Unde putat missam, cum corporis induit artus. 

Forte alio illius spectat sententia, quam vox 
Ipsa sonat*, talis, quae non sit digna cachinno. 

Si putat ad stellas probrumque decusque referri, 

Quod talem influxum, quod talia semina in illas 
Indiderint, penitus veri non tramite aberrat. 

Hoc male comprensum mundo pene intulit omni 
Errorem; ac his Mercurii Martisque Jovisquc 
Imposuit nomen. Quod te dubium alligat alterum, 370 
Est letale minus, cum non te impellere possit 
Ut me destituas. Quod nostra injusta videtur 
Justitia, est Fidei mortalibus argumentum, (7) 

Ac non nequitiae haereticae. Hoc ediscere verum 
Quandoquidem mens vestra valet, te reddere laetum, 

Ut cupis, haud renuam. Si vis tum dicitur, omni 
Cum qui illam patitur, cogenti mente repugnat, 

Haud prorsum excusandae Animae sunt scilicet illae; 
Mens etenim, nisi forte velit, est nescia flecti, 

Non secus ac ignis, qui, quanquam pressus, in auras 380 
Indole nativa erigitur. Si flectitur hilum, 

Mens vi connivet. Sic hac gessere, potentes 
Ad sanctum remeare locum. Si plena voluntas 
Propositumque tenax illis sub corde fuisset, 

Quo stetit in grate obnixus Laurentius ignea, 
Impavidusque manum commisit Scaevola prunis, 

Per quod iter fuerant tractae, cum deinde potiri 
Est his libertate datum, se ad claustra tulissent: 

At nimis est rarum tam firma ac certa voluntas. 

His, si quo decuit perccpsti rite, solutum 390 

Est verbis dubium, quod te persaepe gravasset. 

Nunc aliud menti objicitur, quod tute nequires 
Disjicere, atque prius defectus viribus esses. 

Mentiri tibi jam statui non posse beatas 

Unquam Animas, quibus aeternum est fas cernere Verum. 
Piccarda hinc dixit, quod non oblita relicti 
Est unquam veli, ac sacrae Constantia sedis: 

Illius inde meis contraria verba videntur. 

Saepe aliquis, licet aegro animo, ut discrimina vitet, 

Non facienda facit; velut olim, a patre rogatus, 400 

Alchmeon matrem enecuit; pietatis amure 

Impius est factus. Perpende ut saepe voluntas 

Vi comes efficitur; quodque his emanat utrisque 

Non ideo admittit veniam. Tum namque voluntas 

Non vere assentit damno, sed quatenus ipsa 

Damnum formidat majus, consentit eidem. 

Ista voluntatis si tu discrimina pendas, 

Piccardae dictis mea non abludere nosces. — 

Sic ilia, aeterni ut Veri de fonte profundo 
Prosiliens rivus, mihi dixit; et utraque verbis 410 

Est mea ab illius penitus sedata cupido. 

0 Diva, o primo, dixi, carissima Amanti, 

Cujus me sermo et fovet et dulcedine inundat, 

Ac magis atque magis dat vivas sumere vires, 

Non mihi tantus amor, dignas qui reddere grates 
Possit: qui videt atque potest, is rite rependat. 

Novi equidem, quod mens hominum non ante quiescit, 
Quam Verum attingat, quo excepto, quaerere Verum 
Irritus est labor: hoc ubi nacta, quiescit ibidem, 

Non secus ac fera, cum reperit per tescua cubile: 420 
Adquirique potest, nam aliter quaecumque cupido 
Vana foret. Dubium hac oritur, ceu germina trunco; 

Ad summum sic nos ducit Natura gradatim. 

Hoc me fidentem facit, impelli tque rogare. 

Ut mihi des aliud latitans deprendere verum. 

Scire igitur vellem, numquid defectio voti 
Pensari meritis valeat, quae ponderis aequi 
Ante Deum fuerint. — Sic fanti luce coruscos 

Illa oculos tanta, et tanto direxit amore, 

Ut dare, perstrictus radiis, sum terga coactus, 430 
Et, quasi deficiens, mea lumina declinavi. 

V. Si flammis me ardere vides et amore calere 
Sic non more hominum, ut radiis tua lumina vincam, 

Ne stupeas: perfecto ex visu hoc ordia ducit; 

Quanto etenim magis ille Bonum comprendit, in illud 
Plus tanto intendit. Divam tibi fulgere menti 
Jam lucem video, quam qui conspexerit una 
Dumtaxat vice, perpetuo inflammatur amore. 

Siqua movent vos in terris, translucida tantum 
Sunt, vobis male nota, hujus vestigia lucis. 440 

Scire cupis, num qui votum non praestitit, illud 
Sit meritis pens ire potens, ac reddere tantum. 

Ut litem proinde evitet. Sic orsa Beatrix 
Tunc est effari*, ac tali est sermone secuta. 

Inter dona Dei, mortali tradita, majus, 

Ac minus illi impar, et quod magis aestimet ipse, 

Libera meus est arbitrii, quam Conditor unis, 
Cunctisque, instructis rationis lumine rebus 
Munifice impertit: pretium hinc perpendere voti 
Ipse potes, quo pactum ineunt sponsorque Deusque. 450 
Exuit hoc sese mens libertate suapte, 

Quam vovet ipsa Deo. Quanam hanc mercede rependes? 

Quod vovisti, alios si recte impendere in usus 

Posse putas, ex re male parta condere porro 

Vis bonum opus. Majus tibi punctum est proinde solutum. 

At, quoniam jus in variis Ecclesia votis 

Exercet, dictisque meis obstare videtur^ 

Est opus idcirco ulterius te accumbere mensae*, 

Namque rigens, quam sumpsisti, quibus esca coquatur, 
Indiget auxiliis: ergo mi ;i porrige mentem, 460 

Ac mea dicta tene*, fit namque scientia, rebus 
Non tantum auditis, memori sed mente repostis. 

Sunt bina in votis; pactura ac res foedere pacta. 

Illud deleri nescit, semperque tueri 

Est opus, ut supra manifeste ac rite monebam. 

Dona ideo fuit Abramidis offerre necessum, 

Quamlibet, ut scis, interdum mutare liceret. 

Altera pars, seu materies, se talis habere 
Saepe potest, ut mutari sine crimine fas sit. 

At nemo arbitrio mutet: sit facta facultas 470 

Sacrorum a summo, cui sunt, Antistite, claves. 

Nec valide mutare putet, nisi majus omisso 
Sufficiat munus, veluti pro triplice summa 
Si quadruplam reddat. Quod si praestantius omni 
Sit pretio, mutandum nullo est munere rerum. 

Vota homines ne parvi pendant: este fideles, 

Neve ardor vos caecus agat, vel ut egit Iephtem, 

Cui melius fuerit crudele retexere votum, 

Quam vano obsequio gravius delinquere. Sic et 
Atridem invenies, ductorem pubis Achivae, £80 

Unde suum flevit vultum Iphigenia decorum, 

Et cunctis hinc flere dedit, quorum attigit aures 
Tam mala relligio. Temere nolite moveri; 

Ne vos, Christiadae, ut plumam, omnis motitet aura, 
Neve unda commissa lui quacumque putetis. 

Sunt vetus ac nova lex vobis, summusque sacrorum 
Antistes; vestraeque satis sint ista saluti. 

Si quidquam haec contra dictat malesuada cupido, 

Este viri, non sicut oves, ratione carentes, 

Ne gens, vobiscum degens, Iudaea cachinnet. 490 

Este viri; non tanquam agnus, qui, matre relicta, 
Lascivit, saltat, pugnat secum ipse per herbas. 

Haec ea dicta dedit; cupidisque accensa favillis, 

Se in partem vertit, magis est quae vivida mundi. (8) 
Mutatum illius vultum atque silentia cernens, 

Tunc ego conticui; penitoque in pectore pressi 

Quae mea scitari jam mens arrecta parabat. 

Haud mora: non secus atque arcu dimissa sagitta, 

Quae prius attingit signum, quam chorda quiescat, 

Sic alium tunc attigimus nos protinus orbem. 500 

Huc ubi devenit, facta est tam laeta Bcatrix 
Ut magis enituit sidus. Si stella refulsit 
Luce nova, ac se mutavit, me quale fuisse, 

Qui sum natura omnimodis mutabile, credas? 

Ut, quos saepe tenent nitidis vivaria lymphis, 

Continuo in summas, siquid conspargitur, undas 
Exiliunt avidi pisces, alimenta putantes; 

Sic ego nos versus plus mille accedere vidi 
Fulgentes Animas-, et vox erat omnibus una*, 

En, en, clamabant, nostros qui augebit amores. 510 
Prout quaeque ad nos tendebant, ex luce corusca 
Progrcdiente ab iis, parebant gaudia mentis. 

Si, quod sum exorsus, narrare hic, lector, omittam, 
Quam tibi discendi ulterius foret anxius ardor! 

Hinc tu scire potes, fuerit mihi quanta cupido, 

Has simul aspexi, illarum cognoscere sortem. - 
O bone, cui sinit aeternum spectare triumphum 
Gratia, militiam cum nondum expleveris omnem, 

Lumine, quod Caelum fulgoribus undique complet, 

Nos sumus incensi: si quidquam scire voluntas 520 
Est tibi propterea, nobis ne pandere parcas. - 
Sic mihi tunc una ex illis ait, atque Beatrix: 

Dic age, dic fidens, inquit, ac crede velut Dis. - 
Corno equidem, quod tu proprio fulgore teneris. 
Quodque hunc ex oculis ducis; quippe ille coruscat, 
Utpote tu rides: sed qui sis nescio, nec cur 
Hoc te sidus habet, quod lux aliena recondit. (9) 

Sic ego tum dixi, splendorem versus ad illum, 

Qui mihi fatus erat. Multo fulgentius ille, 

Quam fuit, enituit. Ceu Sol, se lumine condens 530 

Ipse suo, postquam perroserit igne vapores. 

Sic prae laetitia sese illa abscondit imago 
Luce sua, penitusque latens sic farier orsa. 

VI. Postquam Aquilam Constantiades direxit ad Ortum, 
Coeli adversus iter, ductore quod ante secuta 
Dardanio fuerat, centum ac centum amplius annos 
Finibus Europae, prope montes illa resedit, 

Ex quibus exierat*, mundumque potentibus alis 
Fovit, et imperio rexit} multaque deinceps 
Est postquam gestata manu, ad me denique venit. 540 
Induperator eram, sum nomine Justinianus. 

Summo, quo nunc incendor, compulsus Amore, 

Ordine disposui leges, et quidquid in illis 
Sive supervacuum, sive esset inane, removi. 

Nondum opus aggressus, naturam existere rebar 
Tantum unam in Christo} sed divus Agapitus egit 
In veram inde fidem: illius sum dicta secutus, 

Quae nunc vera adeo aspicio, ut tu conspicis ipse 
Et verum et falsum in contradicentibus esse. 

Rectum iter ingressus Fidei, sum numine dextro 550 
Magnum opus exorsus, cunctisque huic viribus haesi} 
Otia nam Deus indulsit, cum juverit arma, 

Qucis meus attrivit dux Bclisarius hostes. 

Haec satis ad primum, quem feceris ante, rogatum} 

At res, de qua est sermo, me his quidquam addere cogit, 
Ut videas quam prave agat, et qui insigne sacratum 
Hoc sibi vi rapiat, quique ausit surgere contra. 

Aspice quanta hoc reddiderit venerabile virtus. 
(Cocpitque ex illo, cum Pallas, vulnere fossus, 

Ut regnum huic pareret, cecidit). Scis ipse moratum 560 
Esse annos ter centum Albae, dum Marte cruento 
Tergemina hinc illinc pugnarunt corpora fratrum. 

Scis etiam quid post raptas exinde Sabinas 
Per septem reges egit, ditione propinquas 

Submittens gentes, Lucretiae ad usque coactae 
Interitum. Scis et pulcherrima facta Quiritum 
Adversus Brennum et Pyrruin, reliquosque potentes^ 
Unde sibi famam myrrha peperere linendam 
Torquatus, Decii, et Fabii, notusque capillis 
Quintius incomptis. Hoc signum fregit et iras 570 
Belligeras Arabum, qui se ductore per Alpes 
Annibale intulerunt, Padus unde elabitur amnis. 

Deinde sub hoc juvenes claros egere triumphos 
Scipiades et Pompejus ; collique molestum 
Esse illi est visum, quem subter es ortus in auras. (10) 
Cum fuit hinc tempus, cum Coelo est denique visum, 
Mundum, more suo, dulci componere pace, 

Est illud, Roma tradenti, Caeser adeptus; 

Quaeque id praeterea ex Varo ad Rhenum usque peregit, 
Sequana sat norunt Heraeque Isaraeque fluenta, 580 
Et quot sunt amnes, Rhodanus quibus intumet ingens. 
Quod gessit vero postquam exiit urbe Ravenna 
Ac transit Rubiconis aquas, est pene volatus, 

Quem nec lingua sequi, nec penna celerrima posset. 
Agmina in Hispanas terras traduxit, et urbem 
Mox ad Dyrachium: iEmatios tanto impete campos 
Perculit, ut dolor ad Nili pervenerit oras. 

Rursus ad Antandrum et rapidum Simoenta redivit, 

Unde ante exierat, quo martius accnbat Hector. (11) 
Illinc discessit, Ptolemeum ut plecteret armis; ; 590 

Utque Jubam opprimeret, terras properavit ad Afras. 
Occiduam in partem vestram se deinde revexit, 

Quo tuba natorum Pompei ad bella vocabat. 

Gesta sub Augusto cum Bruto Cassius antris 
Latrat in infernis; Mutina atque Perusia narrant. 

Luget adhuc Cleopatra suum miserabile letum, 

Quod sibi conscivit, positis ad membra colubris. 

Hoc duce Erythrei rubras pervenit ad undas: 

Hoc duce composuit mundum, tantaque potiri 
Pace dedit, qua clausa feri sunt limina Iani. 600 

At, quod per terram, quae illius suddita juri est, 
Fecerat, et quod venturos fecisset in annos. 

Fit valde obscurum ac parvum, si Caesaris illud 
In manibus terti, studiis et pectore puro 
Atque oculo inspicitur^ quippe huic divina, loquenti 
Quae mihi justitia inspirat, concessit ut irae 
Vindictam ipsius faceret (12). Mirare quod addam. 
Deinde Titum ultrices pertraxit sumere poenas 
Expensae ultricis poenae pro crimine primo. 

Cum Longobardas passa est Ecclesia clades, 610 

Illius huic magnus protectus Carolus alis 
Attulit auxilium, victorque coercuit hostes. 

Nunc tu nosse potes, quantum sit crimen in illis 
Quos super arguerim, qui sunt tot causa malorum 
Quae vos affligunt. Huic Gallica lilia signo 
Alter praeponit, partique hoc vindicat alter, 

Cernere et est dubium, quisnam vehementius erret. 

Arma Ghibellini, sed signo hoc absque verendo, 

Arte sua capiant: male nam se protegit illo, 

Qui sc justitia abjungit. Nec Carolus iste 620 

Cum Guelphis huic bella ferat, formidet at ungues, 
Vellera majori qui detraxere leoni. 

Saepe patrum nati fleverunt crimina: neve 
Credat, ut illius praeponat lilia, signum 
Vertere velle Deum. Parvum hoc complectitur astrum, 
Quos opus in terris exercuit atque labores, 

Ut sibi post mortem parerent memorabile nomen. 

Cum mens huc tendit, terrestri dedita curae, 

Est opus illa Dei minus incendatur amore. 

Nobis pars est laetitie, data praemia nostris 630 

Metiri meritis*, quippe his ea cernimus aequa, 
lustitia hinc nostrum sibi tam devincit amorem, 

Ad nullam ut penitus sit fas divergere culpam, 

Ut gratum diversa cient modulamina vocum 
Concentum, sic et nostris in sedibus ordo 
Impar concentum reddit. Hoc fulget in astro 
Lux Romei, cujus pulcris mala gratia gestis 
Est habita. At non longum, qui mendaciter illum 
Culparunt, risere viri. Mala vertitur illi, 

Qui sua damna putat, quidquid benefecerit alter. 640 
Raimundus quatuor sibi Rerlingherus habebat (13) 

Natas-, ac magnis nuprerunt regibus omnes. 

Hoc humilis fecit Romeus: tamen improba verba 
Persuasere, rei rationem ut posceret actae; 

Actae nempe rei, quam tantum exauxerat ille; 

Proinde senex et inops tectum regale reliquit. 

Si norint homines, fuerint qui pectore sensus, 

Cum sibi frustatim peteret nutrimina vitae, 

Hunc, plusquam soleant, ornarent laudibus amplis. 

VII. Hacc ait, atque: Exercituum Deus inclyte, salve 650 
Incepit canere, ista tuo qui lumine regna 
Largiter illustras ; ac, duplice luce coruscans, (14) 
Interea in numerum, juxta modulamina cantus, 

Ducebat chereas, chercas ducentibus una 
Spiritibus reliquis: rapidae mox quale favillae 
Longe oculis abiere meis. Incertus et anceps 
Ajebam mccum: dic, quaere, illamque rogato, 

Quae delet tibi rore sitim; at reverentia, quae me 
Illius permulta tenet, mihi labra vetabat 
Pandere, ut irrepens cui somnus degravat artus. 660 
Non multum tulit haerentem, risuque Beatrix 
Effulgens, medio qui laetum redderet igne: 

Tu, dixit, (nec falli possum), mente requiris 
Quomodo vindictam justam fas plectere justis 
Sit poenis; at ego his curis te rite resolvam, 

Et se magna meis pandet sententia dictis. 

Qui non est natus, sibi proficientia, nolens 
Fraena voluptati, vir se prolemque peremit. 

Hinc genus humanum densa caligine mersum 
Erroris jacuit, donec post secula multa 670 

Magna Dei soboles coelo descendit ab alto. 

Naturamque, suo quae auctore recesserat, ipsi 
Induit, ex actu aeterni dumtaxat amoris. 

Fac nunc advertas, et quae dicam excipe mente. 

Haec natura, sibi quam posthac induit Auctor, 
Intemerata fuit, qualis fuit ante creata; 

At, scelus ob proprium, Paradisi est limine pulsa, 
Namque sua ex vita, ac veri se ex calle remorat. 
Natnram idcirco sumptam si inspexeris, aequa 
Poena crucis fuit, atque hac nil est justius unquam; 680 
At si personam, quae talem est passa, tueris, 

Cui haec natura inerat, nulla est injuria major. 

Diversa ex uno duplex res prodiit actu, 

Unaque mors placuit simul Abramidisque Deoque: 

Hac tremuit terra, et patefacta est janua Coeli. 

Non tibi jam durum debet dubiumque videri, 

Vindictam justam cum juste audiveris ultam. 

Ast ego nunc alium tibi mentem obstringere nodum 
Aspicio, ex quo solvi est illi magna cupido. 

Cur modus iste Deo redimendi arriserit, inquis, 690 
Percipere haud valeo. Nulli hoc deprendere, frater, 

Fas est, ni quibus aeterni vis constat Amoris. (15) 

At, quoniam huc multum inspicitur, minimumquo videtur, 
Cur modus hic fuerit prae cunctis dignior, edam. 

Expers livoris, bonitas divina favillis 

Ipsa suis late micat, aeternique decoris 

Pandit opes. Quodcumque absque iterventibus ullis 

Sola creat, manet aeternum; nam nescit imago 

Deleri, quam ipsa impressit. Quod manat ab illa 

Nullo interventu, omni libertate potitur; 700 

Mutarique neqiit rerum virtute novarum. (16) 

Quod plus est illi compar, plus complacet illi; 

Ardor enim sanctus, qui res illuminat omnes, 

Quae mage sunt ipsi similes, mage fulget in illis. 

Cuncta hominem haec decora exornant: si deficit unum, 
Nobilitate cadit: scelus unum mancipat illum, 

Atque Deo similem non amplius efficit esse, 

Divina tum namque parum se luce colorat: 

Nec spsies amissa redit, nisi poena replerit, 

Quod cnlpa evacuat, suadente cupidine prava. 710 

Dotibus his, natura suo cum in semine vestra 
Peccavit tota, ut Paradiso, exuta recessit*, 

Nec refici poterant, (si advertas mente sagaci). 

Ni geminis tantum hisce modis: aut parceret unus 
Clementer Deus*, aut, sua quod dementia fecit, 

Ipse homo flagitium lueret. Nunc insere mentem 
Altius, atque aeterni consilii inspice abyssum, 

Quam potis es; dictisque meis prudenter inhaere. 

Pro scelere admisso ratione satisdare nulla 

Mortalis poterat; nam se demittere ad imum 720 

Impos erat tantum, quantum se erexerat alte. 

Haec causa est verax, cur rite rependere noxam 
Humanae non esset opis. Deus ergo suismet 
Ipse viis, homini vitam reparare superstes 
Solus erat: nempe aut una, aut ambabus. Utrisque 
Uti diva, sua quae signat imagine mundum, 

His Bonitas voluit: magis acceptabile donum 
Quippe est, quod magis ostendit donantis amorem. 

Non fuit aut erit, ex nascentis origine mundi 
Ad mundi finem, ratio magis alta gerendi, 730 

Sive Deum aut hominem spectes. Si indulserit ultro 
Ipse Deus veniam, largus minus ille fuisset, 

Quam cum se dedit, instaurare ut posset omissas 
Mortalis vires: nec erat ratio ulla profecto 
Altera, justitiae compar; nisi Numinis esset 

Filius humanam dignatus sumere carnem. 

Nunc, ut plena tibi penitus sit cuncta cupido, 

Ad rem, quam dixi, redeo*, ut tibi clara patescat, 

Non secus atque mihi. Inquis: aquam, aera, terram, 
Atque ignem, quaeque his constant, haud tempore multo 740 
Durare, ac labi aspicio: haec etiam Deus ipse creavit*, 
Quare, si verum dixi, nescire ruinam 
Haec quoque deberent. Regio, in qua, frater, es ipse, 
Angelicaeque acies, sunt conditione creatae 
Integra*, at quae elementa refers, et condita ab illis, 
Haec formam accipiunt porro ex virtute creata. 

Materiam illorum Deus et quae informat eamdem, 
Virtutem in stellis obeuntibus hisce creavit. 

Brutorum ac plantarum animae de lucibus istis 
Motumque vitamque trahunt, vi talibus apta: 750 

Nostram animam vero spirat Deus ipsemet: illam 
Sic et amore replet, quo semper tendit ad illum: 

Hinc quoque conjicies, quod mortua membra resurgent, 
Si reputas quo more fuit caro condita quondam, 

Cum vitam primi acciperent utrique parentes. 

VIII. Idaliam gens prisca, suo malesana periclo, 

Tertio ab orbe Deam spirare putabat amores*, 

Atque ideo, non tantum ea, verum culta Dione 
Est aris votisque parens, natusque Cupido, 

Didonis gremio quem decubuisse ferebant. 760 

Illius huic stellae, de qua jam dicere sumpsi, 

Quam Sol et veniens ahiensque inspectat amanter, 
Imposuit nomen. Qui sim dehtus in illam, 

Nescio: ab hoc sensi, quod pulcrior ore Beatrix 
Visa mihi fuerit. Non secius atque favillae 
Igni interlucent, atque ut distinquitur una 
Vox alia, cum subsilit altera, et altera perstat*, 

Sideris haud aliter per lucem currere Luces 
Vidi ego tunc alias, sed plusque minusque citatim, 

Prout, reor, aeterno gauderet lumine quaeque. 770 

Invisi aut visi, ex gelidis haud nubibus unquam 
Erumpunt venti ; quos non incedere segnes 
Dixerit, ad nos has Luces qui viderit irc, 

Linquentes gyrum, ex Seraphim sublimibus orsum. (17) 
Post incedentes primos Osanna sonabat, 

Quale mihi semper fuit hinc audire cupido. 

Accedens propius, tunc una ita farier infit: 

Omnes nos praesto sumus, atque explere paratae 
Quidquid aves: cum Principibus caelestibus idem 
Nos gyrus motuque pari atque cupidine eadem 780 
Circumagit; quibus in mundo: Fb$, orbita , dixti. 

Quorum ex impulsu volvit se tertia Caeli . (18) 

Nos ita diligimus, tibi nos et tanta gerendi 
Cura tenet inorem, ut paulum requiesse juvabit. — 
Postquam oculos Divae affixi reverenter, et illa 
Blanditer arrisit, Luci sum versus eidem 
Quae mihi se exhibuit. Quo nomine diceris? inqui, 
Primam edens vocem, magno commotus amore. 

Oh qualem et quantam tunc illi augescere lucem, 

Propter laetitiam vidi, quae juncta priori 790 

Laetitiae fuit, haec postquam sum talia fatus! 

Effulgens sic luce nova, mihi reddidit orsa. 

Non longum me terra habuit: si longius aevum 
Duxissem, minus exortum foret inde malorum. 

Quae me laetitia involvit, radiisque coruscis 
Includit, velut ipse suo sub stamine bombix. 

Non sinit, ut tu me videas. Me ardenter amasti; 

Ac merito: nam si vixissem, haud reddere grates 
Abstiterim plusquam verbis. Me ripa sinistra, (19) 

Quae Rhodano abluitur, postquam sua flumina Sorgae 800 
Mixcuit illabens, dominum sibi habere manebat, 

Nec non et pars Ausoniae, qua moenia Bari 
Piscosi assurgunt, et Cajetae atque Crotonis, 

Quaque Trucntus aquas Viridisque evolvit in aequor. 
Illius mihi fulgebat jam fronte corona 
Telluris, quam Danubius rigat amne profundo, 
Teutonidum rigidis postquam est digressus ab oris. 
Quaeque Pachinum inter tellus altumque Peiorum 
iEquoris ad fluctus, magis Euri flatibus actos, 

Sulphure caligat, non expirante Typhoeo, 810 

Nunc etiam nostro reges ex sanguine haberet, 

Ex me quos dederint et Carolus atque Rodulphus, 

Si regni feritas, atque infraenata potestas, 

Quae semper populos turbat, non ire Panormum 
In caedem egisset. Meus haec si mente sagaci 
Praespiceret frater, Catalanam cautus avaram 
Pauperiem abjieeret, populis ne dura noceret. 

Illi opus est certe, aut aliis, impendere curas, 

Ne ratis ulterius, jam pondere onusta, gravetur. 

Illius ingenio, quod parcum ex ubere fluxit, 820 

Militia esset opus, quae nollet ponere in arca. (20) 
Dixit*, et his ego sum contra dein talibus orsus. 

Me tua mirifice complent dulcedine dicta; 

Qua magis afficior, quoniam te hanc cernere credo 
Qualem ego percipio, illic, unde exordia sumit 
Ac finem omne bonum; quodque hanc in Numine cernas, 
Hoc quoque delector. Cum laetum feceris, idem 
Me doceas; nam, verba serens, dubitare dedisti 
Quomodo de dulci seiren nascatur amarum. 

Si valeam, is retulit, tibi verum ostendere, vertes 830 
Huic, quod scire cupis, faciem, ut nunc tergora vertis. 
Regnum, quod nunc tu ascendis, Deus ordine volvens 
jEque ac laetificans, virtutem ponit in istis 
Corporibus magnis, ad quod vult providus ipse: 

Nec modo naturas Mens perfecta ordinat omnes 
Disjunctim, at cunctas simul, illarumque salutem; 
Quidquid enim hic arcus vibrat, certum incutit istum 

Praevisum in punctum, velut in signum acta sagitta. 

Hoc nisi sic esset, Coelum producere perget, 

At male composita, et certam incursura ruinam*, 840 
Quod nequit effieri, nisi sint haec astra moventes 
Infirmi} quique hos fecit, infirmus et ipse. 

Jamque age, visne tibi magis haec clarescere faxim? — 
Non equidem, dixi} video nam satque superque, 

Quod sibi non unquam deest Natura tuendae. — 

Mox inquit: pejusne foret, si civis in urbe 
Nemo esset? Certe, retuli; nec causa petenda est. — 
Idne, ait, esse potest, homines nisi munere terris 
Fungantur vario, ac varias vertantur ad artes? 

Non equidem, vester docuit si vera Magister. (21) 850 

Huc ubi devenit: studiorum, dixit, oportet 
Radicem esse igitur variam: nam nascitur unus 
Xerses, ille Solon, hic qui sibi condidit alas, 

Alter Melchisadec. Volventibus edita ab astris, 

Mortalem ceram signans Natura sigillo, 

Fungitur arte sua, sed non discriminat aedes. 

Hinc fit ut ingenio Jacob tam discrepet Esau* 

Atque adeo est vili natus de patre Quirinus 
Ut sibi opus fuerit genitorem adsciscere Martem. 
Natorum semper similis natura parentum 860 

Esset naturae, nisi mens divina vetaret 
Consilio arcano, cui sunt mortalia curae. 

Ecce tibi ante oculos, quae jam post terga latebant. 

At, quantum es mihi curae ut noveris, instar abollae, (22) 
Hoc addam. Quoties reperit Natura sinistram 
Fortunam, male proficit, ut non consita terris 
Semina quaeque suis. Si, quae fundamina ponit 
Natura, instaret mundus, gens integra morum 
Floreret, laetoque irent mortalia cursu. 

At Marti natos, vos arae addicitis; aptos 870 

Instrepere eloquio, regali in sede locatis: 

Vestraque sic recto devertitur orbita calle. 

DIVINAE COMOEDIAE 


LIBER X. 


IX. Me tuus ut dubiis, Clementia pulcra, resolvit (1) 
Carolus, infandas fraudes tristemque rapinam (2) 

Narravit, sua quas soboles passura fuisset*, 

At, sileas, ait, ac tacitum sine currere tempus. 

Quare ego nil aliud dicam, nisi vestra dolores 
Damna secuturos, mcritasque ob crimina poenas. - 
Jamque illud Lumen Soli se verterat almo, 

Qui totum replet igne suo, et par cuique tuenti est. 

Oh captas errore Animas! oh impia corda! 

Quae tam grande bonum abjicitis, deceptaque rerum iO 
Vanarum specie, curas his tenditis omnes. - 
Ecce autem subito ex illis Fulgoribus alter 
Ad me se tulit; ac, majori luce renidens, 

Se cupidum affari ostendit. Velut ante, Beatrix, 

In me defixos oculos quae blanda tenebat, 

Annuit optanti. Mihi,' Spiritus alme, volenti, 

Dixi ego, responde; ac certum me redde, reflecti 
In te, quae mihi sunt animo. Lux, cognita nondum 
Quae mihi tum fuerat, medio de sideris, unde 
Ante dabat cantum, gaudentis more favere: 20 

Italicae, incepit, pravae telluris in oris, 

Urbem inter Venetam, fontesque ex Alpe fluentum 
Medoaci ac Planis, non multum surgit ad auras 
Exiguus collis*, fax unde erupit, et ardens (3) 

Affecit magnis subjectam cladibus oram. 

Huic soror ipsa fui: sum nomine dicta Cunizza: 

Hic moror*, hoc etenim vicit me lumine sidus. 

Non mea me sors affligit, nec me illa remordet, 

Vulgus ut ignarum forsan mortale putaret. 

Quae mihi Lux proprior fulget, memorabile nomen 30 
ln terris liquit, multumque manebit in aevum, 

Plus etiam quam quingentos Sol duxerit annos. 

Aspice nuinnc homini sit opus virtute mereri, 

Ut post hanc vitam, subeat dehinc ille secundam. 

Non hoc incauta advertit maleprovida mente 
Gens inter degens Tila venti A thesisque fluenta} 

Ac, licet aerumnis pressam, non poenitet illam. 

At cito, (dant gentes quoniam jura omnia pessum) 
Sanguis, ab Euganeis decurrens collibus, undas 
Mutabit fluvii, qui te, Vicentia, lambit. (4) 40 

Qua Calianus aquas cum Silis flumine jungit 
It talis capite erecto, regnoque superbit, (5) 

Cui jam tenduntur retes. Pastoris iniqui 
Tu quoque vipereas lugebis, Feltria, fraudes: 

Tales, queis nunquam Maltam subiere nocentes. (6) 

Vas nimis amplum esset, quod continuisse cruorem 
Possit, quem de gente tua, Ferraria, fundet 
Presbyter hic bonus, ut sese demonstret amicum 
Pontifici*, lassusque foret, qui hunc pendere vellet: 
Moribus haec porro respondent munera gentis. 50 

Sunt specula in Coelo, atque thronos vos dicitis illa, 
Unde palam nobis dat se Deus ipse videndum: 

Crede igitur quod certa tibi sum proinde locuta. 

Haec dixit*, velutiquc aliis exercita curis, 

Se rursum in gyrum misit conversa relictum. 

Altera tum Lux, jam nota mihi, tam clara refulsit, 
Gemma velut Solis radio percussa corusco. 

Gaudia uti risu nos prodimus, astra colentes 
Testantur sic luce nova: quos obtinet Orcus, 

Fronte notant tristi moerentis nubila cordis. - 60 

Cuncta Deus videt, et tu cuncta tueris in illo, 

Spiritus o felix, ego dixi-, omnisque voluntas, 

Quae sit nota Deo, tibi non incognita paret: 

Cur tua vox igitur, quae semper sidera mulcet 
Par Seraphim cantu, quibus est sex tegmen ab alis, 

Non mihi respondit? Tua si mihi vota paterent, 

Ut tibi nostra patent, a te nollem ipse rogari. - 
Maxima vallis aquae, excepto qui circuit orbem (7) 
Oceano, ille inquit, tantum se Solis ad ortum, 
Progrediens inter contraria littora, tendit, 70 

Circulus ut medius sistat, quo stabat Horizon. 

Hanc vallem propter, veni sub luminis auras 
Hebrum inter Macramque amnem, qui tramite parvo 
Thyrrenis Ligurum disterminat arva colonis. 

Pene et ad occasum atque ortum sunt Solis eumdem 
Afris littoribus Sude et mea patria tellus, 

Quae vastata suo tepefecit sanguine portum. 

Nomine sum Folcus (8): Celum me detinet istud, 

Illius afflatus valde quod pectore sensi. 

Non adeo, dum aetas sivit, Phoenissa, Sicheo 80 

Atque Creusae infensa, arsit-, non hospita Phylles 
Demophoonta, nec Alcides adamavit Jolem. 

Nec tamen hinc oritur dolor, at jucunda voluptas*, 

Non equidem culpae, quam plene oblivia delent, 

Sed, quae mirifico sic digerit ordine, mentis. 

Hic ars inspicitur, quae tales indidit astro 
Huic vires, ut, quem mortalibus afflat amorem, 

Sursus ad auctorem rodeat. Nunc pandere pergam, 

Discere quod vis ulterius. Tu luce requiris 

Qui mihi proximior tanta sit Spiritus ardens, 90 

Non secus ac pura radius Phaebeus in unda. 

Scito hunc erse Raab, summo quae gaudet honore 
Ordine in hoc nostro. Ante omnes illata coruscum 
Haec fuit in sidus (quo culmen desinit umbrae. 

Quam tellus ex Sole jacit) cum victor ab antris 
Morte triumphata Christus remeavit Avernis. 

Linquere eam decuit, monumentum insigne triumphi, 
Quem sibi promeruit, palmis defixus utrisque, 

Coeli in parte aliqua} primo nam dextera bello 

Haec favit Josue, sanctae telluris in oris, 100 

Cujus Pontificem cepere oblivia summum. 

Urbs tua, quae illius planta est, qui vertere primus 
Terga suo Auctori est ausus, cuj usque dolenda (9) 
Invidia est adeo, procignit et undique fundit 
Tristem illum florem, recto qui e tramite abegit 
Agnosque ac pecudes; lupus hoc nam factus ad ipso 
Est Pastor. Mentem unis Decretalibus addunt, (10) 

Ut plane ex illarum attrito margine constat: 

Pontificum his Summus, reliquique a cardine dicti, 
Intendunt animos*, Evangeliique relicto 110 

Ac Patrum studio; paucamque in pectore curam 
Gestant Nazareae sedis, qua nuntius alas 
Gabriel, aetherio delapsus vertice, pandit. 

At Vaticanus collis, et urbis caetera Romae 
Pars sacra, ubi recubant Petri vexilla secuti, 

Foedo ab adulterio quamprimum libera fiet. 

X. In genitum spectans (illo, qui aeternus utrisque 
Manat, amore,) oculis quaecumque aut mente videntur, 
Omnia tam miro primus Vigor ordine fecit, 

Noscere ut hunc nemo nequeat, qui talia cernit. 120 
Tolle igitur, lector, partem tua lumina in illam, 

Qua motu inseritur concordi foedere motus; 

Atque, hinc incipiens, artem meditare Magistri, 

Qui tantum hanc amat, ut nunquam noctuque diuquc 
Inde oculos vertat. Vide ut hinc se circulus ille 
Obliquus tendat, qui errantia sidera ducit 
In varios mundi, qui talia postulat, usus. 

Transversum ni his esset iter, Coeli irrita virtus 
Multa foret, vis et terris quasi hebesceret omnis. 

Si plus sive minus recto deflecteret axe, 130 

Terrisque ac Coelo valde defecerit ordo. 

Haec libata tuo, lector, sub pectore volve, 

Si laetus prius esse velis, quam viribus expers: 

Instruxi tibi rite dapes, nunc ipse comesto. 

Nam me inceptum opus ad se cunctas vertere curas 
Sollicitum cogit. Naturae prima ministra, 

Vim Coeli insinuans mundo, ac labentia certo 
Tempora mensurans cursu, Phebcia lampas 
Per gyros ibat, Pryxaco sidere juncta, 

Per quos quaque die sesc maturius effert. 1 10 

Jamquc ego in illa aderam*, sed non me ascendere sensi, 
Ni ve f uti mens praesentit, quod jam occupat illam. 

Oh quantum radiare nova tum luce Beatrix 
Debuit illa magis, quae tam ad meliora repente 
Me vehit, ut nullum per tempus tenditur actusl 
Quod Sol in se ipso, quem sum introgressus, habebat. 
Non aliquem propter, quo excelleret ille, colorem, 

At propter lucem, non ars ususque referre 
lngcniumve potest, ut sese ostendat imago: 

Credere sed par est, exoptandumque tueri. i 50 

Si mens nostra nequit tantum se attollere in altum, 

Nil mirum si oculi nequeunt tranxmitterc Solem. 

Talis erat gens quarta Patris, qui jugiter illam, 

Ut genit ac spirat pandens, dulcedine complet. 

Angelico Soli, tunc est mihi fata Beatrix, 

Redde lubens grates, cujus te gratia ad istum 

17 

Deduxit clemens, humanis sensibus aptum. 

Nullum cor hominis tam se perniciter unquam 
Dedidit intenseque Deo, ceu vocibus illis 
Tunc ego commotus: tanto sum captus amore 160 

Numinis, ut fuerit mihi tunc oblita Bcatrix. 

Non aegre illa tulit, sed risit. Quo excita risu 
Mens mea, quae Deo inhaerebat, se ad plurima vertit^ 
Namque, magis cantu dulces, quam luce micantes, 

Tum multas Luces, quasi centrum, more coronae, 

Cingere nos vidi*, ceu Lunam lucidus ambit 
Circulus interdum, quem densior efficit aer. 

Numinis in celsis domibus, quibus ipse revertor, 

Multae sum gemmae, quas hinc abducere nulli 

Fas est: sunt adeo et pretio formaque valentes! 170 

Ex his cantus erat: qui non ascenderit illuc, 

Expectct, quod certa ferat sibi nuntia mutus. 

Postquam nos circum ter decurrere canentes, 

Astra suos veluti circumvertuntur ad axes, 

Constiterunt*, visaeque mihi sunt quale puellae 
Quae choreas sistunt, labiisque silentibus adstaut, 
Accipiant ut jussa novi primordia canius. 

Tunc una ex illis medio de lumine fari 

Sic coepit: Quoniam radius, quem Gratia fundit, 

Unde amor exoritur verus, qui crescit amando, 180 
In te adeo effulget, scalam ut conscendere ducat, 

Per quam nemo venit, nisi certus deinde reverti, ( 11 ) 

Ex phyala quicumque sua tibi vina negaret, 

Ut tua sit depulsa sitis, non liber is esset, 

Tanquam flumen aquae, quod non descendat in aequor. 
Floribus ex quibus haec constat, vis scire, corona, 

Quae Divae intendit, te fulgida ad astra vehenti. 

Ex agnis gregis ipse fui*, quem tramite ducit 
Gusmanus, quo pinguescit, qui haud devius errat. 

Qui propius mihi dexter adest, ex urbe Colonia 190 

Est hic Albertus, socius meus atque magister. (12) 

Ipse ab Aquino sum urbe Thomas. Si nomina scire 
Vis aliorum etiam, visu mea dicta scquare, 

Percurrens oculis sertum. Qui fulgurat ardens 
Ore renidenti, ille est cui dat gratia nomen} (13) 

Sacras qui leges adeo et civilia jura 
Adjuvit, res ut fuerit gratissima Coelo. 

Alter ibi est Petrus, viduae qui pauperis instar 
Ecclesiae ipse suum thesaurum tradidit almae. (14) 
Pulcrior ante omnes, quae talem spirat amorem, 200 
Lux quinta, ut mundus cupiat de hac discere quidquam, (15) 
Est mens alta viri, cui tanta scientia rerum 
Est data, si verum verum est, ut nemo secundus 
Surrexit. Deinde illius prope conspice Lucem, 

Altius angelicas, clausus qui corpore, dotes (16) 

Atqic ministeria inspexit. Lux parva subinde 
Christiadum est is patronus, qui idola colentes (17) 
Incessit calamo, unde sibi Augustinus adeptus 
Est ad idem vires. Si Luces mente sagaci 
Percurris, mea verba sequens, jam scire cupido 210 
Te tenet octavam. Hic gaudet, fruiturque supernis 
Deliciis, qui mundi et opes et dona dolosi 
Detexit sapiens, si quisquam huic praebeat aures. (18) 
Celdauri est corpus} sed spiritus inde revulsus 
A nece et exilio pacem est sublatus ad istam. 

Aspice jam Bcdae atque lsidori fulgere Luces, (19) 

Nec non Richardi, qui, plusquam semine natus 
Mortali, res est scrutatus acumine mentis. 

Hic (tuus unde mihi, jam sertum ex ordine mensus, 
Nunc oculus redit), est Sigieri spiritus acer, (20) 220 

Cui nimis est, curis gravido, mors visa morari: 

Ille etenim vico, dederunt cui stramina nomen, 

Edocuit Logicen, et vera odiosa retexit. 

Dixerat. Ut, cum mane novo, quae temporis horas 

Machina metitur, sponsam persolvere laudes (21) 

Rite vocat Domino, quibus hunc sibi reddat amantem, 
Altera pars aliam trahit, impellitque volutans, 

Tinnitusque ciet, (dulci quo murmure motus 
Spiritus acclinis sancto inflammatur amore) ; 

Sic ego tunc illam circum se ferre coronam 230 

Aspexi, dulcemque adeo simul edere cantum, 

Notus ut esse nequit, nisi quo est aeterna voluptas. 

XI. Oh caecas hominum curas, quam manca profecto 
Argumenta adigunt pennis vos radere terram! 

Clamosum ille forum, atque Machaonis iste colabat 
Artem, alterque ministerium tendebat ad arae, 

Alter quaerebat regno vi aut fraude potiri, 

Is furto instabat, rebus civilibus iste, 

Foeda hunc luxuries, hunc otia lenta tenebant-, 

His ego cum curis vacuus, caelestibus oris 240 

Tanto exceptus eram, Diva comitante, decore. 

Ut, gyro expleto, punctum deiri quisquis ad orbis, 

Unde profectus erat, remeavit, substitit illic, 

Fixa suis haerent veluti funalia fulcris. 

Ac luce ex media, de qua fuit ante locutus, 

Subridens ac splendidior, sic orsus Aquinas. 

Lucis ut aeternae radiis incendor, ibidem 

Sic ego prospiciens, quod tu sub pectore condis 

Intueor. Dubitas, atque uberiore doceri 

Sermone exoptas, ut tu deprendere possis 250 

Quod jam pinguescit dixi, et quod nemo secundus. 

Quare ego utrumque tibi clare nunc pandere sumam. 
Providus aeterna qui temperat omnia mente, 

Cujus nulla potest acies attingere fines, 

Heroas geminos almae, quam vocibus altis 
Ipse sibi Christus, quaesitam sanguine, junxit, 

Adlegit Sponsae; quorum moderamine fulta, 

Tutius illa viam, quo tramite fertur ad ipsum, 

Corriperet, fidumque magis servaret amorem. 

Alter erat totus Seraphim fervoribus ardens, 260 

Par alter Cherubim sapientis lumine mentis. 

Unum ex his dicam; nam, quando dicitur unus. 

Laudibus alterius laudatur protinus alter: 

Tantum cura viris fuit una aedemque duobus! 

Tupini inter aquas, manansque ex colle fluentum, 

Quem pius hospitio quondam sibi legit Ubaldus, 

Fertilis excelso dependet vertice terra, 

Unde sibi a Solis porta aestivumquc calorem 
Sentit, et hibernum magis esse Perusia frigus*, 

Flentque jugo tristi Validum atque Nuceria retro. 270 
Hine, ubi mons facilem magis acclinatur in oram, 
iEtherias olim Sol est exortus in auras 
Noster ut exurgit nonnuquam Gangis ab unda: 
Quapropter, si voce velit quis dicere vera, 

Non locus Assisium, sed jure vocabitur Ortus. 

Haud multum attigerat vitae, cum clara repente 
Virtutis documenta dedit, solatia terris, 

Quippe olli mulier, quam morte haud secius horrent 
Mortales, totis sic est adamata medullis, 

Ut patris indomilas ruerit fidenter in iras; 280 

Atque, illoque palam sanctique Antistite templi, 

Duxerit uxorem: inque dies ferventius arsit. 

Illa diu, primi post funera dira mariti, 

Donec is adveniens cupidas intenderet ulnas, 

Mille fuit centumque super despecta per annos: 

Nec juvit, vacuamque metu, placidamque quietis, 

Inter Amiciatis nassas, sub nocte sopora, 

Haud vocem pavisse Ducis, quem paverat orbis*, 

Nec tantas animo vires, fidumque tenere 

Consilium, ut Christi sit scandere sola cruentam 290 

Ausa crucem, cum Mater humi defixa maneret. 

Verum age, ne videar nimiis ambagibus uti. 

Aceipe: pauperies uxor, Franciscus amator. 

Dulces illorum visus, vultusque sereni, 

Mirus amor, geminumque fovens concordia pectus. 
Implevere novis hominum praecordia euris. 

Haud mora: projecto denudat tegmine plantas 
Bernardus, tantaeque sequens vestigia paeis 
Antevolat, rninimeque putat velociter ire. 

Divitias veras, ignotaque gaudia vulgo! 300 

Et volat /Egidius, volat et Silvester, et omnes 
Se dedunt Sponso: Sponsae tam blamda cupido est! 

Tum simul ingrediuntur iter, pater, uxor, et illis 
Adstipata cohors, humili circumdata reste. 

Nec genus obscurum, nec quem susceperat asper 
Detinuit cultus: petit altae moenia Romae; 

Pontificemque suae, quem Signia jaetat alumnum. 
Propositum mentis regaliter edocet: ille 
Annuit incepto, ac primo munime sanxit. 

Inde, ut magnanimi gressus sectata Magistri, 3tO 

Quem fide siderea potius celebrare deceret, 

Est inopum gens facta frequens, ac plurima crevit, 

Rursus idem sancta compulsus Honorius aura 
Esse ratum dedit, ac serto fulgere secundo. 

Post, ubi sanguineam sitiens adquirere palmam. 

Turearum saevo Christumque suosque tyranno 
Adstitit ipse docens; Fideique impervia naetus 
Pectora, frugiferas Italtim remeavit ad oras, 

Monte super rigido, Tibris caput inter et Arni, 

Ultima Nazarei retulit signacula Regis, 320’ 

Quae geminos annos transfixo in corpore gessit, 

Donec qui tanto fuerat dignatus honore, 

Sustulit aeterna meritum mercede potiri, 

Quam sibi quaesierat, res sponte secutus egenas. 
Fratribus ergo suis, haeredibus utpote justis* 

Quae sibi praecipue fuerat dilecta Virago, 

Commendat, stabilique fide paecepit amare. 

Illius inde sinu se Spiritus almus in auras 
iEtherias, sua regna, redux ad sidera tendens, 

Extulit, haud alio dignatus membra feretro. 330 

Hinc agesis jam scire potes, quis oportuit alter 
Extiterit porro, cui dira per aequora tutam 
Is datus est socius Christi deducere cymbam. 

Hic nostrae dux gentis erat: qui rite proinde 
Hunc sequitur, non ferre malam jam percipe mercem. 

At nova grex hujus studiose alimenta requirit, 

Ac varios ideo per saltus tescuaquc oberrat; 

Quoque abeunt longe, magis hinc ad ovile revertunt 
Lactis oves vacua''. Sunt quae damnumque verentur, 
Pastorique haerent: numero sunt attamen istae 340 

Tam parvo, ut paucus satis est ad tegmina pannus. 

Si clare mea dicta sonant, si intenderis aures, 

Si menti haec revocas, tua partim expleta cupido est; 
Namque vides plantam, a qua semet segmina scindunt, 

Et sibi quid vult pinguescit , qui haud devius errat . 

XII. Has voces Lux illa dedit, rursusque corona 
Incepit gyrum; necdum cofecerat illum, 

Altera cum circlo magis hanc circumdedit amplo; 

Ac motum edebat festivaque carmina concors; 

Carmina Sirenum tantum superantia cantus, 350 

Castaliique chori, primus quam luce reflexum 
Exuperat radius. Duplex ut nubis aquosae 
Volvitur in gremio, aeque distans, concolor arcus, 

Cum jubet ancillae se ferre per aera Juno, 

Extimus interno exoriens, (ceu Nympha loquenti 
Respondet, nimii quae vi defecit amoris, 

Solis ut igne vapor), qui dant praesagia genti 
Ob pactum Noe, periturum haud imbribus orbem; 

Haud aliter geminae nos circumiere coronae 
Concordes. Postquam choreas agitare, simulque 360 

Et cantu, inque vicem sibi jactis edere flammis 
Gaudia desierunt, mente una ac tempore in uno, 

Non secus atque oculi, ad libitum mentemque moventis, 
Tempore clauduntur simul et reserantur eodem; 

Unius ex medio Lucum fulgore novarum 

Tunc vox insonuit; quare me protinus illuc 

Verti, ut hyperboreum magnetica cuspis ad astrum. 

Ille Amor, incepit, quo pulcra venustaque reddor, 

Dicere me Ducis alterius decora inelyta cogit, 

Per quem Dux meus eloquio celebratur honoro. 370 
Non decet abjungi: veluti stipendia Christi 
Emeruere pares, par laus debetur utrisque. 

Christi electa cohors, cui sanguine reddidit arma 
Ipse suo, segnis se post vexilla ferebat, 

Et numero exiqua atque anceps, cum secula regnans 
Omnia, Rex mundi, haud meritae, sed sponte suapte. 
Addidit heroas geminos, ut dicitur ante; 

Qucrum dictisque ac gestis commota, referret 
Devia gens gressum, Fideique ad signa rediret. 

Parte illa, unde oritur placidi levis aura Favoni, 380 
Reddat ut arboribus frondes, quibus undique sese 
Induit Europa, haud multum procul aequore, post quod 
Interdum, per iter longum, Sol se omnibus abdit, 
Fortunata sedet Calagurris, subdita Regis 
Imperio, cujus praefert insigne leonem 
Substantem atque incumbentem (22). Hic est natus amator 
Christiadae Fidei, athleta invictissimus ille, 

Hostibus infestus graviter, sociisque benignus. 

Mens fuit illius virtuti praedita tantae, 

Ut matrem, concepta sinu, dedit esse prophetam. 390 
Postquam illum atque Fidem fuit inter deinde peractum 
Connubium, lustralem ad fontem, ubi uterque salute (23) 
Mutua dotarunt sese, quae praebuit illic 
Pro puero assensum, mulier per somnia mirum 

Aspexit fructum, quem et is haeredesque dedissent. 

Ut, re qualis erat, foret idem nomine, ductum 
A Domino, qui hunc possedit, hinc Spiritus afflans 
Nomen ferre dedit. Vere fuit ille colonus 
Exercere suum Christus cui tradidit hortum; 

Nuntius, et verax est Christi visus amicus. 400 

Primus enim, quem pandit, amor fuit ire secutum 
Consilium Christi primum (24). Sub nocte silentem 
Insomnemque solo saepe illum sedula nutrix 
Invenit, quasi diceret: haec ad munia veni. 

O genitor vere Felix, vereque Joanna 
Mater, si vere hac perhibetur gratia voce. 

Deinde brevi, non ad quaestum, cui tendit ubique, 

Qui scripta evolvit Taddei, et ab Ostia habentis (25) 
Nomen; at, impulsus mannae veracis amore, 

Ingens est factus doctor: tum vineam adire 410 

Incepit, quae extemplo aret, si est cultor iniquus: 

Ac Sedi, quae pauperibus fuit ante benigna 
Plusquam nunc justis (non Sedis crimine, verum 
Sessoris pravi) petiit, non reddere partem 
Pro toto ut posset, non primi obeuntis haberet 
Sacricolae ut fundos, nec quae debentur egenis 
Praefixas decimas: contendere posse rogavit 
Errantem adversus mundum pro semine , cujus 
Vigintiquatuor circumdaris undique plantis. 

Mox, fidens animi, ac doctrinae viribus auctus, 420 
Munere apostolico, vena velut ubere torrens, 

Irruit, haereticas stirpes filicemque revellens, 

Acrius et pugnans, quo major sisteret obiex. 

Diversi ex illo, Christi queis spargitur hortus, 

Exierunt rivi, ac laetas dant surgere plantas. 

Haec si propterea talis fuit orbita bigae. 

Qua se defendit vicitque Ecclesia Christi 
Civilem pugnam (26), hinc qualis fuit altera disces 

Quam modo, cum nondum hic essem, celebravit Aquinas. 
At, quem signarat prior orbita, deiude relictus 430 
Est trames: quo crusta fuit, nunc mucor inhaeret. (27) 
Illius saboles, sua quae vestigia rectis 
Ingressa est pedibus, mores sic perdita vertit 
Dt pedis anterior sit pars revoluta retrorsum: 

At malus hinc cultus confestim ex messe patebit, 

Cum lolium adductum non esse dolebit in arcam. 

Dico equidem: nostri si forte voluminis ullus 
Evolvat folia, inveniet quo legerit: ipse 
Sum qualis soleo: (28) sed non ex Monte creatum 
Ferrato, nec Aquasparte deprenderis esse: 440 

Tales hinc veniunt, quorum alter laxat, et alter 
Ordinis angustat leges. Me Balnea-regis 
(Sum Bonaventura) ediderunt} qui vectus ad alta 
Munia, praeposui terrenis caelica curis. 

Hic a lumine nomen habens, (29) atque Augustinus, 
Cannabe qui vincti, ac nudati tegmine plantas, 

Primi haesere Deo: sunt hic doctissimus Ugo 
Atque Comestor Petrus, praeclarusque libellis 
Bissenis Petrus Hispanus, Nathamquc propheta, 

Et Chrysostomus, Anselmusque, ac ille latinae -450 

Donatus linguae dignatus scribere leges: 

Hie Raban, fulgensque mihi splendore propinquo 
Est Calaber Joachin, cui mens praesaga futuri. 

Has ego sum meritas heroi reddere tanto 
Commotus laudes, sociique perinde fuerunt, 

Officio ex flammante Thomae ac sermone benigno. 

XIII. Finge animo, quisquis penitus cognoscere flagra, 
Dudum visa mihi (et firmo sub pectore serva 
Quae referam, nullo ceu mobilis impete cautes)} 

Finge animo ter quinque, ajo, flammantia signa, 460 
Quae varias Coeli partes fulgoribus ornent, 

Ac superent quidquid spissae caliginis obstat} 


Hosted by Google 



267 


Adjicias septem, formantes plaustra, triones, 

Nescia caeruleis se mergere marmoris undis; 

His adde os cornu illius, quod cuspide ab axis (30) 
Incipit, ad quem se volvit prior orbita plaustri. 

In geminam solers haec sidera necte coronam, 

Qualem olim fecit Minois filia regis. 

Cum se funereo comprendi frigore sensit. 

Altera in alterius radiis inclusa vicissim 470 

Fulgeat, ac celeris circum sese utraque verset, 

Ut tamen internae respondeat extima semper. 

Haec si perficias animo, duplieisque catervae 
Effigiem paulum agnosces duplieisque choreae, 

Quae nos circum ibat: nostro nam discrepat usu, 
Quantum cursus iners labentis in aequora Tanis 
Discrepat a rapida summi vertigine Coeli. 

Edidernnt cantum: non est celebratus Apollo, 

Nec qui pampinea redimitur fronde Lyaeus. 

At divina, tribus personis unica, utramque 480 

Divinam humanamque simul Substantia jungens. 

Ut cantum ac gyrum explerunt, ea Lumina nobis 
Adstiterunt, gavisa ex eura i nvadere curam. 

Tunc iterum, socios inter, sic orsus Aquinas: 

Postquam trita seges, vectumque est semen in aedem, 
Dulcis amor terere hinc aliam me protinus urget. 

Illi hominum patri, cujus de pectore ducta 
Prima fuit mulier, mundum quae perdidit omnem, 
Praetereaque illi, qui pectus cuspide fossus 
Satque superque omnes reparavit funere culpas, 490 
Quod natura humana potest sibi lumen habere, 

Tu reris tribuisse Deum, qui fecit utrumque; 

Atque hinc miraris me jam dixisse, secundum 
Non habuisse virum, quinto qui includitur astro. 

Nunc verbis adverte meis, clareque videbis 
Quod tua non secus ac mea se sententia vero 

Insertant, veluti centro se linea duplex* 

Quaeque mori possunt, et quae sunt nescia leti 
Splendor sunt Ideae illius, quam noster amando 
Rex gignit: lux namque suo de lumine manans, 500 
Semper et illi juncta, et, in his qui est ternus, Amori, 
In (*) res ter trinas, veluti specularia, lucem 
Congregat, ex bonitate sua, nec diditur unquam, 

Una eademque manens: mox sensim ex ordine certo 
Perque gradus adeo descendit, ut obvia leto 
Progeneret, cursumque brevem victura dierum. 

Haec sunt, quae vel semine, vel sine semine, Coelum 
Circumiens creat. Horum cera et causa creatrix 
Non est certe eadem*, plus proinde minusque nitorem 
Ostendunt ideae: quare specie arbor in ipsa 510 

Plusve minusve parit, varioque in tempore, fructus, 

Et vos ingenio varii ac virtutibus estis. 

Si pariter cera et Coeli vis integra semper 
Esset, pareret semper lux tota sigilli: 

Verum Natura extenuat, ceu callidus arte 
At dextra trepidans opifex. Si captus amore, 

Ipse Deus vero ceram disponit, ibique 
Ipse ideae infundit lumen, tunc praedita cunctis 
Structura est numeris, pcrfectaque prorsus habetur. 
Primus ita est genitor, factusque in Virgine foetus: 520 
Quare ego naturam humanam nunquam ante fuisse, 

Nec fore, convenio, fuit olim qualis utrique. 

Si finem hic fandi faciam, tu: quomodo, dices, 

Huic par nemo fuit? Ne te, quod noscere neseis 
Ulterius lateat, reputa quisnam esset, et illum, 

Cum pete responsum est, quae causa rogare coegit. 

Non ita sum fatus, ne tu deprendere posses 
Quod rex ille fuit, quod ei sapientia quaesta est, 

Ut populum recte fraenaret legibus aequis; 

(*•) Novem Coelos 

Non numerum illorum ut sciret, queis cura supernos 630 
Est versare globos; nec qualis clausula surgat 
Praepositis dictis, quorum unum haud esse necessum, 
Unumque esse, ait: haud petiit primordia motus 
Discere vel causas; nec si formare trigonem 
Hemieyclus possit, desit cui cuspide recta 
Angulus. Imperii moliri tuta rogavit 
Fraena manu, et justas Astreae attollere lances. 

Hacc reputans, disces quod summa scientia cunctis 
Prae reliquis, est dicta mihi prudentia regis: 

Et si quod dixi surrexit , lumina vertas, 540 

Me tantum cernes de regibus esse locutum; 

Quos multos, paucosque bonos est cernere terris. 
Sermonem sic dide meum; nec differet illi, 

Quae tibi de Adamo et Christo est sententia menti. 

Hac semper tibi sit, pedibus quasi plumbea moles, 

Ut lente incedas, non secius atque viator 
Fessus, sive neges quae tu non rite tueris 
Sive hacc affirmes: quippe is malesanus et amens 
Est valde, qui, nulla tuens discrimina rerum, 

Asserit atque negat. Communis opinio saepe 550 

Errat; amorque sui tendit dein vincula menti. 

Quisquis avet verum piscari, nescius artis, 

Plusquam nequidquam solvit de littore cymbam, 

Non etenim, qualis discedit, deinde revertit. 

Sunt multa exempla in terris: sic tramite torto 
Parmenides ac Brixus iit, Samiusque Melissus, 

Atque alii, ignari sua quo vestigia ferrent: 

Sic exinde Sabcllius atque nefandus Arius, 

Stultique illi omnes, qui sacris vulnera chartis 
Intulerunt, veros obnixi vertere sensus. 560 

Ne nimium temere quis judicet, illius instar 
Qui segetem, nondum maturam, existimat arvis. 

Quippe ego per brumam sentes horrescere vidi. 

Ac molles mox ferre rosas$ vidique carinam 
Per mare felicem zephyris ad vela secundis 
Ire viam, ac portus mox ipsa sub ostia mergi. 

Neve putet Bertha ac Titius, si admittere furtum 
Quem videat, sacrisque alium dare munera templis 
Cernere de hisce Deus quidnam decrerit utrisque. 

Alter quippe potest labi, consurgere et alter. 570 

XIV. Ex ora ad centum, aut ex centro fertur ad oram 
Mobilis unda, sinu vasis comprensa rotundi, 

Utpote sive extra fuerit percussa, vel intus. 

Haec mihi tunc animum subiit conformis imago, 

Cum fari desitque Thomas, coepitque Beatrix. (31) 

Huic opus est, inquit, quamvis non ore loquatur 
Necdum mente putet, aliud cognoscere verum. 

Dicite: quae vos nunc vestit, lux alma per aevum 
Jugis erit? Si jugis erit, cum corpora rursus 
Sumpseritis, non vos laedet, visumque gravabit? 580 
Quales, qui choreas ducunt, si gaudia pectus 
Interdum majora invadunt, altius illi 
Attollunt vocem, atque hilarant festiviter actus} 

Sic motu et cantu, gemino sese orbe ferentes, 

Laetitiam his dictis magis ostendere catervae. 

Si genus humanum superae dulcedinis imbrem 
Nosceret irriguum, non longo incessere questu 
Ad tanta auderet ducentem gaudia mortem. 

Ille unus, binus, trinus, qui, nescius ortus, 

iEternum regnat trinusque et binus et unus, 590 

Omnia comprendcns, non comprensibilis ulli, 

Ter cantu celebratus erat, modulamine tali, 

Quod meritum juste quodeumque rependere posset. 
Fulgidiore mihi ex orbis tum Luce minoris 
Vox audita humilis (quali jam forte locutus 
Angelus est Mariae) confestim talia dixit: 

Quantum coelestis durabit gloria, tantum 

Hoc se noster amor praecinget lucis amictu. 

Ardorem sequitur splendor, sequiturque perinde 
Visum ardor, visumque est tantus, Gratia quantum 600 
Dat super humanas vires. Caro reddita quondam 
Cum sit spiritibus, reparato corpore nobis 
Tunc erit integitas, et major gloria: quippe 
Auctum lumen erit, donat quod sponte benignus 
Omnipotens, quod eum facit inspectare potentes: 
Augendus proinde est visus, augendus et ardor 
Qui calet ex illo} quemque ardor parturit, ipse 
Splendor item augeudus. Sed enim, carbonis ad instar. 
Qui flammas ciet, ac flammis apparet in tsdem, 

Nescitque hisce tegi*, sic talis corpore fulgor 610 

Vincetur, quod putre sinu nunc terra recondit: 

Nec nobis lux officiet} nam sensibus illa 
Vis erit, ut valeat cuncta oblectamina ferre. 

Haec ait*, atque chorus sic amen dixit uterque 
Protinus, ut cupidi sint visi assumere corpus. 

Nec fors se propter tantum, at carosque parentes, 

Quique sibi jam junxit amor, cum terra teneret, 

Ac nondum ardentes lucerent aethere flammae. 

Ecce autem, par luce nitens, super adstitit alter 
Claror utrumque chorum, velut aer Solis in ortu. 620 
Utque nova apparent per Coelum vespere signa 
Incerta et dubia*, haud aliter mihi cernere visum 
Est illic alias Animas, et ducere gyrum 
Exterius, claudentem alios intrinsecus orbes. 

Flaminis o divi lux verax! quomodo fulsit 
Tanta meis oculis subito, ut perferre nequirent! 

At mihi tam pulcram, tam se obtulit alma Beatrix 
Ore renidentem, ut visa inter cetera cogar 
Linquere, quae memori haud potui illinc mente referre. 
Reddita vis hinc est oculis, illosque levavi*, 630 

Atque aliud Celum me Ductricemque tenere 
Protinus aspexi: me more rubentior orbis 

Altius evectum docuit. Pro munere tanto, 

Toto animo, atque illa, quae est omnibus una, loquela 
Rite Deo feci*, ac nondum de pectore fervor 
Sacri aberat, faustum sensi acceptumque fuisse; 

Namque duas inter rutilas effulgere zonas 
Splendores vidi, rubra tam luce coruscos 
Ut: Deus omnipotens, dixi, qui bos taliter ornas! 

Inter utrumque polum veluti via lactea candet, 640 
Consita sideribus, quae dat dubitare peritos, 

Consita spiritibus, duplex sic zona, profundo 
In Martis gremio, edebat venerabile signum, 

Quod solet in circlo ex junctis quadrantibus edi. 

Deficit ingenium memori nunc debile menti: 

Nam cruce in hac Christus radiabat*, et ipse referre 
Exemplum nequeo, cujus rem pandat imago. 

At quisquis capiatque crucem Chrislumque sequatur, 
Donabit veniam, si cogor omittere quidquam, 

Lumine in hoc tanto aspiciens effulgere Christum. 650 
Ibant ex cornu in cornu, sursumque deorsumque 
Illustres Animae, scintillas usque cientes, 

Et cum praetereunt et cum junguntur amice. 

Sic brevibus, longis, curvis, rectisque figuris 
Raptimque ac lente volitant corpuscula saepe 
Per lucis radium, tranantis in aedibus umbram, 

Quas sibi gens hominum solerti construit arte. 

Ac veluti lyra sive chelys, quae tensa perite 
Multarum fidium grato modulamine mulcet 
Ignaros etiam numerorum artisque canorae*, 660 

Sic melos ex illa prodibat imagine quoddam. 

Quod me si.rpuerit mihi, quamvis verba laterent. 

Esse quidem sensi magnae preaconia laudis*, 

Quippe age surge et vince mihi veniebat ad aures, 
Tanquam illi, qui cantum audit, nec carmina novit; 
Meque is concentus tanto capiebat amore, 

Ut me etiamtum nil adeo devinxerit arcte. 

Forte nimis mea verba audent, cum lumina Divae 
Posthabeant, quorum visu mens tota quiescit: 

At quisquis reputat, formae haec cujusque sigilla, (32) 670 
Quo magis ascendunt, majorem adquirere formam, 

Ac mea tum Divae non lumina versa fuisse, 

Culpae, quam fateor me purgaturus, amicam 
Donabit veniam, cernens me dicere verum: 

Non hic dicta mihi nimirum est dia voluptas, 

Quae magis ac magis augetur, quo celsius itur. 

XV. Quae spiranti recte ab amore benigna voluntas 
Semper (ut ex mala iniqua cupidine) manat. 

Has tacuisse dedit, Caeli quas dextera chordas 
Temperat omnipotens} citharaeque silentia fecit. 680 
Quomodo caelestes Animae succurrere justis 
Abstineant votis, si tunc, ut vota libenter 
Ferre sibi possem, siluerunt uniter omnes? 

Iure ille ac merito poenis torquetur in aevum, 

Qui, res ut fluxas amet, hunc abjecit amorem. 

Quale per aetherios tractus sub nocte serena 
Interdum subito transcurrit lucidus ignis, 

Impellens, conversa alio, sibi lumina verti 
Spectantis} sidusque locum mutare videtur. 

Ni quod, qua exoritur, nil defit, et ille per auras 690 
Solvitur extemplo*, sic dextra ex parte revulsus 
Spiritus est Crucis, atque hujus descendit ad imum: 
Tenia nec gemmam liquit} sed clara cucurrit 
Per zonam, vehit ignis post alabastra refulgens. 

Non secus Anchisae pia se tum praebuit Umbra, 

(Siqua fides Musae, qua non est altera major), 

Cum sibi in Elisiis est natus visus adesse. 

0 sate gente mea, (oh omnipotentis abundans 
Gratia!) cui bis, ut tibi, aperta est janua Celi! 

Sic ea Lux dixit. Versus sum protinus illi} 700 

18 

Mox Divam in comitem defixi lumina; et illinc 
Atque hinc obstupui: talis nam ardcbat ocellis 
Risus, ut ipse meis fundum contingere gratiae, 

Ac paradisi deliciis gaudere putavi. 

Auditu ac visu hinc dulcis, verba addidit ille, 

Non comperta mihi: usque adeo est arcana locutusl 
Non sponte obscura est fatus, sed oportuit esse 
Obscurus sermo; quoniam sententia mentem 
Mortalem anteibat. Postquam deferbuit ardor, 

Ac coepit sermo ad nostrum descendere captum, 700 
Sint tibi, o Une Triplex, audivi dicere, grates, 

Qui tantum dignare meo de sanguine cretum; 

Addidit inde sequens: Longam gratamque, legenti 
Librum illum, cui nunquam atrum mutatur et album, (33) 
Jam mihi collectam, tu me saturare dedisti, 

Nate, famem, hoc medio, quo te nunc alloquor, igne, 
Hujus ope, ad tantum quae ascensum praebuit alas. 

Tu reris percepta mihi tua vota superni 
Principis aspectu, veluti quicumque trahatur 
Ordine prolixo, numerus sobolescit ab uno; 72 / 

Ac mihi propterea desistis quaerere qui sim, 

Et cur hos inter videar jucundior omnes. 

Haud vero abludis: majores atque minores 

In speculo hic cernunt Animae, quo cuncta, priusquam 

Mens ea cencipiat, penitus detecta videntur. 

Verum, ut divus Amor, cui jugiter haereo, qui me 
Dulci ardore replet, melius sese expleat, ede 
Securam ac laetam vocem: quae pectore gestas, 

Omnia pande alacer; sunt jam responsa parata. 

Tunc ego me ad Divam verti: audiit illa, priusquam 730 
Ediderim vocem; taliqnc adrisit amico 
Intuitu, ut major mihi fandi est facta cupido; 

Atque ita dehinc coepi: Vobis, est maxima postquam 
Visa /Equabilitas, lux mentis, cordis et ardor, 


Hosted by Google 



275 

Sunt omnino pares-, nam, sic est aequus uterque 
Soli, qui vos igne fovet, ac lumine lustrat. 

Ut nulla hoc penitus clarari ab imagine possit. 

At lumen mentis mortali, cordis et ardor, 

Propter, quae non est vobis incognita, causam. 

Imparibus surgunt alis; ac deficit illa 740 

Proinde mibi paritas, mortali stirpe creato*, 

Atque idto, qua me excepsti, nisi pectore, grates 
Reddere laetitiae nequeo. At, te deprecor, alma 
Lux hujus gemmae, proprium da noscere nomen. — 
Arboris o frons cara mae, tu nc rettulit ille. 

Quam milii tam dulcis fuit expectare voluptas, 

Sum tua radix: ille, tuae qui nomina genti 
Addidit, ac montem peragrat centum amplius annos 
Circuitu in primo, meus ille est natus, et idem 
Est proavus tuus. Huic longum breviare laborem 750 
Est opus incumbas, merilisque rependere noxas. 

Circuitu in vetere (ex quo nunc quoque discitur illi 
Tertiaque ac nona) integra morum et sobria cultu, 
Securos in pace dies Florentia agebat. 

Non ibi tunc aderant armillaeque, atque coronae; 
Calceolis non ibat acu tum femina pictis, 

Ac membris spectanda minus, quam divite cinctu; 
Exoriens nondum terrebat filia patrem; 

Fines quippe suos et dos et tempus habebant: (34) 

Non domibus deerant gentes: non, probra pudoris 760 
Turpia ut inveheret, rex Sardanapalus ab oris 
Venerat Assyriis; ac nondum nomine collis (35) 

Ex volucrum dictus, Marii de nomine dictum 
Vincebat montem; qui, tanquam vincitur alto 
Ascensu, vincetur item subeunte ruina. 

Bellinciouum Bcrtum ego vidi incedere pelle 
Atque osse incinctum, speculumque relinquere nuptam 
Illius, haud fuco inspersam. Quos Merlia cives 

Clarabat gens, et pariter qnos Vecchia, vidi 

Pellibus indutos nudis, dum pensa trahebant 770 

Illorum nuptae, ac versabant pollice fusos. 

0 ter felices! patria decumbere terra 

Post mortem certae; nec, Gallica signa petenti 

Ulla erat, assimilis viduae, deserta marito. 

Altera lactenti insomnis, cunabula juxta, 

Praebebat puero blandis solatia verbis, 

Quae prius oblectare solent matresque patresque: 

Altera, pensa colo ducens, adstantibus acta 
De Fcsutis Romaque suis narrabat et Ilio. 

Par monstro tunc aut Lapus aut Cianghella fuisset, 780 
Ut nunc aut Curius foret aut Cornelia monstrum. 

Tali in laetitia morum, dulcique quiete, 

Hos inter cives, et in hac adeo urbe beata, 

Me dedit in lucem Maria, alte hanc matre vocante; 
Zacharidacquc sacro ablutus baptismate templo 
Christiadum Fidei adseitus, et nomine dictus 
Cacciaguida fui. Fraterno sanguine junctus 
Unus et alter erat, Morontus Elisaeusque. 

Uxorem mihi ab Eridano Ferraria misit; 

Atque ea tum vestrae fecit nova nomina genti. 790 
Induperatoris dehinc sum vexilla secutus 
Conradi, qui claro equitis me ornavit honore. 

Tam bene me gessi, ac placui! Comitatus iniquam 
Hunc sum inde in gentem, quae, vobis debita, regna 
Occupat injuste, Pastoris crimine; ibique 
Gens ea me turpis mundi fallacis ab oris 
Eripuit, cujus multi turpantur amore, 

Atque ita, martyrium passus, sum hac pace potitus. 

XVL Non ego mirer, nobilitas o parvula nostri 
Sanguinis, in terris si corda tumescere faxis, 800 

Quo boni amor languet, cum te, quo est reeta cupido, 
Scilicet in Caelo, intumui. Tu vestis es instar, 

Quae, nisi quid saepe adjicitur, cito deficit*, omnes 
Quippe dies illam decerpit forcipe tempus. — 

O vos (majoris numeri, quem Roma recepit, 

Ac deinde abjecit, fari pronomine coepi; 

Quaeque parum abstabat, risit divina Beatrix; 

Ac visa est, quae tussit ad oscula prima Ginevrac.) 

Vos genitor, dixi, meus estis, et inclyta origo; 

A vobis mihi plena venit fiducia fandi; 810 

Me sic erigitis, ut me sim maior ipso; 

Totque meum rivis perfundunt gaudia pectus, 

Ut laeter tanto nequaquam flumine rumpi. 

Ergo age, prima meae radix carissima gentis, 

Dicite majores vestros, et qualis, in auras 
Cum vos existis vitae, decurreret annus: 

Dicite item sancti quantum esset ovile Ioannis, 

Quique tenere forent magis alta sedilia digni. — 

Ut fervet, viresque capit, spirantibus auris, 

Ignitus torris, blandis sic vocibus arsit 820 

Clarior ille meis; et, quo majore refulsit 
Luce, magis dulci retulit dehinc orsa loquela, 

(Non autem qualis nestro nunc personat ore); 

Atque ait: Ex illo, Caeli quo nuntius Ales 
Dixit ave , ad partum, quo me sub luminis auras 
Effudit, nunc regna tenens caelestia, mater, 

Centum quinque vices, tres, quinquagintaque, sidus 
Hoc rediit, Nemei refovendum calce leonis. 

Ipse meique patres ad vitam venimus illa 

In regione, prius quae se currentibus offert 830 

Ultima, certamen cursus cum rettulit annus. 

Qui fuerint patres, atque huc sese unde tulerunt, 
Ignorare magis, pnto, quam memorare decorum est. 

Arma quibus validae vires gestare sinebant 
Zachariden Martemque inter, pars quinta fuerunt 
Nunc ibi viventum; sed gens, nunc semine mixta 

Certaldi et Campi et Fighine, erat omnis ad imum 
Pura fabrum. Has gentes, quas dico, quam habere fuisset 
Finitimas melius, sic ut Galluzzius urbis 
Et Tresplanus terminus esset, quam intus habere 840 
Ruricolaeque pati foetorem ex Agulione, 

Atque viri ex Signa, fraudes jam nectere noti. 

Si gens, quae plus degenerat, non dira noverca 
Caesaris extiterit, sed matris more benigna, (36) 

Quidam, qui nunc est civis, mercatur, et ambit, 

Iret, quo ibat avus, Semipontem quaerere victum; 
Montemurlus adhuc Comitum sub jure maneret 
Contentus; Cerchique forent, ubi pastor Aconcm 
Convocat aere cavo populum; et fortassis amarent 
Nunc quoque Valdigravi tuta otia Bondelrnontes. 860 
Commixtura hominuoi semper pessumdedit urbes, 
Corporibus ceu multa nocet mixtura ciborum: 

Caecus humi taurus caeco ruit ocyus agno; 

Ac plus saepe unus, quam quinus, dissecat ensis. (37) 

Si videas ut Lunae urbs, atque urbs Salvia pessum 
Ante ierint, et nunc pariter Senogallia, et altum 
Clusium eant, non humanas mirabere gentes 
Dilabi, cum urbes etiam labentur et ipsae. 

Non secus ac vos, res vestras Mors impetit omnes: 

At latet in quadam: longo nam tempore vivit, 860 

Ac vobis est vita brevis. Ceu marmoris aestu 
Circumiens nunc Luna tegit, nunc littora nudat, 

Sic vario Fortunae agitur Florentia pulsu. 

Non erit hinc mirum, hujus quod de civibus urbis 
Praeclaris reteram, jam tetra oblivia passis. 

Ipse Catellinoi; vidi, Ugosque, atque Philippos, 

Ermannos simul, et Grecos, atque Alhericos, 

Jam declinantes, claro olim sanguine cives. 

Et vidi genere antiquos opibusque potentes 
Ex Sannella atque Arca. Saldaneria visa 870 

Est simul, Ardinghique mihi, Bosticaque pubes. 

Portam urbis supra (quae nunc est pondere tanto 
Nequitiae gravis, ut navis cito pressa fatiscat) 

Ravegnana fuit domus; ex quo sanguine Guidus 
Dehine venit Comes, et quot Bcllincionus honorat. 

Norant fraena manu Pressenses flectere; et ensis 
Auratus, Galigaja, tibi fulgebat in aede. 

Jam grandescebat Yaji procera columna, 

Sacchetti, Guochi, Sifantes, atque Barucei, 

Gallique, et modius quibus inficit ora rubore. {38) 880 

Jam stirps magna erat, ex qua gens Calfuecia: fasces 
Patricias Arrigucci Gitiique tenebant. 

Qualis honos genti, quam multa superbia fecit 
Indecorem! quantumque dabant, Florentia, Cunctis 
Te ex auro fulgente pilae clarescere factis! (39) 

Tali sc illorum patres tunc more gerebant, 

Qui, quoties vacua est sedes Antistite, pingui 
Implentur, sacrisque agitant convivia tectis. 

Improba gens, quae, vana tumens, irascitur illis 

Qui fugiunt; his, qui loculos aut cornua monstrant, 890 

Mitior est agno, jam tunc ab origine parva 

Surgebat; quare Donatus abhorruit illi 

Cognatus fieri. Iam Caponsaccus in urbem 

Venerat ex Fesulis; jamque Infangatus, et una 

ludas civis erat. Quod vix est credere, dicam. 

Et tamen est verum: parvam intrabatur in urbem 
Per portam, Perae dictam de nomine gentis. 

Quot Ducis eximii, cujus memorantur honores 
Rite Thomae in festo, pulcris sc insignibus ornant, 

Hinc his nobilitas et militia evenit, etsi 900 

Nunc sese populo associet, qui haec cinxerit auro. 
Iamque et Gualterotti Importunique vigebant. 

Et nunc vicus adbuc gauderet pace, propinquis 
Si fuerit caruisse novis. Domus, unde coorta 

Ob justam est iram clades, quae depulit omnem 
Moenibus ex vestris pacem, ac vos perdidit ipsos, 

Multo in honore erat, atque omnes sibi sanguine juncti. 
Quam male, Bondelmontiade, connubia gentis 
Fugisti istius, monitis muliebribus actus! 

Multi vitam agerent lacti, quos occupat angor, 910 
Si Deus omnipotans Henae te merserit undis, 

Cum primum venisti urbem: sed deinde decebat 
Truncam illam petram, quae pontem respicit Arni, (40) 
Urbis ut occideres extremae victima pacis. 

His cum gentibus, atque aliis, mihi ducere visa 
Est laetam placidamque adeo Florentia vitam, 

Ut nulla illi esset lacrymas effundere causaj 
Atque adeo populus justusque ac plenus honore, 

Lilia uti nunquam pilis inversa doleret, (41) 

Nec per dissidium rubro depicta colore. 920 

XVII. (Jualis adit Climenen matrem, sciturus an esset 
Quod sese audierat contra, poscentibus ille 
Qui dat adhuc natis parce indulgcre parentes; 

Sic tunc ipse fui: talem me diva Beatrix 
Novit, et illa locum Lux quae mutaverat ante 
Ad mecum effandum. Ac Mulier mihi dixit: ab imo 
Prome sinu, ac tibi qualis inest da nosse cupido; 

Non quod nostra tuis verbis augescere possit 
Cognitio; sed ut assuescas aperire loquendo 
Quae te urit sitis, atque alius tibi misceat undas. — 10 
O mea stirps, dixi, qui adeo te attollis in altum, 

Ut, punctum inspiciens, cui tempora cuncta patescunt, 
Clarius intueris quae sunt exinde futura, 

Quam nobis sit scire datum, non posse trigonem 
Obtusos cohibere duos; cum Tartara adirem, 

Virgilio comite, et lustralis culmina montis, 

Dura mihi audivi fieri praesagia vitae. 

Quamvis fortunae nullo deterrear ictu. 

Scire temen vellem quid sit mihi triste futurum; 

Quippe, procul visae, levius nocuere sagittae. 20 

Sic ego sum fatus Luci, quae erat ante locuta, 

Utque Beatrici est visum, mea sensa retexi. 

Isque paternus Amor, risuque ac luce suapte 
Inclusus, non obscuris ambagibus, olim 
Qualibus illudi gentes suevere, priusquam 
Agnus leto esset, delet qui crimina, missus. 

At liquido eloquio, ac verbis respondit apertis: 

Eventus rerum, vestrae quos pagina mentis 
Non habet inscriptos, omnes ex ordine picti 
Ante Deum apparent} at non magis inde necessum 30 
Accipiunt, quam prona ratis, per flumina currens, 
Accipit ex visu longe spectantis ab ora. 

Hinc mea, de fidibus veluti concentus ad aures, 

Qui te deinde manent, veniunt ad lumina casus. 

Urbe velut patria discessit, fraude novercae, 

Hippolitus, tibi sic linquenda est patria tellus. 

Hoc jam agitur, jam hoc instruitur*, nec tempus abibit 
Longum, quin hoc perficiat, qui cogitat illic, 

Christum ubi dat venum lucri insatiata cupido. 

Ut solet, offensos per vulgus culpa sequetur*, 40 

At verum dabit, unde oritur, vindicta patere. 

Quod magis est gratum, quod diligis, omne relinques: 
Haec prima exilii vibratur cuspis ab arcu. 

Quam durum agnosces per scalas ire redire 
Alterius, quam salsum alieno vivere pane. 

At gravius veniet sociis tibi vulnus ab ipsis. 

Qui tecum pariter vallem labentur in istam} 

Quippe ingrati omnes, impique, ac mente carentes, 

In te iras vertent: non longa at temporis aetas 

Ibit, et opprobrium, non te, sedenim opprimet illos. 50 

Exitus infelix, insanaque gesta probabunt 

Nequitiam illorum*, et te Is abjunxisse decebit. 

Hospitium primum, rebusque levamen in arctis, 

Vir tibi magnus erit, cujus sanctusque volucris 

Ac scala insigne exornat: sic ille benignam 
Ostendet mentem, ut praevertat vota precantis. 

Illius agnosces fratrem, qui sidere ab isto 
Sic fuit impressus nascens, ut grandia quondam 
Facta gerat. Nondum gentes sensere, virentem 
Propter adhuc vitam*, nam vix nonum attigit annum. 60 
At, prius Henricum quam Vasco fefellerit altum, (i) 
Illius effulget virtus, vincensque labores 
Aurumque indignans: illius munera opesque 
Largifluas ipsi celebrabunt laudibus hostes. 

Hujus in auxiliis tibi sit fiducia cordi. 

Multam hic mutabit gentem, ditesque inopesque (2) 

Ad meliora vehens. Memori haec tu pectore serva, 

Quae dicam, ac nulli referas. Tunc talia dixit, 

Queis adhibere fidem poterunt vix illa videntes. 

Addidit inde sequens: Fili, velamine dempto, 70 

En detecta tibi, tibi quae jam dicta fuerunt; 

Ecce tibi insidiae, quas non longa occulet aetas. 

Civibus at nolo invideas: tua quippe vigebit 
Vita magis longe, quam dent pro talibus ausis 
Hi meritas poenas — Cum Spiritus ille, silendo 
Stamina pro qua praebueram, subtegmina telae 
Inseruisse est visus, ego, ut qui poscit amici 
Consilium, cui sit virtus ac fida voluntas, 

Dicere tum coepi: Video, pater optime, tristem 
Adventare diem, qui me tali impetet ictu, 80 

Quo magis is premitur, minus est cui provida cura: (3) 
Prudenti est igitur valde mihi mente cavendum 
Ne, pulsus patria, dulci si sede carebo, 

Deficiant aliae, mea propter carmina, sedes. 

Per mundum infernum, ac montem ex quo diva Beatrix 
Me in Caelum erexit, Celique volubilis orbes, 

Quaedam ego deprendi, quae si dein forte revelem, 

Sint vereor multis et tristia et aspera valde. 

Ac vereor quoque, si pavidus sim dicere verum, 

Ne vivam hos inter, qui haec tempora prisca vocabunt. 90 
His dictis, majore arsit Lux illa nitore, 

Non secus ac aureum speculum sub Sole refulgens*, 

Mox inquit: Mens, sive suae, seu conscia culpae 
Alterius, telum illa tui sermonis acutum 
Sentiat} at, quae visa tibi, tamen omnia pande} 

Et, mala cui scabies prurit, sibi confricet artus. 

Aspera si primum fuerint tua verba, salutem 
Mox meditata ferent: velut alta cacumina ventus 
Concutiens, tua vox erit: atque hoe nobile signum 
Magnanimi est cordis. Tibi sunt hoc propter in istis 100 
Orbibus, in monte, atque inferni vallibus imis, 

Hi tantum ostenti, quos dat notescere fama: 

Namque per exempla, ac documenta carentia visu, 

Cum res narrantur, quarum est abscondita radix, 

Non his auditor mentemque animumque quietum 
Applicat*, indocilisque fidem praebare recusat. 

XVIII lamque silens, quae fatus erat, sub corde beatus 
Spiritus ille suo dictis gaudebat (4): et ipse, 

Haec eadem reputans, dulci medicabar amarum} 

Quaeque videre Deum Mulier me diva ferebat, 110 

Haec animo dimitte, inquit} perpende quod illum 
Sum prope, eique adsum, qui offensas elevat omnes. 
Continuo ad dulcis versus solatia vocis, 

Qualem oculis sanctis vidi tum fulgere amorem 
Praetereo} non quod mihi deest fiducia fandi, 

At quia ni quis deducat, memor ipsa referri 
ln se mens nescit: dumtaxat dicere possum, 

Quod me his intentum, tum caetera cura reliquit: 

Nam jubar aeternum, se ex illius ore reflectens, 

Memet laetitia explebat. Sed lumine risus 120 

Tunc ea me vincens: jam te verte, inquit, et audi: 

Non tantum est nostris oculis aeterna voluptas. 

Ut solet hic nosci ex vultu quandoque cupido, 

Cum rapitur, curaque animus defigitur una-, 

Sic ille, ut me converti, se Splendor habebat 

Non satur eloqrii, atque ait: Hoc in limine quinto (5) 

Arboris, e summo ducit quae vertice vitam, 

Ac semper sese foliis ac fructibus ornat, 

Sunt Animae egregiae, quae, dnm vixere, cluebant 
Fama adeo, ut quaevis posset ditescere Musa. 130 

Cornibus ergo Crucis tua lumina fige: videbis, 

Nomine quam dicam, velociter ire per illam, 

Non secus ac rapidus fertur per nubila fulgur. 

Nomine tum Iosue Lumen discurrere vidi, 

Nec dictum prius aut factum dignoscere quivi. 

Vidi aliud magni Machabei nomine; et, instar 
Turbinis, in gyrum concepta ob gaudia volvi. 

Hinc duo, ob Orlandum germenque illustre Pipini, (6) 
Lumina conspexi, atque oculis sum utrumque secutus, 
Fixus ut accipitrem suspectat nubibus auceps. 140 

Mox et Guilelmus, Rinoardus, duxque Gofrcdus, 

In Cruce paruerunt mihi, Guiscardusque Robertus; 
Gommixtusque aliis se Cacciaguida ferebat, 

Ostendens, qualis Caeli in cantoribus esset. 

Ut mihi, quidnam agerem, vel dicto aut panderet actu, 
Sum latus in dextrum versus, quo diva Beatrix 
Adstabat; tamque illi oculos effulgere puros 
Laetosque aspexi, ut nunquam sic ante solerent. 

Ac vcluti, quo quisque magis bene gaudet agendo, 

Hoc sibi praesentit majus virtutis adeptum; 150 

Sic ego tum sensi, magis illam effulgere cernens, 

Quod mihi, cum Caelis vadenti, creverat arcus. (7) 

Ut propere exuitur mulier, quo tincta pudore 
Aute fuit, primoque genas candore colorat, 

Sic oculis fuit illa meis, cum me inde reflexi, 

Candorem ob sexti, quod nos exceperat, astri. 

Scintillare Auimas Ioviali hoc sidere amantes 
Vidi, nostrique eloquii formare figuras. 

Littoribus veluti volucrum cum turba relictis 

It Caelo, cantum attollens, quasi pascua gratans, 160 

Agmine nunc longo incedens, nunc orbe rotundo. 

Talis, quaeque suo eonclusa in lumine, cantum 
Edebat volitans*, varioque ex ordine formans 
Nunc D, nunc I, nunc L, sese quaeque movebat 
Cantando prius in numerum; ex his deinde figuris 
Componens unam, stabat paulumque silebat. 

O quae, Musa, tuo ingeniis das numine vires 
In decus, aeternumque facis durare por aevum 
Ipsosque, ac illorum in carmine regnaque et urbes, 

Me, precor, illustra, ut, quales sunt mente repostae, 17Q 
Evalcam retulisse notas: fac, Diva, patescat 
Versibus his nostris brevibus tua magna potestas. 

Vocales triginta ac quinque, et cum hisce sonantes, 

Se mihi spectandae obtulerunt; talesque notavi, 

Illarum partes, quales ex ordine vidi. 

Diligite , est omnis primi sententia picti, 

Justitiam: qui dirigitis terram , inde secundi. 

Quinti in litterulam verbi dehinc ordine summam 
Convenere; adeo ut visus sit luppiter auro 
Distinctum argentum. Luces descendere vidi 180 

Mox alias, ac litterulae se vertice summo 
Sistere in ejusdem, cantantes, arbitror, illud 
Quod trahit usque Bonum, ac flamma sibi perpete jungit. 
Non secus ac torrum conflictu hinc inde favillae 
Protinus innumerae exiliunt, unde omina vulgus 
Ferre solet; sic plusquam mille exurgere Luces 
Sunt iterum visae, plus haec, minus illa, secundum 
JEterni arbitrium Solis, qui incendit amore. 

Postquam quaeque sua requievit sede, eaputque 
Ac collum Reginae avium has componere vidi. 190 

(Hic opifex pingens, non indiget ille regente, 

At cuncta ipse regit: virtusque est omnis ab ipso, 

Quae variis hic cuncta modis et sedibus aptat.) 

Litterulae hinc aliae, steterunt quae in vertice Luces, 
Contentae hic visae in morem considere Iill, 

Effigiem parvo motu implevere volucris. 

O quot, justitiam nostram procedere Caelo, 

Sidus dulce, tuo, gemmae mihi nosse dederuntl 
Quare ipse obtestor mentem, ex qua manat origo 
Virtutis motusque tui, ut sua lumina vertat 200 

Illuc, unde oritur fumus, qui nobilis astri 
Infectat radios*, rursusque insurgat in iras 
Adversus, qui nunc sancta mercantur in aede, 

Structa jam tot prodigiis et sanguine tanto. 

Militia o Coeli, quam ego nunc contemplor, adora 
Pro tot, qui prava in terris exempla sequentes 
Tramite declinant recto. Bellum ante solebat 
Ense palam fieri; sed nunc fit pane negato, (8) 

Aut his, aut illis, quem dat Pater omnibus aeque. 

Ac tu, qui figis leges, ut deinde refigas, 210 

Vivere adhuc Coelo Petrum Paulumque memento, 
Quorum (proh facinusl) datur a te vinea pessum. 

Ipse autem dicis: sum illius captus amore (9) 

Qui solus vitam sylvis traduxit in aspris, 

Et propter choreas leto est multatus iniquo, 

Nullaque me Petri ac Pauli reverentia tangit. 

XIX. Ante oculos formosa meos parebat imago, 
Expansis alis, diva quae luce beabat 
Insertas Animas: radianti quaeque pyropo 
Ardebat similis, qui tam sub Sole niteret, 22" 

In mea ut ex illo resiliret lumina fulgor. 

Quod sum dicturus, nec scripto aut vocibus unquam 
Quis retulit, nec cujusquam mens fervida finxit. 

Vidi ego et audivi humanas emittere rostrum 

Voces; cumque essent plures ea verba cientes. 

Vox tamen insonuit numero prolata minori; 

Atque haec fata est: Justitiae ac pietatis amatrix 
Cum fuerim, in decus huc veni, quod nulla cupido 
Exuperare potest: nomen memorabile terris 
Liqui; ipsique, sequi dum clara exempla recusant, 230 
Multa mihi laudum tribuunt praeconia sontes. 

Unus ut exoritur multis ex ignibus ardor, 

Multorum sic Spirituum vox una sonabat 
Illa ex effigie: cui sum dein talia fatus. 

O flores, decus aeterni immortale vireti, 

Qui mihi in uno omnes vestros afflatis odores, 

Solvite, spirantes, quaeso, quae ex tempore longo 
Me torquet collecta fames; reperire nequivi 
Namque cibum terris. Scio, quod, si cernere divam 
Iuslitiam in Caelis ‘alius praeponitur Ordo, flO) 240 
Hanc vester nullo tectam velamine cernit. 

Scitis, me voces vestras audire paratum, 

Et dubium scitis, quo sum tot vinctus ab annis. — 

Ut caput accipiter dempto sublime galero 
Erigit extemplo, atque alis sibi plaudit apertis, 
Ostendens sese cupidum formaque venustum; 

Gratiae ita intextum divinae laudibus, illud (tl) 

Tum fieri signum vidi, et sic edere dulcem 
Cantum, qualem unus novit, qui gaudet ibidem. 

Mox ait: Is, qui ad mundi oras obvertit amussim, 230 
Totque intus posuit manifesta occultaque rerum. 

Non adeo ille suam virtutem expromere ibidem 
Evaluit, ne immense ejusdem in mente maneret. 

Hoc patet ex illo, quem caeca superbia primum 
Vicit: cum ante omnes excellentissimus esset, 

Quod lucem haud mansit, misere est prolapsus acerbus. 
Inde liquet porro, natura quaque minori 
Comprendi non posse Bonum, quod, finibus expers 

Omnibus, haudquaquam, nisi se metatur ab ipso. 

Curn mens nostra igitur radius sit oporteat unus 260 
Illius meritis, cujus sunt omnia plena, 

Natura non ipsa sua cognoscere pollet 

Sit qualis quantusque Deus. Sic Numinis alti 

Justitiam mortalis conspicit, ut mare magnum; 

Cujus quantumvis videat de littore fundum, 

Non videt in pelago; negat alveus quippe profundus. 

Non est lux equidem, nisi sit deducta sereno, 

Quod non turbatur: non est lux, immo tenebrae, 

Carnis nempe umbra, atque suum exitiale venenum. 

His de justitia dubium, quod mente gerebas, 270 

Quodque tibi solvi optabas, reor esse solutum. 

Ajebas etenim: ad ripas quis nascitur Indi, 

Nemo ubi de Christo loquitur, nec tradita chartis 
Nec dictis lex ulla patet: morum integer ille 
Vivit, quantum humanae dat prudentia mentis: 

Absque Fide ac sancti moritur Baptismatis expers; 
Justitia est ubinam, Stygios quae hunc damnat ad ignes? 
Culpa ubinam, si quod latuit, non credidit ille? 

At tu quisnam es, qui vis alta in sede sedere, 

Judicium ut promas de rebus mille remotis 280 

Millia, luminibus nec palmum anteuntibus unnm? 

Illi equidem, quicumque animo haec expendet acuto, 
Addubitandum esset, nisi sacra volumina vobis 
Desuper instarent. O terrae animalia, mentes 
Obductae tenebris! Quae per se prima voluntas 
Est bona, in immensum bona, nunquam a se ipsa racedit. 
Id solum omnino est justum, quod consonat illi: 

Nullo haec attrahitur bono, at ipsa hoc lumine gignit. - 
Ut nidum supra, simul atque ciconia pullos 
Nutriit implumes, circum se vertit, et illam 290 

Qui sunt jam pasti, erecta cenice tuentur; 

Talis et effigies fuit, atque ego lumina talis 

1 9 

Erexi. Tot Spiritibus compulsa, movebat 
Illa alas; circumque rotans, hac voce canebat: 

Ut meus est tibi, qui nescis deprendere, cantus, 

Divum ita consilium humanae impenetrabile menti, est. 
His dictis, mansere parum illa incendia sancti (12) 
Flaminis in signo, quod Romae subdidit orbem; 

Idque iterum coepit: Non ullo tempore regna, 

Qui non crediderit Christo, caelestia venit, 300 

Aut prius, aut postquam letum est perpessus iniquum. 

At Christum Christum conclamant nomine multi, 

Qui, cum judicium advenient, longinquius illis 
Abstabunt Christo, qui nunquam existere norunt. 
Christiadas hos damnabit niger accola Nili 
In coetus mundum Iudex cum dividet ambos, 

Alter ut aeternum locuples, sit et alter egenus. 

Quid poterunt Persae in vestros tum dicere reges, 
Illorum cum cuncta tenens delicta volumen 
Aspicient? Hic Alberti inter cetera factum (13) 310 

Quod cito perseribet calamus, cernetur iniquum, 

Unde involvet regnum clades horrida Pragae. 

Hic luctus cernetur item, quo Gallica regna 
Afficit, argentum vitians, qui saucius apri (14) 

Dente cadet. Cernetur item, quae extendere regni 
Impellit fines insana superbia reges (15) 

Anglumque ac Scotum. Regis ceructur Iberi 
Luxuries, ac regis vita ignava Boemi, (16) 

Cui nunquam optata est virtus, et cognita nunquam. 
Rectoris Solymae, signata videbitur una (17) 320 

Hic bonitas, multasque ostendet pagina noxas. 

Clarebit pariter Siculis regnantis in oris, (18) 

Quo Pater Anchises aevo consumptus obivit, 

Turpis avarities: atque, ut quam vilis et excors 
Is pateat, truncis scribentur crimina signis, 

Quae permulta dabunt spatio cognoscere parvo. 

Et patrui et fratris pariter commissa patebunt, 

Gens quibus egregia, ac gemina est turpata corona. 

Hic, cui Norvegia, et cui Lusitania paret, 

Cernere erit: quique Illyrica dominatur in urbe, 330 
Atque typo Venetum male cusa numismata signat. 
Pannonia o felix, regis si fraena superbi 
Excutias! o felix Cantaber, alta Pyrene , 

Si te nimbiferae vasto teget aggere rupis! 

Hoc cuivis dat Nicosia et Famagusta videre, 

Quas sua plorare et contendere Bestia cogit, (i 9) 

Non his absimilis, vitiis nec turpibus impar. 

XX. Cum, qui terrarum tractus illuminat omnes, 
Deficiente die, nostris discedit ab oris, 

Quod solo illius splendebat lumine, Caelum 340 

Lucibus ornatur multis*, quibus una refulget. (20) 

Haec mihi tunc animo Caeli succurrit imago, 

Cum mundi illiusque ducum venerabile signum 
Conticuit: siquidem Luces fulgoribus illae 
Continuo micuere novis, cantumque dedere, 

Quem mea nunc frustra mens aegra referre laborat. 
Dulcis Amor, qui te ridenti lumine velas, 

Oh quantum es tibis tunc his ardescere visus, (21) 

Queis tantum sanctae spirabant flamina curae! 

Postquam illae angelicum cantum carae atque micantes 350 
Desierunt gemmae, quas sanctum ornare videbam 
Sidus, continuo murmur mihi venit ad aures, 

Non secus ac fluvii*, qui, vertice montis ab alto 
Praecipitans, sesc clarus per confraga volvit, 

Testatus quanto descendat ab ubere venae. 

Utque sonus citharae normam ex cervice capessit, 

Eque foraminibus, quo inflatur fistula, ventus^ 

Haud aliter volucris per collum protinus illud 

Ascendit murmur, non secius atque foratum 

Hoc esset. Vox hic est factum ; emissaque rostro 300 

Dicta dedit, nostrae ad formam modulata loquelae, 
Qualia cor meum, ubi a me suut consciripta, manebat: 
Partem, mortales aquilae qua cernere Solem 
Ac perferre solent, in me nunc inspice* dixit; 

Quippe inter Luces, ex queis mea constat imago, 

Hae reliquis praestant, oculus meus unde refulget. 

Ille orbe in medio rutilans, quasi pupula, sancti 
Pneumatis est cantor, sanctam qui transtulit Arcam: 
Nunc cantus novit pretium, ex mescede relata - 
Nempe pari, in quantum fuerit cantare voluntas. 370 
Ex his quinque, supercilium condentibus, ille 
Proximior rostro, moerentem est funere nati (22) 

Solatus viduam: nunc novit Numina quantum 
Vana sequi noceat, Christique absistere lege, 

Hanc dulcem expertus vitam, oppositamque dolentem. 
Quique exinde oculi sequitur vicinus in arcu, 

Est hic Ezechias, fixae qui tempora mortis 
Produxit, vere detestans crimina vitae: 

Nunc divina videt quod non sententia sese 

Immutat, quamvis hodierna in crastina vertant 380 

Rite preces fusae. Sequitur qui proximus illi, 

Bizanti ad littus, cum legibus, urbe relicta 
Romulea, is venit mecum, ut sibi summus haberet 
Pastor in hac sedem: bona mens mala multa creavit. 
Nunc sibi non nocuisse malum, quod prodiit actis 
Ipsius inde bonis, discit; licet omnis ab illis 
Mundus perniciem patitur. Quem cernis in arcu 
Declivis cilii, est Guilelmus, terra percmplum 
Quem deflet, Carolum et Fridericum vivere plorans: (23) 
Nunc videt, aspectu regis jus fasque colentis 390 

Quam gaudet Celum; atque hoc ipso lumine pandit. 

Quis terris credat cilii curvamine in isto 

Lucibus ex sanctis Riphaeum splendescere quintam (2i) 

Dardanidem? Divina viro nunc gratia multum 


Hosted by Google 



293 


Inspicitur, plusquam liceat cognoscere inundo, 
Immensum quamvis nequeat contiugere fundum. 

Qualis in aetherios tractus se tollit alauda, 

Dulce melos geminans, ac mox contenta quiescit, 
Tanquam supremae vocis dulcedine plena} 

Talis visa mihi est placiti omnipotentis imago, (25) 400 
Ad cujus lubitum sunt omnia, qualia constant. 

Quamvis ipse meum, ut pellucida vitra colorem, 

Celarem dubium, non sum tamen ore silere 
Ulterius passus} nam me illud pondere toto 
Impulit cffari: proh quae sunt talia! dixi*, 

Magnaque continuo splendescere gaudia vidi. 

Accenso magis inde oculo, veneranda volueris, 

Ancipiti me suspensum ne mente teneret, 

Respondit: Quoniam haec dico, te credere cerno} 
Quomodo sed nescis: quare non cognita credis, 410 
Non secus ac vir, qui novit rem nomine, verum 
Naturam ignorat, nisi quis detexerit illi. 

Vivaque spes et caldus amor violenter Olympum 
Aggrediuntur, et his cedit divina voluntas: 

Non de more hominum} sed vincitur illa, quod optat 
Vincier, et bonitate sua devicta triumphat. 

Trajanum et Ripheum miraris fulgere Coelo*, 

At non corporibus hi Numina vana colentes 
Exierunt, at Christiadae*, nam credidit alter 
Passurum, passumque alter jam funera Christum. 420 
Ille ex inferno, quo nunquam prava voluntas 
Exuitur, rursus terrena in membra redivit} 

Vivaque spes hoc obtinuit, quae vota precesque 
Erexit Coelo, foret ut commota voluntas, 

Atque potens fieret remeandi iu luminis auras. 

Spiritus hinc carnem, breviter qua vixit, adeptus, 

Sese illi addixit, poterat qui ferre juvamen. 

Tantoque est incensus amore, ut scandere dignus 

Dehinc fuerit nostras iterato funere sedes. 

Munere, mananti tantum de fonte profundo 439 

Ul nemo ad primam visu pervenerit undam. 

Ripheus justitiae fuit inflammatus amore, 

Proptereaque Deus Fidei mysteria nostrae 
Huic praescire dedit: quapropter credidit illam, 

Noluit et cultu paedorem ferre profani, 

Increpitans gentes colerent quod Numina vana: 

Quae tibi sunt visae currus adsistere destrae, 

Tres Nymphae gessere vic- s Baptismatis illi, 

Plus mille ante annos quam mos Baptismatis esset. 

Oh quantum ex oculis, queis prima haud tota videtur 44® 
Causa, procul distat, quod d e cujusque futura 
Fixerit Omnipotens vita! Ne prompseris audax 
Judicium, mortale genus*, nos quippe, tuentes 
Ora Dei, nos electos non novimus omnes. 

Hoc autem ignorare juvat*, nam nostra voluptas 
Tota est, illud velle, quod est divina voluntas. 

Sic, brevem ut illa mihi visum clararet imago, 

Pharmaca tum dedit: ac, veluti citharista canentis 
Prosequitur vocem tali modulamine chordae. 

Unde sibi sumit magis oblectamina cantus^ 4&0 

Sic geminas Luces, aquila dicente, movere 
Dictis concordes flammas vidisse recordor, 

Ex geminis oculis ut fit concorditer ictus* 

XXL Omnibus ex aliis rebus mentemque oculosque 
Abstuleram, atque Bcatricis defixus in ore 
Rursus inhaerebam totus. Risu illa carebat', 

Ac mihir si me ridentem conspexeris, inquit, 

Sic fieres, qualis Semele, cum fulmine tacta 
In tenues cineres abiit: mea namque venustas 
Cum magis accrescat, quanto magis itur in altum 46>Q 
iEtheriae sedis, nisi temperet illa nitorem, 

Non tibi mortali hunc esset perferre potestasj 

Atque ita concideres, percussae ut fulgure frondes. 
Altius evectos, cepit nos septimus orbis, 

Qui nunc Nemei positus sub pectore signi, 

Virtute huic mixta terrestrem temperat orbem. 

Verte memor mentem quo se tua lunina tendunt, 
Imprime et his formas, quas hoc in sidere cernes. - 
Si quisquam sciret, quam pascerer ore beato, 

Cum sum aliam ad curam versus, cognosceret idem 470 
Qnam mihi dulce fuit Dominae parere jubenti. 

Utramque expendens aequato examine partem. 

Cristallo in nitido, regis quod nomine fertur, 

Circumiens mundum, sub quo scelus abfuit omne. 
Scalam lucenti ex auro se attollere sursum 
Vidi adeo, ut summum nequii deprendere finem: 

Perque gradus tot conspexi descendere Luces, 

Omnia ut hic Coeli diffundi lumina rerer. 

Cornices veluti, nativo more, moventur 

Mane simul, refoventque rigentes frigore plumas*, x 480 

Mox aliae abscedunt, nec deinde # revert ere curant, 

Sese aliae unde abiere, ferunt; aliaeque rotantes 
Circumeunt: sic motus erat Splendoribus illis, 

Dum certum venere locum. Tunc ille propinquus 
Qui magis adstiterat, clara tam luce refulsit. 

Ut penitus norim quanto flagraret amore. 

Ast ea, quae normam mihi dat tempusque loquendi, 

Non ullum edebat nutum; quare ipse, profari 
Quantunvis valde cupidus, tamen ore silebam. 

Illa meum placitum in prospectu cuncta videntis 490 
Aspiciens: agesis, inquit, jam fare, quod optas. 

Tunc ego: Non mea te virtus praebere meretur, 

Quod peto, responsum; sed deprecor ipse per illam, 
Quae me scitari sinit: o mihi, Spiritus alme, 

Laetitia cooperte tua, da noscere quaeso 

Cur mihi *am prope ades; cur hoc concentus in orbe 

Ille silet, qui tam in reliquis pius insonat infra. - 
Ut visus, tibi mortales sunt scilicet aures, 

Ille refert: ob quam causam jam diva Beatrix 
Non risit, non hic canitur. Sum praepete gressu 500 
Huc delapsus, ut eloquio, quaque induor, alma 
Luce tibi plaudam. Nec major me impulit ardor; 

Major enim tantusque est sursum, ut luce patescit.. 

Ast Amor aeternus, v qui nos facit 'esse ministros 
Consilii, quo cuncta regit, dat munere fungi 
Quod velit, ut multis potis es deprendere signis. 

Novi equidem quo.d liber amor vos Numinis, inqui^ 
Impellit mandeta sequi; sed noscere valde 
Est mihi difficile, ob quam ex tot consortibus unus 
Tu fueris causam munus delectus ad istud. 5i0 

Nondum haec finieram, cum Lux, versatilis instar 
Illa rotae, in gyrum se vertit; et, abditus illic, 

Spiritus est sic effatus: Immissa per istam, 

Qua tegor, incumbit mihi lux divina; meoque 
Associans visu, tantum*me attollit in altum, 

Ut Deus omnipotens, a quo venit illa, patescat: 

Hinc ea laetitia, ex qua me splendescere cernis; 

Nam, divina mihi quo clarius ora videntur, 

Clarior est itidem, qui me tegit undique, fulgor. 

Nemo et Caelituum, nec qui propiore fruuntur 520 
Numinis intuitu, potis est explere rogatum, 

Crede, tuum: quod scire petis, nimis additur alta 
Mente Dei, nullique patet penetrabile menti. 

Cum terras igitur redeas, mortale memento 
Admonuisse genus, ne ausit se attollere tantum, 

Talia disquirens, curaque absistat inani: 

Dat fumum in terris, quae mens hic clara refulget: 
Quomodo id ergo queat, nequeunt quod et astra colentes? 
Haec mihi praecepit: nihil ausus sum hiscere contra; 
Atque humilis tantum submissa voce rogavi, 530 

Quis foret. — Italiae bina inter littora, dixit, 

Haud multum tua ab urbe procul, tam vertice surgunt 
Montes, ut valde tonitru demurmeret infra. 

Dorsum illic immane tumet, cni Catria nomen; 

Quod subter, devota deo, domus est in eremo. 

(Tertio sic fari incepit dixitque secutus) 

Hic Domino sic me devinxi, ut frigora et aestus 
Transigerem, comedens escam dumtaxat olivo 
Inspersam leviter, contentus volvere mente 
Caelestes curas, animique quiete beari, 540 

Fertilis his Caelis aedes tunc illa vigebat; 

Nunc autem est vacua: at confestim proinde patebit. (26) 
Hic Petrus ipse fui Damianus nomine; et idem 
. Petrus peccator divinae Matris in aede (27) 

Littus ad adriacum. Non multum vita superstes 
Jam mortalis erat, rubri cum deinde galeri, 

Qui semper fit deterior, sum adductus honori. 

Jam Petrus et Paulus macri venere, pedesque 
Tegminibus nudi, huc illuc alimenta petentes: 

Nunc hinc atque hinc Pastores fulcimina quaerunt, 550 
Qui ducant, qui pone levent; (adeo usque gravantur!) 
Cornipedesque tegunt equitantes vestibus amplis, 

Bestia uti duplex videantur veste sub una. 

Oh ingens, quae tanta potes, patientia, ferre! 

Talibus his dictis multas descendere Luces 
Per scalam vidi, ac festivos edere gyros, 

Dt gyrum ad quemvis fiereut magis usque decorae. 
Dehinc fanti cireum adstiterunt, tantoque fragore 
Extulevunt vocem, ut nihil hic aequaverit unqnam; 

Nec verba audivi: tam me sonus impulit ingens! 560 
XXII. Attonitus valde, Comiti sum versus, ut infans 
Se trepidum vertit, sibi quo fiducia major. 

Illaque, uti mater, quae protinus anxia nato 
Succurrit, dictisque regens solatur anhelum: 

Nescis te esse in Coelis? nescis omnia, dixit, 

Hic sancta? et cuncta ex sancto procedere amore? 
Quomodo te visus mutasset, quomodo cantus, 

Jam nunc scire potes, cum adeo sis murmure motus. 

In quo si voces exceperis aure precantes, 

Nota tibi vindicta foret, quam deinde videbis, 570 
Ante diem quam summum obeas. Non caelicus ensis 
Amputat aut tarde ant propere, nisi mente manentis (28) 
Hunc pavide aut cupide. Ast alio jam lumina verte-, 
Quippe Animas multas, si verteris, inde videbis. 

Non secus ac jussus feci, entumque micantes 
Conspexi glogulos, qui se per mutua junctis 
Ornabant radiis. Haerebam fixus, ut ille 
Qui pavidus tacito condit sub pectore vota, 

Pandere non ausus, nimium nam poscere credit. 

Tunc, qui prae reliquis erat et magis amplus et ardens, 580 
Accessit, cupidusque meis occurrere votis: 

Si tibi nota foret, dixit, studiosa voluntas 

Quae nos incendit, jam nunc deprompseris ultro 

Quae sub corde premis. Sed, ne mora forte retardet 

Tangere, quo pergis, finem, his, quae poscere parcis, 

Responsum reddam. Montis, cui moenia dorso 

Cassinum tollit, culmen decepta petebat 

Pravaque gens morum. Huc primus venerabile nomen 

Illius ipse tuli, terrae qui vexit in oras 

Verum, quod mentes adeo in sublimia tollit; 590 

Atque hinc tanta meis adrisit gratia coeptis, 

Impio ut a cultu, mundum qui invaserat omnem, 
Protinus evalui populos revocare propinquos. 

Hi reliqui et globuli, mortales ante fuerunt 
Contemplatores, illoque ardore calentes, 

Unde venit sanctis pomisque ac floribus ortus. 

Hic est Macarius, nec non Romualdus, et illa 
Fratrum lecta cohors, sua quae vestigia claustris 

Fixit, propositique tenax, immotaque corde. 

Haec ait: atque ego contra: Ex quo mihi faris amore 609 
Ac bono ab aspectu, quem cerno in Lucibus istis, 

Usque adeo laxata mihi est fiducia, quantum 
Flos a Sole rosae, totum cum pandit ad auras 
Purpureum calathum. Quare, si gratia possit 
Tanta venire mihi, quaeso, pater optime, luce 
Qua loqueris pulsa, propriam da cernere formam. 

Hoc tibi tunc dabitur, mihi rettulit ille vicissim, 
Supremum, frater, quando perveneris orbem, 

Inveniunt ubi vota suam cujusque quietem. 

Integra, matura, ac perfecta ibi quaeque cupido est. 610 
Semper ubi fuerat, pars est hoc omnis in uno. 

Nullo est namque loco, nullique innititur axi. 

Nostra hanc in sedem sese scala ardua tollit, 
Proptereaque nequis illius cernere finem. 

Usque huc Angelicis per somnum vidit Jacob 
Spiritibus plenam. Sed nunc ascendere celsos 
Remo gradus curat: sunt nunc dispendia chartae, 

Quae vitae praecepta dedi} spelaeaque facta 
Sunt nunc caenobia, et vitiati quisque cucullus 
Fusfuris est saccus. Nullum Deus odit iniquum 620 
Tam foenus, quam qui monachorum pectora fructus 
Insanire facit. Quodcumque Ecclesia parcit, 

Cedere cis debet, Christi qui nomine poscunt, 

Sanguine nec junctis, nec deterioribus ullis. 

Est caro blanda nimis*, bona nec primordia terris 
Sufficiunt, veluti quercus non sufficit ortus 
Edendam ad glandem. Coepit sine pondere Petrus 
Argenti atque auri*, atque ego per jejunia tantum 
Perque preces posui, atque humilis Franciscus asylum. 

Si tu principium spectes, et quo iverit inde, 630 

Ex albo aspicies nigrum: at mirabile versus 
Jordanis minus est retro, fugitivaque ponti 

Unda, volente Deo, quam nunc hic ferre medelam. 

Talia sic fatus, sociis se adjunxit, et una, 

Turbinis assimilis, confestim ascendit in altum. 

Innuit, atque uno mulier dulcissima nutu 
Per scalam extemplo post illos impulit ire: 

Tam mea virtute illius natura revicta est! 

Non hic perque imas valles montesque per altos 
Est adeo rapidus cursus, mihi quantus eunti 640 

Tum fuit. Astriferas sic rursum ascendere sedes 
Evaleam, lector, pro quo mea crimina ploro, 

Pectoraque illacrymans pulso: non tempore tanto 
Admoris digitum, tactoque retraxeris igne, 

Quo tunc Ledeum vidi ac sum ingressus in astrum. — 
Illustres ignes, magna virtute potentes, 

A quibus ingenium totum mihi, quodlibet hoc est, 

Esse reor: vobiscum erat is, qui temperat omnes 
Mortales vitas, cum Thuscas sum ortus in auras; 

Cumque mihi posthac ascendere contigit orbem, 660 
Qui vos circumagit, regio mihi dedita vestra est. 

Vos supplex oro*, toto vos pectore poseo 
Virtutem tantam, qua summum attingere punctum 
Evaleam tandem, quod me nunc attrahit ultro. — 
Numinis aspectus, dixit mihi Diva, propinquat ; 

Est opus ergo tibi visus sit clarus et acer. 

Ante ideo, quam ultra venias, spatia ampla viarum 
Mensa vide, et quotus est tua sub vestigia mundus; 

Ut tua, laetitia exultans, mens se offerat ultro 
Deinde triumphanti, venienti ex aethere, turbae. 660 
Tunc ego sum septem, demissa fronte, remensus 
Transgressos orbes; terramque ita corpore parvam 
Aspiciens risi: atque ideo laudabile duco 
Consilium quod eam temnit, rectiquc vocari 
Posse probum, qui alias volvit sub pectore curas. 

Est mihi visa, carens maculis, Latonia Virgo, 

Corpore quas fieri denso raroque putavi. 

Sustinui ardentem nati ex Hyperione vultum, 

Ac prope Mercurium ac Venerem se volvere vidi. 
Deinde mihi natum patremque apparuit inter (29) 670 

Temperies Jovis} et varios quae causa recursus 
Efficiat, novi. Septem haec errantia signa 
Vidi equidem, qua sese mole, graduque eitato, 
Circumagunt, quantoque simul discrimine distant. 
Denique, Ledco rapimur dum sidere circum, 

Areola haec, tanto dat nos quae insurgere fastu, 

Tota mihi est visa, ad pelagi usque ex collibus undas: 
Deinde oculos pulcris converti rursus ocellis. 

XXIII. Inter uti frondes, sera sub nocte, volucris 
Sistit apud nidum, partemque tuetur Eoam, 680 

Auroram intente expectans, ut mane revisat 
Pullos, ac (dulcis labor,) illis comparet escam} 

Haud aliter Coelo haerebat defixa Beatrix, 

Versa plagae, sub qua Sol segnius ire videtur. 

Ore renidentem cerneus atque aethere summo 
Intentam, velut ille fui, quem magna cupido 
Incitat, ac spes interea dat blanda quiesse. 

Non mora sed longa hinc fuit inter tempus utrumque} 
Inter et expectandum scilicet atque videndum 
Praeterea, magis atque magis clarescere Coelnm. 690 
Ac dixit tum Diva mihi: Christi ecce triunphi 
Agmina, et omne bonum, quod ab his est orbibus ortum. 
Qualis erat! toto visa est ardescere vultu, 

Atque adeo ex plenis jucundam ostendere ocellis 
Laetitiam, ut nullis ausim deseribere verbis. 

Qualis per liquidam noctem, pleno ore relucens, 
iEternas inter Nymphas Latonia ridet, 

Quae variis late depingunt aethera signis} 

Sic super innumeras Luces ' effulgere Solem 

Tum vidi, has proprio lustrantem lumine cunctas, 700 

Non secus ac noster splendorem sufficit astris; 

Inque meos oculos Substantia clara meabat, 

Lumine translucens medio, ut perferre nequirent. 

O mea dux dulcis, mea dux dilecta, Beatrix! 

Illa mihi actutum: quae te nunc opprimit, inquit, 

Est virtus, a qua nemo defenditur ullus: 

Hic est summa potestas, et sapientia summa, 

Quae, inter terram Coelique impenetrabile regnum, 
Pandit iter, cujus fuit olim longa cupido. - 
Ignis ut interdum, fuerit cum taliter auctus 710 

Amplius includi ut nequeat, vi nubila rumpit, 
Telluremque petit, quamvis natura repugnet; 

Sic mea deliciis tunc mens caelestibus aucta, 

Exiit ex sese, nescitqrte quid ipsa peregit. 

Pande oculos, et qualis ego sum facta videto, 

Diva mihi dixit: tibi sunt jam talia visa, 

Ut risus perferre meos et gaudia possis. 

Talis eram, qualis qui lapsa insomnia quaerit 
Evigilans revocare animo; frustraque laborat, 

Oblitum nitens sub mente revolvere visum, 720 

Talia cum verba audivi, sic dulcia cordi, 

Ut nunquam ex libro, qui anteacta recenset, abibunt. 

Si mihi, Castaliae quot nutrivere sorores, 

Auxilio adstarent linguae, vix reddere paulum 
Carmine visusque ac vultus miracula possent: 

Divinum proinde aggressus describere regnum, 

Multa opus est mihi transmittam, velut ille viator, 
Abruptum qui invenit iter. Sed, pendere quisquis 
Sumpserit, inceptum quanti sit ponderis istud, 

Quantaque debilitas humeris mortalibus, ille 730 

Haud equidem, si forte videt trepidare, reprendet: 

Non est hoc pelagus, puppis quod parvula tranet, 

Non opus hoc nautae, sibimetvqui parcere curet. 

Cur mea te facies, dixit tum diva Beatrix, 

Tam sibi devincit? cur non spectare viretum 
Intendis pulerum, Christi sub lumine florens? 

Hic rosa, divinum unde sibi mortalia membra 
Induxit Verbum; sunt hic et lilia, quorum 
Suavis odor recto pertraxit tramite gentes. 

Dixit; et ipse, suis monitis parere paratus 740 

Semper, rursum oculos radiis contendere misi. 

Luce velut Solis, scissa de nube meantis, 

Floriferum pratum, quondam speculatus ab umbra, 
Inspersum aspexi; sic tunc ex lumine multas 
Desuper injecto turmas effulgere vidi; 

Quin mihi principium fas cernere luminis esset. 

O quae hos illustras, virtus bis terque benigna, 

Te sursum abduxti, ut radios mihi ferre minores 
Posse dares, oculis adhibens moderamina lucis! 

Illius floris, quem mane ac vespere supplex 750 

Rite voco, auditum nomen, me protinus egit 
Toto animo illius majorem cernere lucem. 

Cumque mihi. est visa, atque meis pulcherrima utrisque, 
Quantaque qualisque est, oculis ea stella refulsit, 

Quae vincit superis, ut terrae vicit in oris, 

Fulgida lux Coelo est lapsa, instar flexa coronae, 
Praecinxitque illam, ac se circunfusa rotavit. 

Harmoniae quodumque genus magis allicit aures, 

Ac magis hic animum mulcet, disrupta fuisset 
Dt nubes tonitru, citharae si aequaveris illi, 760 

Quae gemmam cinxit, Coelum unde nitentins ardet. 
Angelicus sum, dixit, amor, qui maxima pando 
Gaudia circumiens, nobis quae virgine ab alvo 
Proveniunt, ubi nostra fuit concepta cupido; 

Atque ita circumeam, donec natum ipsa sequeris; 

Ac, Regina, tuo magis ore effulgere summum 
Efficies orbem. Sic lux ait illa rotando; 

Atque aliae Mariam sonuerunt uniter omnes. 

Quod reliquos cunctos Coelum eomplectitur orbes, 
Numinis afflatu magis ac virtute vigescens, 770 

Tam nobis distabat adhuc, ne hoc cernere pcssem; 

Atque ideo nequiere sequi mea lumina flammam 
Praecinctam serto; quae sese erexit in altum, 

Natum pone sequens. Qualis, cum suxerit uber, 

Vertitur ad matrem puer, et lactentia tendit 
Brachiola, extantem vultu testatus amorem; 

Vertice sic quaeque erecto se ex Lucibus illis 
Extulit, ac Mariam quo prosequerentur amore 
Est mihi compertum. Mox illic quaeque remansit, 

Sic Coeli Regina canens, ut dia voluptas 780 

Me totum imbuerit, nec pectore cesserit unquam. 

Quanta his divitibus messis servatur in arcis, 

Quae fuerunt terris gnavae sevisse bubulcae! 

Hic vivit, fruiturque bonis, quae quisque paravit 
Exui et illacymans, auro Babylone relicto; 

Hic clarum, sub Prole Dei Mariaeque, triunphum 
Cum vetere atque novo Sanctorum examine, ducit 
Ille, cui est Coeli custodia credita portae. 

XXIV. O animae' electae, coenae quae accumbitis Agni, 
Tali vescentes dape, quae vos jugiter explet, 790 

Si prius hic mortis quam dedant tempora, vestris 
Quod cadit ex mensis, divino munere, paulum 
Praelibat, mentes immenso intendite quaeso 
Illius ardori, atque sitim irrorate parumper: 

Vos semper fontem hauritis, quo tendere totis 
Hic inhiat votis. Sic est effata Beatrix; 

Assimilesque rotis, laetae se vertere circum 

Coepere illae Animae, flammantes more cometae. 

Machinulae veluti, quae tempora digerit, orbes 

Sese ita convolvunt, ut, siquis viderit illos, 800 

Alter vix agitur, velociter evolat alter; 

Sic choreas Animae ducebant dispare motu; 

Motuque ex ipso, aut citior vel tardior esset, 

Esse his laetitiae majusque minusque patebat. 

Tum chorea ex una, reliquis quae pulcrior ibat, 

Ignis quidam exit, quo nullus clarior usquam*, 

Atque, Beatricem triplici vertigine lustrans, 

Talem edit cantum, mihi mens quem reddere nescit: 
Propterea sileam, nimium nam vividus istis (30). 

Sunt sinibus color, humana et mens atque loquela. 810 
Deinde Beatrici, sistens, sic ille profatus 
Est ignis: Dilecta soror, quae talia fundis 
Vota precesque pias, ut amico evellar ab orbe, 

Ecce adsum, ardentique tuo sum promptus amori. 

O lux clara viri, illa refert, cui tradidit olim 
Noster Herus claves, quas hac de sede beata 
Is tulit in terras, prout est tibi corde voluntas, 

Hunc scitare, oro, ac Fidei argumenta reqnire, 

Qua super aequoreas ivisti interritus undas*, 

* Non te equidem latet au bene credat speret ametque, 820 
Cum visum intendas, quo sunt cuncta ordine picta*, 

At, quoniam regno cives adseiverit isti 
Vera Fides, est proinde bonum ut de hac ille loquatur 
Ejusdem in laudes. Veluti sese instruit atque 
Discipulus silet, ante suus quam lemma magister 
Proponat, non ut solvat, verum approbet illud. 

Sic ego me armabam, responsum rite daturus. 

Die, bone Christiada, est ille orsus, et intima pande; 
Quid sit fare Fides. Dicenti talia frontem 
Extuli, et inde meae converti lumina Divae: 830 

Illaque continuo mihi nutn indulsit, ut undam 
Interno ex fonte elicerem. Sum proinde locutus: 

Gratia, quae me dat primo mea sensa Magistro 
Pandere, concinnis eadem det promere verbis: 

Vera Fides, dixi inde sequens, ut tradidit olim 
Ille tuus frater, qui tecum tramite recto 

20 

Ire dedit Romanam urbem, substantia rertfm 
Est quae sperantur, rerumque est argumentum 
Quae cerni nequeunt: talem certe arbitror esse. 

Rite putas, retulit, si cur substantia dicta est 840 

Atque argumentum noscas. Quae sedibus istis, 

Dixi ego respondens, manifesta in luce videntur, 

Sunt adeo in terris oculis abscondita, ut una 
Hisce det esse Fides, cujus fulcimine nixa 
Erigitur Spes-, atque ideo substantia fertur: 

Ex qua (deinde Fide, abque alia ratione, struendum (31) 
Est ratiocinium: ex quo dicitur argumentum. 

Tunc ille est fatus: quidquid doctrina revelat 
In terris, tam clare hominnm si quisque teneret, 

Artibus haud esset locus ingeniisque sophistae. 850 
Sic Amor ille inquit, farique est inde secutus: 

Ponderis atque notae, vcluti decet esse, numisma 
Hoc satis est visum} vere hoc tua continet arca? 

Certe equidem, retuli, tam clarum tamque rotundum, 

Ut typo in illius mihi nil dubitare supersit. 

Haec tam gemma nitens, cui virtus nititur omnis, 

Is rursum, unde tibi venit? Qui plurimus imber 
Flaminis aeterni divina volumina large 
Irrigat, hanc, dixi, mihi tam monstravit aperte, 

Ut comperta minus det signa geometra nosse. 860 
Quomodo sed noscis, retulit, quae tradita sanctis 
Sunt tabulis, divino afflatu scripta fuisse? 

Sunt rerum eventus testes, quibus arte creandis 
Omnino Natura caret. Tunc ille vicissimr 
Hos tamen eventus, qui debent ante probari, 

Quisnam te certum facit indubiumque, fuisse? 

Nemo tibi hoc jurat. Christi si jura secutus 
Est sine prodigiis mundus, devictaque cessit 
Caeca superstitio, longe super omnia majus, 

Dixi, est prodigim. Nam tu, jejunus, et omni 870 

Indigus auxilio, es fidens ingressus in agrum. 

Pelicem ut sereres plantam, quae uberrima vitis 
Jam fuit} at nunc dumum degeneravit in asprum. 

Haec ubi sum fatus, cunctos vox una per orbes 
Insonuit', sint cuncta Deo per saecula laudes. 

Tum Vir jam me scitatus, sic singula quaerens. 

Ut foret cstremas jam nunc accedere frondes, 

Pari iterum coepit: Dominatrix Gratia mentis 
Hactenus ora libi pandit, quo rite decebat} 

Quare ego cuncta probo: sed nunc te promere oportet, 880 
Pt quae credis, et unde venit quod talia credas. 

Spiritus alme, Pater, qui claro in lumine cernis, 

Dixi ego, quod sic credideras, ut quamlibet aevo 
Grandior, ad tumulum juvenem superaris eundo, 

Tu formam Fidei, causamque hujuscc requiris*. 

Atque ego sic tibi nunc refero: Mihi creditus unus 
yEternusque Deus, Coelos qui immobilis omnes 
Ipse movet, desiderio atque ipsius amore. 

Nec Metaphysicae, Physicaeque scientia tantum 
Hoc mihi perspicue ostendit} sed lumine ab ipso 890 
Hinc veniente, patet} sanctorum nempe vetustis 
Ex Vatum tabulis, et quas scripsistis, ut ardens 
Spiritus etheriis in vos est lapsus ab oris. 

Creditur et persona triplex, substantiaque in illis 
Una, adeo ut sumus et pariter sum dicere possit. 

Haec iEvangelium mihi dat persaepe videnda. 

Hoc est principium, credendi est ista favilla, 

Quae fit deinde meo vivax in pectore flamma, 
Effunditque jubar, clarum vclut aethere sidus. 

Qualis herus famulum, cum nuntia lacta ferentem 900 
Audit, ut is siluit, cupidis amplectitur ulnis. 

Sic, bene me dicens cantu, ter circuit illud 
Lumen apostolicum, quo praecipiente locutus 
Ante fui: tam grata illi mea dicta fuerunt! 

XXV. Si mihi contingat, sacrum, cui terra polusque 
Applicuere manus, ac tot mea membra per annos 
Attrivit, valeat tendem mollire poema 
Crudeles iras, queis pulcro excludor ovili, 

Agnus ubi obdormi, atque lupis infensus iniquis, 

Qui vastum hoc faciunt, alia cum voce redibo 
Velleribusque aliis$ patriaeque ibi redditus urbi, 
Lustralem ad fontem, quo sum Baptismatis unda 
Jam puer ablutus, cingam mea tempora serto: 

Quippe hic ante Fidem accepi, quae Numine coram 10 
Dat clarere Animas*, ac Petrus deinde per illam, 
Circumiens, pulcro cinxit mihi lumine frontem. 

Agmine dehinc aliud prodivit Lumen eodem. 

Unde VirCtm exierat primus, queis facta potestas 
Est Christi exercere vices*, ac diva Beatrix 
Laetitiae tum plena, mihi: aspice aspice, dixit 5 
Hic heros, per quem peragrc Gallaecia aditur. 

Nen secus ac, socio propior cum saepe columbus 
Constitit, alternum gyrisque ac murmure amorem 
Utrique ostendunt: alium sic comiter alter 20 

Excepit procerem, aeternae convivia mensae 
Laudibus alternis celebrans. Cum mutua finem 
Officia attigerunt^coram taciturnus uterque 
Adstitit, igne adeo effulgens, ut ferre nequirem. 

Spiritus insignis, dixit tum Diva renidens, 

Qui jam caelestis scripsisti gaudia sedis, 

Hic de Spe loquere-, ista tibi tam quippe patescit, 

Atque tot illustrans variis das nosse figuris, (1) 
Discipulos quoties claravit lumine Christus 
Prae reliquis trinos. Age, frontem attolle, secundum 30 
Tum mihi Lumen ait: ttbi sit fiducia corde. 

Erige te: radiis nam maturescere nostris 
Est opus, huc quisquis venit telluris ab oris. 

Incitus his verbis, in montes lumina tollo, (2) 

Qui prius haec nimio curvarant pondere. Quando, 

Tum mihi idem dixit, nostri te gratia Regis, 

Extremum ante diem, Caeli in penetralibus altis 
Dat proceres adiisse suos, ut cum istius aulae 
Sis vera intuitus, spem, quae horum incendit amore 
in terris recte, exacuas aliisqne tibique, 40 

Dic, quidnam est Spes*, atque, tuo si pectore floret. 
Unde tibi dedusta venit. Responsa parantem 
Me pia praecessit, quae, ut tam sublime volarem, 
Tradiderat pennas: Ex exercentibus, inquit, 

Militiam Christi, nemo est, cui pectore major 
Spes vigeat, velut in summo, qui lumine cunctos 
Nos adeo illustrat, conscriptum est cernere Sole. 

Ante ideo quam militiam compleverit, illi 
Fas est lerusalem ex iEgipto ascendere visum. 

Caetera, quae poscis, non ut tibi noscere detur, 30 
Verum, ut quam virtus haec sit tibi grata renarret, 
Dicenda huic linquam: non illi solvere durum 
Haec erit, atque suis aberit jactantia dictis: 

Is referat, tantumque Dei det gratia posse. 

Discipulus veluti, quae scit, responsa magistro 

Dat celer atque alacer, cupidus didicisse videri 5 

Spes est, respondi, cxpectatio certa fuldrae 

Laetitiae, ex meritis quae praaccdcntibus atque 

Munere divino exoritur. Mihi sidera lucem 

Multa hanc sufficiunt*, sedenim prior tndidit ille 00 

Qui cecinit Vates summi praeconia Regis: 

In te spem ponant , sanctis is dixit in hymnis, 

Qui nomen novere tuum. ( quis nesciet illud 
Cui mea corde Fides?) Illinc tua epistola tantum 
Hanc mihi stillavit cordi, ut sim plenus, et undans 
Vestrum aliis invertam imbrem. Dum talia farer, 
Interiore sinu vibrabat in illius Ignis 
Creberque ac subitus splendor, velat aethere fulgor; 

Mox ait: Hujus amor virtutis, quo hactenus uror, 

Jam me supremam ad pugnam palmamque secutae, 70 
Vult tibi uti loquar, ejusdem qui ardescis amore; 

Atque ideo mihi erit gratum, te dicere, quidnam 
Spes tibi promittat. Tunc ipse: Novae atque vetustae 
Signum constituunt tabulae; atque hoc noscere praebet» 
His de Spiritibus, sibimet quos Numen amicos 
Omnipotens fecit: Quaevis se duplice amictu (3) 

Induet, Isaias ait, in tellure suapte; 

Ac tellus est ista domus. Manifestius istud 

Et tuus ostendit frater, cum praemia narrat 

Esse stolas niveas. Paulo ante haec ultima verba 80 

Nos super in te spem ponant audita sonare 

Est vox; ac simul omnes respondere choreae. 

Exinde has inter Lumen sic claruit ingens 
Ut, si tam clarum Cancer sibi sidus haberet, 

Unius mensem numeraret bruma diei. (4) 

Se vclut, assurgens, choreas ducentibus addit, 

Non aliam ob causam, virgo, sed laeta recenti 
Gratificans nuptae; Splendor sic ille duobus 

Accessit reliquis, se utrisque rotantibus, ardens 
Ut poscebat amor, cantum numerosque secutus; 90 
Atque his haerebat vultum defixa Beatrix, 

Qualis nupta recens immobilis atque silescens. 

Mox ait: Hic cubuit Pelicani in pectore nostri, 
Delectusque fuit magno ex cruce munere fungi. 

Haec dixit; nec proinde oculos a luce retorsit 
Tergemina, ac firmis intenta obtutibus haesit. 

Quales, qui obstringunt oculos spiramine parvo 
Ut proprio aspiciant defectum lumine Solem, 

Qui lucis damnum lucis patiuntur amore; 

Sic egi tunc ipse, novum conversus in Igucm. 100 
Quare is: cur, dixit, perstringis lumina, ut illud 
Aspicias, quod non est hic? Mea terrea membra 
Terra tenet, reliquisque simul dehinc usque tenebit, 

Dum numerum, mens alta Dei quem fixerit, aequent 
Sunt cum utrisque stolis, quibus huc venere, beatis 
Sedibus in Coeli geminae tantummodo Luces: 

Atque hoc, cum redeas, terris memor esto referre. 

Talia sic fatus, siluit; Lucisque perinde 
Tergeminae in gyrum motus cantusque quierunt, 

Sicut, ut aut labor evitetur sive periclum, 110 

Caerula qui primum pulsabant aequora rem i. 

Continuo, simul ac rector dat sibila, sistunt. 

At mea quam violens turbavit pectora motus, 

Cum mihi, ut aspicerem verso, non visa Beatrix, 
Quamvis me juxta foret, et felicibus orisl 

XXVI. Dum sic haererem dubius, quod luce carerem, 
Ilicet ex ipso, qui jam restinxerat, Igne 
Prodivit vox, atque sibi me advertere jussit. 

Dum lucem amissam repares, pensare juvabit 

Interea hanc fando. Dic ergo, ac incipe: quonam 120 

Mens tua directe tendit? Ne rcre peremptam, 

Sed lucem amissam; nam, quae te duxit in istas 

Felices sedes, virtute hac pollet ocellis, 

Quae fuit Ananiac manibus. Medicamina, dixi, 

Sponte sua, sero aut cito, quandocumque lubebit, 

Afferat illa oculis, per quos sese intulit ardor, 

Qui me totum urit. Quod vero haec coelica regna 
Laetificat sine fine Bonum, alpha omegaque scripsi est, 
Quod mihi amor legit aut leviter vel fortiter, omnis. 
Vox ea tunc eadem, quae me forminide lucis 130 
Solverat amissae, curam mihi plura loquendi 
Injecit : magis angusto, mihi dixit, oportet 
Clarifices cribro: te dieere oportet, ad istud 
Quis tibi proporro signum direxerit arcum. 

Tunc ego : Per Sophiae argumenta, ac Numine chartas 
Afflatas debere scio hunc fervescere amorem: 

Namque bonum, vix percipitur, succendit amorem, 
Succendi tque magis, quanto bonitatis habere 
Percipitur majus. Quae Essentia praeterit omnia 
Hinc bona, ut illius radius sit, quidquid in orbe 140 
Extra illam bonitatis adest, ante omnia amando 
Tendere in illam delet mens eujusque videntis 
ld verum, in quo argumentum hoc innititur ipsum. 

Hoc mihi demonstrat, qui primum ostendit Amorem (5) 
Res esse ante omnes, quae euneta in secula vivunt*, 
Auctor et id verax monstrat, de se ille locutus 
Amramidae: omne bonum pandam. Tu ostendis et ipse 
Qui, magnam prae aliis alte praeconibus orsus 
Historiam, arcanum terris caeleste revelas. — 

Ac tunc ille mihir nativi luminis usu 150 

Auctorumque fide, quae non hoc dissonet, actus, 
Praecipuum servare Deo reminiscere amorem; 

At dic praeterea, numquid te vincula ad illum 
Altera deducant; quot nempe hic dentibus ardor 
Cor tibi demordet. Sensi quid verba sonarent 
Christi Aquilae; sensi quo me traducere vellet. 

Quare iterum coepi: Morsus quotcuraqlie revolvuut 
Corda Deo, coiere meum succeudere amorem. 

Conditus et mundus, mihi tradita luminis aura, 

Dirum, quod, vita ut fruerer, letum ille subivit, 160 
Gaudiaque, ut mihi, sic omni sperata fideli, 

Ac memorata prius, pelago fallacis amoris 
Abstulerunt, verique dedere attingere ripam. 

Sum frondes etiam, stse quibus induit hortus (6) 
iEterni Agricolae, tanto impertitus amore, 

Quantum his i Ile boni summus largiverit Auctor. 

Vix ea, per cunctos late dulcissimus axes 
Insonuit cantus*, reliquosque secuta Beatrix, 

Ipsa etiam Sanctus sanctus sanctus que canebat. 

Lumine ut abruptus discedit somnus acuto; 170 

Nam fulgore, oculi tunicas qui permeat omnes, 

Excutitur vis visendi, et commota recurrit: 

Ipse autem vigilaus, quidquid circumspicit, horret, 

(Tam sensu ille caret!) dnm mens res aestimet aeque: 
Sic mihi tunc oculis oculorum luce suorum 
Quisquilias omnes abjecit diva Beatrix, 

Qui plus quam longe fulgebant millia mille. 

Clarius hinc, quam ante, aspexi, ac de Lumine quarto, 
Quod prope nos vidi, stupefactus mente rogavi. 

Ac mea tum Mulier: Virtus quam prima creavit, 180 
Prima hic est Anima; atque suo hoc in lumine laeta 
Factorem intuitur. Ceu frons impulsa cacumen 
Incurvat vento ac relevat, virtute suapte, 

Quae sursum attollit; sic ipse, ut talia sensi, 

Miratus feci: mox fandi accensa cupido 
Me propere erexit; fudique has pectore voces: 

O unum aeterna maturum ex arbere pomum 
Ortum, antique Pater, cui femina quaeque jugali 
Vincta toro, est nurus ac proles, reverenter, et omni 
Te precor obsequio, mecum dignare profari: 190 

Quod cupio, ipse vides; ac proinde ostendere mitto, 

Ne lua verba morer. Qualis cum tegmine operta 
Bellua dat motus, ex ipsa veste revelat, 

Motus sectanti, cupido quod pectore versat; 

Sic prima illa Anima ex claro, quo involvitur, igne 
Nosse dabat quantum cuperet mihi reddere voces; 

Mox ait: Haud opus est tua tu mihi vota reveles, 
Quippe ea plus novi, quam tu certissima nosti: 

In speculo haec etenim video, quod imagine viva^ 
Cuncta refert, cum nulla potest id imago referre. 200 
Scire cupis, quantum sit lapsum temporis, ex quo 
Me Deus omnipotens florente locavit in horto, 

Haec ubi ad ascensum tantum te reddidit aptum; 
Quamque diu hunc colui, et quae tantae Numinis irae 
Causa fuit; quae verba inveni, et qualibus usus. 

Non fuit, o fili, pomum mihi causa comestum 
Exilii, at voluisse datum transmittere signum. 

Ex quo proinde loco excivit jam diva Beatrix 

Virgilium, quatuor mihi millia, tercentosque 

Atque duo, optanti has sedes, Sol attulit annos; 210 

Ac novies centum vicibus trigintaque vidi 

Hunc, dum vitam agerem, cunctos remeare per orbes. 

Qui mihi tum sermo fuit, est dilapsus ab usu, 

Ac prius interiit, quam, nunquam explebile, Nembrot 
Aggrederetur opus: non immutabile quippe est 
Quidquid ab humanae pendet moderamine mentis, 

Quae sequitur Coelique vices ac signa regentis. 

Dat Natura loqui; sed qua ratione modoque, 

Deserit arbitrio, prout est humana voluntas. 

Unum , cum me mortalis jam vita tenebat, 220 

Supremum dixere Bonum, a quo gaudia manant, 

Ac me purpureo circumdat lucis amictu: 

Hinc dictum est EU\ nam, qui vos temperat, usus 
Frondibus est par arboreis, quarum altera surgit, 

Altera descendit. Montem, qua se altius undis 
Attollit, nullo conspersus crimine primum 
Deinde reus, colui ex hora prima usque secundam 
Cum Sol quadrantem sexta mutaverit hora (7) 

XXVII. Gloria Patrique ac Nato , et, qui spirat ab hisce 
Spiritui , late tractus resonare per omnes 230 

Incepit Coeli*, cujus dulcedine cantus 
Ebrius haerebam. Risum spectare videbar 
Totius mundi: modulamen quippe beabat 
Aures, ac lux alma oculos. Oh dia voluptas! 

Nesciaque humanis narrari gaudia verbis! 

Oh nunquam turbata quies, ac mutuus ardor 
Unanimis! oh divitiae, absque cupidine, certae! 

Ante meos oculos succensae quattuor alma 
Stabant luce Faces. Radiis tum augescere coepit. 

Quae prius huc se detulerat, talisque refulsit, 240 

Quale foret, Martis si Juppiter igne ruberet. 

Provida mens, quae cuncta regit, quaeque ordinat illic 
Muniaque atque vices, jam fecerat undique ovantes 
Conticuisse choros. Tum vox mihi venit ad aures: 

Si mihi mutatur color, ipse stupescere noli; 

Namque hunc mutare omnes, me dicente, videbis. 

Sede mea, heu! sede mea, heu! sede meapte, 

Quae Natum vacat ante Dei, injuste ille potitur. 

Qui nostrum tumulum foedam facit esse cloacam 
Sanguinis, ac puris, gaudet quibus ille scelestus, 250 
Hinc qui pulsus abit. Dixit; Caelumque colore 
Undique conspersum vidi, quo se induit olim, 

Sole ex adverso, sub mane aut vespere, nubes. 

Ac veluti, secura sui, et sibi conscia recti, 

Audit ut alterius facinus, formidine honesta 
Corripitur mulier; sic os est versa Beatrix. 

Tali, ex defectu Solis, ferrugine Caelum 

Tum reor indutum, cum summa est passa Potestas, 

Exin sic fari conversa est voce secutus, 

Ut non plus versa est facies. Non alta cruore 260 

Et Lini et Cleti atque meo, ut sibi quaereret aurum, 
Sponsa fuit Christi, sed enim Pius atque Chalistus, 
Sixtus et Urbanus mortem oppetiere cruentam, 

Pest multum fletus, ut gaudia ad ista venirent. 

Non mens nostra fuit, quod successoribus olim 
Christiadae partirn ad dextram partimque sinistram 
Adstarent} non quod claves, quas ipse recepi, 

Vexilla ornarent, gentem bellantia contra 
Baptismo ablutam-, non quod mea sancta favores, 
Mendaces venumque datos, signaret imago} 270 

Quare ego persaepe indignor, cumulorque pudore. 
Pastorum sub veste, lupi per cuncta videntur 
Pascua. 0 tutela Dei, cur lenta quiescis? 

Sanguine fidentes se Vascones atque Cadurci (8) 

Nostro implere parant. Quam tristem exordia finem 
Tam bona contigerunt! Sed mens ea provida certe, 

Quae per Scipiadam totum regnare per orbem 
Asseruit Romae, veluti mihi credere par est, 
lam cito succurret. Tuque o, qui deinde redibis 
Mortalem in mundum, fili, tu labra reclude*, 280 

Qaeque ego non sileo, noli tunc ipse silere. — 

Alba nivis veluti labuntur vellera Caelo, 

Cum Sol ingreditur glacialis cornua Caprae} (9) 

Aethera sic totum sursus candescere vidi} 

Atque triumphantes, quasi vellera, surgere Luces, 

Quae jam nobiscum fuerant. Has ipse sequebar 
ln sublime oculis, donec distantia multa 
Intuitu eripuit. Sursus me diva Beatrix 
Cernere cessantem aspiciens: tua lumina, dixit, 

Flecte agedum terris, ac cerne es quomodo versus. 290 
Ex quo ante aspexi, vidi me ivisse per omnem, 

Quam prima ex medio ad finem plaga conficit, arcum. (10) 

Hinc mare trans Gades, quod stulte intravit Ulysses, 
Littus et hinc unde evecta est Europa, videbam. 

Plus etiam areolae istius tunc cernere possem, 

At mea Sol ibat subter vestigia, plusquam 
Zodiaci signum lapsus. Ex vulnere Amoris 
Saucia, et in dominam semper defixa cohaerens, 

Mens mea rursum illi convertere lumina avebat. 

Si, quae pascendis oculis Natura paravit, 300 

Aut ars, ut mentem caperet, vel picta colore 
Vel carne ex viva, jungantur pabula in unum 
Omnia, nil essent, si, quae mihi dia voluptas 
Tum fuit, ut vnltum vidi, aequiparetur eisdem. 

Illius intuitu mihi virtus indita, nido 
Eripuit Ledae*, Caelumque evexit in altum 
Prae, reliquis, celerique magis vertigine volvens. 

Nullam habet haec regio, vivissima et alta, locorum 
Discrimen: sunt cuncta eadem atque simillima formas. 
Non ego propterea qua tunc in parte Beatrix 310 

Me posuit, norim. Ast ea, cui mihi mente patebant 
Condita, sic coepit ridens ac laeta profari, 

Ut vultu exultare Deus sit visus in illo: 

Hinc, velut ex meta propriaque ab origine, motus 
Incipit, et medium sistens, et caetera volvens. (11) 

Non locus hoc Caelum cohibet, nisi Numinis una 
Provida mens*, unde exit Amor, quo volvitur ipsum, 

Ac virtus quae exinde fluit. Lucisque et amoris 
Circulus hunc cingit, reliqui ut cinguntur ab ipso: 
Quique hunc praecingit,* regit atque intelligit unus. 320 
Non alius motum istius metitur, at ipse 
Metitur reliquos, veluti de quinque duobus, 

Aut bis quinque, decem fiunt. Jam noscere posses 
Quomodo radices hac mittit tempus in urna, (12) 

Atque aliis frondes. Oh rerum dira cupido, 

Quae sic mortales mergis, ne tollere ab undis 

Quisquam oculos valeat. Bene floret recta voluntas* 

Imber at immodicus bona dat flaccescere pruna. 
Integritas animi atque fides reperitur in unis 
Dumtaxat pueris*, quae post lanugine nondum 330 

Effugit inspersis malis. Quidam abstinet esca 
Balba loquens, qui quemque cibum mox ore soluto 
Usque vorat. Quidam audit amatque parentem 
Ralba loquens, qui ore hinc liber mortem optat obire. 
Candida sic pellis natae fit nigra decorae (13) 

Illius, qui maae diem, qui vespere noctem, 

Adveniens abiensque refert. Tu talia noli 
Mirari, reputans animo, rectore carere, 

Atque ideo humanam converti in devia gentem; 

Ante antem hiberno Jani quam tempore mensem 340 
Extrudat puae negligitur centesima (14), talis 
Orbibus edetur late rugitus ab hisce, 

Ut, quo sunt puppes, sors expectata revolvet 
Proras, ac recto procedet tramite classis, 

Veraque post flores prorumpent denique poma. 

XXVIII. Postquam ea caelesti quae medulcedinecomplet, 
Praesentem adversus vitam mihi vera retexit. 

Ut flammam in speculo videt is, cui in terga relucet, 
Ante hanc quam putet aut cernat, scsequc revolvit 
Visuaus numquid vitrum sibi vera revelet*, 350 

Cunctaque respondere videt, ceu norma tabellae 
Cantoris numeris: sic me fecisse recordor, 

Pulcros inspiciens oculos, ubi vincula nevit, 

Me vincturus, Amor. Nam, postquam me ipse revolvi, 
Atque meos tetigit, quod cuique volumine in illo 
Perspicuum apparet, bene si perspexerit illuc, (15) 

Sum punctum intuitus, tanto fulgore coruscans, 

Tantosque effundens radios, ut nulla tueri 
Hoc acies possit, lucemque evitet acutam. 

Quae minima hic stella apparet, foret integra Luna, 360 

Huic si confertur, velut astrum apponitur astra. 

Igneus hoc, fors distans, quam qui Circuit olim 
Aut Lunam aut Solem, quoties vapor aera densat, 
Circulus ambibat, motu tam praepete sese 
Volvens, ut reliquis citiorem vinceret orbem. 

Hunc alter dein cingebat, qui cinctus ab altero 
Inde erat: huoc itidem quartus cingebat; et istum 
Quintus; quintumque hinc sextus; quem septimus inde 
Cingebat pariter, tam vastus et amplus, ut illum 
Nuntia Iunonis nequaquam includeret arcu: 370 

Octavus sic et nonus. Se quisque movebat 
Tardius, in numero quo plus distabat ab uno. 

Purior bis flamma ardebat, quo quisque favillae 
Proximior purae: puto, quod plus haurit ab illa. 

Valde suspensum curis me diva Beatrix 
Aspiciens: Puncto, dixit, dependet ab isto 
Caelumque ac Natura omnis: circlum inspice, juxta 
Qui magis est illi: tanta vertigine raptim 
Volvitur, ardentem propter, qui impellit, amorem. 

Ipse autem contra: Si, quem tuor orbibus istis, 380 
Ordine constaret mundus, nil quaerere haberem 
Amplius, expletusque forem; sed cernere fas est 
In mundo, plus hoc orbes virtutis habere, 

Quo magis a centro distant. Si proinde cupido 
Hoc miro in templo, cujus confinia tantum 
Sunt amor et splendor, mea finem attingere debet; 

Est mihi discendum, quianam non congruat aeque 

Exemplo exemplare suo; deprendere quippe 

Hoc mea mens nescit. — Digitis si hunc solvere nodum 

Non potes ipse tuis, non est mirabile; tantum, 390 

Quod nunquam fuerit tentatus, duruit! iuquit 

Diva mihi; atque hinc subjecit: Nunc accipe porro, 

Si satur esse velis, quae jam libi tradere sumam; 

Ae super hisce tuae exerce dehinc mentis acumen, 

feunt ampli angustique orbes, qui corpere constant, 

Prout minor aut major virtus se his undique fundit. 
Majorem ex majore pari bonitate salutem, (16) 

Maj orique capi bonitatem corpore oportet 
Majorem, cunctis si constat partibus aeque. 

Circulus hic, mundum qui secum corripit omnem, 400 
Respondet circlo, cui amor et sapientia major: 

Propterea, si, non quod cernis in orbibus hisce, 

At tibi pendatur virtus, motum ordioe miro 
Congruere aspicies menti, quae commovet illos. — 

Non secus ac late fit splendidus atque serenus 
Aer, cum Boreas Scytico flat purus ab axe, 

Quippe absunt nubes. Caelumque, vaporibus actis, 

Ridet, opesque suas spectantibus undique pandit*, 

Sic ego sum factus, postquam mihi clara Beatrix 
Dicta dedit*, visumque est verum, ut in aethere sidus. 410 
Vis ea conticuit, veluti quod bullit in igne 
Scintillat ferrum, sic orbes protinus omnes 
Scintillas dederunt, numerum ut pervincere possent 
Ludicrorum omni geminatum sede latronum. 

Laudibus audibam eelebrarier undique punctum 
Immotum*, quod quemque tenet, semperque tenebit 
In statione sua, qua semper et ante fuerunt. 

Tunc ea, quae dubia mihi condita mente videbat, 

Primi orbes monstrant, dixit, Seraphim atque Cherublm; 
Ac ita veloces sua vincla sequuntur, ut ipsos 420 

Se puncto assimilent, quam possunt*, atque potestas 
Haec tanta est illis, est quanta videre facultas. 

Qui circum hos vadunt (et ab his fit ternio primus), 
Divini aspectus, proprio sic nomine dictos, (17) 

Esse Tronos scito! quo quisque profundius illud 
Intuitur verum, quo mens cuj usque quiescit, 

Laetitia est major: quapropkr dia voluptas 
Exoritur visu; non, qui succedit, amore. 

Gratia metitur visum et propensa voluntas', 

Atque ita vishsque et gaudt est mensure gradatim. 430 
Ternio dehinc alter, florens hoc vere perenni. 

Quod nullo autumno exuitur, praeconia cantat 
Ordinibus trinis, queis constat: continet iste 
Et Dominatus, et Virtutes, atque potestas 
Queis nomen tribuit. Geminus paenultimus ordo 
His constat, sibi qui ducunt a principe nomen, 

Et qui sunt Arcangeli} et Angeli in ordine summo. 
Omnes inspiciunt sursum, tantumque deorsum 
Efficiunt, ut quisque Deo trahiturque trahitque. 

Hos est Dionysius tanto meditatus amore, (18) 440 

Nomine ut et numero penitus, velut ipsa, notavit: 

At Gregor! diversa fuit sententia-, quare, 

Vix ille astriferis oculos reseravit in oris, 

Errorem risit. Tu vero stupescere noli 
Arcanum hoc tantum terris potuisse patere 
Mortali} quippe hoc, atque hujus plurima regni, 

Olli nosse dedit, qui in Caelis talia vidit. (19) 

XXIX Cum Phoebus Phoebique soror, Latonia proles, 
Ariete Libraque obtecti, statione videntur 
Opposita, zonamque illis facit unus horizon, 459 

Quantum est ex puncto, quo Caeli ex vertice uterque 
iEque distat, ad id quo zona abscedit ab illa, (20) 
Tantum conticuit, vultu ridente Beatrix 
Inspiciens punctum, quod me devicerat*, inde 
Sic est effata: Haud posco, quod discere quaeris*, 

Namque mihi est visum, quo tempora cuncta locique 
Consistunt omnes. Non ut sibi quaereret ullum, 

(Quod nequit esse), bonum*, verum ut sese esse pateret. 
AEterna sua in aetate, ac trans temporis aevum, 

Ut sibimet visum, quin hoc conceperit alter, 460 

Ipse novos aeternus Amos produxit Amores. 

Nec piger ante fuit: Domini cum spiritus undus 

21 

Se super has ferret, non post atque ante fuerunt. 

Forma ac materies pariter, junctaeque meraeque, (21) 
Prodivere, omni vitioque ae labe earentes, 

Non secus atqu-e arcu tria tela emissa tricordi. 

Utque in cristallo et vitro ac phaetontide gemma 
Translucens radius, non ocyus attigit illam, 

Quam, sese insinuans, pervadat lumine toto; 

Artificis summi ex manibus sie tota triformis 470 

Prodiit, exord! nullo discrimine, moles. 

Conditus est quopue in hae ordo, rebusque creatis 
Impositus: quae praestant puro acto, orbe supremo; 
Quaeque potestate (22), extremo; et quae utrisque, locatae 
Sunt medio, his vinclis, quae nil abrumpere possit. 
Hieronymus, multa ante orbem jam secla creatas 
Angelicas dixit mentes; sed scripta refellunt 
Hoc afflata Deo; quod tu potes ipse videre, 

His si animum vertas: ratioque hoc ipsa refutat, 

Motores tanta mancos aetate fuisse. 480 

Quomodo jam fuerint, quandoque, ubinamque, creati 
Tu scis; atque tibi trina est expleta cupido. 

Haud quisquam numeret bis dena ita tempore parvo. 
Quam pars illorum turbavit, pabula vobis 
Praebentem, terram. Pars altera perstitit; atque 
Exin hac fungi coepit, quam conspicis, arte 
Tam volupe, ut nunquam desistant volvere circum. 

Illius, in quem vidisti omnia pondera toto 
Congruere ex mundo, malesana superbia tantae 
Causa fuit cladis. Quos hic adsistere cernis, 490 

Perstiterunt animo mites, sibi habere professi 
Ex bonitate Dei, quod tam tuerentur acute. 

Quare, his pro meritis, illorum Gratia lumen 
Auxit, et in recto fuit obfirmata voluntas. 

Nec dubitare volo, at scito quod Gratia sese 
Attribuit meritis, aditus prout panditur illi. 

Jam super his rebiis, non auxiliantibus ullis, 

Multa putare potes, mea si tibi verba notentur. 

At, quoniam iu terris tradunt ex sede magistri, 

Quod mens Angelica, et Vult, ac intelligit, atque 500 
Commeminit, dicam ulterius, cognoscere clare 
Ut verum valeas, quod Valde obnubilat error. 

Angelicae mentes, ex quo se Numinis ore 
Laetificant, illinc nunquam se deinde remorunt, 

Cuncta ubi cernuntur: non interciditur illis 
Rerum proinde nova veniente ab imagine visus; 

Nec, quod divisum est ideo revocare necesse est. 

Quare ibi mortales vigilando somnia condunt, 

Dicere dum verum, vel non hoc dicere, credunt: 

Major at hoc culpa atque pudor. Non calle Sophorum 510 

Vos gressum fertis: sapientes tanta videri 

Cura animum trahit, atque frui rumore secundo! 

At magis hoc etiam hic fertur, postponere sanctas 
Quam tabulas, aut has in vanos vertere sensus. 

Nec reputant, quanti steterit sevisse per orbem 
Numinis hoc verbum, et quantum sit gratus eidem 
Huic humilis quicumque haeret. Clarescere quaerunt 
Ingenio; atque ideo sacri sua quisque reperta 
Praecones iterant, Evangeliumque siletur. 

Asserit hic Lunam, cum mortem Christus obivit, 520 
Detorsisse viam, atque objecto corpore Solis 
Impediisse jubar, ne terrae attingeret oras. 

Alter ait lucem sponte abscessisse suapte, 

Atque ideo, velut Abramidas, caligine densa 
Hispanos late tectos Indosque fuisse. 

Non tot habet cives Florentia nomine Bindos 
Ac Lapos, quot sacra sonant per pulpita in anno 
His similes fabulae; ac vento grex pastus inani 
Hinc redit; ipse nocens, quod non mala pascua vitet. 
Non: ite, ac populis vanas divendite gerras, 530 


Hosted by Google 



324 

Dixit discipulis Christus*, sed, tradite Coeli 
Doctrinam veram*, atque illi sibi scutaque et hastas 
Ad pugnam ex hac condiderunt, ut cordibus almam 
Insererent Christique fidem ct virtutis amorem. 

Scommata nunc vanique crepant per pulpita lusus; 
Dummodo et effusum det risum turba, cucullus 
Inflatur, nec quidquam ultra est inquirere cura: 

Si volucrem vero, latitantem in acumine, posset 
Cernere, cerneret et veniam, cui credula fidit. 

Usque adeo in terris haec insipientia crevit, 540 

Pollicitis ut quisque fidem sine teste quibusvis 
Praebeat. Inde suem multa pinguedine divus, 

Ac sue pejores alios, Antonius implet, 

Gentibus absque typo conflata numismata solvens. 

At, quia digressi sumus, eja age, lumina rectae 

Redde viae, ut brevietur iter, tempusque rependat. 

Angelicam turbam, nec mens humana, nec ora, 

Dinumerare queunt. Si, quae Babylone revelat 

Visa sibi Daniel, reputes, latuisse videbis 

Certum hujus numerum, quamvis tot millia vidit. 550 

Tot Lux prima modis, quae totam illuminat, illi 

Inseritur, quot sunt queis sese inserit; et quia 

Insitio parit ardorem, impar fervet in illa 

Dulcis amor. Cernis quam late alteque patescat 

Vis immensa Dei, quae tot specularia fecit, 

Queis sese infringit, dum semper permanet una. 

XXX. Millia fors longe hinc sex millia, sexta calescit 
Hora, ac ferme ad planum hic mundus dejicit umbras, 
Cum Caeli medium, quod nobis imminet alte, 

Induit alborem, quo lucem sidera quaedam 560 

Amittunt; cumque ulterius mox nuntia Solis 
Progreditur, toto clauduntur in aethere signa: (23) 
Angelica haud aliter quae includunt agmina punctum 
A quo includuntur, et quod mea lumina vicit, 

Ex oculis abiere meis; delapsaque pompa 
Atque amor ad Dominam illos hinc fecere reverti. 

Si quidquid de illa dixi, confletur in unum, 

Omne simul laudum, ejusdem describere formam, 

Hac vice nequaquam valeat. Mihi visa venustas 

Non tantum humanas mentes pulcherrima vincit, 570 

Sed tota hac gaudere reor, qui condidit, Unum. 

Hic me materies vincit, plusquam ulla poetam 
Vicerit, edentem socco vel digna cothurno. 

Nam, veluti ferit infirmum Sol lumine visum, 

Sic mentis vires, risum meminisse decorum 
Obterit. Ex illo, quo primum hanc tempore vidi 
Usque huc, haud unquam desivi attollere cantu; 

At nunc desistam; veluti cujuslibet est mos 
Artificis, postquam ad summum pervenerit artis. 

Hanc ego destituo, inde tuba majore canendam, 580 
Quam mea; quae coepti properat contingere finem. 

More ac voce ducis: Majori ex corpere, dixit 
Illa mihi, egressi, ad Coelum pervenimus illud, 

Quod lux est mera; lux mentis, quae impletur amore; 
Optimi amore boni, in quo plene gaudia sistunt; 

Gaudia, quae, quidquid dulce est, dulcedine vincunt, 
Militiam hic geminam cernes, quarum una videri 
Se dabit aspectu, quo extremi ad judicis ora 
Videris. Ut fulgor, subito qui lumine turbat 
Visendi vires, nequeant ut cernere quidquid 590 

Fortius impellat; sic me lux vivida cinxit, 

Obnubitque oculos, ut nil deprendere possent. 

Divus Amor, qui summum hoc, inquit diva Beatrix, 
Laetificat Caelum, semper venientibus istam 
impertitur opem, ut candelam accomodet igni. 

Vix pauca haec est fata, meam me assurgere supra 
Virtutem sensi; atque oculis sic reddita lux est, 

Ut nulla et nimii vitaret tela nitoris. 

Est mihi tum visus fulgentis luminis amnis, 

Inter, quas ver pingebat mirabile, ripas. 600 

Scintillae ex fluvio exibant, atque undique fusae 
Floribus instabant, velut auro obeunte pyropi: 

Mox iterum, veluti saturae fragrantibus auris, 

Sese mergebant undis; semperque subibant 
Demersis aliae. Quo te flagrantior urit 
Discendi, quae cernis, amor, ,mihi gratior hic est; 

At non ante sitim explebis, quam has hauseris undas. 
Sol meus haec dixit; mox addidit: Amnis, et ignes 
Qui subeunt surguntque vadis, et gramen amaenum, 

Sunt veri effigies: non quod sint talia captu 610 

Ardua, sed quod sit visus tibi manca facultas. - 
Non avido sio ore ruit genitricis ad uber 
Lac poscens infans, cum serius illa saporem, 

Quam solet, excussit, quantum tunc protinus ipse, 

Ut vires augerem oculis, mc iu flumine flexi, 

Quod, tales ut praestet opes, late explicat undas. 

Lumina ut huc verti, quod pridem tramite longo 
Decurrens ibat, mihi visum est esse rotundum: 

Mox, veluti gens, quae jam personata videri 
Se dedit, hinc alia apparet, cum, qua ante latebat, 620 
Exuerit larvam: sic flores atque favillae 
Se mihi mutarunt, ac Caeli ambo agmina vidi. 

0 lux alma Dei, per quam spectare triumphum 
Fas mihi Caelifuum fuit, hunc da pandere fando; 

Et, qualem vidi, dignis ostendere verbis. 

Est illic lumen, per quod spectare Creator 
Dat sese his, qui tantum illius in ore quiescunt. 

Usquae adeo in gyrum sese protendit, ut orbem 
Flammiferum Solis nimium circumdaret ample. 

Undique diffundit radios, primique reflectit 630 

Mobilis in culmen, cui vim vitamque ministrat. 

Non secus ac clivus praeterlabentis in amnis 

jSe speculatur aquis, tamquam Visurus ibidem, 

Queis ornatur, opes florum berbarumque virenturrr, 

Sic super instantes speculari lumine sese, 

Per plus mille gradus, Animas vidi undique circum, 
Quotquot ab his terris sunt caelica regna rerersae. 
Lumine si tanto sese gradus intimus implet, 

Quantum haec extremas frondes rosa pandat oportet! 

Non mea nictabant, tam celsa atque ampla videndo, 648 
Lumina*, sed totum, quantumque ac quale, tuebar. 

Nil hic proximitas fert, aut distantia differt} 

Naturae lex namque silet, quo temperat unus 
Ipse Deus, nullo causae consorte minoris. 

Tanquam qui fari cupit, atque silentia servat, 

In medium me deinde rosae, semperque recentis, 
Pandentisque gradus, ae dulcem edentis odorem 
Praeconi -ad Solem, qui ridet vere perenni, 

Diva tulit} dixitque mihi: nunc aspice quanta 

In niveis est turba stolis*, urbs aspice nostra 650 

Quam se protendit: sedes sie aspice plenas 

Ut gens deest puuea. Hac magna, quam ipse tueris 

Ob super impositum diadema, locabitur, ante 

Hoc tu ad connubium quam caenes, Spiritus alti 

Henrici, qui Augustus erit terrestribus oris: 

Erigere Italiam hic veniet, non hactenus aptam. 

Quae vestros animos effascinat, atra cupido 

Vos similes puero reddit, qui carpitur aeri 

Esurie, altricemque fugit. Non tramite eodem 

Qui sacris praeerit rebus (24), furtim atque patenter, 660 

Se feret. Haud longum Deus hunc at munere sancto 

Deinde sinet fungi: magus est ubi Simon, abibit, 

Ut det Anagninum sedes magis ire sub imas. 

XXXI. In niveae ergo rosae effigiem mihi sancta videri 
Militia eit data, quam sponsam sibi sanguine Christus 
Junxit At altera, quae eernit cantatque volando 

Gloriam et illius, cujus flammatur amore, 

Et quae ipsi dederit bonitas excellere tantum; 

Quale examen apum, quod nunc insidit odoris 
Floribus, et nunc ad cellas ac mella revertunt, 670 
Ad florem magnum, ornatum tot frondibus, ibat 
Delapsa; adque suum mox se referebat Amorem. 

Ignis erat facies, aurum alae, ac caetera tantum 
Candida, ut his niviura nequeat contendere candor. 

Cum florem peteret, per sedes lapsa gradati m, 

Ardoris pacisque dabat, dum ventilat alis (25) 

Ipsa latus, quod adepta fuit. Nec tanta volantum 
Turba, Deum floremque inter, visum atque nitorem 
Intercidebat: nam lux divina per omnem 
Inseritur mundum, prout quisque est dignus: et objex 660 
Nusquam illi esse potest, ac nulla repagula claudunt. 
Istud, gente frequens priscaque novaque, beatum 
Ac tutum regnum, visumque perinde et amorem 
Uni intendebat signo. O lux, sidere ab uno 
Quae trina effulges, reereans tam corda tuentum, 

Respice nimbiferam, quae nos premit atra, procellam. 

Si, procul hibernis veniens gens barbara ab oris, 

Quo se Helice semper cara cum prole revolvit, 
Obstupuit, Romam aspicies operumque labores, 

Cum res mortales Lateranum desuper ivit; 690 

Qui mihi, ab humano ad divinum, ex tempore ad aeternum, 
Evecto, ad populum justum Florentiae ab urbe, 

Tum stupor ingruere atque invadere debuit artus! 
Attonito ac laeto, mihi nil audire libebat. 

Ac pressis haerere labris. Vel ut advena quondam 
Se recreat, templum, quod voto adstrictus adivit, 
Aspiciens, speratque redux jam visa referre; 

Sic ego per vivam volvebam lumina lucem 
Sursumque deorsumque; ac gyros saepe per omnes 
Visum iterans. Cernebam etenim suadentia amorem 700 

Ora, aliena luce suoque nitentia risu; 

Cernebam ornatos cunctis virtutibus actus. 

Jamque locum totum lustraram, lumina volveus, 

Nulla defixus parte; atque cupi fine plenus 
Vertebar, Dominam cupiens nonnulla rogare, 

Quae me suspensum, non intellecta, tenebant; 

Ast unum volui, atque aliud mihi contigit: illam 
Sum ratus aspicere, ac Seniorem adsistere vidi, 

Vestibus indutum niveis: oculosque genasque 

Laetitia perfusus erat, vultuqpe benignus, 719 

Ut pater in natos. Ubinam, inqui protinus ipse, 

Illa est? Ut tua sit penitus perfecta cupido, 

Respondit, me dimovit de sede Beatrix; 

Sique gradus summi ad gyrum tua lumina tertium 
Attollas, hic in solio alte adstare videbis, 

Quod sua promeruit virtus. Nulla orsa reponens, 

Lumina subrexi, atque illam reflectere vidi 
AKternos radios, eque his sibi texere sertum. 

Nemo illis, resonant ubi rauca tonitrua, ab oris 

Est ita sejunctus, pelago demersus in imo, 729 

Quantum oculis erat illa meis. Distantia vero 

Haud quidquam obstabat visu; quippe aere tractus 

Per vacuos, non mixta mihi veniebat imago. 

0 mea spes, Mulier, mihi quae latura salutem, 

Ferre per infernas passa es vestigia sedes, 

Ex bonitate tua virtus et gratia, nosco, 

Venerunt, quae me dederunt res cernere tantas; 

Tu, me servitio eripiens, omni arte viaque 
Usa es, queis poteras, ut libertate potirer: 

Quae mihi munifice tribuisti, munera serva, 730 

Ut mea, cui dederis dulcem reparare salutem, 

Grata tibi hinc anima humano se corpore solvat. 

Talibus oravi: atque illa ex tam parte remota, 

Quale videbatur, me inspexit, blandaque risit: 

Dehinc rursum aeterno se immersit fonte bonorum. 

Sic mihi 'tum Senior: Coeptum deducere cursum 
Ad finem ut valeas, sancto ad quem missus amore 
Ac prece deveni, circum tua lumina volve 
hunc fulgentem hortum; quippe hujus visus acumen 
Augebit, quo deinde queas ascendere divos 740 

Altius ad radios. Caeli Regina favorem 
Sufficiet nobis, cujus valde uror amore; 

Sum namque illius, Bernardus nomine, servus. - 
Ut nostrum ad templum quidam, progressus ab oris 
Forsitan Illyricis, Christi sudaria vultu 
Impressa aspiciens, nescit se explere tuendo; 

Atque pius secum, sacra dum velamina cernit: 

Haec vere tua. Christe Deus, fuit, inquit, imago? 

Sic ego mirabar vivacem illius amorem, 

Qui, secum meditans, caelestis gaudia pacis 750 

Crustavit terris. 0, quem sibi Gratia natum 
Progenuit, tunc ille inquit, tibi talia nunquam 
Gaudia notescent, donec tu lumina flects. 

Suspice, et in gyros oculos attolle remotos, 

Usque eo, ubi Regina sedet pulcherrima Caeli, 

Quam totum hoc regnum colit et reverenter honorat. 
Erexi alte oculos; ac, sicut mane recenti 
Eous finis, veniens quem Phoebus inaurat, 

Occiduum superat; sic, tamquam ex valle supernum 
Ad montem ascendens oculis, spledescere partem 760 
Margine conspexi, vincentem lumine totum 
Undique consessum. Utque hic in qua parte manetur, 
Quem male direxit proles Clymeneia, currus, 

Illa magis fulget, minuunt dum caetera lucem; 

Pacifica haec medio sic Auriflamma micabat 
Acrius, ac reliquas dabat elanguescere flammas. 

Hoc aciem in medio expansis applaudere pennis 
Angelicam vidi, cujus fulgoreque et arte 

Quisquis erat varius. Dum concentusque jocosque 
Ingeminant, facies his arridere venusta 770 

Est tum visa mihi, eunctis quae gaudia Sanctis 
Addidit. Et, si quanta mihi est vis vivida mentis 
Tanta foret fandi, non hujus promere verbis 
Deliciae auderem minimum. Bernardus, amori 
Cum vidit me haerere suo, tum lumina amanter 
Huic ita defixit, magis ut me incenderit ardor. 

XXXll. Caenobiarca senex doctoris munere fungi 
Sponte sua incepit, vocesque has pectore fudit: 

Vulnus, quod Maria hinc Virgo conclusit et unxit, 

Haec lam pulcra sedens ejus vestigia subter, 780 

Olim panditque ac pupugit. Deihinc ordine tertio 
Hanc subter Rachel, velut aspicis, atque Beatrix 
Adsidunt: hinc Sara et Judith atque Rebecca, 

Et proava illius, sua qui commissa perosus, 

Cantor ait miserere mei . Potes ipse gradatim 
Descendens oculis, has nosse, ut nomina pandens 
Per fondes ego progredior. Ex ordine septimo, 

Ut super usque illum, sunt Abrae ex stirpe creatae, 

In geminam partem dirimentes undique florem. 

Quippe hae sunt murus, qui sacra sedilia didit, 790 
Prout sua nempe fides direxit lumina Christo. 

Qua flos est cunctis ornatus frondibus, illa 
Sunt in parte, fidem Christi qui habuere futuri 
Adventus: illa, qua sunt vacui atque patentes 
Hemycicli, sunt qui Christo, postquam aethere venit, 
Crediderunt. Solium ut Mariae, et subsellia subter, 

In geminam didunt partem, sic ordine certo 
Secernunt latere adverso, quibus ille Joannes 
Paeest, qui, semper sanctus, vitam in saltibus egit, 
Letumque atque duos infernum pertulit annos. 800 
Post hunc Franciscus, Benedictus, et Augustinus, 

Atque alii, sunt hic pariter secernere lecti 

Per varios huc usque gradus. Tu suspice mirum 
Consilium Dei, utramque fidem quod habentibus aeque 
Hunc hortum implebit. Scito autem: ex sede deorsum, 
Post floris medium, duo quae discrmina finit, 

Non sua dant illic merita, ast aliena sedere, 

Conditione rata (26)*, sunt hic nam corpore cassi, 

Qui prius occiderint, quam vis sit certa legendi, 

Ut vultu ex tenero, ac balbis deprendere verbis 820 
Ipse potes, si videris aut audiveris illos. 

Tu vero dubitas, dubitansque silentia servas:, 

Ast ego, quo tua te vincit mens, forte ligamen 
Exsoluam. Non hoc in regno casus haberi 
Est potis, ut sitis atque fames ac pectoris angor. 
^Eterna, quodcumque vides, est lege statutum} 

Omnia conveniunt, respondent cuncta vicissim, 

Annulus ut digito. Gens haec tam protinus ergo 
Non fuit aeternae sine causa credita vitae. 

Plus minus excellens venit has mortalis in aedes: 830 
Rex, qui laetitia tanta ac tanto implet amore 
Hoc regnum, ut nemo ulterius cupiisse sit ausus, 
Quemque creans, variae dispensat munera gratiae: 

Hoc satis} occultasque nefas inquirere causas. 

Id patet ex geminis natis, qui matris in alvo 
Commovere iras, (monumenta ut tradita sacris 
Testantur tabulis). Pro crinis proinde colore (27) 

Gratia quem dederit, divinum lumen oportet 
Constituat sertum. Variis sunt sedibus ergo, 

Absque suis meritis, positi, prout indita primum 830 

Gratia distinguit, Pueris insontibus olim 

Sat fuerat, mundi primis aetatibus, una 

Patrum firma fides, ut Coelum ascendere possent. 

Illis temporibus lapsis, hinc mascula pubes 
Praecidi silice est circum genitalta jussa. 

At postquam venit maturo tempore Christus, 

Non est huc aditus, nisi per baptismatis undam. 

Jamque age, luminibus faciem nunc conspice flxis 
Quae magis est Christo similis: nitor illius unus 
Reddere quippe potest habilem te cernere Christum. 840 
Fervere laetitiam tantam tunc undique vidi 
Hanc super, et sic Angelicas applaudere mentes, 

Circum tam celsos tractus volitare creatas, 

Ut nil me tanto cumulaverit ante stupore 
Ex visis*, nil rettulerit de Numine tantum. 

Atque is, qui primus descenderat Angelus illuc, 

Ante ipsam expandit pennas, ac voce canebat 
Suavisona: Salve, quam Coeli gratia complet} 

Cunctaqae voce pari referebant agmina: Salve} 

Ac facies cujusque novo fulgore micabat. 850 

0 qui, sancte Pater, dignaris, sede veiicta, 
iEterna, quam sorte tenes, bic sistere mecum, 

Fare, quis est Ales, nostrae qui lumina laetus 
Reginae intuitur, tantoque ardescit amore 
Non secus ac ignis? Sic dixi, versus ad illum, 

Qui Mariae radiis, ut Solis Lucifer igne, 

Ornabat sese. Atque is: quae forma atque venustas 
Angelo inesse potest, haec utraque fulget in illo*, 

Utque ita sit volumus: nam palmam detulit iste 
Jam Mariae, cum mortales Deus induit artus. 860 

Jamque age, me intentis oculis animoque loquentem 
Prosequere, ac proceres hujus circumspice regni. 

Hi duo, qui Viariae considunt sede propinqua, 

Sunt quasi radices, unde haec rosa germinat ipsa. 

Qui sedet ad laevam, pater est, quo auctore maiorum 
Incubuit tam magna seges mortalibus aegris. 

Est pater ad dextram, floris cui tradidit hujus 
Jam Christus claves (28). Huic adsidet ille, labores 
Qui cuntos Sponsae, aetherias cum carperet auras, 

Vidit, quam Christus fuso sibi sangnine junxit. 870 

Juxta illum Dux ille est, sub quo roscidus imber 
Indocilem pavit deserta per horrida gentem. 

Ante Petrum sedet Anna, adeo contenta tueri 
Natam, ut quamvis ore Deo praeconia solvat, 

Nunquam oculos vertit. Primum sedet ante parentem 
Quae Dominam est hortata tuam tibi Lucia adesse, 

Cum caecis oculis in praeceps devius ires. 

At, quoniam tempus fugit irreparabile somni, (29) 

Haec fuerit monstrasse satis, quo more peritus 
Ad panni modulum sartor concinnat amictum. 880 

Lumina, per nimios quantum penetrare licebit 
Fulgores, primo enixe vertamus Amori, 

Ne tibi contingat, quod, cum commoveris alas 
Ipse tuas, ante ire ratus, gradiare retrorsum. 

Ex illa, quae ferre potest, ne mitte rogare 
Auxilium, mea dicta pio nunc corde secutus. 

Talibus effatus, coepit sic rite precari. 

XXXI II. Nati materque ac filia, humillima Virgo, 

Ac eadem res alta super quascumque creatas, 

Terminus aeternae, quae continet omnia, mentis. 890 
Naturam humanam sic tu excellere dedisti, 

Factor ut illius fieri est dignatus ab ipsa. 

Ille in ventre tuo rursum divinitus ardor (30) 

Exarsit, cujus sancto tepefacta calore 
Haec rosa in aeterna produxit germina pace. 

Tu fax es nobis nunquam cessantis amoris; 

Ac fons terrigenis, spes unde uberrima manat. 

Tam magna atque potens es tu, clarissima Virgo, 

Ut quisquis sibi quaerit opem, ac te absistit adire 
Suppliciter, vult illius volitare cupido 900 

Absque alis. Nec tantum ades implorantibus, ipsa 
Saepe etiam antevenis. Miro tibi foedere juncta 
Sunt pietas, clementia, magnificentia*, et omne 
Quod reliquis bonitatis inest, te sistit in una. 

Hic, qui, ex inferni progressus vallibus imis 
Usque huc, spirituum vidit per singula vitas, 

Te rogat, ut tali facias virtute potentem, 

Qua valeat visu supremam haurire salutem*, (31) 

Atque ego, qu: plus haud unquam cupii ipse videre, 
Quam nunc hunc cupio, te votis omnibus oro*, 910 
Atque oro ne vota sinas sine pondere nostra. 

Pelle tuis precibus, mortalem discute nubem 
Illius ex oculis; pateatque his summa voluptas. 

Praeterea te, cuncta potens Regina quod optas, 

Deprecor, illius, postquam se attollere tantum 
Ad visum potuit, sensus sine labe tuere, 

Atque tua humanos vincat custodia motus. 

Inspice, Diva potens, nexis ut clara Beatrix 

Haec te, Caelituumque rogent simul agmina palmis — 

Dilecta illa Deo venerataque lumina, in ipsos 920 

Defixa orantes, dederunt cognoscere, quantum 

Grata sibi veniant pia verba ex corde petentum; 

iEternum in Solem sunt protinus inde reversa, 

Nullam ubi credendum est aciem tam cernere clare. — 
Atque ego, votorum metae cum proximus essem, 

Vim desiderii explevi, ut convenerat, omnem. 

Subridens Senior nutu me celsa tueri . 

Admonuit*, sed talis eram qualem ille volebat: 

Namque oculi, pulsa usque magis caligine, verae 
Per lucis penitos radios, magis usque subibat. 930 

Visus deinde meus scse super extulit omne 
Eloquium; ac memori nequiit proin mente teneri. 

Non aliter quam qui in somnis conspexerit, alte 
Quod movet illi animum, cum somnus deinde recessit, 
Motus adhuc remanet, revocari at nescit imago; 

Sic ego sum; nam visa mihi pene omnia cessant, 

At dulcis superest, quae venerat inde, voluptas. 

Sic nix ad Solem liquitur, sic carmina ventus 

Perdebat, levibus foliis descripta Sybillae. 

O, quae mortales adeo super atdua mentes, 940 

Maxima lux, surgis, qualis mihi visa, parumper 
Menti redde meae*, ac linguae sic suffice vires, 

Ut queat inde tuae venturi gentibus aevi 
Sultem unam immensae scintillam ostendere gloriae: 

Hanc animo revocans, numerisque canentibus edens, 
Ekficiam ut melius tua se victoria pandat. 

Credo equidem, nimium divinae ob lucis acumen, 

Quod defecturus fuerim, si forte remossem 
Vietus ab hac oculos*, memori sed mente recurrit, 

Quod magis hoc propter steterim defisus et audax, r 950 
Dum fontem immensae potui contingere lucis. 

O vis divini anxilii! o mirabile donum, 

Lumen in aeternum potui quo immittere visum 
Usque adeo, ut vis tota mihi est expleta videndi! 

Hic ab Amore simul religata volumine in uno 
Vidi, quae variis mundi panduntur in oris. 

Quod se ex ipso est, quodqne aliunde exordia sumit, 
Atque horum mores, adeo conflantur in uuum, 

Ut, quae nune refero, tantum sint debile lumen. 

Qui nodum hunc stringit, diversaque foedera jungit, 960 
Me certe vidisse reor. nam talia fanti 
Uberiora mihi perfundunt gaudia pectus. 

Longior est mora momentum mihi temporis unum, 
Saecula quam bis dena ac quinque struentibus Argo, 
Cujus iter mediis stupuit Neptunus in undis. 

Mens mea suspensa atque immota haerebat ibidem, 
Usque magis flagrans, quo plenius usque videbat} 

Est ea lux etenim talis, quae evadere ab ipsa 
Non oculos unquam patitur: quodeumque voluntas 
Quippe hominum exoptat, perfectum hic invenit omne} 970 
Nec quidquam est alibi vitiis ac sordibus expers. 

Iam nunc, quae memini, referens, non pluribus utar 

Verbis, quam qui nutricis puer ubera sugit: 

Non quia in aeterno, quod vidi, lumine plusquam 
Unica sit facies! nam sic est semper, ut ante 
Jam fuit*, at quia ab intuitu mihi majus acumen 
Semper erat visus: quare, prout ipse videndo 
Mutabar, sese pariter mutabat imago* 

Lumine in hoc imo trinos sum cernere visus 

Orbes, mensurae ejusdem, triplicisque coloris, 980 

Uno alius manans, velut Iris ab Iride prodit; 

Tertius ignis erat, spirans aequalis ulrinque. 

O tenuis vis eloquii, quam rebus es impar, 

Conceptas quas mente gero! (quae sunt quoque visis 
Distantes adeo, ut non sit sat dicere paulum). 

O Lux aeterna, ipsa tibi quae inniteris, unaque 
A te perciperis; perceptaque percipiensque, 

Te laetaris amans! mihi circulus ille secundus, 

In te progenitus, quasi lumen lumine, postquam 
Paulisper circum inspexi, ex proprio ipse colore 990 
Est visus nostrae depictus imagine formae: 

Quippe meis oculis haerebam totus ibidem. 

Ut tacitus curas geometres admovet omnes, 

Metiri ut circlum valeat, frustraque laborat, 

Nam, quo eget, haud reperit, sic ipse in imagine fixus 
Haerebam, mecum perquirens quomodo imago 
Congrueret circlo, atque aptari posset in illo; 

At nimis ista meas vincebat sarcina vires. 

Mens mea tunc autem tali est percussa nitore, 

Ut mihi continuo patuit, quod discere avebam. 1000 
Phantasiae me deseruit dein vivida virtus; 

At jam, more rotae, circum vi aequaliter actae, 

Ut mea ei concors ferret se rite voluntas, 

Is volvebat Amor, qui Solem torquet et astra. 


22 

1. Id est, quinto ac trigesimo anno, juxta illud Psal- 
mi LXXXIX Dies annorum nostrorum septuaginta anni . 

2. In Arietis constellatione, secundum illorum senten- 
tiam, qui mundum verno tempore creatum autumant. Cui 
haerens, Virgilius dixit: Non alios prima crescentis ori- 
gine mundi — Illuxisse dies , aliumque habuisse tenorem 
Crediderim: ver illud erat, ver magnus agebat — Orbis 

3. Petri fores , id est Portam Purgatorii, in qua Dantes 
Angelum collocat, qui S. Petri vices gerat. 

4. Angeli rebelles gloriarentur, si neutrales Angelos, 
minoris culpae reos, eadem qua se ipsos poena puniri aspi- 
cerent. 

5. De S. Caelestino hic Dantes loqui creditur, qui pon- 
tificatu maximo sese abdicavit. 

6. Saladinus , rex Turearum, vir magni animi, belloque 
insignis, qui Christiadas ad Tiberiadem vicit, ac Ierusa- 
lem cepit. 

7. Averroe , Arabs, quod omnia Aristotelis opera inter- 
pretatus fuerit, dictus est magnus Interpres, Italice gran 
Commentatore. 

8. Ruinam , fissuram illam montis, quam a summo ad 
imum imaginatur Dantes factam tempore mortis Christi 
qui est Dei virtus . 

9. Tristanuvti ac Paridem , in fabulosis narrationibus, 
Italice romanzi, equites errantes. 

10. Vide Notam 23 in lib. IV. 

11. Galeottus lenonis nomen iuler Lancillottum et Gi- 
nevram, de quorum amoribus historiam lectitabant. 

12. Rustica , id est Nigra , sic dicta ab illius capite 
Vieri de ’ Cerchi , qui recenter venerat ex sylvis di Val di 
Nievole. 

13. Carolus ex Valesio, frater Philippi, cognomine pul- 
cri, Galliae regis, quem Bonifacius VIII accivit, ut inter 
Florentinos pacem conciliaret. 

14. Damnatus, quanquam in fine mundi alteram quo- 
que sui partem, scilicet corpus, accipiat, non in bonum 
accipit sed in malum-, atque ideo nunquam veram perfe- 
ctionem adquirere dici potest. 

1 5. Profundis? (Dantes burli?) id est getti via, ex voce 
Lombarda burlare , quae significat rotolare . 

16. Ut caeterae Intelligentiae, nempe Angeli, Caelorum 
rerumque his subjacentium moderatrices. 

17. Lentum fumum , nempe irae absconditae, sive odii^ 
quod, tanquam fumus ex tecto igne, ab inflammato corde 
lente exhalat, mentemque obnubilat et contristat. Dantes 
accidioso fumo , forte ex verbo acedior (voce infimae la- 
tinitatis, aeque ac acedia)\ quod et pigritia corripior 
et indignor sonat. 

18. Doctrinam , id est Virgilium hoc loco, ac Dantem, 
cum mythologicis utuntur exemplis, non antiquae super- 
stitionis, sed catholicae Fidei, sensu usurpare: ita Bena- 
sutius. 

19. Ex passu , nempe expedito. Propter distantiam ct 
obscuritatem, cernere nequibat Dantes quomodo Angelus 
Stygem transiret, siccisne an madidis pedibus, immersis 
nempe, nec ne, in aqua. Fx illius passu hoc agnovit, quem 
multo tardiorem efficit trananda aqua quam aer. 

20. Sic Statius de Mercurio, ab inferis redeunte. Theb. II. 
Undique figrae — Ire vetant nubes , el turbidus impli- 
cat aer . 


IM LIB. 11. 

1 . Farinata , ex nobili Ubertorum familia, Ghibellinorum 
Florentiae caput, qui Guelforum exercitum, in quo et 
Dantis major erat, in Monteaperto, juxta Arbiam flumen, 
vicit ac fudit-, cumque hac Ghibellini victoria elati de 
delenda Florentia cosulerent, his firmissime obstitit 

2. Cavalcans de Cavalcantibus, Guidi poetae ac philo- 
sophi pater. 

3. Id est, non transibunt quinquaginta menses; nam 
Hecate in inferno, est Luna in caelo, ac Diana in terra. 

4. Pulsus in exilium, experieris quam sit difficile exu- 
libus in patriam redire. 

5. Fridericus II, rex Apuliae et Siciliae, per quem Guelfi 
Florentia pulsi sunt anno 1248. Bis Ghibellini Guelfos 
expulerunt: primo, ut dictum est, anno 1248, ac secundo 
post pugnam Montisaperti; ac bis Guelfi reversi sunt: primo 
post cladem ad Fichine Ghibellinis illatam; secundo post 
mortem Manfredi regis. 

6. Cardinalis Octaviani Ubaldini, qui adeo Ghibellinis 
favit, ut quondam dixerit: si est anima, propter Ghibel- 
linos hanc perdidi. 

7. Sodomam. Sodomitae Naturae contemptores. Caorsam , 
Carduciae urbem, usurae valde deditain.Foeneratores artis 
contemptores. 

8. Iuxta illud Psalmi LII Dixit insipiens in corde: non 
est Deus . 

9. Secundo ex ultimis tribus parvis orbibus, in quos 
septimus orbis subdividitur. 

10. Alexander ; non ille magnus, sed Phaereus, Tassaliae 
tyrannus, cujus barbariem describit Iustinus. 

11. Guidus ex Monte-forti, ut patris mortem ulcisce- 
retur, Henricum nepotem Richardi regis Angliae, cum sa- 
cris adsisteret in Viterbi urbe, interemit, cujus cor in si- 
mulacro Londini erecto servatur. 

12. Duo: Lanus , juvenis Senensis* qui juxta la Pieve dei 
Toppdy non procul Aretio, ab hostibus impetitus, maluit 
pugnando mori, quam fugiens vivere in inopia, quam sibi 
nimiis impensis adduxerat} et Jacobus , civis Patavinus, ex 
familia nomine Delia cappella di S. Andrea , qui turpis- 
simam vitam miserrimo fine clausit. 

13. Florentia patronum suum, qui erat Mars, belli Deus* 
in S. Joannem Bapt. mutavit; cujus Martis pars supere- 
rat in ponte Arni. Quis esset hie Florentinus, nescitur: 
nonnulli putant Roccum de Mozzis , alii Lottum ex An- 
glis: uterque enim domi laqueo se suspendit, postquam 
ad incitas venit. 

Ii. Damiata pro Oriente; Roma pro Occidente. 

15. Phlegeton enim idem est ac ardor et incendium. 

16. Ut propius Brunettum alloqueretur, quomodo cla- 
rissime patet infra, cum dicitur: cernuus ibam, qualis qui 
reverenter eat . 

17. Sanctum . Ex nimio in imperium Romanum amore, 
sanctum vocat Dantes quidquid a priscis Romanis prove- 
nit: sese autem Romano genere natum gloriabatur, eque 
domo Frangipanium horiginem ducere. 

18. Virgilius dicta Dantis approbat, utpotc suis con- 
sona, quibus dixit: superanda omnis fortuna ferendo eti? 
additque bene eum audire auctorum sententias, qui has 
meminit, et casibus obvenientibus adhibet. 

19. Priscianus grammaticus seculi IV. Accursius ce- 
lebris jurisconsultus Florentinus. 

20. Andreas de Mozzis , episcopus Florentiae, quam in- 
terfluit Arnus, a Romano Pontifice (qui per humilitatem 
servum servorum se nominat) ad Vicentiam, qua Medoa- 
cus transii, translatus. 

21. Thesaurus , Uber a Brunetto compositas. 

22. Triplex: nempe Guidoguerra, vir militari scientia 
claras, qui in pugna inter Carolum et Manfredum potissima 
fuit causa cur Carolus vicerit', alter Teghiaccius de Aldo - 
brandis , qui bellum in Senenses, unde Montisaperti elades 
venit, dissuasit', tertius Jacob Rusticuccius, cui, teste Da- 
niello, morosa contigit uxorj quare ad vitium, pro quo 
damnatus est, se dedit. 

23. Cum enim sistere, sub gravissimis poenis, nequirent, 
ut supra dictum est, nos circumeundo alloquebantur. 

24. Casta , quia, cum propter miram illius pulcritudinem, 
imperator eam deosculari vellet, adsentiente patre, respon- 
dit: nemo, nisi cui nupsero, me deosculabitur. 

25. Guilelmus Borserius, eques strenuus, generosus, 
alacriquo ingenio praeditus. 

26. Margine, arenam, seu septimum orbem, claudente. 

27. Caeruleus leo in lutea area erat stemma Gianfi- 
gliazzorum Florentiae: anser albus in area rubra Ubbriu- 
eorum item Florentiae: sus caerulea et gravida Scrovigno- 
rum Patavii. 

28 Vitalianus Del-dente. Patavinus, celeber foenerator. 

29. ilf. Joannes Bujamons, super omnes Europae foene- 
raores celeberrimus. 

30. Marchionis , Obizzi Atestini, Ferrariae reguli. 

31. Bononienses, ut loquendo affirment, ajunt sipa pro 
sit. Rhenus Bononiae territorium circumfluit ad Occiden- 
tem et Saeptemtrionem, ut Savena ad Meridiem. 

32. Sinus . Locus Bononiae, angustus et rotundus, ar- 
boribus omnino carens ( avarus ) in quo lenones verbera- 
bantur. 

33. iEternos, id est caeteris ampliores. Septem primos 
orbes. 

IN 118* 111. 

1. Bonifacius VIII, antea Benedictus ex Anagnia, vir 
magni animi ac mentis, ambitionis autem insimulatus, quam 
propter, non semper honis artihus usus fuerit. 

2. Nicolaus III ex nobilissima Ursinorum Romana gente, 
cujus stemma est Ursa. 

3. Clemens V, Vasconiae natus, ad pontificalem sedem 
evectus ope Philippi cognomine fulcri , regis Galliae, cu- 
jus sollicitationibus morem gerens, sedem apostolicam in 
Avenionem transtulit. 

4. Nicolaus III Carolum ex Andegavia, Siciliae regem, 
dignitate Senatoris Romani et vicariatu imperii privavit. 

5. Septem capita, id est septem Sacramenta. Decem 
cornua , nempe decem praecepta. Marito , Pontifici. 

6. Aruntem , celebrem ariolum, de quo Lucanus: Aruns 
incoluit desertae moenia Lunae. 

7. Fraus fuit suasio ut Casalodius expelleret urbe no- 
bilium partem sibi adversantium: quo facto* Binamons sibi 
partem aliam addixit, et ipsum Casalodium ejusque asse- 
clas ex urbe migrare coegit. 

8. Michael Scottus , magnus negromantiae magister, teste 
Boccaccio, ex Scotia*, Guidus Bonattus ex Foro Livii 
scriptor libri de astrologia, quem Daniellus vidisse asserit. 
A$den$) sutor Parmensis. 

9. Sancta Zita , pro urbe Sena, cujus erat patrona. San- 
ctam pro urbe nominat Daemon, in majorem religionis et 
damnati contemptum. Malebranche commune nomen om- 
nium Daemonum pontes custodientium. 

10. Bonturus Bonturi ex Datorum familia. Ironice, quia 
Bonturus prae omnibus erat fraudator. 

11. Damnatum irridet, qui, cum curvus ex pice emer- 
geret, videbatur imaginem Sanctae Zitae adorare. 

12. Frater Gomita erat ex Sardinia. Hanc tunc hahc- 

bant Pisani, in quatuor judicatus divisam: Logodurum, 
Calarim, Galluram, et Alborcam. 

43. Vide Notam 36 il Lib. IV. 

14. Guardingus , via Florentiae, ubi erant domus prin- 
cipum Ghibillorum, a Guelfis incensae, quarum ruinae 
Dantis tempore adhuc supererant. 

15. Pontes omnes hujusce vallis diruti sunt*, terraemo- 
tus enim tempore mortis Christi hanc magis quam reliquas 
concussit, propter Phariseorum hypocrisim. 

16. Praedicit Alborum cladem, quam illis illaturus erat 
Marcellus ex Marchionibus Malaspina in Valle Macrae 
dominantibus, in campo Piceno, non multum a Pistoria 
procul*, quae clades causa fuit, ut non modo illa factio ex 
urbe pelleretur, sed et Dantes in exilium iret. 

17. Angelus Brunelleschius , Buosus ex Abbatibus , et 
Puccius Sciancatus . 

18. Cianfa, qui, nemine advertente, retro manserat, in 
serpentem mutatus, Brunelleschium aggreditur, eique insi- 
nuat et coalescit. 

19. Tractibus ex quatuor (Dantes quattro Uste) id est, 
ex duobus hominis brachiis, et duobus serpentis pedibus. 

20. Mutare et tsansmutare , id est efficere ut quis alie- 
nam sibi formam indueret, suamque in alium trausmitte- 
rat$ aut ex duobus formis tertium quid confieret ab una 
et altera diversum. 

21. Franciscus Guercius Cavalcans, interfectus in Ga- 
ville, ob cujus interfectionem incolae illius oppidi valde 
vexati sunt. 


IN LIB. IV. 

1. Forum Livii , quod obsidionem sustinuit militum, 
quos miserat Martinus IV, magna ex parte, ut ipse, Gallos 
Huic urbi dominabatur Sinibaldus ex Ordela/fs , cujus 
stemma erat leo viridis. 

2. Malatesta pater et filius, a Verrucchio dicti, oppido m 
Ariminensibus terris, quod ditione habebant. Montagnam , 
nobilissimum equitem, principem in illis locis Ghibellinae 
factionis, crudeliter necuerunt. Canis propter crudelitatem. 

3. Leo in candida area erat stemma Mainardi Pagani, 
reguli Faventiae urbis, ad quam fluit amnis Lamo, et Fori 
Cornelii, ad quod fluit Saternus amnis. 

4. Coesena , ad flumen Sapim. 

5. Saracenorum gens, quam male affectam, Robertus 
Normandiae dux, ex Apulia et Sicilia expulit. 

6. Exercitus Manfredi regis a Cardo ex Andegavia 
caesus ad Cepranum, in agro Romano, ubi Appuli a Maiv 
fredo per proditionem defecerunt. 

7. Alardus Valleriensis, eques Gallus, suasit Cardo ex 
Andegavia regi Apuliae et Siciliae (qui cum duabus co- 
piarum partibus adversus Corradinum, demortui Manfredi 
nepotem, pugnaverat, H victus fuerat), ut parte tertia 
hostem praedae intentum aggrederetur: quo facto, ipse 
unus, praesentia sua, Corradini exercitum fugavit. Talia - 
cotum , castellum in Aprutio ulteriore. 

8. Al\ , Maometti discipulus ac gener, qui illius sectam 
deseruit, aliasque condidit 

9. Frater Dolcinus , eremita, qui inexpugnabili super 
monte inter Novaram et Vercellas, cum tribus hominum 
millibus multisque mulieribus, turpissimam agebat vitam 
Cum propter nivem a pabulatione prohiberetur, coactus 
est se dedere populo Novarensi, qui cum multis aliis cruce 
signatis illum obsederat. 

10. Petrus de Medicina , oppido in territorio Bononiensi} 
qui non modo inter suos, at praesertim inter Guidum ex 
Polenta et Malatestam Ariminensem discordias sevit. 

11. Guidus ex Cassero , et Angelulus ex Cagnano . 
Crustumium , (Italice Cattolica ), oppidum marittimum inter 
Fanum et Ariminum. 

12. Malatesta filius uno carebat oculo. 

13. Ventus, ex Focara monte efflans, valde illae navi- 
gantibus infensus. Significat non amplius illis hoc mare 
navigandum. 

14. Fuit hic ex Ubertorum gente. Cum Amodeorum 
familia, irata in Boldemontem ex Bondelmontibus, quia, 
pollieitus uxorem ducere quandam ipsius domus, mulie- 
rem ex Donatis inde duxisset, consuleret quid faciendum; 
hic Mosca juvenem interficiendum contendit. Quapropter 
eadem die a Mosca ejusque sociis Boldelmons occisus est. 
Quae caedes magnum detrimentum Reipublicae attulit, 
Omnis enim civitas in duas factiones, Guelfam nempe ac 
Ghibellinam, se divisit; et ejusdem Moschae generi ruinae 
fuit; namque Alberti omnes, virique ac feminae, aut mor- 
te aut exilio aut bonorum confiscatione multati fueruut. 

13. Beltramus a Bornio , castello in Retia, dux Alta- 
fortis, castelli in Guasconia, cum Joannis, cognomine absque 
terra , ex Henrico Angliae rege nati, educator esset, suasit 
ei ut in patrem bellum ferret. 

16. Senarum Episcopum, qui eum crimine negromantiae 
ad ignem damnavit. 

17. In quo B rigata ex Asciam , oppido in Senensi 
agro, et Abagliatus , alter Senensis juvenis, bona omnia 
profuderunt. Coetus hic erat juvenum divitum ac levium 
societas, qui, bonis omnibus divenditis, pretioque in unum 
collato, id paucis mensibus absumpserunt, et ad egestatem 
delapsi sunt. 

18. Ironice, nam Stricca erat celebris ganeo; et Nico- 
laus de Lambertis epularum amator et inventor. 

19. Rumenae Comites, arcis in Clusinis terris. 

20. Turris pendens Bononiae, nomine familiae, quae 
eam condidit. 

21. Linguam Italicam denotat, quae tunc pene in infan- 
tia erat. 

22. Alexander et Napoleo , ex Alberto De-Albertis nati, 
domino Falleronae, vallis in Thuscia, per quam Bisentius 

amnis Arnum versus defluit, post patris mortem regiones 
illas tyrannice divexarunt, ac tandem invicem irati se in- 
terfecerunt. 

23. In quatuor concentricas partes dividit Dantes in- 
ferni fundum, in quibus proditores puniuntur. Nullis ag- 
geribus aut scopulis hae distinguntur, at solummodo di- 
versis poenae modis*, diversaque habent nomina pro vario 
proditionis genere. Prima vocatur Caina , a Caino fratris 
interfectore*, altera Antenorea, ab Antenore Trojano, qui 
patriam prodidit*, tertia Ptolemaea, a Ptolefneo Pompei 
proditore*, quarta Judecca a Juda, qui Christum Judeis 
tradidit. 

24. Mordrec , ex Arth, Angliae rege natus; qui, cum 
patri rebellasset, ac per insidias illi letum inferre vellet, 
tali ictu lanceae a patre praeventus fuit, ut per transru- 
ptum pectus Solis radius transiverit, ejusque umbram di- 
viserit. 

25. Focaccia ex Cancellieribus Pistoriae, juvenis sin- 
gulari audach et perditis moribus, qui puero consangui- 
neo, propter puerilem noxam, manum amputavit, ejusque 
patrem domi aggressus interfecit. Ex quo scelere omnis 
Thuscia per multos annos turbata fuit; quippe inde factio- 
nes Alborum et Nigrorum prodierunt, quae non modo Pi- 
storiae, sed et Florentiae, debacchatae sunt. 

26. Sassulus Mascheronius , qui, cum cujusdam nepotis 
tutor esset, illum, ut haereditatem adquireret, interemit; 
quare damnatus capite Florentiae fuit. 

27. Albertus Camissonius De-Pazzi$ , Ubertinum pro- 
pinquitatis vincolo sibi junctum per fraudem leto dedit. 

28. Carlinus De-Pazzis , pecunia corruptus, tradidit 
Florentinis Nigris castellum Plani de Trevigne , quod pro 
Albis in custodiam habuerat: quare multi ex Florentiae 
nobilibus capti et caesi fuerunt. 

29. Bocca ex Abbatibus, Florentinus, ex Guelforum 
parte; cujus proditione in Monteaperto quattuor sociorum 
millia caesa sunt. A GhibeJlinis enim pecunia accepta, 

Jaqobo De-Pazzis, vexillum principale ferenti, accessit} ei- 
que brachium amputavit: quare, vexillo lapso, exercitus se 
in fugam dedit. 

30 Buosus De-Duera , Cremonensis, a Manfredo rege ter- 
ritorium Parmense eum multis copiis ad occupandum mis- 
sus, ut Carolo ex Andegavia, Neapolis regnum invadere 
venienti, obsisteret, corruptus pecunia, Gallorum exercitui 
liberam viam reliquit. 

31. D. Thesaurus de-Beccheria r Papiensis, ab Alexan- 
dro IV. Florentiam Cardinalis legatus missus, curasse di- 
citur summam rerum ex Guelfis ad Ghibellinos transferri: 
quare, seditione populi orta, caput illi in foro S. Apolli- 
naris obtruncatum est. 

32. Joannes Saldanier , ex Guelforum parte, cum Flo- 
rentiae factiones ambae hostiliter congressae fuerint, ex 
Guelfis ad Ghibeliinos transivit, novique regiminis factus 
est princeps. 

33. Ganus , cujus proditione sub Carolo Magno a Mau- 
ris triginta Christiadum millia caesa sunt. Tribaldellus de 
Manfredis, Faventinus civis. 

3,4. Ugolinus, nobili genere, Pisanus, adjuvante archie- 
piscopo Ruggerio de Dbaldinis, ejecit Pisis nepotem suum 
Ninum de Viscomitibus, qui in suam pot estat£m urbem 
redegerat; ejusque locum occupavit. Ab eodem deinde 
arcbiepiscopo insimulatus quod Florentinis et Lucensibus 
castella quaedam vendiderit, insurgente populo, captus est, 
et in carcerem, uti narratur, inclusus et enectus. 

35. Albericus ex Manfredis , Faventiae dominus, in 
Manfredum ejusque filium iratus, simulata amicitia, eos 
ad convivium invitavit; condictoque tempore cum poma 
allata sunt, per sicarios utrumque occidit. Albericus postea 
se Gaudentium Fratrum ordini addixit. 

36. Branca Auria , Januensis, Michaelem Zanchium, 
suum socerum, ut Logoduri judicatum illi eriperet, adju- 
vante agnato, interfecit. De quo Zanchio Dantes locutus est 
eant. XXII. 

37. Trinas facies pro tribus mundi partibus tum noti 

38. Tumulus , id est infernus. 

IN LIB. V. 

1. In terrestri enim Paradiso Dantes Purgatorii montem 
imaginatur. 

2. Sol pervenerat ad circulum (horizontem) quem cir- 
culus alius (meridianus) medium dividens, ex suo altis- 
simo puncto respicit Jerusalem; ac nox, in parte huic 
puncto opposita, exibat Gange} id e$t, ibi erat mane, hic 
vesper. 

3. Justa voluntas , id est Dei. 

Plena pace , nempe indulgentia plenaria, gratia Jubilei, 
quem anno 1300 Bonifatius VIII. indulserat. 

5. Casella , cantor erat eximius, et Dantis carmen (Ita- 
lice canzone) canere incipit. 

6. Ratio, id est justitia, quae rationi innititur, aut po- 
tius ipsa est justitia. 

7. Si omnia scire potuisses, scivisses etiam omnes pec- 
cati consecutiones, atque ideo non peccasses} quare non 
opus fuisset ut nasceretur Christus, qui te redimeret. 

8. Specus , id est montem tuberosum. 

9. Imperatoris Henrici V. 

10. Fridericum, regem Siciliae, et Jacobum regem Cel- 
tiberiae. Manfredus hos, utpote suos nepotes, laudat} sed 
Dantes alio loco (id est can. VII. Purg.) eos vituperat. 

11. Manfredus, rex Apuliae et Siciliae, occisus fuit in 
praelio contra Carolum ex Andegavia, cui Clemens IV 
idem regnum, utpote Ecclesiae feudum, addixerat} cumque 
christiana communione exclusus esset, tumulatus fuit a 
Carolo juxta Beneventum: unde, jussu ejusdem Pontifieis, 
episcopus Consentiae ossa effodit, atque extra regni fines, 
quod juris esset Ecclesiae, prope flumen Viridem dispersit. 

12. Id est filia, ipsa etiam nomine Constantia 

12. Virtutibus , id est facultatibus*, puta voluntatem, 
intellectura, memoriam. 

14 . Rentur tot animas, quot facultates. 

15 . Saxum . Benassutius contendit esse planum, sive 
pratum. 

16 . Qui sunt in oppositis emispheriis, eoque in loco, 
per quem Phaeton non direxit currum (nempe extra ecli- 
pticam), horum alteri ad septemtrionem, alteri ad Meri- 
diem, Sol videri debet. 

17 . Belacqua excellens, ut ajunt Interpretas, musicorum 
instrumentorum opifex. Nil me miseret , quia nunc certe 
scio te non esse damnatum. 

18 . Jacobus ex Casscro, Fanensis civis, cum Bononiae 
praeses esset, obstitit Attio VI Atestino, dominium illius 
urbis affectanti 5 quare, cum deinde Mediolanum profici- 
sceretur, ab eodem Attio per sicarios inter Venetias et Pa- 
tavium occisus fuit. 

19 . Boncontes pugnavit in campo Campaldino contra 
Guelfos Florentinos (quo in praelio Dantes erat eques) 
atque interfectus fuit, quin ejus corpus inveniri unquam 
potuerit. 

20. Aretinus (Beuincasa) interfectus fuit Romae in ipso 
suo tribunali a Ghino ex Tacco, in ultionem mortis suo- 
rum fratris ac nepotis, quos Benincasa, cum judex Senis 
esset, capite damnaverat. 

21 . Cion ex Tarlatis , Bartolorum familiam persequens, 
delatus fuit ab equo in Arnum, ubi mersus periit. 

22. Fridericum Novellum quidam ex Bartolis (cognomine 
pistorulus, Italice fornajuolo) interfecit. 

23 . Farinata ex Scoringianis , quo occiso, ejus pater 
Marsuccus, non modo sine lacrimis filii mortem tulit, sed 
tumulationi interfuit, occisoris manum est deosculatus, et 
consanguineis pacem suasit. 

24. Comet Ursus a patruo, aut suis, per insidias in- 
terfectus. 

25. Petrus ex Broccia , ab epistolis regis Galliae Phi- 
lippi cognomine pulcri y aulicorum calumnia in tantum 
reginae odium incidit, ut, tanquam illius pudicitiae insi- 
diatus fuerit, eum apud regem accusaverit. 

26. Sordellus ex Viscomitibus Mantuae, poeta ac lit- 
teratus*, de quo scribit Benvenutus e Foro Cornelii: nobilis 
et prudens, miles et curialis. 

27. Sanctaflora feudum imperiale. 

28. Oltacherus , rex Boemiae, imperatoris Rodulil gener. 

29. Nasettum , sic dictum a parvo naso, nempe Hen- 
ricum 111, r^gem Galliae^ qui, praelio navali a Kuggerio 
Auria victus, Perpiuiani secessit, ubi tristitia obivit. 

30. Henricus III Navarrac rex. 

31. Illius , id est Philippi cognomine pulcri. 

32. Vastus membris , Petrus III. rex Celtiberiae, supra 
nominatus. Naso ingens , Carolus I. rex Siciliae. 

33. Tum Carolus I. rex Siciliae, tum Petrus III. rex 
Celtiberiae, filios habuere non patriae virtutis haeredes. 

34. Planta , sive pater*, semen sive proles. Constantia , 
uxor Petri III. regis Celtiberiae, ut supra dictum est. 
Beatrix , filia Kaimundi Comitis Galliae Narbonensis. (Ita- 
lice Provenza) et Margherita , filia Eudis, ducis Burgun- 
diae, quae nupserunt Carolo ex Andegavia. Ita Benassutius. 

35. GuilelmuSy marchio Montisferrati, ab Alexandrinis 
interfectus fuit: quare bellum ingens ortum est inter illos 
et Montisferrati et Canaveji incolas, in quo isti victi sunt. 

36. Tam tenue est valemen, ut facile putes has Ani- 
mas diaboli tentationes pati*, cum revera nec patiantur, 
nec pati possint*, sed tantum earum timore afficiantur: ita 
Benassutius. 

37. Ninus , ex Viscomitibus Pisarum, judex injudicata 
Gallurae in Sardinia. 

38. Id est, postquam viduitatis vestes exuit: viduae 
enim albas vittas in signum maestitiae gerebant. 

39. Nupserat enim Galeazzo ex Viscomitibus Mediolani, 
cujus stemma erat Vipera, ut Gallus Gallurae. 

40. Nisi eventuum cursus, in Coelo fixus, immutetur. 


m LfiB. VI. 

1. Belluae , id est piscis, qui frigidus est, quia vivit 
in aqua, magnaque vi in cauda est praeditus, ut videre 
est ex saltibus ingentibus, cum in siccum est deductus: 
ita Benassutius. 

2. Nox ad nos ascendere incipit, cum ex allissimo puncto 
circuli celestis, antipodes nostros tegentis, ad eorum ho- 
rizontem vergit} ad quem tempore verno per tres gradus 
(seu sex horas) pervenit. Cum jam duos gradus explevisset, 
tertiumque jam tum expleret, consequens est ut illic esset 
diluculum. 

3. Color primi gradus sinceri taem confitentis denotat*, 
color et duplex rima secundi contritionem sive dolorem; 
color tertii charitatem, qua peccator, pertaesus culpas, 
ardore debet, limen ex adamante fundamentum stabile et 
inconcussum auctoritatis Sacramentum Poenitentiae admi- 
nistrandi. 

4. Clavis aurea signum auctoritatis; argentea doctrinae, 
qua praeditus esse debet Sacramenti Poenitentiae minister. 

5. Id est, ex gratia Dei recidit quisquis, donatus venia, 
iii culpas relabi tur. 

6. Dulci , nempe mihi, ob patefactum ingressum. 

7. Ombertus ex Aldobrandeschis, Comitibus Sanctaflorae, 
adeo superbia atque arrogantia Senensibus displicuit, ut 
ab eorum turba impetitus et interfectus fuerit. 

8. Guidus Cavalcans Florentinus linguae glioriam Guido 
Guinicellio eripuit. 

9. Cum nempe in Monteaperto Guelfi Florentini pro- 
fligati fuerunt} quo in praelio Provenzanus Senensibas 
praeerat. 

10. Ut stipem a populo peteret, qua amicum carcere 
liberaret. 

11. Nosse dabunt quam durum molestumque animo no- 
bili sit mendicare, cum te in exilium pellent. 

12. Eriphyle , ut quoddam monile a Polynice haberet, 
locum revelavit, ubi vir suus Anphiaraus latebat, ne The- 
bas ad bellum iret, in quo moriturum se certe praescie- 
bat. Quo mortuo, Alchemeon filius, ut patrem ulcisceretur, 
matrem occidit. 

13* Qui praesens haec fieri vidit, non melius vidit, 
quam ego haec eadem caelata ac picta videns. 

1 4. Ironice, id est Florentiam. 

15. Alludit ad duo facinora, ex quibus patebat quantum 
Florentini a majoribus degenerassent} nempe, amotionem 
tabellae ex modio, quo sal publice vendendum metieba- 
tur} et detractionem folii ex libro, in quo acta publica 
referebantur. 

16 . Locus veniae, ubi Angelus peccatum invidiae delet. 

17. Id est, ut mens, conscientiam examinans, nulla illius 
turbetur immunditia*, in morem fluminis, qui puro decur- 
rens alveo, clarus ac nitidus fluit} conscientia enim, ut 
ait Plinius, mentem vexat . 

18. Quae ob Telamonem, castellum ad mare, fallitur 
spe magnani in mari potentiam adquirendi, ut falsa fuit 
in inquirendo Dianam, fontem aut flumen, quod Senas 
subterfuere credebatur. 

19. Sues, Clusinos (Italice quelli dei Casentino ). Ca- 
tulos, Aretinos. Lupos , Florentinos. Vulpes Pisanos. 

20. Id est Dantes. 

21. M. Fulcierum de Calbolis (nepotem ftenieri, cui 

Guidus Del-duca loquitur)} qui, cum Florentiae esset prae- 
ses, inultos factionis albae interfici jussit. 

22. Pecuniam enim ab Nigris acceperat, ut Albos per- 
sequeretur. 

23. Sylva , id est Florentia. 

24. Finibus Romandiolae. 

25. Daemon , Mainardus Paganus, Fori Livii tyrannus. 

26. Ugulinus de Fantolis, nobilis Florentinus. 

27. Aglauros , a Mercurio in saxum mutata, quod ipsius 
amori erga sororem invideret. 

28. Gaude tu quoque, Dantes, qui invidiam reliquosque 
pravos affectus, montem ascendendo, vincis. 

29. Postquam mens ab extasi ad imagines externas re- 
diit, cognovit res, per eam visas, rebus praesentibus re- 
spondere*, et, si earum visio fuit error, utpote rerum 
praeteritarum, non tamen erat falsus j praesens enim ve- 
rum repraesentabat. 

30. Ut aquam ignis exlinguit, ita mansuetudo iram. 

31. Maccus Lombardus , nobilis Venetus, ut ajunt In- 
terpretes. 

32. Diffissa ungula, id est potestas spiritualis a corp- 
rali sejuncta. 


m L1B Vll. 

1. In Sagittarii constellatione. 

2. Pontifex Adrianus V. 

3. Vanum est enim omne opus sine amore aeterni bo- 
ni, sive Dei. 

4. Dos, quam filia Raimundi Berlinghieri, Comitis Gal- 
liae Narbonensis, tulit Carolo ex Andegavia. 

5. Car olus ex Andegavia S. Thomam Aquinatem ve- 
neno necuisse dicitur, cum ad Concilium iret. 

6. Corolus II. rex Siciliae, captus fuit in navali praelio a 
Ruggerio Auria. In libertatem missus, filiam suam in matri- 
monium Attio Atestino, a quo pecuniam acceperat, dedit. 

7. In templum , nempue in bona templarium equitum, 
quorum egit ut deleretur ordo. 

8. More hominum loquitur, quibus dulcis est ira, cum 
certi sunt posse ei satisfacere, ac vindicta gaudere. 

9. Pygmalion fuit frater Didonis, cujus maritum Si- 
chaeum interfecit. Sichaeus, respectu uxoris, erat Pygma- 
lionis frater. Hunc Dantes parricidam nominat, quia talis 
dicitur, qui ex propinquis aliquem enecat-, ac Florus Ho- 
ratium et Jugurtham parricidas appellavi l; quorum primus 
sororem, alter fratres occiderat. 

10. Animae jacentes, paulum erecto ac flexo capite, 
respiciebant suos pedes versus, ad locum scilicet unde 
ventura erat Anima, quam liberatam ex terraemotu prae- 
senserant: ita Benassutius. 

11. Id est, poeta. 

12. Id est, pro vobis, quasi patrona, precatur et intercedit. 

13. Foresis, nobilis Florentinus, ex Donatorum familia, 
amicus et propinquus Dantis, qui Gemmam ex Donatis 
uxorem duxit. 

14 Bono juncta, ex Orbisanis Lucae. 

15. Martinus IV. 

16. Ubaldinus de Ubaldinis, ex Pila, castello Montis 
Senarii. 

17. Erat enim archiepiscopus Ravennae. 

18. Rigugliosum , Fori Livii marchionem, qui promo 
referenti quod vulgo diceretur is semper bibere, respon- 
dit: dicito quod semper sitio. 

19. Non bic amorem aliquem Dantis erga Gentuccam, 
sed Gentuccae erga Dantem beneficientiam innui valide 
probat Benassutius. 

20. Corsus ex Donatis, princeps factionis nigrae, qui 
populum insequentem fugiens, ex equo decidit, et miser- 
rime obivit. 

21. Amitto tempus luendae poenae, quae erat in adeun- 
da arbore, Animas emaciante. 

22. In vertice montis. 

23. Patefacto , id est sine arbore. 

IN L1B. VIII. 

1. Erat hora duplex (vel 82 mom. ut vult Benassutius) 
post meridiem. 

2. Prospectum (Dantes veduta) id est providentiam. 

3. Aristoteles. 

4. j Er maphr aditus ^ non modo sexus, sed et speciei:, id 
est, cum bestiis coitus. 

5. Non ausus me mittere in ignem, ut Guidum am- 
plecterer, quomodo filii Hypsiphylem matrem amplexi sunt. 

6. Usus Italice scribendi. 

7. Lemosinem , Gerault de Bernoil ex Lemovico. 

8 Arnaldus , sive Arnau, Daniel. 

9. Sol erat in loco, unde fit mane in Jerusalem, di- 
midium noctis in Hispania, meridies in India} erat idee 
vesper in Purgatorii monte, cui opposita est Jerusalem. 

10. Pomum , id est felicitas. Per tot ramos , nempe per 
tot modos, sive voluptates. 

11. Tres Virtutes theologales, Fides Spes Charitas. 

12. Quatuor Virtutes cardinales. Tres stellas, id est 
oculos, habet Prudentia} inquit enim Senaca: si prudens 
est animus tuus, tribus temporibus dispensetur : praesen- 
tia ordina, futura praevide, praeterita recordare . 

13. Septemtrio , id est semptem candelabra. 

14. Viginti quatuor Seniores. 

15. Id est, Angeli. 

16. Varba sunt Beatricis. 

17. Beatrix mortua est ineunte juventa, quae est aetas 
secunda. 

18 Dapem , id est aquam Lethes. 

19. More amantium, qui ante domum suarum Venerum 
ambulant. 

20. Id est, hebetatur justitiae gladius. 

21. Clamarunt omnes adstantes Angeli Seniores et 
Virtutes. 

22. Sidera quatuor illa, de quibus est sermo in eant. 
1. Purgatorii. 

23. Umbrabat , nempe floribus spargebat. 

24. Haec planta est Humanitas, sive Natura humana, 
ut clarissime patet ex voce Adamus , quam, vix visa ar- 
bore, omnes ediderunt. Hanc plantam enim Adamus flo- 
ribus ac frondibus, nempe innocentia ac donis Spiritus 
Sancti, dispoliavit. Cui plantae Gryplus, sive Christus, 
currum, id est Ecclesiam, alligavit*, quo alligato, planta 
revixit. Haec est arbor, de qua dictum fuit cantu prae- 
cedenti XXIV. Planta est ulterius prima demorsa parente. 

25. Christus enim humanam naturam sumpsit integram, 
qualis creata fuit, non ab Adamo deinde vitiatam. 

26. Colore sanguinis, id est Christi, quo instaurata est 
Humanitas, et de hac creata Ecclesia. 

27. Mali , scilicet Christi, qui malo comparatur. 

28. Persecutio Imperatorum Romanorum in Humanita- 
tem redemptam et ejus Ecclesiam. 

29. Vulpes , nempe Haercsis, Arii et aliorum. 

30. Constantini imperatoris donatio. 

31. Draco , id est Maomettus} qui, de terra egressus, 
scilicet ab inferno, inter utramque rotam, inter nempe 
vetus et novum testamentum, condidit nefariam suam legem, 
ac multas gentes ab Ecclesia Christi, pervagatus, avulsit. 

32. Dominationes aliae, quas Ecclesia est adepta. 

33. Septem capita , id est septem vitia} quorum tria, 
nempe Superbia ira et Avaritia, cum geminis cornibus, 
quia damnum afferunt et vitioso atque aliis*, quatuor cum 
uno cornu, scilicet Gula, Invidia, Acedia et Luxuria, quia 
solis vitiosis nocere solent. 

34. Romana Curia: mulier illa, de qua sermo fuit eant 
XI. Inferni. 

35. Philippus, cognomine pulcher , rex Galliae. 

36. Mihi) id est Imperatori Germaniae, cui ego favebam. 

37 Alludit vexationi, quam idem Philippus attulit Bo- 
nifatio VIII} de qua dictum est eant. XX. 

38. Id est, Curiam Romanam, seu Sedem Pontificiam, 
in Galliam transtulit. 

39. Significat Pontificiae Sedis translationem, et citum 
ejus reditum. 

40. Vaticinatur Pontificiam Sedem non diu Avenione 
mansuram. Alludit verbis Apocalypsis: Bestia, quam vidi- 
sti, fuit et non est. 

41. Id est, vindicta Dei nullo impedimento cohibetur. 
Opinio vulgi erat, homicidam, si super interfecti tumulo 
panem vino intrisum (Italice zuppa) comedisset, impunem 
evasurum. 

42. Voluerim regina , nempe imperium. 

43. Id est Dux . Numerus enim 515, si Romano more 
scribitur, est DXV} in quo, si V ponitur post X, fit 
Dux: de quo valde disputant Interpretes. 

44. Narrat Ovidius Themidem, quia Najades Thebis 
responsa atque oracula clare redderent, aprum immanem 
misisse, qui segetes proculcaret. Sed in Ovidio pro Naiadcs 

48. Bis prima ab Aquila, secunda a Gigante, aut po- 
tius a Dracone. 

46. Deus enim Naturam Humanam creavit, ut hanc sibi 
sumeret Christus} de qua hic Ecclesiam condidit, cuj.us- 
ipse est caput et sponsus. Quare qui laedit Ecclesiam, laedit 
Humanam Naturam Divinae coniuuctam, atque dicit, agen- 
da, hanc esse maleficam, ut ajebant Pagani* 

47. Adamus, pomum comedens, plantam momordit, 
vulneravit, contaminavit* 

48. Adamus traduxit in poena annos 986. quos vixit}, 
et in desideria annos 4802, quos moratus est in Limho* 

49. Dicitur Elsa , exiguus amnis, qui in Arnum influit, 
res ibi mersas in lapidem convertere. 


IN L1B. IX. 


1 . Nempe, Horizontem, Zodiacum, Aequatorem, et Co- 
lorum aequinoctialem, 

2. Illine, id est in emispherio Purgatorii} /ime, in e- 
mispherio opposito, seu Jerusalem. 

3 ; . Rota , seu Luna. Dantes, evectus ad pherara ignis, 
concentum audire incipit, quem Coeli circumeuntes edunt. 
Quem nunc audit, est concentus Coeli Lunae. 

4. Allegoria. Id esf, vos, quibus est tenue ingenium, ac 
doctrinae impar, abscedite*, vos autem, qui ab ineunte 
aetate sapientiam, quae eihus est Angelorum, nempe spi- 
ritualis, adquirere nixi estis, me sequimini. 

3 Uno excepto , nempe principio rari ac densi, quod 
solum tu admittis. 

6. Primum, nempe rarum esse in utraque parte. Tem- 
pore Dantis chartae ex facie una erant albae, et ex altera 
nigrae} ac proinde ia una tantum scribebatur» 

7. Injustam videri hominibus divinam justitiam, est' 

iUlis causa fidei*, scilicet credendi quod humanam intelli- 
gentiatn superat*, non haereticae audaciae, seu non cre- 
dendi quod mortalibus non intelligitur. 

8. Mundus fit vividior, quo magis ex terra accedit 
Empyreo. 

9. Mercurii sidus luce sua terram colentibus Sol ab- 
scondit 

10. Colli , in quo erant Fesulae, ex quarum reliquiis 
aedificata est deinde Florerftia. Fesulae autem destructae 
sunt, quia coniurationi faverant Catilinae. 

11. Id est Aquila, insigne imperii, ducente Aenea, ut 
supra. 

12 Haec gloria maxima Aquilae sub Tiberio impera- 
tore fuit Christi damnatio ac mors; quae re vera fuit 
maxima injustitia, atque ignominia ; sed, si spectatur 
tfanquam effectus divinae Providentiae, ex malo bonum 
deducentis, est maxima ac praecipua Aquilae gloria hu- 
mani generis redemptionem effecisse. 

13. Raimundus Berlingherius, Comes Galliae Narbonensis. 

14. Duplice, id est eharitatis erga Deum ac proximum, 
quam ostenderat, Dantem edocens. 

15. Alludit verbis S. Joannis: pwptcr nimiam chari- 
' tatem , qua dii exit nos. 

16. Liberum nempe ac non subditum est novis stel- 
larum influxibus, quibus caetera subjacere solent. 

17. Seraphim sunt ceteris beatis Spiritibus sublimiores, 
.atque ideo ab eis initium sumunt cantus et choreae. 

18. Initium primi ex Dantis Carminibus, Italice CanzonL 

19. Hic est Carolus Martellus, rex Hungariae, primi- 
gena Caroli cognomine claudi, regis Apuliae, vir magna 
virtute praeditus, et amicus Dantts. 

.2$. Meo fratri, cujus indoles ex liberalibus parentibus 

in parcam ct avaritiae deditam degeneravit, opus est ha- 
bere ministros, non Catalaunos, quos habet, avaros, sed 
integros ct liberales. 

21. Aristoteles. 

22. Abollae , Italice sopravvesta . 

IN Lllt. X. 

1. Clementia , filia Caroli Martelli, uxor Ludovici X. 
regis Galliae. 

2. Fraudes , per quas regnum Apuliae Robertus, Caroli 
frater, eripuit Caralo Unberto, ejudem Caroli filro. 

3 Fax . Ezcllinus, insignis tyrannus. 

4. Propter cladem ac caedem Patavinis illatam a Cane 
Scaligero. 

5. Richardus ex Camino. A conjuratis interfectus fuit 
dum latrunculis luderet. 

6. Maltam , turris, quam erexerat Ezellinas in carcerem. 

7. Maxima vallis , Mare mediterraneum. 

8. Folcus , filius mercatoris. Januensis, qui se Massiliam 
transtulit: quare dixit Pctrarca: Folchetto ,, che a Marsiglia 
il nome lia dato. Ed e Genova tolto. Ex amasio factus 
est monachus et episcopus. 

9. Urbs tua, scilicet Florentia, quae dici potest ex Lu- 
cifero nata (dixit enim Christus: vos ex patre diabulo 
estis) cujus Luciferi invidia tot dolorum causa fuit, juxta 
illud Sapient. 11. 24. Invidia diaboli mors introivit in 
orbem terrarum . 

10. Canonico juri student^ hujus enim studium est lu- 
crosum.. 

11. Scalam, per quam nemo descendit, ut Dei mandata 
exequatur, quin certus sit per eamdem ad Deum revertere. 

42. Albertus magnus, celeberrimus theologus soeculi XIII. 

1 3. Gratianus , auctor Concordandae discrepantium 
canonum. 

14. Petrus Lombardus , alias Magister sententiarum . 
Initio operis ait, se hoc dare Ecclesiae in modum ac si- 
militudinem oblationis, quam fecit paupercula in gazo- 
philacio, ut narrat S. Lucas. 

15. Salomonis. 

16. S. Dionysius areopagita, qui scripsit Dz divinis 
nominibus, et Angelorum hier archia. 

17. Lactantius. Parva , quia hic, licet* in eloquentia 
magnus, non idem fuit in theologia. 

18. Boetius, strangulari jussus in carcere a rege Theo- 
dorico. Alluditur ejus Operi De consolatione philosophiae 
Celdauri , ecclesia Paviae, nomine Celum auri: 

19. Bedae , venerabilis presbyteri Angli, Homiliarum 
scriptoris. S. Isidori , episcopi Hispalensis, scriptoris ec- 
clesiastici. Richardi , canonici regolaris S. Victoris juxta 
Parisios. 

20. Sigieri , praeceptoris theologiae in Parisiorum a- 
thenaeo. 

21. Horologium ad excitandum (Italice a sveglia) in 
monialium caenobio. 

22. Hispanorum regum stemma, in cujus parte est 
castello impositus, atque in altera subpositus castello, leo. 

23. Salute , id est modis ad assequendum finem. Fides 
promisit gratiam, sive auxilium; et Dominicus operam. 

24. Consilium , nempe paupertatis. 

25. Taddeus , insignis jurisconsultus Florentinus. Ab 
Ostia , id est Ostiensis, interpres Decretalium. 

26. Civilem pugnam , id est contra haereticos, qui et 
ipsi erant ex civitate Christi. 

27. Metaphora ex doliis; quibus, bene custoditis, ex 
vino fit crusta; incustoditis fit mucor. 

28. Id est, si quis recenseat Dominici ordinis singulos 
fratres, aliquem bene moratum inveniet. 

29. A lumine , id est Illuminatus. 

30. Os cornu , id est duo sidera Ursae minoris, pro- 
ximiora polo, quae includunt spatium ad imaginem cornu. 

31. Sermo Tkomae veniebat ex ora ad centrum, in 
quo erant Dantes et Beatrix: ac sermo Beatricis ex centro 
ad oram, ubi erant duae coronae. 

32. Sigilla , oculi Beatricis. Item infra voluptas . 

33. Vide Notam 6 in Lib. IX. 

34. Tempus^ id est nubendi. 

35. Dantes ucellatojo , ubi divites Florentini villas ur- 
banas habebant, ut Romani in Monte-Mario. 

36. Imputat Curiae Romanae quod Florentia alienigenis 
sese impleverit, quia civitatem in factiones Guelfam et 
Ghibellinam divisit. 

37. Id est, ad tuendam civitatem nil conferant illius 
vires et magnitudo, nisi in ea sit pax et concordia. 

38. Vide Notam 15 in Lib. VI. 

39. Pilae auree erant stemma Lambertorum. Hujus 
familiae studium innuitur pulcris aedificiis urbem ornandi. 

40. Apud enim hanc petram Bondelmons occisus fuit. 

41 Lilium erat insigne Florentiae publicum, quod in 
belbum ferebant', et si victi fuerint, inversum referebatur. 
Erat autem album in area rubra-, at, civili discordia orta, 
a Guelfis victoribus positum est rubrum in area alba. 

IN LIS. XI. 

1. Pontifex Clemens V-, qui, potquam Henricum VIL 
rad imperium evexerit, obstitit illius in Italiam adventui 
cjusque inimicis occulte favit. 

2. Dites sunt, quos Canis vicerat*, inopes sunt exules, 
quos hospitio excepit 

3. Dantes chi piu s^abbavdona^ id est qui magis ion 
paratum fortunae sese credit. 

4. Gaudebat , id est revelasse, quod ego scire cupiebam. 

5. Id est, hoc in quinto Coelo. 

6. Carolus magnus. 

7. Quo enim magis ascenditur, eo sunt Coeli ampliores. 

8. Pane , id est eucharistico, aiiisque sacramentis, per 
anathema interdictis. 

9. Illius , id est S. Joannis Baptistae, cujus effigies 
imprimebatur Florentiae in nummis aureis, Italice fiorini. 

10. Id est Throni . Vide Purg. eant. IX. 

11. Laudibus , id est Beatis, qui per divinam gratiam 
tales facti sunt. 

12. Id est, illi Beati, Spiritu Sancti accensi. 

13. Alberti, imperatoris Austriaci. 

14. Philippus, cognomine pulcher . 

15. Oduardus 1. rex Angliae, ac Robertus rex Scotiae. 

16. Alphonsi regis Hispaniae, et Wenceslai regis 
Boemiae. 

17. Bonitas , id est liberalitas Caroli II, regis Apuliae 
et Jerusalem. 

18. Hic est Fridericus, Petri regis Celtiberiae filius. 
Friderici hujus patruus fuit Jacob rex Balearium, et fra- 
ter fuit Jacob rex Celtiberiae. 

19. Bestia , Henricus II, rex Cypri, in qua insula sunt 
urbes Nicosia et Famagusta. 

20. Opinio erat tempore Dantis Solem stellis omnibus, 
etiam fixis, lucem impertiri. 

21. Tibiis , Dantes flavilli a verbo /Tare, unde Italice 
flauto . 

22* Trajanus imperator. 

23. Guilelmus II, eognomine bonus , rex Siciliae} quae 
plorat Carolum II propter bellum, quod illi infert, et 
Fridericum propter tyrannidem, qua eam vexat. 

24. Ripheum , de quo scripsit Virgilius: cadit et Ri - 
pheus, justissimus unus qui fuit in Teveris, ei servan- 
tissimus aequi . 

25. Id est Aquila, imago aeterni placiti, quod statuit 
universum terrarum imperium. 

26. Patebit ex divina ultione illud caenobium non am- 
plius esse, quale erat. 

27. Id est, fui Petrus Daraianus usque ad meum in- 
gressum in caenobium: deinde fui Petrus peccator (nempe 
me dixi et subscripsi Petrus peccator) usque ad meum 
obitum Ravennae, cujus templum maximum Deiparae di- 
catum est. Ita Benassutius. 

28. Vindictam offensus cupit, atque ideo hanc semper 
tardare putat: offensor contra hanc pavet, ac proinde sem- 
per sibi imminere videtur. 

29. Natum et Patrem , id est Martem et Saturnum. 

30. Metaphora ex pictura, in qua, ut sinus vestium 
bene pingantur, requiritur color tenuis ac languidus. 

31. Fides enim locum tenet ratiocinii, et credere cogit 
firmius quam quodlibet argumentum-, juxta illud Augustini: 
Christianus sum ; nescio quod credo . 

IN SL1B. m 

1. Id est quater . Quater enim Christus tres discipulos 
prae reliquis secum hahuit: in sanatione leprosi, in ad 
vitam revocatione filiae archisynagogi, in transfiguratione, 
et in horto Gethsemani. 

2. Montes , id est Apostolos. Alludit verbis Ps. CXX. 
Levavi oculos in montes. Apostoli autem reliquique majores 

Sancti in Scripturis vocantur montes: ut in Ps. LXXXVI. 
Fundamenta ejus in montibus sanctis . 

3. Duplice amictu , id est beatitudinc animae et corporis. 

4. Cancer enim ex solstitio Decembris per integrum 
mensem oritur dum Sol occidit. 

5. Aristoteles. Dixit se ex philosophia el revelatione 
scire quod Deus est amandus. Nunc utriusque exemplum 
affert. 

6. Frondes } nempe res creatae. 

7. Id est, a prima hora (exclusa) primi quadrantis ad 
secundam (pariter exclusam) quadrantis secundi} sex nem- 
pe horas. Dividitur enim cursus Solis in quatuor qua- 
drantes, quorum quisque sex horis constat. 

8. De Pontificibus Joanne XXII ex Caorsa, et Cle- 
mente V ex Vasconia, loquitur. 

9. In medio Januarii, cum maximum est frigus. 

10. Prima plaga , id est zona torrida. Finem , id est 
tropicum Cancri. 

11. Medium , id est axem*, in quo immobili caelestes 
orbes obvolvuntur. 

12. Hac urna , nempe primo mobili. Id est, vides ut 
hoc primum mobile sit prima temporis mensura, non 
autem Sol, Luna, Planetaeque alii, qui subinde ac deinceps 
annos mensesque ac dies metiuntur. 

13. Id est, gentis humanae*, Solem enim dixit Dantes 
Parad. eant. XXII padre d y ogni mortal vita . 

14. Inter annum civilem et solarem in calendarii cor- 
rectione, a Julio Caesare habita, minima differentia erat 
temporis} quae, ab astronomis neglecta, magnam in ordi- 
nandis anni tempestatibus, processu temporis, allatura 
erat varietatem, tlaec minima differentia putabatur cen- 
tesima pars diei. Dantes ponit rem remotissimam pro 
proxima, quam desiderabat. 

15. Ut in eant. XXXI Purg. Dantes videbat reflej 
in oculis Beatricis imaginem gryphi, sic nunc in eisd 
reflexum vidit punctum , sive imaginem Dei; quod pu 
ctum, conversis oculis, vidit in nono Celo (volumine)^ in 
hoc quisque, bene perspicienti, illic apparet. 

16. Salutem , id est bonitatem. Quod magis bonum est, 
majorem bonitatem impertit; et quo magis corpus est 
amplum, majoris bonitatis est capax, ut plus lucis cri- 
stallus magnus, quam parvus, recipit. 

17. Cant. IX Parad. Dantes Thronos vocavit specula; nunc 
ideo eos vocat Thronos divini aspectus. 

18. Dionysius areopagita, qui fuit discipulus S. Pauli. 

19. S. Paulus. 

20. Id est tempus minimum. 

21. Id est, ut infra dicitur, forma pura, materies pura, 
atque .utraeque conjunctae. 

22 Potestate recipiendi actionem et formam. Augeli, 
quibus est forma pura et purus actus, atque materia ca- 
rent, partem supremam obtinuerunt, id est primum mo- 
bile. Materies pura posita fuit in infimo loco, ac proinde 
in centro terrae. Partem mediam forma et materies junctae 
(ut anima et corpus) occuparunt, id est octo Geli corporei, 
quorum cuique Angelus est quasi anima et motor. 

23. Quomodo (cum in regionibus Orientalibus, a nobis 
valde remotis, est sexta hora, id est meridies, et noster 
mundus quasi ad planum inclinat umbras) ex summo Cae- 
lo, jam albescente, aliqua stella evanescit; ac deinde, 
magis illucescente Aurora, omnes etiam splendidiores 
abeunt. 

24. Columbi more, cum escam inserit in os pullorum: 
ita Benussutius. 

25. Pont. Clemens V. Anagninum , nempe Bonifacium VIII. 

26. Conditione , aut paternae fidei, aut circumcisionis, 
aut baptismatis, ut infra dicitur, pro temporibus. 

27. Id est, prout Gratia plus rainusve ornet capillis 
suis hanc aut illam Animam. Capilli enim in Sacris Can- 
ticis ponuntur pluries pro donis Spiritus Sancti. 

28. Adamus pater humanae gentis, ratione naturae: 
Petrus ratione gratiae. 

29. Sommi , id est visionis. 

30. Amor Dei erga hominem exarsit, cum illum creavit. 
Cum autem homo peccaverit, amor Dei erga illum quo- 
dammodo refrixit. Iterum exarsit, cum Deus eum redemit; 
in utero Mariae exarsit, in quo humanam carnem suscepit. 

31. Supremam Salutem , id est Deum. 


FINIS. 

